
FOREWORD 


Most of water on the earth is salty and yet most of the land is not. 
Over the millennia, salts have been washed from rocks and soils into the 
oceans where they have accumulated. Where the oceans meet the land then 
saline areas can form that have an unusual flora, one that tolerates salt 
concentrations lethal to most of our plant species. These salt-tolerant plants 
are called halophytes. Halophytes were recognised in the late 1700s, but it 
took a further hundred years or so before their scientific study began. Since 
then, there has been a small but steady increase in the numbers of scientific 
publications on the biochemistry, physiology, ecology and potenţial 
economic uses of halophytes. In recent years, the need to feed a burgeoning 
world population has focussed attention on limitations to agricultural 
production and the part halophytes might play in our ability to raise crops on 
saline soils. 

The saline fringes of the oceans constitute a small proportion of the 
world’s land surface and are not particularly important agriculturally. 
However, these saline fringes are not the only salt-affected soils on the 
world’s land surface. Saline soils can also be found in other, often arid, areas 
- sometimes as a result of the presence of underlying ancient oceans. Yet 
other saline areas are the consequence of human activity and have been 
created either though irrigation or forest clearance. The continuous 
application of irrigation water with small concentrations of dissolved salts 
can, over time, lead to the build-up of salts in the soil as the water is 
transpired or evaporated; furthermore, water is often left in the soil creating 
saline water-logging. Secondary salinisation can also arise through forest 
clearance, which brings saline water tables into the root zone. It has proven 
difficult to assess the extent of primary and of secondary salinisation, 
because measuring the salinity of a soil has been a slow process. 
Nevertheless, estimates abound in the literature, with values for the area of 
salt-affected soils in the world ranging from about 350 to 1000 million 
hectares: at maximum this is about 6% of the world’s land surface. 
However, as far as agricultural production is concemed, it is not the 
majority of this land that is important, but that part which is irrigated, since 
salinisation reduces crop yields and irrigated farmland can be the most 
productive on earth. 

The effect of salinity on plants is generally described in terms of 
growth, using words such as sensitive, resistant or tolerant. Those plants that 
survive in seawater are clearly halophytes and ‘tolerant’; those that are 
killed by one tenth the salt concentrations found in seawater are clearly 
sensitive (and called glycophytes, plants of sweet - or ftesh - water). 

However, there is no clear demarcation between halophytes and 
glycophytes; salt sensitivity/tolerance varies continuously amongst plant 
species. Drawing a dividing line in any continuous distribution is somewhat 
arbitrary and so it is not surprising that different authors have separated 
halophytes from glycophytes at different salt concentrations. Describing the 
response of plants is also made complex by variation not only between, but 
within species. This can lead to semantic problems with terms such as 
resistant or tolerant glycophytes. However, what is clear is that there is a 
small group of plants that are highly tolerant of salts around their roots. The 
number of these halophytic species is not known with certainty because of 
lack of data, but is likely to be about 500 - of the approximately 250,000 
plant species. This makes halophytes relatively rare amongst flowering 
plants. However, it is the study of these species that will, in my view, inform 
us of the nature of salt tolerance and help us in our quest to increase the 
tolerance of existing crops - for it has not proven easy to change the 
tolerance of any crop species. Not only can the study of halophytes 
enlighten our understanding of what makes one species salt tolerant and 
another salt sensitive, but halophytes have their own potenţial as crops and 
as a resource in the management and reclamation of saline land. 

So, I warmly welcome this book and the scientific study of halophytes. 


T. J. Flowers, University of Sussex 
March 2010 

CUVÂNT ÎNAINTE 


Cea mai mare parte a apei de pe suprafaţa Pământului este sărată, în 
vreme ce cea de pe suprafaţa uscatului este apă dulce. De-a lungul timpului, 
sărurile au fost spălate din roci şi soluri în ocean, acolo unde s-au acumulat. 
La interfaţa dintre oceane şi uscat, se formează suprafeţe saline, care 
prezintă o floră particulară, şi anume, una care poate tolera concentraţii de 
săruri care sunt letale pentru majoritatea speciilor obişnuite. Aceste plante 
tolerante la săruri sunt numite halofite. Ele au fost recunoscute încă de la 
sfârşitul anului 1700; cu toate acestea, a trebuit să treacă o sută de ani sau 
chiar mai mult până ce halofitele au început să fie supuse studiului. De 
atunci a existat o creştere mică, dar constantă, în ceea ce priveşte numărul 
publicaţiilor referitoare la biochimia, fiziologia, ecologia şi posibilele 
utilizări ale halofitelor. în ultimii ani, nevoia de a hrăni o populaţie mondială 
în continuă creştere a impus îndreptarea atenţiei asupra factorilor care 
limitează producţia agricolă şi asupra rolului pe care halofitele l-ar putea 
avea în capacitatea noastră de a cultiva cereale pe soluri saline. 

Ţărmurile saline ale oceanelor reprezintă o mică proporţie din supra- 
faţa uscatului şi nu prezintă un interes deosebit din punct de vedere agricol. 
Cu toate acestea, aceste coaste saline ale oceanelor nu sunt singurele soluri 
afectate de salinitate, de pe suprafaţa uscatului. Solurile saline apar, de 
asemeni, şi pe alte suprafeţe, adesea aridizate, uneori ca rezultat al prezenţei, 
ca substrat, a unor foste oceane. însă alte suprafeţe saline reprezintă conse- 
cinţa activităţii umane, fiind rezultatul irigaţiilor sau al defrişărilor. Utiliza- 
rea continuă a irigaţiilor cu apă ce conţine concentraţii mici de săruri 
dizolvate în ea poate conduce, în timp, la fixarea sării în sol, pe măsură ce 
apa este transpirată sau evaporată. în plus, apa este adesea depozitată în sol, 
conducând la băltirea cu apă sărată. Salinizarea secundară poate să apară, de 
asemeni, în urma defrişărilor, fenomen care favorizează ridicarea pânzei de 
apă freatică sărată în rizosferă. S-a demonstrat că este dificil de precizat 
proporţia salinizării primare şi a celei secundare, deoarece măsurarea salini- 
tăţii solului a reprezentat un proces lent. Totuşi, în literatura de specialitate 
există multe informaţii estimative referitoare la suprafaţa mondială a 
solurilor afectate de salinitate; aceste valori sunt cuprinse între 350 şi 1000 
milioane hectare. Valoarea maximă se referă la 6% din suprafaţa totală a 
uscatului. Oricum, în ceea ce priveşte producţia agricolă, cea mai mare parte 
a acestei suprafeţe nu este semnificativă, ci acea suprafaţă irigată, de vreme 
ce salinizarea reduce producţia cerealelor, iar sistemele irigate pot fi cele 
mai productive de pe suprafaţa pământului. 

Efectele salinităţii asupra plantelor sunt în general descrise cu 
referire la fenomenul de creştere, folosindu-se cuvinte ca plante sensibile, 

rezistente sau tolerante. Acele plante care pot supravieţui în apa de mare 
sunt considerate în mod cert halofite sau „tolerante”. Speciile care sunt 
omorâte de o zecime din concentraţia salină a apei de mare sunt considerate 
sensibile (acestea sunt numite glicofite sau plante de apă dulce). în orice 
caz, nu există o limită de demarcaţie exactă între halofite şi glicofite, 
sensibilitatea/toleranţa la salinitate variind continuu în cadrul speciilor de 
plante. Trasarea oricărei linii de separaţie într-o distribuţie continuă a 
speciilor este oarecum arbitrară, aşa încât nu este surprinzător că autori 
diferiţi au separat glicofitele de halofite ţinând cont de concentraţii diferite 
de săruri. Descrierea răspunsului plantelor la salinitate devine complexă, 
atât la nivel interspecific, cât şi intraspecific. Acest aspect poate conduce la 
probleme semantice, vorbind de glicofite rezistente sau tolerante. în tot 
cazul, indiscutabil este că există un grup restrâns de plante care sunt foarte 
tolerante la concentraţia de săruri din zona rădăcinilor lor. Numărul acestor 
specii nu este cunoscut cu exactitate, din cauza lipsei de informaţii, dar se 
pare că este in jur de 500 de specii, din cele aproximativ 250.000 cunoscute. 
Această estimare face din halofite un grup relativ restrâns în cadrul plantelor 
vasculare. în ceea ce mă priveşte, studiul acestor specii va aduce informaţii 
în ceea ce priveşte natura toleranţei la săruri şi ne va ajuta în încercarea de a 
spori toleranţa speciilor deja cultivate, câtă vreme s-a demonstrat că nu este 
uşor să se modifice toleranţa nici unei specii de cultură. Nu numai că studiul 
halofitelor ne va facilita înţelegerea a ceea ce face o specie să fie tolerantă, 
şi alta, sensibilă la săruri, dar halofitele însele au un potenţial intrinsec ca 
plante de cultură şi ca resurse în managementul şi remedierea suprafeţelor 
salinizate. 

în acest context, salut călduros apariţia acestei cărţi şi studiul ştiinţi- 
fic al halofitelor. 


T. J. Flowers, Universitatea din Sussex 
Martie 2010 

INTRODUCERE 


Populaţia actuală a Globului numără aproximativ 6,7 miliarde de 
locuitori; după anumite estimări, în anul 2050 ar putea să atingă valoarea de 
9,5 miliarde. Conform unui raport publicat de FAO în 2007, în ciuda 
creşterii economice globale fără precedent, 1,1 miliarde de oameni trăiesc 
încă în condiţii de sărăcie extremă („ extreme powerty ”), iar aproximativ 850 
de milioane sunt înfometaţi („chronic hunger în vreme ce ecosistemele 
sunt exploatate mai intens ca niciodată. Nu întâmplător, obiectivul numărul 
unu într-un raport publicat în 2008 de ONU ( The Millennium Development 
Goals Report) este chiar eradicarea sărăciei extreme şi a foametei. 

însă agricultura modernă se confruntă de multă vreme cu anumite 
probleme stringente, printre care salinizarea suprafeţelor agricole este un 
fenomen foarte frecvent, greu de controlat şi de ameliorat. Conform unor 
estimări, între 7% (însemnând aproximativ 930 milioane hectare) (Munns, 
2002) şi aproximativ 10% (însumând circa 954 milioane hectare) (Marcum, 
2001) din suprafaţa uscatului sunt afectate de salinitate. Din aceste 
suprafeţe, aproximativ 60-100 milioane hectare sunt rezultatul activităţii 
umane. Irigaţiile defectuoase, în special, măresc salinitatea terenurilor 
agricole. Aproape jumătate din sistemele mondiale de irigaţii sunt afectate 
de salinizare, alcalinizare şi băltire. Deşi sistemele de irigaţii ocupă 
aproximativ 15% în sistemul agricol mondial, productivitatea asigurată de 
aceste suprafeţe este de cel puţin două ori mai mare faţă de terenurile 
neirigate. 

Este uşor de înţeles, din datele prezentate până aici, că în problemele 
globale ale omenirii, întotdeauna este vorba despre un lanţ închis, fiecare 
verigă fiind un factor care, deşi mărunt dacă îl privim izolat, este vital în 
înţelegerea şi rezolvarea acestor probleme. în acest context se impun, pe de 
o parte, reducerea salinizării solurilor, iar pe de altă parte mărirea rezistenţei 
la săruri a plantelor de cultură „convenţionale”. 

Este firesc, aşadar, ca halofîtele, plantele care vegetează pe soluri 
sărate, să trezească un interes deosebit. Acest interes a condus şi la 
individualizarea unei ştiinţe noi, Halofîtologia, ştiinţă dedicată studiului 
interdisciplinar al plantelor care sunt legate, într-un fel sau altul, de 
salinitatea ridicată a mediilor în care ele vegetează. 

Halofîtele au fost luate în studiu de mult timp, au fost definite în 
maniere diferite, unele controversate chiar şi astăzi; nici la nivelul anului 
2010 nu există încă o definiţie unică, unanim acceptată. Pentru noi, această 
lipsă de unitate nu este eterogenă în sens negativ, ci plină de noi posibilităţi. 
Un domeniu complex şi complicat poate avea mereu ceva nou de oferit. 

înţelegerea adaptărilor anatomice şi, mai ales, interpretarea lor în 
sens ecologic nu este întotdeauna facilă sau accesibilă; în natură nu există 
forme pure, stricte, adaptări perfecte, ci numai forme intermediare şi variaţii 
ale factorilor de mediu care modelează trăsăturile anatomice. întotdeauna, o 
anumită interpretare trebuie făcută cu prudenţă şi nimic nu este sub semnul 
afirmaţiilor absolute şi exhaustive. Asemenea pretenţii au fost departe de 
intenţia noastră, deşi tentaţia formulării unor ipoteze noi, acolo unde nu mai 
există altele, este deosebit de atrăgătoare. 

Se vorbeşte din ce în ce mai mult de degradarea ecosistemelor, de 
exploatarea raţională a acestora, de reconstrucţie ecologică; poate mai mult 
ca niciodată, cunoaşterea relaţiilor intime dintre factorii de mediu şi 
adaptările plantelor se impune ca un factor esenţial în vederea găsirii unor 
soluţii la problemele enumerate mai sus. 

Dacă viitorul agriculturii va sta sub semnul salinităţii, atunci este 
nevoie de o abordare integrată şi interdisciplinară a halofitelor, pe de o 
parte, dar şi a glicofitelor care pot manifesta o rezistenţă crescută la 
salinitate, sau care pot, prin diverse mijloace, să devină mai rezistente la 
acest factor abiotic. 

Pe baza investigaţiilor făcute şi a interpretărilor oferite, am fost în 
măsură să propunem, la finalul lucrării, un nou sistem de clasificare a 
halofitelor, şi, totodată, un limbaj nou şi un sistem integrat de abordare a 
acestui grup de plante. 

Suntem recunoscători profesorului Timothy Flowers, de la 
Universitatea din Sussex (U. K.), pentru Cuvântul înainte pe care a avut 
amabilitatea să-l scrie pentru lucrarea de faţă. îi mulţumim pe această cale, 
în speranţa că discuţiile îndelungate despre biologia halofitelor, pe care le- 
am purtat cu dânsul, vor fi la fel de interesante şi fructuoase, ca şi până 
acum. 

Sincere mulţumiri aducem şi referenţilor ştiinţifici ai acestei cărţi, 
Dr. Monica Tereza Boşcaiu Neagu, de la Universitatea Politehnică din 
Valencia, prof. univ. Dr. Maria-Magdalena Zamfîrache şi conf. univ. 
Dr. Lăcrămioara Ivănescu, de la Facultatea de Biologie a Universităţii 
Alexandru Ioan Cuza, Iaşi. Sugestiile, comentariile şi aprecierile pe care le- 
au făcut pe baza manuscrisului ne-au fost de un real ajutor şi le-am primit cu 
bucurie şi cu un mare interes ştiinţific. 

PARTEA I 


CONSIDERAŢII TEORETICE 


1. Definiţia şi clasificarea halofitelor. Dificultăţi inerente 

Deşi recunoscute cu certitudine încă de pe vremea lui Goethe (1790) 
(cf. Flowers et al., 1986), halofitele au fost luate în studiu mai ales în 
lucrările lui Schimper (1891; 1898), care a deschis, practic, calea unor 
preocupări diverse în ceea ce priveşte biologia plantelor de sărătură. în ciuda 
faptului că s-au scurs mai bine de 100 de ani de atunci, nici astăzi nu s-a 
ajuns la un consens în ceea ce priveşte o definiţie unică şi satisfăcătoare a 
termenului de halofită. 

Această realitate se poate explica, totuşi, prin următoarele considerente: 

a. Halofitele reprezintă un grup ecologic heterogen, la modelarea 
căruia participă, de fapt, şi alţi factori, în afara salinităţii 
crescute a solului. Cercetătorii care au investigat diverse 
aspecte ale halofitelor le-au abordat de fapt unilateral, ceea ce 
este firesc dacă ne gândim la orientarea lor „profesională”; o 
abordare care ţine cont de un singur criteriu conduce adesea la 
acceptarea şi însuşirea unei singure definiţii-etalon, de care 
specialiştii au ţinut cont în cercetările lor. Acesta este unul din 
motivele pentru care fiecare autor a formulat o anumită 
definiţie, ce a constituit un reper „personal” în investigarea 
plantelor de sărătură. 

b. Conceptul de salinitate şi, implicit, cel de habitate saline 
(hipersaline) sunt, de asemenea, sub semnul unei relativităţi şi 
ambiguităţi, care ţin de faptul că primul termen nu aparţine 
neapărat biologiei, ceea ce complică puţin lucrurile atunci 
când este preluat şi adoptat de o altă disciplină. Din 
perspectivă ecologică, halofitele trebuie privite ca fiind acele 
specii care vegetează în habitate saline. Definiţia pare simplă 
şi accesibilă, numai că termenul de habitate saline este din nou 
unul imprecis definit. 

c. Pe măsură ce s-au acumulat cunoştinţele despre halofite, s-au 
extins şi aprofundat şi direcţiile de cercetare în ceea ce le 
priveşte. Dacă iniţial era vorba de ecologia şi de răspîndirea 
lor, care, pe baza unei intuiţii fine, impuneau corelaţii cu 

adaptări morfo-anatomice, treptat s-au adus în discuţie 
elemente de fiziologie vegetală, toleranţă la săruri, aspecte de 
biologie celulară şi moleculară, la nivel membranar sau la 
nivel de genă. Acest context nu a oferit premise ideale pentru a 
realiza o unificare a definiţiilor şi aducerea lor la un numitor 
comun, ci a amplificat gradul de disjuncţie din acest punct de 
vedere. în plus, ca o lege nescrisă a ştiinţei, noile decoperiri nu 
fac altceva decât să pună, uneori, sub semnul întrebării vechile 
cunoştinţe, să le conteste, ceea ce constituie prilej de noi 
structurări şi restructurări. 

d. O altă problemă derivă din faptul că există un câmp semantic 
legat de halofite (în special de clasificarea acestora), alcătuit 
din termeni diferiţi, formulaţi de diverşi autori, care uneori 
sunt sinonimi între ei; preluarea unora dintre aceştia şi, 
eventual, modificarea terminologiei nu aduce neapărat ordine 
în limbajul de specialitate. 

e. Mai trebuie spus că există întotdeauna dificultăţi atunci când 
se lucrează în condiţii experimentale, încercându-se, de pildă, 
să se stabilească intervale de toleranţă la salinitate pentru 
unele specii de halofite, ba chiar şi pentru glicofite. Contextul 
experimental nu reproduce niciodată fidel condiţiile naturale 
unde, cum bine se ştie, există permanent variaţii de intensitate 
a unor factori ecologici, greu de decelat şi de anticipat rolul lor 
în desfăşurarea unor procese fiziologice. Fără a intra prea mult 
în detalii, amintim în acest sens numai de regimul hidric al 
solului şi, implicit, al sărurilor, care reprezintă un fenomen 
foarte complex şi dinamic. 

în unele lucrări publicate anterior (Grigore, 2008a; 2008b) am pus în 
discuţie unele aspecte legate de definiţia şi clasificarea halofitelor. în 
această parte a lucrării încercăm să supunem atenţiei câteva definiţii şi 
abordări pe care nu le-am inclus şi comentat în lucrările sus amintite. 

Stocker (1928) defineşte halofitele ca fiind acele plante care sunt 
expuse în oricare din stadiile lor de viaţă unei concentraţii de săruri, care 
este mai mare decât pot să suporte glicofitele (plantele „normale”), fără a 
muri. Reamintim cu această ocazie faptul că termenul de „glicofită” este 
unul mai degrabă convenţional, aplicându-se tuturor plantelor care nu pot 
trăi în medii a căror concentraţie de NaCl în soluţia solului este mai mare de 
0,5%. Dacă este relativ simplu de făcut distincţia între halofite obligatorii şi 
glicofite, nu la fel de simplu este să se încadreze o specie oarecare într-o 
categorie de halofite, la concentraţii reduse de NaCl. Chapman (1942) era de 

părere că, în conformitate cu observaţiile pe teren şi cu datele experimen- 
tale, graniţa între halofite şi glicofite ar trebui să ia în calcul o concentraţie 
de aproximativ 0,5% NaCl în soluţia solului. 

Autorul sus citat defineşte, în consecinţă, halofitele ca fiind speciile 
capabile să crească într-un habitat care are o concentraţie a soluţiei solului 
mai mare de 0,5% NaCl. Totodată, folosirea termenului nu presupune că 
speciile sunt obişnuite sau rare pentru asemenea habitate; în plus, utilizarea 
termenului nu implică şi presupunerea faptului că aceste specii nu pot creşte 
şi în oricare alte condiţii 1 2 . Mai mult decât atât, Chapman recomandă ca în 
categoria halofitelor să nu fie incluse decât speciile care vegetează pe soluri 
care se caracterizează printr-un exces de NaCl, nu şi de alte săruri, cum ar fi 
cele de magneziu, de exemplu . 

Menţionam în rîndurile de mai sus de crearea, de-a lungul vremii, a 
unui câmp semantic ce cuprinde termeni care se referă la halofite; uneori, ei 
sunt formulaţi cu scopul de a face unele deosebiri de nuanţă în diferite 
aspecte legate de biologia halofitelor; alteori, însă, pot deveni ei înşişi 
termeni ce delimitează categorii de halofite, în sine. 

Conform opiniilor lui Chapman (1942), termenul de euhalqfită trebuie 
limitat doar la acele specii a căror creştere optimă 3 are loc în orice habitat 
care conţine cel puţin 0,5% NaCl. Conform acestei definiţii, euhalofitele nu 
vor creşte decât dacă există o concentraţie ridicată („abnormal”, orig.) de 
NaCl în habitat. în această categorie s-ar putea enumera: Salicornia, 
Rhizophora şi specii submerse de halofite, cum ar fi Zostera, Cymodocea, 
Posidonia. 

Termenul de miohalofite ar trebui aplicat acelor plante care se găsesc, 
în mod obişnuit sau rar, în medii a căror concentraţie de NaCl este mai mare 
decât 0,5%; dezvoltarea lor optimă (considerată naturală sau experimentală) 
are loc însă într-un mediu cu o concentraţie mai mică de 0,5% NaCl. 


1 Aceasta este o observaţie foarte interesantă a lui Chapman (1942); este o remarcă ce se 
leagă de multe alte discuţii, referitoare în special la caracterul de „obligativitate” al multor 
specii de halofite, pentru care se admite că o concentraţie ridicată de săruri este benefică, 
având caracter stimulativ asupra proceselor de creştere şi dezvoltare. Pentru celelalte 
categorii de halofite trebuie mai multă prudenţă în acest sens; fiind specii eurihaline, este 
plauzibil ca astfel de specii să poată vegeta şi în medii slab salinizate. 

2 în realitate, soluţia solului poate cuprinde şi alte săruri în afara celor de NaCl; este drept 
că „istoria” halofitelor este legată mai mult de influenţa clorurilor asupra halofitelor, în 
special în inducerea suculenţei, dar şi celelalte săruri ar trebui luate în consideraţie. în acest 
sens nu amintim decât de cercetările lui Şerbănescu (1965), care împarte chiar asociaţiile de 
halofite în asociaţii clorurice, sulfatice, carbonatice, deci în corelaţie cu tipul de sămri 
predominant. 

3 Sintagma de creştere optimă este, de asemenea, destul de greu de definit (!). 

Cu toate acestea, autorul însuşi recunoaşte dificultatea practică în a 
deosebi o specie euhalofită de una miohalofită. 

Această diferenţiere a unor grupe de halofite se suprapune oarecum 
peste cea realizată de Van Eijk (1939). Acesta deosebea: 

a. Plante care cresc în mod normal în condiţii glicofitice, dar 
care au, totuşi, o rezistenţă la concentraţii mai mari de 0,5% 
NaCl; afirmaţia se bazează fie pe plante cultivate experimental 
în soluţii saline, fie pe plante observate sporadic în condiţii 
saline naturale. Acest grup formează aşa-numitele haloglicofite. 

b. Plante care vegetează în mod normal pe soluri saline, dar a 
căror dezvoltare optimă se desfăşoară în condiţii glicofitice. 
Această categorie cuprinde specii precum: Aster tripolium, 
Triglochin maritima, Plantago maritima. 

Din ce observăm pînă aici, putem deduce că majoritatea halofitelor fac 
parte din grupa miohalofitelor şi că puţine specii sunt veritabile euhalofite. 

O constatare foarte importantă este aceea că halofitele pot creşte la fel 
de bine şi în condiţii glicofitice. Excepţie fac, în lumina celor afirmate până 
acum, euhalofitele. 

De fapt, n-ar fi exclus ca numărul mare de miohalofite ce apare în 
habitate saline să se datoreze faptului că acestea sunt incapabile de a 
concura cu succes cu glicofitele în habitate nesaline. 

Controversele legate de definirea şi clasificarea halofitelor se 
datorează, printre altele, şi complexităţii ecologice a acestora, ca grup 
polimorf distinct. Asta şi din cauza faptului că percepţia noastră aparentă şi 
imediată corelează adesea „cauza” de „efect”, adică salinitatea de halofite, şi 
invers; dar, de multe ori, un plus de profunzime şi discernământ poate 
integra problema intr-un context mai complex. 

De pildă, este vorba despre plantele care vegetează pe dunele 
maritime. Acestea ar trebui privite oare ca halofite? Este o întrebare pe care 
şi-au pus-o mai ales cercetătorii străini, care au studiat vegetaţia din 
asemenea ecosisteme; studiile lor au arătat că sistemul radicular al acestor 
specii se găseşte adesea plasat în stratul freatic cu apă dulce din dunele 
maritime (Hill şi Hanley, 1914; Chapman, 1937). Această problemă, pusă 
iniţial sub forma unei întrebări retorice (Keamey, 1904), a luat în calcul şi 
alţi factori ecologici care îşi dau concursul în asemenea habitate (vânturi 
puternice ce pot vehicula şi impulverizaţii saline din direcţia mării, 
iluminare puternică, supraîncălzire datorată reflectării radiaţiilor solare de 
către nisip). 

Concluzia studiului lui Keamey (1904) este că aceste plante de plaje şi 
dune maritime nu sunt în general halofile, ci mai degrabă xerofile 4 . 

Oricum, dacă ţinem cont de faptul că unele părţi ale plantelor de dune 
maritime pot fi expuse totuşi impulverizaţiilor sărate aduse de vânt, atunci 
influenţa salinităţii nu poate fi total eliminată, deşi numai anumite organe 
ale corpului plantei sunt afectate de aceasta. 

Stocker (1928) a sugerat ca termenul de xero-halofite să se aplice 
numai speciilor de deşerturi sărate, iar termenul de aero-halofite să fie 
rezervat speciilor afectate de salinitate produsă de impulverizaţii sărate sau 
de praf sărat. 

Pe de altă parte, Schratz (1934) considera dunele ca fiind habitate 
xero-haline, în contrast cu cele higro-haline, unde există un substrat de apă 
sărată. 

Iversen (1936) a propus o schemă de clasificare a halofitelor pe baza 
cantităţii de NaCl din soluţia solului; cum însă rădăcinile multor specii nu 
ajung la această adâncime a solului, mai relevantă ar fi poate cantitatea de 
clor din regiunea rizosferică. 

în acest sens, Chapman (1942), plecând de la clasificarea lui Iversen, 
propune următorul sistem de clasificare a halofitelor: 

Miohalofite 


1. Glico-mezohalofite: plante care cresc în habitate cu un conţinut de 
0.01-1,0% NaCl. 

2. Eurihalofite: plante care vegetează în habitate cu 0,1<1,0% NaCl; 
Euhalofite 


3. Mezohalofite: plante care cresc în habitate cu un conţinut de 0,5- 1,0% 
NaCl. 

4. Mezo-euhalofite: plante care cresc în habitate cu 0,5-<l,0% NaCl. 

5. Euhalofite: plante care cresc în habitate ce au o concentraţie mai 
mare de 1.0% NaCl. 

Euhalofitele (în sens larg) sunt, deci, speciile de halofite care cresc 
sau îşi dobândesc dezvoltarea optimă în medii ce conţin mai mult de 0,5% 
NaCl (mezohalofitele, mezo-euhalofitele şi euhalofitele din clasificarea de 
mai sus). 


4 Că acestea sunt mai curând xerofile şi nu halofile deschide o altă discuţie provocatoare, 
referitoare la substratul „fiziologic uscat” în care vegetează halofitele, aşa cum vom vedea 
în rândurile următoare (!). 

Din analiza clasificărilor pe care le-am trecut în revistă, în lucrarea 
de faţă sau în lucrările publicate anterior (Grigore, 2008a; 2008b), am putut 
constata că, în unele cazuri, criteriul care stă la baza unui sistem de 
clasificare este bine definit (deşi în sine poate fi, totuşi, relativ); alteori, însă, 
criteriul pare mai degrabă vag şi intuitiv, bazat pe elemente care nu sunt în 
mod necesar strict cuantificabile 5 . în fine, în unele situaţii, anumite sisteme 
de clasificare sunt preluate de la alţi autori şi, eventual, limbajul este puţin 
adaptat. 

Breckle (1995) defineşte halofitele ca fiind acele specii de plante 
care cresc şi îşi definitivează întregul ciclu biologic în habitate saline. 

Este foarte bine de ştiut şi de înţeles că „lupta”cu salinitatea necesită 
adaptări la toate nivelurile, pornind de la cel ecosistemic până la cele tisular, 
celular, subcelular şi biochimic (tabelul nr. 1). Nu putem vorbi despre toate 
acestea într-o singură frază, deoarece înţelegerea fiecărui nivel ţine mereu 
de o altă disciplină, o abordare interdisciplinară a salinităţii şi efectelor ei 
asupra fiecărui nivel în parte, putând oferi o imagine unitară, de ansamblu 
asupra halofitelor. 

Breckle (1995) clasifică plantele dintr-o perspectivă ecofiziologică, 
luând drept criteriu absorbţia sărurilor de către plante, precum şi transportul 
acestora prin corpul plantei sau chiar îndepărtarea lor la exteriorul plantei. 
Astfel, autorul delimitează: 

1 . Plante care sunt foarte selective la nivelul membranelor celulare 
radiculare şi pot astfel să împiedice absorbţia ionilor de NaCl; 
acestea pot fi numite generic non-halqfîte. Majoritatea plantelor 
sunt non-halofite, vegetând în regiuni terestre, în condiţii de 
salinitate scăzută. 

2. Plante care pot rezista unor salinităţi ridicate, fără să posede 
adaptări speciale, în afara unei selectivităţi foarte bune la nivelul 
membranelor celulare ale rădăcinii şi ale altor organe ale plantei. 
Cel mai adesea, ele au tendinţa de a acumula NaCl în rădăcini şi 
în părţile superioare ale tulpinii (în celulele parenchimului 
lemnos). Aceste plante pot fi numite pseudo-halofite. 


5 Ne gîndim la clasificări precum cea a lui Guşuleac (1933), care se referă la „colonizarea 
naturală a săraturilor cu plante”, la cea a lui Prodan (1939), care foloseşte drept criteriu 
„felul cum pot (plantele, n. n.) suporta sarea”, sau chiar cea a lui Ţopa (1939), care ia drept 
criteriu „modul de comportare a plantelor faţă de mediul arătat (sărat, n.n.). Chiar şi aşa, 
surprinde în mod plăcut că astfel de sisteme de clasificare sunt „confirmate”, în timp, de 
altele, bazate pe date mai complete şi mai elaborate. în spiritul acestei idei putem menţiona 
sistemul lui Bucur şi colab. (1957), care se bazează pe date cuantificabile, măsurabile, şi 
anume salinitatea solului din stratul rizosferic, în legătură cu dezvoltarea plantelor. 

3. Euhalofîtele suculente reprezintă alt grup de plante, la care are 
loc o absorbţie intensă a sărurilor şi transportul lor către părţile 
supraterane. La acestea, frunzele şi/sau tulpinile devin suculente. 

4. Alte grupe de halofite au ca principală strategie eliminarea 
sărurilor de către structuri speciale, localizate la nivelul organelor 
aeriene. Această eliminare este numită recreţie 6 şi poate fi 
observată la un număr ridicat de specii posesoare de structuri 
secretoare de săruri. 


Tabelul nr. 1 (preluare şi adaptare după Breckle, 1995) 


Nivelul vizat 

Exemple de răspunsuri 

Biochimic 

Reglare genetică, activităţi enzimatice, 
modificări în structura ADN 

Membranar 

Permeabilitate, potenţial electric 

Subcelular (organite celulare) 

Respiraţie, fotosinteză, compuşi secundari 

Celular 

Efecte formative, perturbări 

Tisular 

Efecte formative, alterarea diferenţierii 

Interacţiuni la nivelul întregii 
plante 

Echilibru hormonal, metabolism mineral, 
bilanţ hidric, adaptare şi modificare, 
creştere, stadii de dezvoltare 

Populaţional 

Reproducere, distribuţie pe vârste, 
competiţie, selecţie 

Ecosistemic 

Ciclul sărurilor şi nutrienţilor, acumulare, 
biomasă, compoziţie pe specii, flux 
energetic 

Biom, Biosferă 

Ciclul sărurilor, flux energetic, 
sedimentare, acumulare în bazine de 
eroziune 


în schema de mai jos, sistematizăm şi noi sistemul de clasificare al 
lui Breckle (1995). 


6 Am păstrat termenul original din limba engleză: „recretion”, care este mai puţin familiar 
limbajului românesc de specialitate; în accepţiunea lui Frey-Wyssling (1935), rekrete se 
referă la transportul la exterior al sărurilor care nu sunt asimilate de plantă. 


19 




HALOFITELE. ASPECTE DE ANATOMIE ECOLOGICĂ 


A Recreţie prin glande saline (exo - ) 
sau prin peri veziculari (endo - ) 
RECRETOHALOFITE 

absorbţie şî compartîmentalizare în celulele frunzei 

Acumulare în vacuolele clorenchimului şi în 
ţesuturile suculente ale frunzelor 
EUHALOFITE CU FRUNZE SUCULENTE 


FRUNZA 


TULPINA 


RĂDĂCINĂ 


SOL 


Acumulare în vacuolele clorenchimului şl în 
ţesuturile suculente ale tulpinii 
EUHALOFITE CU TULPINI SUCULENTE 


Acumulare în vacuolele scoarţei şi în 
parenchimul lemnos al rădăcinilor 
PSEUDOHALOFITE (GLICOHALOFITE) 

Tipurile de halofite după locul de absorbţie a sărurilor, după locul de depozitare şi 
eliminarea lor (preluare şi adaptare după Breckle, 1995) 


Altă clasificare a halofitelor, rezultată în urma unor cercetări complexe, 
este cea oferită de Pătruţ, Pop şi Ioan (2005). Aceştia, investigând biodiver- 
sitatea halofitelor din Câmpia Banatului, au delimitat halofitele în funcţie de 
reacţia solului, cantitatea de humus, proporţia diferiţilor ioni minerali la 
nivelul rizosferei, precum şi după cantitatea de apă din sol de-a lungul 
perioadei de vegetaţie, în următoarele categorii: 

1 . Specii adaptate unor biotopuri accentuat sărăturate, cu sărăturare de 
tip carbonato-sodic, sulfato-sodic, cu un conţinut ridicat de CaCC> 3 , 
HCO 3 ', CO 3 şi Na , reacţie puternic alcalină şi conţinut mic de 
humus. în funcţie de factorul hidric, aceste specii se grupează în 
două categorii: 

a. specii xeromezofile, care vegetează în biotopuri cu umiditate 
moderată primăvara şi accentuat uscate vara şi toamna, cum 
sunt: Camphorosma annua, Artemisia santonicum; 

b. specii mezofile, care vegetează în biotopuri cu umiditate 
pronunţată primăvara şi uscate în timpul verii, cum ar fi: 
Puccinellia distans ssp. limosa, Limonium gmelini, Chamomilla 

recutita. 

2. Specii adaptate biotopurilor moderat sărăturate, cu sărăturare de tip 
carbonato-sodic şi sulfato-sodic, conţinut ridicat de CaCOî, HCO3, 
CO3 2 ' şi Na + , reacţie puternic alcalină şi conţinut ridicat de humus, 
care ocupă biotopuri moderat până la accentuat umede primăvara şi 
relativ uscate vara şi toamna, cum sunt: Ranunculus pedatus, 
Plantago maritima, Aster tripolium, Plantago tenuiflora. 

3. Specii adaptate unor biotopuri cu grad variat de sărăturare, de natură 
sulfato-sodică şi carbonato-sodică, conţinut variabil de CaCC>3, 
HCO3', CO3 2 ' şi Na + , reacţie slab acidă până la puternic alcalină şi 
cantitate mare de humus. Aceste specii se grupează în două 
categorii: 

a. specii care vegetează în biotopuri moderat umede primăvara 
şi accentuat uscate vara şi toamna, cu un conţinut ridicat de 
CaCC>3, HCO3, CO3 ' şi Na , cum sunt: Festuca pseudovina, 
Plantago schwarzenbergiana, Scorzonera cana; 

b. specii care vegetează în biotopuri umede primăvara şi 
moderat umede vara şi toamna, cu un conţinut moderat de 
CaCC>3, HCO3', CO3 ' şi Na , cum ar fi: Hordeum hystrix, 
Pholiurus pannonicus, Lotus tenuis, Taraxacum 
bessarabicum, Rorippa sylvestris ssp. kerneri, Juncus 

gerardi. 

4 . Specii adaptate biotopurilor slab sărăturate, de natură sulfato-sodică 
(slab carbonato-sodică), conţinut scăzut de CaCC>3, HCO3, CO3 2 ' şi 
Na + , reacţie slab acidă până la slab alcalină. Aceste specii pot fi 
grupate în două categorii, în raport cu factorul hidric: 

a. specii care vegetează în biotopuri cu umiditate mare 
primăvara şi uscate vara şi toamna, cum sunt: Achillea 
setacea, Crypsis alopecuroides; 

b. specii care vegetează în biotopuri băltite, înmlăştinite în 
timpul primăverii şi uscate vara şi toamna, cum sunt: 
Beckmania eruciformis. 

în plus, în acelaşi studiu (Pătruţ, Pop Adelina, Ioan, 2005), corelaţia 
între adaptările fenologice ale halofitelor investigate şi condiţiile pedo- 
climatice particulare din Câmpia Banatului a permis stabilirea a patru 
categorii de halofite (direcţii de adaptare): 

1. specii anuale cu ciclu biologic scurt (efemere), cum sunt: Plantago 
tenuiflora şi Myosurus minimus, care cresc, înfloresc şi fructifică în 
prima parte a primăverii, ocupând microdepresiunile cu apă 
stagnantă, adesea inundate, slab sărăturate; aceste specii evită 
perioadele nefavorabile de vegetaţie, rezistând în sol sub formă de 
seminţe; 

2. speciile anuale sau perene cu ciclu biologic scurt, cum sunt: 
Hordeum hystrix, Rorippa sylvestris ssp. kerneri, Chamomilla 
recutita, Ranunculus pedatus şi Festuca pseudovina, care ocupă 
biotopuri diferite sub raport hidro-salin, de la cele excesiv de umede, 
până la cele accentuat uscate, de la slab până la puternic alcaline; 
aceste specii înfloresc şi fructifică tot în prima parte a primăverii, 
trecând peste condiţiile nefavorabile fie sub formă de seminţe, fie 
prezentând organe subterane de rezistenţă; excepţie face Festuca 
pseudovina, care în timpul verii se găseşte în repaus vegetativ, 
urmând ca toamna, când creşte umiditatea solului, să intre din nou în 
faza vegetativă; 

3. specii perene, rar anuale, cu ciclu biologic lung, cum sunt: 
Beckmannia eruciformis, Juncus gerardi, Puccinellia distans ssp. 
limosa, Lotus tenuis, Rorippa sylvestris ssp. kerneri, Aster tripolium, 
Crypsis alopecuroides, Crypsis schoenoides, Achillea setacea, 
Taraxacum bessarabicum, Scorzonera cana, Plantago 
schwarzenbergiana, ce ocupă habitate cu salinitate slabă până la 
puternică, dar cu aport hidric ridicat, înfloresc şi fructifică în timpul 
verii; aceste specii vegetează în microdepresiuni băltite primăvara, 
unde umiditatea solului se menţine până în timpul verii; excepţie fac: 
Scorzonera cana şi Achillea setacea , care ocupă biotopuri plane cu 
salinizare şi umiditate moderată, dar care prezintă caractere 
xeromorfice; 

4. specii perene, rar anuale, cu ciclu biologic lung, ce ocupă biotopuri 
cu salinizare excesivă, de obicei uscate în timpul verii, cum sunt: 
Camphorosma annua, Plantago maritima, Atriplex littoralis, 
Limonium gmelini, Artemisia santonicum, care înfloresc şi fructifică 
în timpul verii; aceste specii şi-au dezvoltat mecanisme proprii, fie 
de reţinere a apei la nivelul parenchimurilor acvifere, fie de 
eliminare a surplusului de săruri minerale. 

în fine, tot în cadrul aceluiaşi studiu sus-menţionat, halofitele mai sunt 
împărţite, pe baza trăsăturilor morfo-anatomice, în: 

a. halosuculente, cum sunt: Camphorosma annua, Plantago 

maritima, Aster tripolium şi Atriplex littoralis, ce vegetează în 

condiţii de sărăturare şi uscăciune accentuate, mai ales în a doua 
jumătate a perioadei de vegetaţie; acestea au evoluat în direcţia 
menţinerii apei la nivelul frunzelor, din cauza regimului hidric 
deficitar; 

b. halomezomorfe, situate din punct de vedere morfo-anatomic între 

halosuculente şi haloxerofite: Taraxacum bessarabicum, 

Scorzonera cana, Lotus tennuis, Ranunculus pedatus, Hordeum 
hystrix, Crypsis alopecuroides; 

c. haloxerofite, ce cuprind specii care vegetează în biotopuri cu 
umiditate moderată primăvara şi accentuat uscate vara şi toamna, 
cel mai adesea excesiv sărăturate: Achillea setacea, Artemisia 
santonicum, Limonium gmelini, Festuca pseudovina, Juncus 

gerardi. 

Am amintit la începutul capitolului de dificultăţile inerente ce pot 
surveni în definirea halofitelor şi, implicit, în clasificarea acestora. Se 
cunoaşte faptul că cea mai importantă proprietate a halofitelor este toleranţa 
la salinitate (săruri). însă trebuie spus că există multe accepţiuni ale 
termenului de toleranţă la săruri sau prag de salinitate, ceea ce împiedică, în 
consecinţă, o abordare uniformă a halofitelor, complicând totodată 
eventualele comparaţii între specii (Koyro et al., 2006). Iată care sunt aceste 
modalităţi de definire a termenului de toleranţă la săruri (prag al salinităţii): 

a. Fitosociologii folosesc termenul de halofite pentru a se referi doar 
la speciile care vegetează în mod natural în habitate saline; fireşte 
că pentru a avea o imagine expeditivă asupra toleranţei la 
salinitate, analiza fitosociologică este foarte utilă, iar „valorile” 
toleranţei la săruri pot fi aplicate pe scară largă pentru aproximări 
calitative (Ellenberg, 1974). 

b. Alţi cercetători descriu toleranţa la salinitate prin diagrame 
poligonale ale compoziţiei minerale a plantelor. 

c. Pragul (nivelul) de salinitate este caracterizat ca fiind punctul 
(concentraţia sărurilor) la care abilitatea plantelor de a supravieţui 
şi de a se reproduce nu mai este asigurată (Pastemak, 1990). 
Oricum, trebuie ţinut seama şi de faptul că supravieţuirea şi 
reproducerea unei specii nu sunt întotdeauna împiedicate la acelaşi 
nivel al salinităţii (Tazuke, 1997). Definiţia lui Pastemak (1990) 
este totuşi importantă pentru interpretarea răspândirii ecologice şi 
poate fi folosită ca punct de plecare pentru studii fiziologice 
referitoare la strategiile de supravieţuire a plantelor. 

d. în general, clasificarea toleranţei la salinitate a speciilor de cultură 
se bazează pe pragul conductivităţii electrice şi pe procentajul de 
productivitate care scade sub nivelul acestui prag (Greenway şi 

Munns, 1980). Uneori, toleranţa la săruri este privită ca procentaj 
al producţiei de biomasă în condiţii saline, comparativ cu cele de 
control, pentru o perioadă îndelungată de timp (Munns, 2002). 
Concentraţia substratului care are ca efect reducerea cu 50% a 
creşterii (raportată la greutate proaspătă, comparativ cu plantele 
neexpuse salinităţii) este folosită de ecofiziologi ca definiţie 
pentru toleranţa la salinitate. Şi această definiţie are un carater 
relativ arbitrar, dar poate conduce la o precizare mai exactă a unei 
valori comparative pentru speciile de halofite şi poate avea 
relevanţă pentru aspecte aplicative, cum ar fi potenţialul economic 
al unora dintre aceste plante; 

e. O altă definiţie poate fi folosită şi aplicată pentru speciile de 
glicofite. Mai ales în agricultură, este obişnuit să se vorbească 
despre toleranţă la salinitate dacă o varietate de glicofită, cum ar fi 
una de Hordeum vulgare supravieţuieşte la un nivel crescut al 
salinităţii, în comparaţie cu altă varietate a aceleiaşi specii. 
Oricum, substratele saline cu NaCl tolerate de aceste varietăţi sunt 
cu mult sub concentraţia apei de mare (Amzallag, 1994; Jeschke 
et al., 1995). 

în ultima vreme, foarte mult se vorbeşte despre salinizarea secundară 
(antropogenă) a suprafeţelor agricole şi, implicit, de criza agriculturii, de 
necesitatea stringentă de a exploata potenţialul imens pe care îl pot oferi apa 
sărată, ca apă de irigaţii, şi plantele de cultură care pot manifesta un 
oarecare grad de toleranţă la săruri. 

în acest sens, de mare actualitate este şi remedierea solurilor afectate de 
salinitate; se ştie, chiar şi din experienţa românească (mai ales din anii 
anteriori lui 1990) că ameliorarea acestor suprafeţe prin mijloace mecanice, 
chimice, spălări în vederea îndepărtării sărurilor este relativ complicată, 
costisitoare şi uneori imprevizibilă. De aceea, un mare accent se pune pe 
remedierea pe cale naturală a acestor terenuri salinizate, cu ajutorul unor 
specii care sunt tolerante la săruri şi pe care le pot acumula şi îndepărta apoi. 

Şi mai puţină atenţie s-a acordat clasificării plantelor, în funcţie de 
capacitatea lor de a îndepărta sărurile din sol. Mai mult decât atât, s-a 
introdus şi un nou concept, cel de haloconducţie, care se referă la 
capacitatea unei plante de a absorbi sărurile din sol, de a le vehicula prin 
corpul ei şi, eventual, de a le elimina în atmosferă. 

în concordanţă cu aceste aspecte s-a încercat clasificarea plantelor în 
raport cu abilitatea (capacitatea) lor de a ameliora solurile saline (Yensen şi 
Biel, 2006): 

1 . Excluders 1 sunt speciile care exclud (împiedică) la nivelul rădăcinilor 
pătrunderea sărurilor în ţesuturi. Majoritatea speciilor terestre intră în 
această categorie, deşi multe din ele pot avea capacităţi limitate de a 
exclude sărurile, dovadă că ele pot muri, dacă sărurile pătrund în 
cantităţi foarte mari în ţesuturi. Unele plante din această categorie pot 
fi euhalofite (Rhizophora). Acest grup de plante are capacităţi reduse 
sau chiar absente de a remedia solurile sărate. Deoarece absorb apa în 
mod selectiv, dar exclud sărurile la nivelul rădăcinii, ele au tendinţa de 
a acumula sărurile în sol până la punctul în care toleranţa la salinitate a 
plantei este depăşită. Această realitate s-ar traduce prin faptul că ar fi 
vorba, de fapt, de o salinizare a solului indusă chiar de plantă. 

2. Plante-acumulatoare, care absorb sărurile şi le acumulează în 
vacuolele celulelor. Acestea pot fi glicofite, tolerante la săruri sau 
euhalofite, cu sau fără suculenţă. în general, aceste plante au valoare 
fitoameliorativă numai dacă ele întregi sau părţi din corpul lor sunt 
îndepărtate de pe terenurile respective. Cu unele excepţii, asemenea 
plante „încărcate” cu săruri nu au adesea o valoare de producţie 
ridicată; din acest motiv nu sunt acoperite costurile îndepărtării 
sărurilor de pe astfel de terenuri. De asemeni, fiind prea sărate, nu pot 
fi folosite nici ca nutreţ. 

3. Conductings 7 8 includ speciile care absorb sărurile din sol, le 
transportă în părţile aeriene şi le dispersează, cu ajutorul vîntului, 
departe de locul de „cultivare”. în mod ipotetic, aceste plante au o 
mare capacitate de a îndepărta sărurile din sol şi de a le dispersa cu 
ajutorul vântului. Fireşte, aceasta implică automat existenţa unor 
curenţi aerieni puternici pentru a asigura o răspândire eficientă a 
sărurilor; ca un „contraexemplu”, se cunoaşte că 80% din totalul 
sărurilor de pe suprafaţa continentală sunt aduse dinspre ocean de 
către curenţii oceanici. După cum se poate observa cu uşurinţă, 
avantajul speciilor din această categorie este că sărurile sunt 
îndepărtate din sol fără acumularea lor în corpul plantelor. 

Dacă este să sintetizăm, pe scurt, cele discutate în această parte a 
lucrării, ne putem hazarda să afirmăm că definiţia halofitelor (şi, implicit, 
clasificarea lor) nu a evoluat radical şi substanţial în ultimul secol. Dacă 
Schimper (1891/1903) le definea ca fiind plante capabile să-şi definitiveze 
ciclul biologic pe un substrat bogat în NaCl, Khan şi Duke (2001) le 


7 ’ 8 Păstrăm pentru aceste grupe denumirea din limba engleză, deoarece este foarte dificil de 

echivalat în limba română printr-un singur cuvânt (n. n.). 

caracterizau ca organisme bine dezvoltate şi specializate, având trăsături 
morfologice şi fiziologice care le permit să se reproducă pe soluri cu mari 
concentraţii de săruri. 

în fine, la nivelul anului 2008, halofitele au fost definite ca acele 
specii care supravieţuiesc şi se reproduc în medii a căror concentraţie este de 
aproximativ 200 mM NaCl, sau mai mare decât această valoare (Flowers şi 
Colmer, 2008). 

Părerea noastră este că, în definitiv, nici nu-i atât de important să se 
definească unitar halofitele; mai important este ca din multitudinea de 
definiţii şi abordări ale acestui grup de plante, să se nască ipoteze, soluţii la 
problemele agriculturii şi, implicit, ale omenirii. 


2. Halofitele şi mediile lor de viaţă. Locul halofitelor în clasificarea 

ecologică a plantelor 

Atunci când am ridicat problema controverselor ce pot să apară în 
definirea şi clasificarea halofitelor (Grigore, 2008a; 2008b), ca şi în 
rândurile de mai sus, am menţionat şi pe cele care derivă din complexitatea 
şi polimorfismul habitatelor saline. Fireşte, am avut în minte mai ales 
aspecte de nuanţă terminologică, de inconstanţă şi vagă delimitare a unor 
termeni. 

în rândurile ce urmează, intenţia noastră este de a aduce în discuţie un 
concept mai vechi, care credem că poate constitui o joncţiune consistentă 
între adaptările histo-anatomice ale halofitelor şi factorii ecologici, priviţi ca 
un întreg. Totul însă într-o abordare profund stilizată. 

De multă vreme s-a observat că halofitele prezintă adaptări de tipul 
xeromorfozelor, în legătură cu habitatele în care vegetează, deci multe din 
adaptările întâlnite la halofite se găsesc şi la xerofite. Este de înţeles că în 
astfel de condiţii a apărut, logic, întrebarea dacă şi ce au în comun aceste 
două categorii ecologice de plante. Răspunsul nu părea foarte greu de dat, 
mai ales dacă se comparau trăsăturile histo-anatomice ale unor specii 
diferite, ce erau catalogate „a priori” ca făcând parte din grupa halofitelor, 
respectiv a xerofitelor. 

Schimper, însă, (1898/1903) a avut inspiraţia de a pune problema 
oarecum invers, adică luând în calcul nu atât trăsăturile de structură ale 
halofitelor sau xerofitelor, ci particularităţile factorilor de mediu (apa şi 
solul, mai ales) care „dictează” aceste adaptări şi le modelează în consecinţă. 

Acest fiziolog a arătat că în mod obişnuit plantele din staţiuni umede 
sunt catalogate ca higrofite, iar cele din staţiuni uscate, drept xerofite ; însă, 
aşa cum atrage el atenţia, caracteristicile organismelor sunt fiziologice, iar 

cele ale habitatelor sunt fizice, deci nu există o legătură neapărat obligatorie 
între aceste două grupe de caracteristici. în realitate (şi aparent paradoxal), 
un substrat foarte umed poate fi uscat pentru o plantă dacă aceasta nu poate 
absorbi apa din el, în vreme ce un sol, care ne apare ca fiind uscat, poate 
asigura suficientă apă pentru multe plante care au adaptări în acest sens. 
Aşadar, trebuie făcută deosebirea între uscăciunea fizică şi cea fiziologică, 
respectiv între umezeala (solului) fizică şi cea fiziologică. în tot acest 
context, Schimper a făcut o observaţie foarte interesantă: pentru viaţa 
plantei şi implicit pentru geografia botanică, numai caracteristicile 
fiziologice trebuie luate în consideraţie. Deci, vegetaţia higrofilă este legată 
de umezeala fiziologică a solului, iar cea xerofilă, de uscăciunea fiziologică. 

Cu timpul, s-a observat că solurile saline sunt, practic, afectate de o 
secetă fiziologică. Aceasta se datorează unor factori externi, care fie reduc 
absorbţia, fie favorizează transpiraţia; sau, cel mai adesea, este vorba despre 
o combinaţie a acestor factori. 

Dintre factorii enumeraţi de Schimper, şi care pe noi ne interesează cel 
mai mult, este amintită abundenţa sărurilor solubile din sol. în timp ce o 
cantitate mică favorizează absorbţia, o cantitate (concentraţie) ridicată o 
împiedică. Conform aceluiaşi autor, pragul concentraţiei la care începe 
inhibarea creşterii depăşeşte rareori valoarea de 0,5%. 

O analiză preliminară a celor enumerate până aici oferă motive pentru 
a privi halofitele ca un caz particular de xerofite. De altfel, habitatele 
afectate de uscăciune fiziologică sunt foarte diverse; pentru a ne forma o 
imagine, iată care sunt cele mai importante regiuni naturale afectate de acest 
fenomen (Schimper, 1903): 

a. deşerturile, stepele, caracterizate de un substrat uscat, aer uscat, 
precum şi de temperaturi foarte ridicate, sporadice sau permanente, deci cu 
iluminare intensă; 

b. scoarţa copacilor, stâncile, unde are loc o uscare rapidă la suprafaţă, 
din cauză că nu există un substrat profund; 

c. solurile nisipoase, pietrişul, care se usucă rapid la suprafaţă, datorită 
permeabilităţii ridicate; 

d. ţărmurile maritime, suprafeţe de natură vulcanică, care conţin o 
cantitate ridicată de săruri solubile; 

e. turbăriile, din cauza acizilor humici din sol; 

f. zone polare, sau din apropierea gheţarilor din munţii înalţi, unde 
temperatura solului este foarte scăzută; 

g. piscuri alpine, unde aerul este rarefiat, insolaţia este puternică, 
catacteristice climatului alpin. 

Am enumerat toate aceste tipuri de habitate pentru a înţelege mai bine 
cum una şi aceeaşi caracteristică a mediului (seceta fiziologică) poate 

imprima trăsături de xerofism comune la plante care vegetează habitate atât 
de diferite, cel puţin la prima vedere. 

Toate aceste precizări, alături de unele experimente care au vizat 
comportamentul plantelor în soluţii saline, l-au determinat pe Schimper să 
concluzioneze că trăsăturile morfologice ale halofitelor sunt în concordanţă 
cu cele ale xerofitelor. 

Altfel spus, halofitele sunt, în realitate, o formă specială de xerofite 
(Warming, 1909; Wiesner, 1889). Această afirmaţie, susţinută atât de 
analiza caracteristicilor habitatelor (afectate de seceta fiziologică), cât mai 
ales de trăsăturile histo-anatomice ale halofitelor, pare destul de solidă. Mai 
mult decât atât, în acest context se pare că şi considerarea halofitelor ca grup 
ecologic distinct (în relaţie cu xerofitele şi hidrofitele) poate fi pusă sub 
semnul întrebării (Keamey, 1904). Ultimul autor este chiar de părere că 
halofitele ar trebui privite ca o subdiviziune a xerofitelor (referindu-se mai 
ales la suculenţă, acesta considera că la grupul pe care îl studiem, aspectul 
general este extrem xerofit). Henslow (1895 a,b), în importantele sale lucrări 
referitoare la adaptările plantelor la mediile de viaţă, a subliniat, de asemenea, 
apropierile dintre caracteristicile anatomice ale xerofitelor şi halofitelor. 

Această ipoteză a uscăciunii fiziologice (secetă fiziologică) a fost 
preluată de mai mulţi cercetători, care au studiat ecologia plantelor. 

McDougall (1941) tratează halofitele în categoria plantelor de habitate 
fiziologic uscate şi le defineşte ca fiind plantele care cresc pe soluri saline 
sau în apă sărată, având trăsături asemănătoare xerofitelor. Suculenţă este 
considerată şi de acest autor ca fiind cea mai definitorie trăsătură a 
halofitelor, însoţită de o presiune osmotică ridicată a celulelor. 

Oosting (1948) definea halofitele ca fiind plante ce pot tolera 
concentraţiile de săruri din soluri; aceste habitate pot fi catalogate ca 
fiziologic uscate din cauza conţinutului ridicat de săruri, care limitează 
activitatea osmotică şi, în consecinţă, absorbţia apei de către plante. 

De altfel, intuiţia genială a lui Warming (1895, 1909), Schimper 
(1898/1903) şi Clements (1921) referitoare la uscăciunea fiziologică a 
solului complică un pic lucrurile când vine vorba de clasificarea plantelor, 
deci şi a halofitelor, din punct de vedere ecologic. 

Cităm şi lucrarea de pionierat în domeniul ecologiei plantelor a lui 
Warming (1895), apărută în limba daneză, lucrare de mare răsunet 
internaţional, deşi noi nu am consultat-o în original; această lucrare are însă 
numeroase traduceri şi ediţii, în limba germană (1896; 1902; 1914) şi 
engleză (1909). Traducerile ulterioare aduc totodată şi revizuiri ale ediţiei 
daneze din 1895, ceea ce este foarte important, deoarece am putut urmări, 
astfel, şi evoluţia clasificărilor despre care vorbim în rândurile de faţă. Noi 
am consultat lucrările în limba germană (ed. 1902, 1914), dar mai ales 

traducerea în engleză din 1909, pe care am considerat-o, de altfel, reperul 
principal. Astfel, până la ediţia tradusă în engleză din 1909 sistemul de 
clasificare în clase ecologice ( vereinsklasse , formationklasse, în germană; 
(o) ecological class sau class, în engleză, termeni pe care noi îi foloism cu 
sensul de clasă ecologică sau, simplu, grup ecologic de plante) cuprindea 
următoarele comunităţi de plante: hidrofite, xerofite, halofite şi mezofite. 
Schimper (1903) împărţea plantele în terestre şi acvatice; cele terestre 
cuprind: xerofitele, higrofitele şi tropofitele. 

Warming (1909), pe baza uscăciunii fizice şi/sau fiziologice a solului 
şi luând în consideraţie şi factorii climatici, a inclus halofitele, ca clasă 
ecologică, în rândul formaţiunilor vegetale xerofile, alături de oxilofite 
(plante de soluri acide - turbării) şi psichrofite (plante de soluri reci, 
îngheţate) pe baza faptului că solul este fiziologic uscat, deoarece apa 
conţinută este disponibilă plantei numai într-o mică măsură; din acest 
motiv, formaţinile cuprinse aici sunt în mod esenţial (subl. n.) formate din 
specii xerofile {op. cit., p. 136). Tot printre formaţiunile xerofile (dar 
datorită uscăciunii fizice a solului sau a factorilor climatici), mai sunt 
incluse următoarele clase ecologice: litofitele, psamofitele, chersofitele 
(grup eterogen, cuprinzând specii ce vegetează în habitate aride, rezultate, în 
principal, în urma defrişărilor), eremofitele (specii deşertice sau stepice), 
psilofitele 9 (specii ce vegetează în savane), sclerofitele (formate din arbuşti 
şi păduri, în regiunile cu climat foarte uscat) şi coniferele. Observăm, aşa 
cum am afirmat şi în rîndurile de mai sus, că, faţă de ediţiile precedente, 
halofitele nu mai sunt tratate ca un grup principal, dintre cele patru 
menţionate. Această distincţie apărută în abordarea grupelor de plante este 
motivată în mod explicit de Warming însuşi, în prefaţa ediţiei engleze din 
1909, prin faptul că au fost luate în considerare deosebirile edafice şi 
climatice care intervin în modelarea adaptărilor plantelor. 

Clements (1920, mai ales pe baza publicaţiilor anterioare) a inclus 
halofitele în categoria xerofitelor, caracterizate prin faptul că pânza de apă 
freatică este joasă, solul este fizic sau fiziologic uscat, climatul de regulă 
uscat sau variabil, transpiraţia scăzută. Halofitele sunt caracterizate de 
habitate cu pânza freatică joasă, datorită (subl. n.) unui exces de săruri. 
Relaţia cauzală de mai sus, subliniată de noi, corespunde doar parţial 
realităţii; din contră, se ştie că în unele situaţii, salinitatea ridicată a solului 
se datorează tocmai ridicării nivelului freatic al apei, care ulterior, datorită 
evaporaţiei intense de la suprafaţă, concentrează sărurile în orizonturile 
superioare ale solului. 


9 Psilophytes, în original (p. 293, lucrarea citată), un termen care ar putea produce confuzie, 
deoarece Psilophyta reprezintă un grup de ferigi primitive (n. n.). 

Asemenea probleme legate de clasificarea în grupe ecologice a 
plantelor ne pot oferi informaţii importante referitoare la evoluţia şi 
dezvoltarea unor concepte de ecologie a plantelor, aşa cum au fost 
vehiculate de pionierii acestei discipline (Warming, Schimper, Clements). 

La acest tip de ecologie vegetală subscriem şi noi, autorii acestei 
lucrări, care avem preocupări de anatomie vegetală; mai mult decât atât, 
poate că şi sintagma de Ecologie a plantelor ar trebui redusă numai la acest 
gen de abordare, anatomo-ecologică, deoarece aceasta a fost şi intenţia 
autorilor sus-citaţi. în zilele noastre, ecologia plantelor sună destul de vag, 
datorită faptului că ştiinţa plantelor a cunoscut o dezvoltare amplă în ultimele 
decenii, existând şi tendinţa de a subscrie în această disciplină preocupări de 
fitocenologie, ecofiziologie, taxonomie, însă Ecologia plantelor ar trebui să 
redevină o morfologie şi o anatomie ecologică a plantelor. 

Din cele discutate până aici se poate ridica şi un semn de întrebare: 
dacă halofitele vegetează în habitate uscate fiziologic (şi trebuie privite ca 
pe un grup particular al xerofitelor), atunci utilizarea unor termeni ca: 
xerohalofite, hidrohalofite, higrohalofite ar putea fi cumva incorectă sau 
tautologică? în plus, dacă halofitele au mecanisme eficiente de absorbţie a 
apei din sol, indiferent dacă acesta este umed sau uscat, atunci ele mai sunt 
afectate, în realitate, de secetă fiziologică? 

Pentru prima întrebare credem că folosirea unor termeni compuşi, 
precum cei enumeraţi, nu este greşită; este vorba mai degrabă de asocieri de 
cuvinte care oferă mai multe informaţii expeditive despre habitatul concret 
în care vegetează o specie sau alta, referindu-ne deci la halofite care pot 
creşte în habitate uscate, respectiv umede. Cei doi factori ecologici, 
salinitatea şi umiditatea solului, sunt de fapt definitorii atunci când vorbim 
de halofite ca grup ecologic. Şi, oricum, când vorbim de un grup ecologic 
oarecare, trebuie să luăm în calcul toţii factorii de mediu. 

Cât priveşte cea de-a doua întrebare pe care am adresat-o, este clar că 
un sol afectat de uscăciune fiziologică impune adaptări de xerofitism; dar, 
dacă o halofită are mecanisme capabile să asigure o bună aprovizionare cu 
apă, atunci ea ar mai trebui privită ca o specie „însetată”, deci ca o xerofită? 


3. Adaptări morfo-anatomice generale ale halofitelor 

Mare parte din adaptările morfo-anatomice ale halofitelor sunt de tip 
xeromorfic, întâlnindu-se deci şi la xerofite. în spiritul ipotezei lui 
Schimper, privind „uscăciunea fiziologică”, reîntărim ideea că, cel puţin 
parţial, halofitele ar trebui privite ca un grup particular în cadrul xerofitelor. 

Aceasta este o idee vehiculată de mulţi autori, care au „subscris” la 
ipoteza schimperiană; comparând adaptările xerofitelor cu cele ale halofitelor, 
ei au înţeles că poate fi vorba, de fapt, de un fenomen de convergenţă: acelaşi 
factor de mediu, privit fiziologic, şi nu strict din punct de vedere fizic, 
determină existenţa unor trăsături comune, deşi plantele pot vegeta în medii 
foarte diverse şi heterogene, cel puţin la prima vedere. 

Warming (1909) considera că principalele adaptări morfo-anatomice 
ale halofitelor sunt reprezentate de 10 : 

Suculenta 


Cea mai evidentă caracteristică a halofitelor este că majoritatea sunt 
plante suculente: frunzele sunt groase, cărnoase, mai mult sau mai puţin 
transparente. Aceasta se datorează parţial abundenţei celulelor acvifere şi 
numărului redus de cloroplaste, iar parţial spaţiilor intercelulare mici. S-a 
demonstrat de mult timp că unele specii se caracterizează prin dimorfism, 
prezentând o formă maritimă sau halofitică, cu frunze groase, suculente, şi o 
formă obişnuită, de interior (continentală), cu frunze subţiri: Lotus corniculatus, 
Geranium robertianum, Convolvulus arvensis, Matricaria inodora, Hieracium 
umbellatum, Solanum dulcamara. Experimentele cu soluţii saline au arătat că 
anumite halofite crescute într-un sol obişnuit, sărac în săruri, dobândesc frunze 
mai subţiri şi pierd alte caracteristici, cum ar fi cazul speciilor: Cakile maritima, 
Cochlearia officinalis, Salicornia europaea, Spergularia media, Salsola soda 
(Batalin, 1884; Lesage, 1890; Boodle, 1904), în vreme ce alte specii rămân 
nemodificate. Din contră, anumite specii de interior, atunci când sunt cultivate 
pe un substrat îmbogăţit cu sare obişnuită, dobândesc frunze mai groase, cum ar 
fi Lotus corniculatus şi Plantago major. Această îngroşare a frunzei se 
datorează alungirii celulelor din mezofil, care devin astfel mai mari şi rotunjite, 
spre interiorul frunzei, sărace în cloroplaste, aşa încât devin hialine, formând un 
adevărat ţesut acvifer. în anumite situaţii putem vorbi de un ţesut acvifer tipic, 
înconjurat de ţesut palisadic, cum ar fi la Salsola hali (Areschoug, 1878), Batis 
maritima, Salicornia (Warming, 1906). 

Celulele nmcUqginoaşe 

Sunt prezente şi frecvente ca şi la xerofite. Ţesutul hipodermic acvifer 
se întâlneşte mai mult la plantele care au frunze coriacee, cum ar fi speciile 


10 Le prezentăm „didactic”, ca pe un background general în spiritul discuţiilor detaliate pe 
care le vom face în partea a Il-a lucrării, când ne vom referi la fiecare specie în parte, pe 
care am supus-o investigaţiilor. 

de mangrove (care au, de asemenea, celule mucilaginoase mari) aparţinând 
genului Sonneratia şi Spinifex squarrosus. 

Sucul vacuplar 


Cantităţi mari de săruri pot să apară în sucul vacuolar, ceea ce 
determină ca această soluţie să fie mai concentrată decât cea a solului. 

Ţesutul pal is adie 

Este bine dezvoltat la halofite. Lesage (1890) a demonstrat 
experimental că celulele devin mai înalte şi se divid adesea transversal; 
sărurile obişnuite acţionează din punct de vedere morfologic aproximativ în 
aceeaşi manieră ca şi lumina. Conform opiniei lui Schimper (1891), frunzele 
plantelor care vegetează aproape de mare, în formaţiunile de tip 
Barringtonia sunt mai groase decât cele ale plantelor depărtate de mare, 
datorită ţesutului palisadic mai dezvoltat. 

Ceara 


învelişurile de ceară, determinând o suprafaţă glaucă şi mată a 
organelor supraterane, caracterizează multe specii, cum ar fi: Eryngium 
maritimum, Triticum junceum, Elymus arenarius, Crambe maritima, 
Martensia maritima, Glaucium flavum, Spinifex squarrosus. 

învelitul de peri 

Majoritatea halofitelor sunt glabre. Deşi unele specii au peri, totuşi 
aceştia sunt subţiri sau închişi la culoare, ca la Senecio candicans, 
Tournefortia gnaphalodes. Speciile care au peri sunt în general plante de 
nisip; unele au peri speciali, acviferi, ale căror celule terminale sunt mari, 
sferice, cu pereţi subţiri, cu suc celular concentrat şi sunt îndepărtate sau 
mor, formând un înveliş cenuşiu la suprafaţa plantei, ca la: Atriplex, Obione, 
Mesembryanthemum. 


Frunzele coriacee şi lucioase 

Apar la arborii şi arbuştii din mlaştinile de mangrove şi la vegetaţia 
învecinată, cum ar fi: Rhizophora, Bruguiera, Nipa fruticans, ca şi la 
pădurile de nisipuri litorale. 

Şţomaţele 


La speciile de euhalofite, suculente, de litoral, stomatele nu sunt de 
regulă afundate, fiind localizate la nivelul epidermei. îngroşarea şi 
cuticularizarea pereţilor epidermici sunt reduse la speciile suculente; aceasta 
poate sugera că atmosfera habitatului nu este foarte uscată, dar probabil ar 
trebui corelat cu faptul că protecţia împotriva transpiraţiei excesive este 
dobândită prin alte mijloace. Excepţie de la această regulă fac speciile 
lemnoase înalte, din pădurile de mangrove, dar şi saxaulul ( Haloxylon 
ammodendron ), Niederleinia juniperoides, Acantholippia riojana şi altele. 

Traheidele 


în completarea a ceea ce s-a spus despre corelaţiile histologice ale 
ţesutului acvifer trebuie menţionat că, la anumite specii, traheidele se găsesc 
la capătul nervurilor (la anumite specii din mlaştinile de mangrove), iar la 
alte specii ( Salicornia ) sunt izolate în parenchimul, relativ depărtat de 
nervuri (Duval-Jouve, 1868). 

IAgnifîcarea 

Cu excepţia cazului particular al mangrovelor, lignificarea apare 
numai într-o mică măsură 11 , din acest punct de vedere halofitele diferind de 
celelalte xerofite. Există, oricum, câteva specii spinoase, la multe dintre ele 
spinii aparţinând frunzelor, ca la: Salsola kali, Eryngium maritimum, 
Echinophora spinosa, Carthamus lanatus şi altele; dar aceste specii sunt 
concentrate în habitatele nisipoase, ceea ce poate explica producerea 
spinilor. 


Idioblaşţele 

Sub forma celulelor bogate în amidon, idioblaşţele pot să apară în 
ţesutul palisadic sau în cel acvifer, ca la: Sonneratia, Rhizophora, Carapa şi 
alte specii de mangrove, precum şi la Scaevola koenigii. 


11 Cu toate acestea, la speciile din familia Chenopodiaceae, ale căror organe vegetative sunt 
afectate de policambie, se întâlneşte o cantitate foarte ridicată de lignină, aşa cum vom 
putea constata în paginile următoare (n. n.). 

4. Halofitele şi stresul salin. Trăsăturile histo-anatomice ale halofitelor: 
efect formativ, adaptare sau răspuns la un factor abiotic exagerat? 

Este foarte dificil de răspuns la o asemenea întrebare. Această realitate 
are, credem, legătură tot cu unele dificultăţi izvorâte din complexitatea şi 
abordarea atât de diversă a unor aspecte legate de biologia halofitelor. 

Stresul ambiental a fost definit în diverse moduri; cel mai adesea 
este privit ca orice modificare în cadrul condiţiilor de creştere din habitatul 
natural al plantei, modificare ce perturbă sau întrerupe starea de homeostazie 
metabolică (Shulaev et al., 2008). Asemenea modificare/modificări în timpul 
creşterii necesită o reglare a căilor metabolice, care are ca scop dobândirea unei 
noi stări de homeostazie (Mittler, 2006; Suzuki şi Mittler, 2006). 

Salinitatea crescută induce un stres atât hiperionic, cât şi hiperosmotic, 
care pot avea drept consecinţă moartea plantei (Glenn et al, 1999; Niu et al., 
1995; Yeo, 1998). în mod obişnuit, stresul este cauzat de concentraţiile 
ridicate de Na + şi Cf din soluţia solului (Hasegawa et al., 2000). 

Au existat şi există încă foarte multe preocupări legate de toleranţa la 
săruri a plantelor, de răspunsul acestora la salinitatea ridicată, de diferitele 
aspecte legate de stresul salin. Practic, putem afirma, fără riscul de a greşi 
prea mult, că stresul salin este cel mai intens studiat tip de stres abiotic la 
plante. 

Mare parte din aceste lucrări tratează în principal procesele şi feno- 
menele celulare, metabolice, moleculare şi genetice, asociate cu răspunsul la 
stresul salin, unele dintre acestea având probabil funcţie în medierea 
toleranţei la săruri (Bohnert şi Jensen, 1996; Bohnert et al., 1995; Bohnert şi 
Bo, 1999; Bressan et al., 1998; Flowers, 1995; Glenn et al., 1999; Holmberg 
şi Bulow, 1998; Nuccio et al., 1999; Serrano et al., 1999; Shinozaki şi 
Yamaguchi-Shinozaki, 1996, 1997; Yeo, 1998; Munns, 2002, 2005; Sairam 
şi Tyagi, 2004; Munns şi Tester, 2008; Bartels Dorothea şi Sunkar, 2005; 
Zhu, 2001, 2002, 2003; Flowers şi Colmer, 2008). Aceasta pentru a 
enumera doar câteva din lucrările de acest gen; numărul lucrărilor care pun 
în discuţie aspecte de toleranţă la săruri sau răspunsuri la stresul salin la 
anumite specii este practic extrem de mare. 

Una din întrebările care se poate pune este dacă halofitele sunt cu 
adevărat afectate de stresul salin. Conform definiţiei pe care am enunţat-o în 
rândurile de mai sus, cel puţin pentru categoria halofitelor obligatorii ar 
însemna că salinitatea ridicată a soluţiei solului să nu constituie un factor 
stresant, ci mai degrabă unul stimulator. De altfel, chiar şi sintagma de 
plante halofile exprimă, etimologic, afinitatea faţă de săruri şi nu implică 
nuanţa existenţei unui factor perturbator în creşterea şi dezvoltarea 

halofitelor. însă, poate că pentru celelalte categorii de halofite, conceptul de 
stres salin să fie mai apropiat de realităţile din teren. 

Glicofitele pot fi puse mai uşor în relaţie cu stresul salin; ele sunt 
într-adevăr afectate de concentraţii ridicate ale salinităţii, ceea ce ne 
îndreptăţeşte să considerăm modificările fiziologice, metabolice şi chiar 
structurale ale acestora ca un răspuns la stresul salin. 

Acţiunea sărurilor asupra halofitelor, cel puţin histo-anatomic 
vorbind, ar trebui considerată mai curând ca având un efect formativ, în sens 
ecologic-adaptativ. Este clar că adaptările histo-anatomice ale halofitelor au 
apărut şi s-au perfecţionat de-a lungul timpului ca necesitate vitală de a 
supravieţui în medii hipersaline, acolo unde alte specii, lipsite de astfel de 
mecanisme, nu au rezistat. 

De altfel, comparaţiile între halofite şi glicofite scot în evidenţă 
diferenţe şi mai subtile. Se ştie că halofitele (privite în sens larg) necesită 
pentru o creştere optimă electroliţi (de regulă Na + şi CI') în concentraţii mai 
ridicate sau foarte ridicate faţă de speciile care vegetează pe soluri nesaline. 
Oricum, valoarea sau intervalul de salinitate la care halofitele răspund optim 
reprezintă momentan un aspect incomplet elucidat; în general, se consideră 
că acesta se plasează între 20-500 mM NaCl. 

De fapt, plantele pot supravieţui şi creşte în soluri saline datorită 
reglării osmotice prin compartimentare intracelulară, care sechestrează în 
vacuolă ionii toxici, departe de citolpasmă, printr-un transport dependent de 
energie (Binzel et al., 1988; Glenn et al., 1999; Hajibagheri et al., 1987; Niu 
et al., 1995; Storey et al., 1983; Yeo, 1998). Alte specii de halofite elimină 
aceşti ioni prin intermediul glandelor şi al perilor, care constituie structuri 
specializate ce par să fie achiziţii evolutive relativ târzii, prin care halofitele 
au câştigat un pas înaintea glicofitelor. 

Reglarea osmotică este dobândită, atât la halofite, cât şi la glicofite, 
prin acumularea osmoliţilor în citosolul, lumenul, matricea sau stroma 
organitelor (Yeo, 1998; Niu et al., 1995). 

O diferenţă majoră între halofite şi glicofite este reprezentată de 
capacitatea primelor de a face faţă şocului salin (osmotic). Această abilitate 
crescută a halofitelor le permite să-şi dobândească mult mai repede starea 
metabolică permanentă când cresc în medii salinizate (Braun et al., 1986; 
Casas et al., 1991; Hassidim et al., 1990; Niu et al., 1993). Această capa- 
citate de a răspunde la salinitate şi, într-o oarecare măsură, abilitatea de a 
redobândi starea metabolică nu sunt limitate numai la halofite; celulele 
glicofitelor manifestă şi ele capacitatea de a tolera sărurile, demonstrând 
faptul că impunerea stresului este graduală (Amzallag et al., 1990). 
întrebarea care persistă este dacă mecanismele biochimice ale halofitelor 

sunt mai bine activate, permiţând un răspuns mai rapid şi mai eficient la 
stresul salin. 

Glicofitele restricţionează migrarea ionilor către părţile aeriene 
printr-un control al influxului de ioni în xilemul rădăcinii, în vreme ce 
halofitele tind mai degrabă să absoarbă Na + , ceea ce explică de ce rădăcinile 
au de obicei concentraţii mult mai scăzute de NaCl decât restul organelor 
plantei (Adams et al., 1992). 

Se pare că un mare avantaj pe care îl au halofitele faţă de glicofite nu 
constă doar într-o partiţionare mai ridicată a Na' . dar şi într-o capacitate de a 
coordona această partiţionare cu procese care controlează creşterea şi fluxul 
de ioni de-a lungul plasmalemei. 

într-un mediu salin, abilitatea de a absorbi şi limita Na + la nivelul 
frunzelor micşorează potenţialul osmotic al părţilor aeriene ale plantei; în 
acest mod, absorbţia şi transportul apei sunt facilitate, iar costul metabolic 
pentru producerea osmoliţilor este micşorat. Din contră, necesitatea unei 
depozitări vacuolare eficiente a Na + cere un cost mai ridicat pentru 
pomparea H + şi, eventual, implică mecanisme suplimentare pentru obţinerea 
nutrienţilor ionici (în special K + ). 

STUDIUL HISTO-ANATOMIC AL UNOR SPECII DE HALOFITE 
DIN FLORA MOLDOVEI 


1. Material şi metodă de lucru 

Materialul biologic luat de noi în studiu este reprezentat de organele 
vegetative axiale (rădăcină, rizom, tulpină aeriană) şi laterale (frunze) 
colectate de la plante aflate la deplina maturitate, aparţinând la 26 specii 12 : 



Taxon 

Familia 

Locul şi data recoltării 

1 

Artemisia santonicum L. 

Asteraceae 

Valea Ilenei (judeţul Iaşi), 
septembrie 2005 

2 

Aster tripolium L. ssp. 
pannonicus (Jacq.) Soo 

Asteraceae 

Cotnari (judeţul Iaşi), 
august 2005 

3 

Lactuca saligna L. 

Asteraceae 

Crasna (judeţul Vaslui), 
august 2005 

4 

Scorzonera cana (C. A. Mey.) O. 
Hoffm. 

Asteraceae 

Valea lui David, (judeţul Iaşi), 
august 2006 

5 

Lepidium cartilagineum (J. C. 
Mayer) Thell. ssp. crassifolium 
(Waldst. & Kit.) Thell. 

Brassicaceae 

Valea Ilenei (judeţul Iaşi), 
iunie 2007 

6 

Lepidium latifolium L. 

Brassicaceae 

Valea Ilenei (judeţul Iaşi), 
august 2007 

7 

Lepidium perfoliatum L. 

Brassicaceae 

Valea Ilenei (judeţul Iaşi), 
iunie 2007 

8 

Spergularia media (L.) C. Presl 

Caryophyllaceae 

Cotnari (judeţul Iaşi), 
august 2005 

9 

Atriplex littoralis L. 

Chenopodiaceae 

Cotnari (judeţul Iaşi), 
august 2005 

10 

Atriplex prostrata Boucher ex 
DC 

Chenopodiaceae 

Valea Ilenei (judeţul Iaşi), 
septembrie 2005 

11 

Atriplex tatarica L. 

Chenopodiaceae 

Cotnari (judeţul Iaşi), 
august 2005 

12 

Bassia hirsuta (L.) Asch. 

Chenopodiaceae 

Valea Ilenei (judeţul Iaşi), 
iulie 2006 

13 

Camphorosma annua Pali. 

Chenopodiaceae 

Valea lui David (judeţul Iaşi), 
august 2006 


12 Mulţumim şi pe această cale domnului prof. dr. Nicolae Ştefan, domnului cercetător 
ştiinţific dr. Adrian Oprea şi domnului şef de lucrări dr. Ciprian Mânzu pentru ajutorul 
oferit în colectarea şi determinarea speciilor investigate. 

14 

Halimione verrucifera 
(M. Bieb.) Aellen 

Chenopodiaceae 

Valea Ilenei (judeţul Iaşi), 
septembrie 2005 

15 

Petrosimonia oppositifolia 
(Pali.) Litv. 

Chenopodiaceae 

Valea lui David (judeţul Iaşi), 
august 2005 

16 

Petrosimonia triandra (Pali.) 
Simonk. 

Chenopodiaceae 

Belceşti (judeţul Iaşi), 
august 2006 

17 

Salicornia europaea L. 

Chenopodiaceae 

Valea Ilenei (judeţul Iaşi), 
iulie 2006 

18 

Suaeda maritima (L.) 
Dumort. 

Chenopodiaceae 

Valea Ilenei (judeţul Iaşi), 
iulie 2006 

19 

Bolboschoenus maritimus (L.) 
Palia ssp. compactus (Hoffm.) 
Drobow 

Cyperaceae 

Valea lui David (judeţul Iaşi), 
mai 2007 

20 

Carex distans L. 

Cyperaceae 

Valea Ilenei (judeţul Iaşi), 
mai 2006 

21 

Iris halophila Pali. 

Iridaceae 

Câmiceni- Iaşi (judeţul Iaşi), 
iunie 2006 

22 

Juncus ger ar di Loisel. 

Juncaceae 

Valea lui David (judeţul Iaşi), 
august 2005 

23 

Trifolium fragiferum L. 

Fabaceae 

Mârzeşti (judeţul Iaşi), 
iulie 2006 

24 

Puccinellia distans (L.) Pari. 
ssp. limosa (Schur) Jâv. 

Poaceae 

Valea Ilenei (judeţul Iaşi), 
iulie 2006 

25 

Plantago schwarzenbergiana 
Schur 

Plantaginaceae 

Valea Ilenei (judeţul Iaşi), 
septembrie 2005 

26 

Polygonum patulum M. Bieb. 

Polygonaceae 

Valea lui David (judeţul Iaşi), 
septembrie 2006 


în vederea investigării din punct de vedere histo-anatomic, materialul 
colectat a fost fixat şi conservat în alcool etilic 70°. 

Secţionarea organelor vegetative s-a realizat manual, folosind 
microtomul de mână şi briciul botanic. Secţiunile astfel obţinute au fost 
supuse ulterior etapelor „clasice” utilizate pentru investigaţiile de histo- 
anatomie, adică: au fost javelizate cu hipoclorit de sodiu, 20-30 minute, 
după care s-au spălat cu apă acetică şi apă de robinet; apoi au fost colorate 
mai întâi cu verde iod (1 minut), spălate într-o baie de alcool etilic 90°, iar 

1 O 

apoi cu roşu carmin alaunat (20 minute) , spălate cu apă şi, în cele din 
urmă, fixate în glicero-gelatină. 

în majoritatea situaţiilor am realizat secţiuni transversale prin organele 
vegetative, la trei niveluri^ 4 : inferior, mijlociu şi superior; în alte situaţii, unde 
materialul vegetal nu a impus, sau unde am considerat ca fiind nerelevant, 
am realizat secţiuni doar la un singur nivel, şi anume, cel mijlociu. 


13 în anumite situaţii, în loc de roşu carmin, am folosit roşu Rutheniu. 

14 Cât priveşte utilitatea efectuării secţiunilor transversale la trei niveluri diferite ale aceluiaşi 
organ vegetativ, aceasta a fost relevantă mai ales în cazul organelor afectate de policambie (n. n.). 

După obţinerea preparatelor permanente s-au realizat fotografii la 
microscopul fotonic NOVEX (HOLLAND), cu o cameră foto digitală Canon A 
95, iar acolo unde a fost necesar s-au efectuat desene la microscopul fotonic 
românesc MCI, cu oglindă de proiecţie (Projektionszeichenspiegel). 

Pentru a avea o imagine de ansamblu asupra trăsăturilor histo- 
anatomice ale halofitelor pe care le-am investigat, am tratat şi discutat 
adaptările caracteristice ca pe un tot unitar: mai întâi organele vegetative 
subterane, apoi pe cele supraterane, la aceeaşi specie, făcând de fiecare dată 
trimitere la fotografii şi desene. 

Menţionăm, cu această ocazie, că întregul material ilustrativ al acestei 
cărţi (imagini color, desene la camera clară) este original. 

Am tratat speciile de halofite în ordinea alfabetică a familiilor din care 
fac parte, neţinând cont de criteriul taxonomic (evolutiv) al acestora. 

în lista de mai jos, prezentăm şi abrevierile pe care le-am folosit în 
planşele cu desene (scheme şi detalii). 

b. p. - baza părului tector 

c. a - celule anexe 

c.ep - celulă epidermică 

ci. int - clorenchim intern 

c.st - celule stomatice 

ct - cuticulă 

col - colenchim 

el. vase - elemente vasculare 

end - endodermă 
ep - epidermă 

ep. sup. - epidermă superioară 
ep.inf. - epidermă inferioară 

fd - feloderm 
fg - felogen 
f.d. - faţa dorsală 
f.v. - faţa ventrală 
lb - liber 

lc.md - lacună medulară 

lm - lemn 

mdv - măduvă 

mz - mezofil 

ost - ostiolă 

par - parenchim 

par. asim. - parenchim asimilator 
par. cort - parenchim cortical 
per - periciclu 
p. ser - păr secretor 

prd - peridermă 

rtd - ritidomă 

rzd -rizodermă 

sb - suber 

sc - scoarţă 

scl - sclerenchim 

st - stomată 

tr. - traheide 

ţs. acv - ţesut acvifer 

ţs.lac. - ţesut lacunos 

ţs.psd. - ţesut palisadic 

urs - ursini de oxalat de calciu 


2. Caracterizarea ecologică şi clasificarea halofitelor luate în studiu 

După cum am arătat în paginile anterioare, halofitele reprezintă un 
grup ecologic heterogen de plante, în care pot fi încadrate mai multe specii, 
aparţinând la familii botanice diferite, şi adesea populând habitate diverse. 
Dincolo de aceasta, factorul principal care apropie toate speciile de halofite 
este salinitatea solului; însoţită cel mai adesea, aşa cum este firesc, şi de alţi 
factori, dintre care cel mai important ni se pare umiditatea solului; aceste 
plante caută strategii de adaptare particulare, unele evidente şi relativ facil 
de interpretat, altele mai puţin expresive din punct de vedere anatomic, pe 
care nu le putem corela în mod foarte clar cu aceşti factori de mediu. 

Problemele legate de definiţia, taxonomia şi, mai ales, clasificarea 
halofitelor sunt dificile, deoarece implică multe variabile şi paliere complicate 
ale discuţiei, iar un numitor comun lipseşte actualmente; am pus în discuţie 
aceste aspecte în lucrările noastre apărute recent (Grigore, 2008a; 2008b). 

Este util, totuşi, dincolo de divergenţele de opinie şi de idei care pot 
să apară, să avem o imagine de ansamblu asupra categoriei ecologice în care 
pot fi încadrate speciile pe care noi le-am luat în studiu; nu putem oferi 
caracterizări ecologice largi, exhaustive, deoarece nu este subiectul lucrării 
de faţă. Am fost mai mulţi interesaţi de două aspecte: 

1. să „confirmăm”, cu ajutorul adaptărilor hist-anatomice, anumite 
caracterizări ecologice făcute de alţi autori; în majoritatea cazurilor, 
cel puţin acolo unde am avut astfel de precizări, am putut face corelaţii 
logice cu acestea; 

2. să facem noi înşine interpretări de natură ecologică, acolo unde 
relevanţa şi claritatea unor structuri ne-au permis, şi să ne raportăm 
ulterior la anumite discuţii făcute mai ales de cercetători străini. 

Am încercat să reunim aceste aspecte în tabelul de mai jos, în care 
am inclus, unde a fost posibil, aceste caracterizări, destul de succinte, 
precum şi clasificarea speciilor luate de noi în atenţie. 

Intenţia noastră a fost, deci, de a caracteriza speciile din punct de 
vedere anatomo-ecologic; după cum se va putea observa, relevanţa unor 
adaptări este mai ridicată în raport cu factorii de mediu, în timp ce alte 
trăsături histo-anatomice nu par să fie, cel puţin la prima vedere, asociate în 
mod clar cu factorul salinitate. Aşa cum se va constata în paginile 
următoare, aceasta corespunde, de fapt, şi unei păreri pe care am exprimat-o, 
sub forma unei ipoteze, referitor la adaptările halofitelor: speciile halofile 
obligate (deci adaptate la o salinitate foarte ridicată) prezintă trăsături mai 
evidente şi mai uşor de corelat cu factorii de mediu, comparativ cu speciile 
din celelalte grupe de halofite. Considerăm că adaptările halofitelor 
aparţinând celorlalte categorii pot fi decelate mai clar îndeosebi la nivel 
celular, metabolic, membranar decât la nivel morfo-anatomic. 



Taxon 

Prodan, 

1939 

Ţopa, 

1954 

Bucur, 

1960-1961 

Ciocârlan, 2000 

1 

Artemisia santonicum L. 

I categ. 


euhal 15 . 

xeromez. - mez., hal. 

2 

Aster tripolium L. ssp. 
pannonicus (Jacq.) Soo 

I categ. 

hal. obl. 

euhal. 

mezohigrohal. - 
higrohal. 

3 

Lactuca saligna L. 

II categ. 

hal. sup. 

euhal. 

xeromez., subterm., 
hal. fac. 

4 

Scorzonera cana (C. A. Mey.) 
O.Hoffm. 

I categ. 

hal. obl. 

euhal. 

xeromez. - mezohigr., 
hal. 

5 

Lepidium cartilagineum (J. C. 
Mayer) Thell. ssp. crassifolium 
(Waldst. & Kit.) Thell. 

I categ. 

hal. obl. 

euhal. 

mez. - mezohigr., hal. 
fac 

6 

Lepidium latifolium L. 

I categ. 

hal. pref. 

euhal. 

mezohal. - higrohal. 

7 

Lepidium perfoliatum L. 

III categ. 

- 

- 

hal. fac. 

8 

Spergularia media (L.) C. Presl 

I categ. 

- 

euhal. 

hal., mezohigr. 

9 

Atriplex littoralis L. 

I categ. 


euhal. 

- 

10 

Atriplex prostrata Boucher ex 
DC 

I categ. 

hal. sup. 

euhal. 

- 

11 

Atriplex tatarica L. 

I categ. 

hal. pref. 

neohal. 

- 

12 

Bassia hirsuta (L.) Asch. 

I categ. 

hal. obl. 


- 


15 Am folosit abrevierile: I categ. - prima categorie; II categ. - a doua categorie; III categ. 
- a treia categorie; hal. obl. - halofită obligatorie; hal. pref. - halofită preferantă; hal. sup. - 
halofită suportantă; euhal. - euhalofîtă; neohal. - neohalofită; hal. - halofită; xer. - xerofită; 
mez. - mezofită; higr. - higrofită; mezohal. - mezohalofită; mezohigrohal. - mezohigrohalofită; 
xerohal. - xerohalofită; xeromez. - xeromezofită. 

13 

Camphorosma annua Pali. 

I categ. 

hal. obl. 

euhal. 

- 

14 

Halimione verrucifera (M. 
Bieb.) Aellen 

I categ. 

hal. obl. 

euhal. 

- 

15 

Petrosimonia oppositifolia 
(Pali.) Litv. 

I categ. 

hal. obl. 


- 

16 

Petrosimonia triandra (Pali.) 
Simonk. 

I categ. 

hal. obl. 

euhal. 

- 

17 

Salicornia europaea L. 

I categ. 

hal. obl. 

euhal. 

mezohal. 

18 

Suaeda maritima (L.) Dumort. 

I categ. 

hal. obl. 

euhal. 

mezohigrohal. 

19 

Bolboschoenus maritimus (L.) 
Palia ssp. compactus (Hoffm.) 
Drobow 

II categ. 

hal. pref. 

neohal. 

taxon hal. 

20 

Carex distans L. 

II categ. 

hal. pref. 

- 

mezohigr. hal. fac. 

21 

Iris halophila Pali. 

II categ. 

hal. obl. 

euhal. 

mezohal. - 
mezohigrohal. 

22 

Juncus gerardi Loisel. 

I categ. 

hal. pref. 

euhal. 

mezohigrohal. 

23 

Trifolium fragiferum L. 

II categ. 

hal. pref. 

neohal. 

- 

24 

Puccinellia distans (L.) Pari. 
ssp. limosa (Schur) Jâv. 

I categ. 

hal. pref. 

euhal. 

- 

25 

Plantago schwarzenbergiana 
Schur 

I categ. 

hal. obl. 

euhal. 

mezohal. 

26 

Polygonum patulum M. Bieb. 

II categ. 

- 

- 

- 


După cum putem observa din acest tabel, speciile pe care le-am supus 
investigaţiei sunt diferite în ceea ce priveşte spectrul ecologic, demonstrând 
abilităţi halofilice diverse faţă de salinitate, dar şi faţă de umiditate. 

Mai mult decât atât, în unele situaţii (mai ales în cazul speciilor din 
familia Chenopodiaceae), am introdus, pe parcursul lucrării, şi unele aspecte 
legate de funcţionalitatea fotosintetică a unor ţesuturi ( Kranz anatomy), 
referindu-ne la fotosinteza de tip C3 sau C4. Aceste observaţii, reduse, desigur, 
la „simple” observaţii anatomice sunt foarte interesante şi fascinante, studiul 
unor asemnea căi metabolice ale fotosintezei fiind în zilele noastre unul din 
subiectele de avangardă ale biologiei vegetale. Criteriul anatomic este totuşi 
primul din cele patru care trebuie îndeplinite, pentru a pune „diagnosticul” 
de plantă având fotosinteza de tip C4 (Sage, Li şi Monson, 1999). 

Din câte cunoaştem, ceea ce am afirmat într-o serie de articole 
publicate recent (Grigore, 2008b; Grigore şi Toma, 2007a, 2007b, 2008b, 
2008c), o facem şi în această carte, în literatura anatomică românească nu s- 
au făcut până acum referiri asupra structurii de tip Kranz anatomy , o 
problemă deopotrivă importantă şi delicat de abordat în domeniul anatomiei 
vegetale. 

3. Rezultate şi discuţii 
Familia Asteraceae 

Artemisia santonicum L. 

Rădăcină, treime inferioară (Fig. 1,10) 

La acest nivel, structura este tipic secundară, rezultată însă numai din 
activitatea cambiului. 

Rizoderma prezintă celule mici şi de forme diferite (Fig. 1), cu peri 
absorbanţi rari. 

Scoarţa este diferenţiată în cele 3 subzone: 

- exoderma, unistratificată, cu celule foarte mari, având pereţii 
subţiri, dar suberificaţi; 

- parenchimul cortical, celulozic, cu multe lacune aerifere (Fig. 1); 

- endoderma, de tip primar, cu celule mult alungite tangenţial, având 
vizibile îngroşările Caspary în pereţii radiari. 

Aşa cum am arătat într-un articol publicat deja (Grigore, Toma, 
2006a), prezenţa endodermei bine dezvoltate la nivelul organelor vegetative 
axiale, în special la nivelul rădăcinii, are o valoare adaptativă specială. Fahn 
(1964) şi Ginzburg (1966), studiind în mod special acest aspect la halofitele 
deşertice, au găsit în rădăcina acestor specii benzile Caspary largi şi 
îngroşate. S-a sugerat în acest caz, că la plantele care vegetează în habitate 
unde pătrunderea sărurilor în corpul plantei este facilă, putând periclita 
existenţa organismului vegetal, „bariera” endodermică este bine conturată. 
Numai în treacăt menţionăm că unele ipoteze plasează sediul transportului 
activ de ioni chiar în endodermă (Van Andel, 1953; Steward and Sutcliffe, 
1959; Weigl and Luttge, 1962). Nu insistăm asupra rolului global şi 
complex pe care rădăcina îl joacă în procesele generale ale adaptării 
plantelor la medii particulare. Am amintit aceste aspecte când am trecut în 
revistă adaptările halofitelor şi implicaţiile lor ecologice (Grigore, 2008b). 
Revenind, spunem doar că, atunci când s-a încercat să se compare 
caracteristicile anatomice ale plantelor care cresc în medii aride sau saline 
cu cele ale glicofitelor, unul din parametrii urmăriţi, şi cel mai semnificativ, 
a fost grosimea benzilor caspariene (Poljakkof-Mayber, Gale, 1975). 
Raportul dintre grosimea benzilor caspariene şi cea a pereţilor tangenţiali 
din celulele endodermei a variat de la 1 la hidrohalofite, la 0,9-0, 8 la 
xerohalofite, 0,6-0, 5 la plantele de dune; la glicofite (plante cultivate) acest 
raport variază între 0,33 la 0,27. Benzile caspariene din rădăcini conţin 

suberine alifatice şi aromatice (Schreiber, 1999), ceea ce face ca endoderma 
să fie impermeabilă pentru ioni şi soluţii cu o greutate moleculară mare, dar 
permite o anumită trecere a apei şi a soluţiilor cu greutate moleculară mică. 
La anumite specii, benzile caspariene acoperă aproape în întregime pereţii 
radiari ai endodermei, comparativ cu mai puţin de % acoperire a acestor 
pereţi la glicofitele dicotioledonate (Waisel, 1972). 

Aşadar, datorită diferenţierii particulare a peretelui celular şi a 
trăsăturilor lui ultrastructurale, endoderma caspariană (numită şi de tip 
primar) este în general privită ca fiind principala barieră a transportului 
apoplastic pentru absorbţia pasivă a apei şi dizolvarea ionilor din soluţia 
solului în vasele de lemn localizate în cilindrul central al rădăcinii (van 
Fleet, 1961). Se ştie că apa cu ionii, care pătrund pasiv din soluţia solului 
prin pereţii celulari ai scoarţei radiculare către endodermă, trebuie să treacă 
prin protoplastul celulelor endodermice pentru a ajunge la cilindrul central 
al rădăcinii (Clarkson şi Robards, 1975). Se creează, practic, o selectivitate 
la acest nivel, fiind posibilă o separare între nutrienţi şi substanţele nocive 
(Marschner, 2002). Alte aspecte de miscroscopie electronică demonstrează 
caracterul de barieră al endodermei. Astfel, s-a arătat că plasmalema este 
strâns alipită de pereţii radiari în regiunea benzilor caspariene (Bonnett, 
1968; Karahara şi Shibaoka, 1992). Atunci când aceste benzi sunt 
plasmolizate, protoplastul nu se detaşează de această zonă, unde benzile 
caspariene sunt bine dezvoltate (Bonnett, 1968; Enstone şi Peterson, 1997). 

De fapt, implicaţiile endodermei în asigurarea unei toleranţe sporite la 
săruri sunt mult mai complexe. Aceste modificări ale endodermei sunt în 
legătură cu ionii, cu absorbţia lor. Se ştie că K + joacă un rol cheie în 
toleranţa plantelor la săruri. Schema „ideală” de rezistenţă la săruri a 
halofitelor ar fi menţinerea unei concentraţii ridicate de K + şi scăzute de Na + 
în celule, numai că aceşti doi ioni sunt în competiţie. Dincolo de multe alte 
aspecte de biologie moleculară, mai reţinem doar că soluţii cum ar fi cele de 
Na + , K + ,Ca 2+ , Mg 2+ şi ABA (acid abscisic) se mişcă liber în apoplastul 
celulelor radiculare şi trebuie să treacă, să străbată benzile caspariene ale 
endodermei pentru a atinge apoplastul vaselor de xilem. 

Şi exodermei, care prezintă, la specia investigată de noi, celule uşor 
suberificate, i s-a acordat un rol de barieră selectivă în trecerea soluţiei 
solului prin pereţii celulelor sale. Se pare că celulele straturilor hipodermice 
(exoderma, în terminologia pe care o folosim noi) pot fi impregnate cu 
anumiţi compuşi lipofilici şi aromatici. Mai mult, ca răspuns faţă de anumiţi 
stimuli ambientali, aceste benzi caspariene, de care am amintit mai sus, se 
pot forma în exodermă, aşa cum apar şi în primul stadiu de dezvoltare a 
endodermei (Reinhardt şi Rost, 1995; Enstone şi Peterson, 1998). Date 
suplimentare din literatura de specialitate întăresc ideea că endoderma şi 

exoderma joacă rol de bariere în difuzia pasivă a coloranţilor fluorescenţi, a 
ionilor, a izotopilor şi a markerilor radioactivi (Nagahashi et al., 1974; du 
Pont şi Leonard, 1977; Sanderson, 1983; Clarkson et al., 1978, 1987; 
Peterson et al., 1993). 

Fireşte că semnificaţia ecologică a acestor structuri funcţionale nu este 
uşor de descris. Aceasta ar trebui evaluată comparativ cu alte specii (ideal ar 
fi cu ecotipuri ale aceleiaşi specii, unul sensibil, iar altul rezistent la săruri), 
şi în cadrul aceleiaşi specii, supusă la salinităţi diferite; analize chimice ale 
acestor formaţiuni ar putea să certifice, în plus, predominanţa substanţelor 
lipofilice în defavoarea altora. 

Cilindrul central începe cu un periciclu unistratificat, parenchimatic, 
pe care se sprijină 4 fascicule de liber, ce au la exterior (deci în contact 
direct cu periciclul) câte un cordon relativ gros de fibre sclerenchimatice; 
lemnul are formă pentagonală în secţiune transversală, de unde rezultă că 
structura primară a steiului este de tip pentarh (Fig. 1). 

Lemnul este masiv, compact, intens lignificat, cu vase atât de origine 
primară (se observă 4 lame radiare), cât şi de origine secundară, acestea din 
urmă având diametrul diferit şi fiind dispuse neregulat, între ele aflându-se 
elemente de libriform (Fig. 1) cu pereţi puternic îngroşaţi şi lignificaţi; acest 
lemn secundar a rezultat din activitatea cambiului, care este încă vizibil la 
faţa internă a celor 4 fascicule de liber primar. 

Rădăcină - treime mijlocie (Fig. 2, 1 1) 

Aspectul general al structurii rădăcinii rămâne acelaşi, cu deosebirea 
că cilindrul central este mai gros, cu mai mult lemn secundar, având 
numeroase vase dispersate neregulat (Fig. 2). 

Cordoanele perifloemice de fibre sclerenchimatice sunt groase şi 
intens lignificate. Endoderma se păstrează de tip casparian. 

La periferia scoarţei s-a diferenţiat deja felogenul, care a format câteva 
straturi de suber spre exterior şi de feloderm spre interior. 

în paralel, pe cea mai mare parte din circumferinţa rădăcinii se 
păstrează încă rizoderma şi exoderma, iar pe alocuri se schiţează chiar 
lenticele; din loc în loc se observă încă grupe de peri absorbanţi. 

Rădăcină - treime superioară (Fig. 3, 12) 

La acest nivel rădăcina este mult mai groasă, având mai multe straturi 
de suber şi lacune aerifere în parenchimul cortical; corpul lemnos este mai 
gros şi se observă cordoane foarte groase de fibre sclerenchimatice 
perifloemice (Fig. 3). 

Liberul a luat deja forma unui inel sinuos, dar subţire, în secţiune 
transversală, iar pe alocuri se observă formarea de rădăcini laterale pe cale 
endogenă. 

Endoderma, deşi greu vizibilă, se menţine tot de tip casparian, celulele 
fiind vizibil turtite radiar şi mult alungite tangenţial. 

Gradul de sclerificare şi lignificare a vaselor de lemn, fibrelor libriforme 
şi a elementelor ce formează cordoanele de sclerenchim perifloemic este 
mult mai puternic decât la nivelurile anterior analizate. 

Tulpină - treime superioară (Fig. 4, 5, 13) 

Structura se caracterizează prin următoarele trăsături: 

- epiderma s-a exfoliat în cea mai mare parte (Fig. 4); 

- inelul de suber este gros (Fig. 4 şi 5); 

- endoderma este de tip casparian; 

- cordoanele perifloemice de fibre sclerenchimatice s-au fragmentat, 
având formă şi mărime diferite; în grosimea liberului secundar se 
observă multe fibre sclerenchimatice, inelul de lemn secundar este 
foarte gros, cu foarte mult libriform şi fragmentat pe alocuri de raze 
parenchimatic-celulozice ; 

- măduva este subţire, unele din celule având pereţi lignificaţi, ca şi 
cele ale zonei perimedulare. 

Tulpină - treime mijlocie (Fig. 6, 7, 14) 

Conturul secţiunii transversale este circular. 

Epiderma prezintă celule alungite tangenţial, cu peretele extern mai 
gros decât ceilalţi şi cutinizat (Fig. 7). 

Pe seama unui strat cortical hipodermic se diferenţiază felogenul, care 
formează câteva (2-4) straturi de suber tipic şi mai puţine (1-2) straturi de 
feloderm (Fig. 6). 

Colenchimul este redus la câteva cordoane hipodermice subţiri. 

Endoderma se menţine de tip casparian, atât între fascicule, cât şi la 
faţa lor externă (Fig. 7). 

Cordoanele mecanice perifloemice sunt foarte groase, având fibre 
puternic sclerificate şi intens lignificate (Fig. 7). 

Ţesuturile conducătoare sunt de tip inelar: un inel extern subţire şi 
sinuos de liber secundar şi un inel mult mai gros intern de lemn secundar, în 
care vasele sunt dispersate neregulat şi au diametru diferit, fiind separate de 
o cantitate mare de elemente libriforme, cu peretele gros şi intens lignificat. 

Lemnul primar este încă vizibil şi proemină adânc în măduvă. 

Tulpină - treime inferioară (Fig. 8, 9) 

Conturul secţiunii transversale este circular-costat, cu coaste proemi- 
nente. 

Epiderma prezintă celule izodiametrice, mai mici în coaste, unde au şi 
peretele extern mai gros, acoperit de o cuticulă groasă. Din loc în loc se 
observă stomate. 

Scoarţa este relativ subţire, cuprinzând cordoane de colenchim în 
coastele mai proeminente şi zone de parenchim asimilator în rest. 

Cilindrul central este foarte gros şi are deja structură secundară, 
rezultată din activitatea cambiului. 

Ţesuturile conducătoare formează mai multe (8-10) fascicule libero- 
lemnoase de tip colateral, toate având câte un cordon foarte gros de fibre 
sclerenchimatice la periferia liberului (Fig. 8). Aceste fibre au pereţii extrem 
de groşi şi intens lignificaţi. 

Liberul cuprinde tuburi ciuruite, celule anexe şi celule de parenchim 
liberian, toate cu pereţii vizibil colenchimatizaţi; în plus, în grosimea 
liberului se observă şi puţine elemente sclerenchimatice cu pereţii lignificaţi, 
dar slab îngroşaţi. 

Lemnul primar proemină în măduvă şi are şirurile de vase separate de 
puţine celule de parenchim celulozic. 

Lemnul secundar cuprinde vase dispersate neregulat şi separate de 
mult libriform, ale cărui elemente au pereţii puternic îngroşaţi şi lignificaţi. 

Razele medulare dintre fascicule sunt sclerificate şi lignificate, astfel 
încât împreună cu lemnul fasciculelor conducătoare formează un inel 
continuu, sinuos, inel care la faţa externă vine în contact şi cu cordoanele 
perifloemice de fibre sclerenchimatice, doar că are elemente cu pereţi 
moderat îngroşaţi şi lignificaţi. 

Măduva este relativ subţire, parenchimatic-celulozică, de tip meatic 
(Fig. 9). 

Fig. 1 



Fig.2 


Fig. 3 



Fig. 4 Fig. 5 




Artemisia santonicum. Secţiuni transversale prin rădăcină - treime inferioară (Fig. 1), treime 
mijlocie (Fig. 2) şi treime superioară (Fig. 3) şi prin tulpină, treime superioară (Fig. 4,5). 

Fig. 8 



Fig. 9 


Artemisia santonicum. Secţiuni transversale prin tulpină, treime mijlocie (Fig. 6, 7) şi 
treime inferioară (Fig. 8, 9). 

Frunza (Fig. 15-19) 

Conturul secţiunii transversale prin limb este eliptic-lobat (Fig. 17). 

Epiderma prezintă celule izodiametrice, cu peretele extern foarte gros, 
dar acoperit de o cuticulă subţire (Fig. 15). Din loc în loc se observă 
stomate, localizate la acelaşi nivel cu celulele epidermice. 

Mezofilul este în totalitate de tip palisadic, format din 2 (3) straturi de 
celule înalte şi foarte apropiate între ele (Fig. 15 şi 18). Ţesuturile 
conducătoare formează 4-5 fascicule libero-lemnoase, dintre care cel 
median este foarte mare şi se sprijină de cele două epiderme prin 
intermediul unor stâlpi de celule parenchimatice incolore; alte două laterale 
sunt mai mici, iar cele intermediare, foarte mici (adesea numai cu elemente 
liberiene). Toate fasciculele sunt înconjurate de câte o teacă parenchimatică 
formată din celule mari, izodiametrice, incolore. Fasciculul median prezintă 
liberul format din tuburi ciuruite şi celule anexe cu pereţii mai mult sau mai 
puţin colenchimatizaţi, iar lemnul alcătuit din şiruri radiare de vase, separate 
de celule de parenchim lemnos celulozic (Fig. 16 şi 17). 

Toate celulele parenchimatice ale stâlpilor hipodermici din dreptul 
fasciculului median şi ale tecilor perifasciculare reprezintă tot atâtea 
elemente acvifere caracteristice unor plante de sărătură (Chermezon, 1910) 
(Fig. 16). Planta a fost, într-adevăr, colectată de pe un ochi de sărătură uscat. 
De altfel, şi reducerea suprafeţei foliare, în vederea micşorării intensităţii 
transpiraţiei, este tot o xeromorfoză (Şennikov, 1950). Această structură 
foliară corespunde tipului fotosintetic C 3 (Frey şi Kiirschner, 1983). 

Această specie este în general mezo- către xerofilă, mezotermă, 
heliofîlă, puternic şi foarte puternic euhalofilă (Bucur şi colab., 1960); poate 
vegeta pe soluri salifere şi sărături care se usucă vara la suprafaţă. 
Şerbănescu (1965) apreciază că specia este legată de soluri cu o salinizare 
medie până la slabă, şi anume de soluri care fac tranziţia de la solonceacuri 
la soloneţuri; acelaşi autor încadrează specia în asociaţii vegetale de tip 
sulfatic. 

Este interesant de subliniat, de altfel, că s-a făcut legătura între sărurile 
de sulf şi halofite care acumulează sulfaţi, numite sulfato-halofite, la care 
este mai bine exprimată o haloxeromorfie (Atanasiu, 1984). 

Prodan (1922) afirma că, pe lângă factorul sol, şi razele solare 
influenţează dezvoltarea şi „întreţinerea” acestei specii; ele au un efect 
favorabil, facilitându-i dezvoltarea. Acesta este motivul pentru care planta 
este răspândită în terenuri libere. 

Fig. 16 


Artemisia santonicum. Secţiuni transversale prin limbul foliar (Fig. 15-16). 


52 



HALOFITELE. ASPECTE DE ANATOMIE ECOLOGICĂ 


Aster tripolium L. ssp. pannonicus (Jacq.) Soo 

Rădăcină - treime inferioară 

în treimea inferioară a rădăcinii putem evidenţia următoarele caracte- 
ristici: 

- în scoarţa primară sunt prezente numeroase şi foarte mari cavităţi aerifere; 

- fibrele sclerenchimatice din grosimea inelului de liber secundar au pereţii 
foarte puternic îngroşaţi şi intens lignificaţi. 

Corpul lemnos central are vase mai numeroase pe unitatea de suprafaţă 
şi libriform mai puternic sclerificat; în zona axială a corpului lemnos central 
se observă 4 fascicule de lemn primar, unite la centru prin vase de 
metaxilem şi separate de câteva celule mari de parenchim lemnos celulozic; 
aşadar, structura primară a steiului este de tip tetrarh. 

Rădăcină - treime superioară 

Structura secundară rezultă din activitatea ambelor meristeme laterale: 
cambiul şi felogenul. 

Scoarţa secundară şi cea primară sunt asemănătoare cu cele din rizom. 
Cilindrul central cuprinde: 

- un inel subţire de liber secundar, având structura celui din rizom; 

- un corp lemnos central compact (deci lipsit de măduvă), în care vasele sunt 
de diametru diferit şi dispersate neregulat în masa fundamentală de libriform 
(cu fibre având pereţii îngroşaţi, dar slab lignificaţi). 

în grosimea corpului lemnos central se observă numeroase raze medulare, 
mai adesea uniseriate, parenchimatic-lignificate, cu celule alungite radiar. 

Rizomul (Fig. 20, 21, 26) 

Structura este tipic secundară, rezultată din activitatea ambelor 
meristeme laterale: felogenul şi cambiul. 

Felogenul se diferenţiază pe seama unui strat cortical extern, produ- 
când un mare număr de straturi de suber (Fig. 26), ce se exfoliază treptat şi 
un număr mai mic de straturi de feloderm, care reprezintă un parenchim 
celulozic tipic. Celulele de suber au pereţii subţiri, dar intens suberificaţi. Pe 
alocuri sunt vizibile lenticele, cu un bogat ţesut de umplutură. 

Scoarţa primară este parenchimatic-celulozică, cu celule mari, ce lasă 
între ele meaturi şi lacune aerifere (Fig. 20); acestea din urmă sunt o 
trăsătură comună şi altor halofite, cum ar fi speciile de Juncus, una 
investigată şi de noi, dar şi speciile de Spartina (Waisel, 1972). într-un 
studiu anterior (Grigore şi Toma, 2006a) am discutat valoarea adaptativă a 
aerenchimului la unele specii de halofite; unii autorii sunt de părere că ar fi 

o caracteristică a scoarţei plantelor mai în vârstă. O situaţie similară este 
sugerată şi în cazul plantelor din pădurile numite mangrove, la care scoarţa 
tulpinilor bătrâne devine lacunară, servind ca ţesut aerifer,iar asemenea 
ţesuturi devin mult dezvoltate în părţile inferioare ale tulpinii (Mullan, 1932, 
cit. de Waisel, 1972). S-ar putea să fie vorba de un fenomen de convergenţă, 
în sensul că plante având conjugaţi, în acest caz, ca factori ecologici 
salinitatea şi umiditatea să dezvolte, firesc, strategii adaptative comune. 

Existenţa şi rolul acestor lacune aerifere credem că sunt în concordanţă 
cu factorii locali de mediu. Se ştie că un sol salin este unul cu un regim 
defectuos în ceea ce priveşte circulaţia aerului şi a apei; când este umed 
devine mocirlos, iar când se usucă crapă (Davidescu et al., 1981). Fie că este 
uscat sau umed, un sol sărăturat oferă condiţii aproximativ similare prin 
efectele lor asupra plantelor. în ambele cazuri plantele suferă de „secetă 
fiziologică”, deoarece Na + are o capacitate de hidratare mai mare decât a 
altor ioni, ceea ce explică faptul că reţinerea apei este mai mare, chiar dacă 
sărătura este umedă. De aceea, întotdeauna, cel puţin parţial , un stress salin 
este şi un stress hidric, şi invers. în plus, sodiul şi clorul sunt, din punct de 
vedere biologic, „osmoliţi agresivi”, inducând concomitent, prin trăsăturile 
lor, un stress salin, unul ionic şi unul de deshidratare (Schulze, 2001). Dar, 
prezenţa bine conturată a aerenchimului, cel puţin la Aster tripolium, se 
poate explica prin faptul că este o halofită de sărături umede (Prodan, 1922; 
Prodan, 1939; Bucur şi colab., 1960; Şerbănescu, 1965), unde se poate 
produce chiar o oarecare băltire, ceea ce atrage după sine o altă componentă 
a stressului global, şi anume condiţiile de hipoxie care pot să se exprime la 
nivelul părţilor subterane ale plantei. Aerenchimul este mai dezvoltat la 
plantele care cresc în locuri inundate decât la cele care cresc în habitate mai 
bine aerate (Waisel, 1972). Plantele afectate de băltire sunt supuse deci 
hipoxiei sau chiar anoxiei şi stochează oxigen în aerenchimul din rădăcini 
sau din tulpini (Kozlowski, 1997; Schulze, 2001). Hipoxia produce un 
potenţial redox negativ al solului şi poate provoca, în final, modificarea pH- 
ului către alcalin (Schulze, 2001). în toată această înlănţuire de procese 
intervine şi etilena, ca fitohormon implicat în reacţia plantei la stres. Etilena 
induce, prin intermediul aşa-numitelor „programmed cell death” (PCD) 
(Schulze, 2001) şi formarea aerenchimului, care din punct de vedere 
histologic se traduce prin separarea şi dezintegrarea celulelor, urmată de 
lărgirea spaţiilor între celulele colapsate (Esau, 1965). Fireşte, întregul 
mecanism, complex şi subtil, nu este încă pe deplin înţeles. Aceasta este o 
dovadă în plus că influenţa factorilor de mediu asupra plantelor este 
plurifactorială, conjugată şi foarte greu de surprins în complexitatea ei. 

Oricum, formarea aerenchimului este o adaptare generală la plantele 
ale căror organe subterane, mai ales, sunt supuse unor condiţii de umiditate 

sporită, ceea ce poate însemna, adesea, condiţii de băltire (inundare 
temporară). Această adaptare a fost pusă uneori în discuţie de anumiţi autori 
(Cooper, 1982; Justin şi Armstrong, 1987). Un studiu foarte recent (Colmer 
şi Flowers, 2008) arată că băltirea este un factor de mediu variabil, care 
însoţeşte salinitatea. Organele supuse acestui tip de stres suferă ca urmare a 
reducerii oxigenului şi deficitul de energie rezultat de aici poate compromite 
procesele esenţiale implicate în toleranţa la salinitate. Toleranţa halofitelor 
(ca şi a glicofitelor) este adesea asociată cu formarea rădăcinilor adventive, 
cu formarea aerenchimului, combinate cu trăsături care contribuie la aerarea 
internă (Armstrong, 1979; Colmer, 2003), corelate şi cu toleranţa la anoxie 
în ţesuturi (Gibbs şi Greenway, 2003). Deşi s-a demonstrat că formarea 
aerenchimului la halofite este asemănătoare cu cea a glicofitelor, este clar că 
această capacitate de a dezvolta spaţii aerifere largi este mai ridicată la 
speciile din regiunile inundate. Studiul extensiv al lui Justin şi Armstrong 
(1987) a evidenţiat faptul că la halofitele din habitate lipsite de umiditate 
pronunţată („non-wetland”, orig.), porozitatea rădăcinii 16 a fost de circa 2-4%; 
la halofite intermediare („intermediate”, orig.) a fost de circa 2-23%, iar la 
higro-halofite („wetland” halophytes) a fost de circa 3-33%, în vreme ce la 
Phragmites australis , de circa 52%. 

Mecanismul adaptării plantelor la condiţii de băltire este deosebit de 
complex şi de interesant. Suntem interesaţi să punem în relaţie spectrul 
ecologic al unei halofite cu adaptările acesteia, şi invers. Iar dacă mai mulţi 
factori sunt corelaţi şi reclamă adaptări convergent-corelate ale plantelor, 
atunci lucrurile se complică şi mai mult. Am prezentat cu altă ocazie 
viziunea noastră asupra adaptărilor polimorfe ale halofitelor, ca urmare a 
acţiunii mai multor factori ecologici (Grigore şi Toma, 2008c). 

Mai trebuie spus că, pe lângă formarea aerenchimului, mai există şi 
alte trăsături care sporesc capacitatea pentru difuzia longitudinală a 
oxigenului în rădăcină (diametrul rădăcinii, numărul rădăcinilor laterale, 
volumul relativ al cilindrului central şi bariera împotriva pierderii radiare a 
oxigenului 11 ). De mare actualitate este ultimul aspect enunţat, şi anume 
bariera împotriva pierderii radiare a oxigenului, care se referă, în linii mari, 
la trecerea oxigenului din aerenchim înapoi în sol. Fără a intra în alte detalii, 
spunem doar că ROL (radial oxygen loss) poate reduce substanţial 
aprovizionarea cu O 2 la nivelul vârfului rădăcinii, estimându-se chiar 
pierderi de 30-40% din oxigenul stocat în aerenchimul rădăcinii. 


16 Aerenchimul este definit ca volum de gaz/unitate de volum a rădăcinii (Colmer şi 
Flowers, 2008). 

17 Barrier to radial 0 2 loss (ROL) (engl.). 

Bariere împotriva acestui fenomen (ROL) sunt prezente în straturile 
exterioare aerenchimului radicular, la nivelul zonelor bazale ale rădăcinilor 
multor specii ce vegetează în habitate cu umiditate sporită. De pildă, o 
specie de halofite, tolerantă şi la condiţiile de băltire, cum este Hordeum 
marinum, formează o barieră împotriva ROL atunci când vegetează în medii 
stagnante, deficitare în O 2 (Garthwaite et al., 2003); în rădăcinile sus- 
amintitei specii, această barieră este constituită din depozite de suberină în 
pereţii celulelor stratului hipodermic (exoderma) (Garthwaite et al., 2008); 
asemenea depozite se pare că sunt implicate şi în formarea unei bariere 
împotriva ROL la Phragmites australis (Soukup et al., 2007). 

Pentru noi, asemenea observaţii sunt deosebit de utile şi de interesante. 
Dacă mai sus vorbeam despre endodermă, pe care am evidenţiat-o şi am 
pus-o în discuţie, iată că acum vorbim despre alt tip de barieră, în alt context 
şi în corelaţie cu alt factor ecologic, umiditatea solului. Şi, ca o constantă 
comună, impregnările cu suberină. 

Stratul cel mai intern al scoarţei reprezintă o endodermă de tip primar, 
cu celule alungite tangenţial, având vizibile îngroşările Caspary în pereţii lor 
radiari. 

Cambiul produce un inel extern subţire de liber secundar şi un inel 
foarte gros de lemn secundar; ambele inele sunt străbătute de raze medulare 
parenchimatic-lignificate, de lărgime diferită, cele mai multe fiind pluriseriate. 

Inelul de liber secundar (Fig. 21) cuprinde o zonă internă subţire cu 
elemente conducătoare (tuburi ciuruite şi celule anexe) şi o zonă externă 
mult mai groasă, în care predomină parenchimul liberian şi în care se află 
dispersate numeroase grupe (cordoane) de elemente sclerenchimatice cu 
pereţii îngroşaţi şi intens lignificaţi , care susţin această scoarţă lacunară, 
cum se poate întâlni şi la Rhizophora, plantă tipică de mangrove (Waisel, 
1972). 

Inelul de lemn secundar este complet lignificat, în grosimea lui fiind 
dispersate vase de diametru diferit, solitare sau grupate în şiruri radiare, 
continue sau discontinue. Masa principală a lemnului secundar este 
reprezentată de libriform (fibre lemnoase cu peretele moderat îngroşat şi 
lignificat). Razele medulare au celule mult mai mari decât fibrele lemnoase 
(pe secţiuni transversale), sunt alungite radiar şi au pereţii puţin îngroşaţi şi 
lignificaţi; aceste raze rămân parenchimatic-celulozice în partea internă a 
inelului de lemn secundar. 

La faţa internă a inelului de lemn secundar se observă bine lemnul 
primar, de tip fascicular, ale cărui vase sunt separate de celule de parenchim 
lemnos celulozic. 

Măduva este groasă, parenchimatic-celulozică, cele mai multe celule 
conţinând ursini de oxalat de calciu. 

Tulpină aeriană - treime superioară (Fig. 22, 27) 

Conturul secţiunii transversale este circular-costat, cu coaste rotunjite, 
separând valecule largi şi puţin adânci. 

La acest nivel al tulpinii, structura este tipic primară. 

Epiderma prezintă celule izodiametrice (Fig. 22), cu pereţii intern şi, 
mai ales, extern puternic îngroşaţi; peretele extern este acoperit de o cuticulă 
relativ groasă şi crenelată; din loc în loc se observă stomate. Chermezon 
(1910) semnala, din contră, prezenţa unei cuticule fine la indivizi de la 
plante laterale. 

Scoarţa primară este parenchimatic-celulozică (Fig. 22), cu celulele 
straturilor externe (1-2) de tip palisadic. în dreptul unor valecule se observă 
cordoane de colenchim angular, care se întind de la epidermă până la 
fasciculele conducătoare. 

în grosimea scoarţei primare sunt vizibile atât meaturi, cât şi lacune 
aerifere mari. Prezenţa acestor lacune aerifere a fost pusă în evidenţă şi de 
Chermezon (1910), ca o caracteristică a speciei care vegetează în locuri mai 
umede şi sărate, fiind considerată totodată şi o trăsătură de plantă palustră, 
spre deosebire de indivizii mai mici, de mlaştini sărate, la care aceste canale 
aerifere lipsesc. 

Trăsături similare (ţesut palisadic în stratul hipodermic, lacune aerifere 
în scoarţă) au fost evidenţiate şi la o altă specie de halofite, de mlaştini 
sărate, şi anume la Aster tenuifolius (Anderson, 1975). 

Scoarţa nu se termină cu o endodermă de tip special. 

De altfel, trebuie spus că trăsăturile anatomice ale acestei specii atestă 
intima corelaţie a acestora cu factorii staţionali de mediu. Vorbim de o 
higrohalofită, fiind o specie de la net la puternic alcalinofilă şi de la potrivit 
la foarte puternic euhalofită (Bucur şi colab., 1960). Reprezintă, conform 
aceluiaşi autor, un ecotip de fâneaţă şi de păşune de sărătură umedă, de 
luncă, rar de coastă; indică lăcovişti salinizate, permanent sau temporar 
umede şi pe cale de salinizare continuă de la suprafaţă înspre adâncime. Din 
activitatea pe care am desfaşurat-o pe teren nu am întâlnit-o decât în habitate 
umede. 

Şerbănescu (1965) a încadrat-o în asociaţiile clorurice, fiind legată de 
o salinitate moderată şi de un pH de aproximativ 6,5; este, cu alte cuvinte, o 
specie de mlaştini sărate. 

Prodan (1922) afirma că este cea mai comună specie de Aster care 
apare în terenuri umede sărate. „înconjură mocirlele şi bălţile permanente şi 
provine mai mult numai pe marginea acelora”. 

Cilindrul central cuprinde un număr de 15-16 fascicule conducătoare 
libero-lemnoase de tip colateral deschis, unele mai mici, dar cele mai multe 

mari, toate având la periferia liberului câte un cordon gros de fibre 
sclerenchimatice cu pereţii moderat îngroşaţi şi slab lignificaţi (Fig. 22). 

Fasciculele conducătoare prezintă liberul format din tuburi ciuruite şi 
celule anexe şi lemnul având vase dispuse adesea în şiruri radiare, separate 
de celule de parenchim lemnos celulozic. 

Razele medulare dintre fascicule sunt largi, celulele lor având pereţii 
uşor îngroşaţi şi lignificaţi la nivelul lemnului. 

Măduva este relativ subţire, parenchimatic-celulozică, celulele din zona 
axială sunt dezorganizate, rezultând o cavitate aeriferă de contur neregulat. 

Tulpină aeriană - treime mijlocie (Fig. 23) 

Conturul secţiunii transversale devine aproape circular. 

Structura se menţine în general asemănătoare cu cea de la nivelul mai 
sus analizat, cu următoarele deosebiri: 

- în scoarţa hipodermică, evidenţiată încă de Brick (cit. de Chermezon, 
1910) ca având celule rotunjite, se mai observă celule palisadice; 
sclerificarea şi lignificarea sunt mai intense, atât la nivelul 
cordoanelor perifloemice de sclerenchim, la nivelul lemnului, cât şi 
la nivelul razelor medulare interxilemice (Fig. 23); 

- procambiul s-a transformat în cambiu, care a produs deja câteva 
elemente de liber secundar şi mai multe de lemn secundar, în acesta 
din urmă predominând libriformul. 

Lemnul primar rămâne vizibil, cu celule de parenchim celulozic între 

vase. 


Tulpină aeriană- treime inferioară (Fig. 24, 25, 28) 

Structura este tipic secundară, dar rezultată numai din activitatea 
cambiului. 

Epiderma este acoperită de o cuticulă crenelată; stomatele proemină 
vizibil deasupra epidermei. 

în scoarţă lipsesc cordoanele de colenchim, iar lacunele aerifere sunt 
numeroase şi mari (Fig. 24). 

Lemnul tuturor fasciculelor conducătoare şi razele medulare 
(sclerificate şi lignificate) dintre ele formează un inel continuu, în timp ce 
liberul rămâne de tip fascicular, înconjurat astfel complet de elemente 
sclerificate şi lignificate. 

în lemnul secundar predomină libriformul, în care sunt dispersate 
dezordonat sau sunt dispuse în şiruri radiare puţine vase. 

în multe fascicule se observă clar lemnul primar, cu şirurile de vase 
separate de parenchim lemnos celulozic (Fig. 25). 

Măduva este compactă, multe din celule conţinând ursini de oxalat de 
calciu. 



Fig. 24 Fig. 25 


Aster tripolium. Secţiuni transversale prin rizom (Fig. 20, 21) şi prin tulpina aeriană, 
treime superioară (Fig. 22), mijlocie (Fig. 23) şi treime inferioară (Fig. 24, 25). 

Frunza 


Peţiolul (frunză bazală) 

Conturul secţiunii transversale este semicircular, cu faţa adaxială plană. 

Epiderma prezintă celule izodiametrice, cu peretele extern mai gros 
decât ceilalţi şi acoperit de o cuticulă crenelată (Fig. 30). 

Stratul hipodermic este colenchimatizat (Fig. 30). 

Parenchimul fundamental este de tip celulozic şi meatic; pe alocuri se 
observă lacune aerifere relativ mari (Fig. 30, 42). 

în parenchimul fundamental sunt vizibile 5-6 fascicule conducătoare 
libero-lemnoase de tip colateral deschis dispuse pe un arc, cele marginale 
fiind mai mici. 

Toate fasciculele au structură primară şi prezintă atât la faţa externă a 
liberului, cât şi la cea internă a lemnului câte un cordon gros de celule 
colenchimatizate (Fig. 29). 

Limbul (frunză bazală) 

Epiderma văzută de faţă este formată din celule de contur poligonal, 
cu pereţi laterali drepţi sau uşor curbaţi; din loc în loc se observă stomate de 
mai multe tipuri: anizocitic, tetracitic şi anomocitic (Fig. 31, 32, 45). 

La marginile limbului se observă peri tectori lungi, pluricelulari, 
uniseriaţi, aplicaţi aproape paralel cu ţesutul protector (Fig. 46 şi 48). 

Stomatele sunt prezente în ambele epiderme (dar mai numeroase pe 
unitatea de suprafaţă în epiderma inferioară) (Fig. 47), deci limbul este 
amfistomatic. 

în secţiune transversală - treime superioară, nervura mediană 
proemină foarte puţin la faţa inferioară, cuprinzând un singur fascicul condu- 
cător libero-lemnos, cu structură primară, lipsit de elemente colenchimatizate la 
cei doi poli (Fig. 33 şi 43). Nervurile de ordin inferior nu proemină peste 
nivelul epidermei şi au fascicule cu elemente conducătoare foarte puţine. 

Ambele epiderme au celule uşor alungite tangenţial şi acoperite de o 
cuticulă subţire. în ambele epiderme se observă stomate (Fig. 34). 

Mezofilul este slab diferenţiat în ţesut palisadic, cu celule joase, la faţa 
superioară şi ţesut lacunos la faţa inferioară; pe alocuri, şi celulele hipoder- 
mice de la faţa inferioară sunt de tip palisadic, dar mult mai joase (Fig. 34, 44). 

O astfel de structură este mai degrabă de tip omogen, bifacială, inegal 
heterofacială. 

în treimea mijlocie, nervura mediană proemină mai puternic la faţa 
inferioară, având un fascicul conducător mai mare (Fig. 35). în rest, 
structura este aceeaşi ca şi în treimea bazală a limbului (Fig. 36). 

în treimea inferioară (frunză bazală), nervura mediană proemină 
mai vizibil la faţa inferioară şi puţin la faţa superioară, având sub epiderma 
abaxială (inferioară) câteva straturi de celule de colenchim (Fig. 37, 38, 39). 

Cuticula este mai groasă pe ambele feţe ale limbului (Fig. 40), iar 
mezofilul este tipic omogen, cu celule izodiametrice; deci limbul are o 
structură bifacială izofacială. 

Cât priveşte mult discutata problemă a suculenţei unor plante de 
sărătură (referindu-ne la specia Aster tripolium, ca şi Chermezon, 1910; 
Ţopa, 1954; Raţiu Flavia şi Nicolau Magdalena, 1967 ş. a.,) ca rezultând 
îndeosebi din puternica dezvoltare a celulelor din ţesutul acvifer, nu putem 
afirma cu tărie prezenţa acestui caracter de halosuculenţă la specia 
investigată de noi. Credem că aceasta trebuie privită ca un rezultat conjugat 
al factorilor de mediu şi nu extrapolată decât cu foarte multă prudenţă ca 
fiind un caracter relativ universal al halofitelor (Jennings, 1968). 



Fig. 29 Fig. 30 



Fig. 31 


Fig. 32 


Aster tripolium. Secţiuni transversale prin peţiol (Fig. 29-30) şi prin limbul foliar: epidermă 
superioară (Fig. 31) şi epiderma inferioară (Fig. 32), văzute de faţă. 


63 




HALOFITELE. ASPECTE DE ANATOMIE ECOLOGICĂ 



Fig. 35 



Fig. 36 


Aster tripolium. Secţiuni transversale prin limbul foliar, treime superioară (Fig. 33, 34) şi 
treime mijlocie (Fig. 35-36). 

Fig. 37 


Fig. 38 



Fig. 40 


Aster tripolium. Secţiuni transversale prin limbul foliar, treime inferioară (Fig. 37 - 40). 

Lactuca saligna L. 

Rădăcină - treime inferioară (Fig. 62) 

Structura este tipic secundară, rezultată îndeosebi din activitatea 
cambiului. 

Felogenul produce puţin suber, care se exfoliază treptat, iar felodermul 
este uşor colenchimatizat (Fig. 49). 

Cilindrul central este foarte gros, în el observându-se un inel extern 
subţire de liber secundar şi un corp central gros de lemn secundar. 

Inelul de liber cuprinde tuburi ciuruite, celule anexe şi celule de 
parenchim liberian, fiind întrerupt din loc în loc de raze parenchimatic- 
celulozice. 

Corpul lemnos cuprinde vase de diametru diferit, dispersate neregulat, 
separate de o cantitate mare de libriform şi foarte puţine celule de parenchim 
lemnos moderat sclerificat şi lignificat (Fig. 50). 

Rădăcină - treime mijlocie (Fig. 5 1 şi 63) 

Grosimea rădăcinii creşte îndeosebi pe seama activităţii cambiului, 
care produce un corp lemnos din ce în ce mai bine dezvoltat. 

Pe alocuri se observă formarea de rădăcini laterale, pe cale endogenă. 

Cantitatea de libriform este mai mare şi elementele lui componente au 
pereţi mai groşi, deşi moderat lignificaţi (Fig. 52). 

Atât în grosimea liberului, cât şi în cea a scoarţei se observă laticifere. 

Rădăcină - treime superioară (Fig. 53 şi 64) 

Rădăcina este şi mai groasă, cu zona axială a corpului lemnos vizibil 
parenchimatizată, sub forma mai multor raze formate din celule cu pereţi 
foarte subţiri, celulozici (Fig. 54 şi 55). 

La nivelul inelului de liber sunt vizibile numeroase raze 
parenchimatice, ce formează un veritabil parenchim de dilatare. 

Zona de suber rămâne subţire în tot lungul rădăcinii (Fig. 53). 

Tulpină - treime superioară 

Conturul secţiunii transversale este circular-costat, cu coaste puţin 
proeminente. 

Epiderma prezintă celule cu peretele extern mai gros decât ceilalţi şi 
acoperit de o cuticulă foarte subţire. 

Scoarţa este subţire, reprezentată de un parenchim asimilator de tip 
meatic (Fig. 56). 

Stratul cel mai intern al scoarţei are celule mult mai mari, reprezentând 
o endodermă tipică (caspariană) (Fig. 57). 

Cilindrul central este foarte gros, în el deosebind mai multe fascicule 
conducătoare libero-lemnoase de tip colateral, separate de raze medulare 
largi, puternic sclerificate şi lignificate la nivelul lemnului. 

Liberul formează un inel aproape continuu, în care se observă 
numeroase laticifere. 

Lemnul, împreună cu razele sclerificate şi lignificate formează un inel 
continuu, vasele de origine primară proeminând adânc în zona perimedulară. 

La nivelul cilindrului central, atât liberul cât şi lemnul au în mică parte 
o structură secundară. Vasele de lemn primar sunt separate de celule de 
parenchim lemnos celulozic, iar cele de lemn secundar sunt separate de 
libriform. 

La faţa internă a fasciculelor conducătoare se observă insule de liber 
perimedular (liber intern), având doar structură primară, deci sunt alcătuite 
numai din tuburi ciuruite şi celule anexe. 

Măduva este parenchimatic-celulozică, de tip meatic, cu celule mult 
mai mari decât cele ale scoarţei. 

Inelul de lemn secundar este foarte gros, cu vase dispersate neregulat 
în masa fundamentală de libriform. Vasele de lemn primar rămân vizibile, 
fiind separate de parenchim celulozic, iar la faţa internă a inelului de le mn 
se observă mai multe insule de liber perimedular. 

Tulpină - treime mijlocie (Fig. 65) 

Structura se menţine asemănătoare, cu deosebirea că: 

- epiderma şi parte din scoarţă se exfoliază pe alocuri, iar inelul 
lemnos este vizibil mai gros, în el distingându-se clar locul fostelor fascicule 
conducătoare din structura primară (Fig. 58). 

Tulpină - treime inferioară (Fig. 66) 

Tulpina este mult mai groasă. 

Epiderma este formată din celule puternic alungite tangenţial. 

Scoarţa este foarte subţire, celulele endodermei de tip primar, fiind 
puţin alungite tangenţial şi cu îngroşările Caspary vizibile în pereţii radiari 
(Fig. 61). 

Inelul de lemn secundar este foarte gros, cu vase dispersate neregulat 
în masa fundamentală de libriform. Vasele de lemn primar rămân vizibile, 
fiind separate de parenchim celulozic, iar la faţa internă a inelului de lemn 
se observă mai multe insule de liber perimedular (Fig. 59 şi 60). 

Fig. 52 


Lactuca saligna. Secţiuni transversale prin rădăcină, treime inferioară (Fig. 49-50) şi treime 
mijlocie (Fig. 51-52). 

Fig. 53 



Fig. 55 


Lactuca saligna. Secţiuni transversale prin rădăcină, treime superioară (Fig. 53, 54, 55) 

Fig. 58 



Fig. 59 




Fig. 60 


Fig. 61 


Lactuca saligna. Secţiuni transversale prin tulpină, treime superioară (Fig. 56-57), treime 
mijlocie (Fig. 58) şi treime inferioară (Fig. 59-61). 

Lactuca saligna. Secţiuni transversale prin rădăcină — treime inferioară (Fig. 62), treime 
mijlocie (Fig. 63), treime superioară (Fig. 64) şi prin tulpină — treime mijlocie (Fig. 65), 
treime inferioară (Fig. 66): scheme. 

Frunza 


Limbul 

Epiderma văzută de faţă (Fig. 74) este formată din celule de contur 
neregulat, cu pereţii laterali sinuoşi; din loc în loc se observă stomate de tip 
anomocitic în ambele epiderme, deci limbul este amfistomatic. Gradul de 
ondulare a pereţilor laterali diferă uşor pe cele două feţe ale limbului, fiind 
mai accentuat pe faţa inferioară. 

în secţiune transversală - treimea superioară, ambele epiderme au 
celule alungite tangenţial, cu peretele extern mai gros decât ceilalţi şi 
acoperit de o cuticulă subţire (Fig. 67-69). 

în ambele epiderme sunt stomate, cu cameră suprastomatică puţin 
adâncă (Fig.68 şi 69). Cât priveşte gradul de afundare a stomatelor, s-a 
încercat stabilirea unei legături intre acest caracter şi gradul de halofilie, dar 
se pare că nu se poate generaliza, din cauza inconstanţei prezenţei şi 
intensităţii acestei afundări a stomatelor faţă de nivelul celulelor epidermice 
(Chermezon, 1910). Acest caracter pare mai degrabă o xeromorfoză, 
raportat la uscăciunea mediului. Prezenţa unor elemente, considerate a priori 
„consacrate” pentru un grup ecologic de plante şi extrapolarea lor la altele, 
aparţinând altor grupe ecologice, nu „scoate” planta dintr-un mediu şi o 
plasează în altul. Să amintim doar punctul de vedere al lui Schimper, care 
exacerba necesitatea prezenţei unor trăsături de xerofitism la halofite, 
ipoteză analizată ulterior destul de obiectiv de Chermezon (1910). 

Oricum, dincolo de aceste discuţii de nuanţă, este clar că stomatele 
localizate sub nivelul celulelor epidermice reprezintă un caracter de 
xeromorfoză (Dickison, 2000). Alături de reducerea suprafeţei foliare, 
îngroşarea peretelui extern al celulelor epidermice, mărirea grosimii 
cuticulei, mărirea densistăţii perilor şi reducerea suprafeţei ostiolelor 
stomatice, contribuie la reducerea pierderilor de apă. Acest caracter, al 
afundării stomatelor sub nivelul epidermei, a fost corelat cu alte 
xeromorfoze şi de alţi autori (Lyshede, 1978; Abulfatih, 2003). 

Un studiu relativ recent, asupra mai multor specii aparţinând unui 
ecosistem costier mediteraneean, şi anume „machia” (caracterizat prin 
temperaturi ridicate, veri sectoase şi predominanţa vegetaţiei de arbuşti 
sclerofili), a scos în evidenţă, aproape la toate speciile, faptul că stomatele 
sunt afundate sub nivelul epidermei (Rotondi et al., 2003); dacă nu sunt 
afundate, atunci sunt bine protejate de peri. 

Oricum, noi am recoltat această specie de pe o sărătură uscată. Este 
într-adevăr o specie xerofilă către mezofilă, mezotermă, heliofilă, variat- 
alcalinofilă, de la foarte slab la potrivit euhalofilă (Bucur şi colab., 1960). Se 
dezvoltă pe mame salinizate nesolificate, pe soluri salifere şi pe sărături de 
luncă, vale, coastă uscată la suprafaţă în perioada de vegetaţie. 

Unele celule epidermice au peretele extern foarte proeminent, luând 
aspectul unor aculei scurţi (Fig. 68). 

Mezofilul este de tip palisadic (Fig. 69) sub ambele epiderme (1-2 
straturi de celule puţin înalte) şi de tip lacunos la mijloc, deci limbul are o 
structură bifacială ecvifacială. 

De altfel, se presupune că ţesutul palisadic bine dezvoltat la specii 
xerofile are rolul de a oferi o mai bună eficienţă în captarea şi utilizarea 
razelor solare (Rotondi et al., 2003). 

Ţesuturile conducătoare formează fascicule de mărime diferită, cel din 
nervura mediană (vizibil proeminentă la faţa inferioară a limbului) fiind mai 
mare, de tip colateral şi cu structură primară (Fig. 67). 

în treimea mijlocie (Fig. 75), nervura mediană cuprinde 3 fascicule 
conducătoare; cele din nervurile laterale sunt înconjurate de câte o teacă de 
celule parenchimatice (Fig. 70). 

Mezofilul se menţine de tip palisadic sub ambele epiderme, doar 1-2 
straturi centrale prezentând celule izodiametrice. 

Celulele epidermei au peretele extern foarte gros, iar la marginile 
limbului toate devin uşor aculeiforme (Fig. 71 şi 72). 

în treimea inferioară (Fig. 76), structura se menţine aceeaşi (Fig. 73), 
de tip bifacial ecvifacial, iar stomatele prezintă veritabile camere suprasto- 
matice. 

Fig. 69 



Fig.70 

Lactuca saligna. Secţiuni transversale prin limbul foliar, treime superioară (Fig. 67-69) şi 
treime mijlocie (Fig. 70). 

Fig. 73 


Lactuca saligna. Secţiuni transversale prin limbul foliar, treime mijlocie (Fig. 71-72) şi treime 
inferioară (Fig. 73). 


78 


STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 



Lactuca saligna. Epiderma inferioară a limbului foliar, văzută de faţă (Fig. 74) şi secţiuni 
transversale prin limbul foliar, treime mijlocie (Fig. 75) şi treime inferioară (Fig. 76): 
scheme. 

Scorzonera cana (C. A. Mey.) O. Hoffm. 

Rădăcină - treime inferioară (Fig. 77, 78, 88) 

Structura este secundară. Prezintă o pătură de suber (Fig. 77) subţire 
(5-7 straturi) şi un număr foarte mic (6) de benzi radiare de ţesuturi 
conducătoare secundare (Fig. 78). După dispoziţia vaselor în axul rădăcinii 
conchidem că steiul din structura primară este de tip diarh. 

Rădăcină - treime medie (Fig. 79, 80, 89) 

Structura este asemănătoare cu cea de la vârful organului, cu 
deosebirea că pătura de suber este mai subţire, felodemul este mai gros, iar 
numărul benzilor radiare de ţesuturi conducătoare secundare (Fig. 79) este 
mai mic (10); în toate aceste benzi, celulele de parenchim liberian sunt 
amilifere, iar vasele de lemn variază mult ca diametru şi au pereţii intens 
lignificaţi (Fig. 80). în axul rădăcinii se observă încă vase de lemn primar. 

Rădăcină - treime superioară (Fig. 81) 

Pătura de suber este foarte groasă (15-20 de straturi), cu celule 
dreptunghiulare, mult alungite tangenţial, având pereţii subţiri şi moderat 
suberificaţi; din loc în loc sunt vizibile lenticele. 

Felodermul este, de asemeni, pluristratificat, mai subţire decât suberul, 
cu celulele moderat colenchimatizate tangenţial. 

Cilindrul central este foarte gros. Cambiul a format două inele 
concentrice de ţesuturi conducătoare secundare: unul extern de floem şi altul 
intern de xilem, acesta din urmă luând aspectul unui corp central compact, 
lipsit de măduvă în zona axială. 

Atât liberul, cât şi lemnul formează, de fapt, mai multe (15) benzi 
radiare, care se întâlnesc în partea axială a rădăcinii (Fig. 81). Aceste benzi, 
destul de înguste, sunt separate de raze parenchimatic-celulozice foarte 
largi. Liberul cuprinde tuburi ciuruite, celule anexe şi celule de parenchim 
liberian, iar lemnul are vase de diametru diferit, cu pereţii groşi şi intens 
lignificaţi, printre care se observă puţine celule de parenchim lemnos celulozic. 

Facem menţiunea că, deşi structura rădăcinii este tipic secundară la 
acest nivel, cilindrul central este puternic parenchimatizat, iar fibrele 
libriforme lipsesc, caz rar întâlnit la dicotiledonate. 

Rizomul (Fig. 82, 83, 90) 

Structura este tipic secundară, rezultată din activitatea ambelor 
meristeme laterale: cambiul şi felogenul. 

Felogenul produce o zonă relativ groasă de suber spre exterior şi o 
alta de feloderm vizibil colenchimatizat spre interior (Fig. 82), toate 3 
alcătuind o peridermă care, spre periferie, se exfoliază parţial şi de care 
rămân aderente încă resturi din parenchimul cortical primar. 

Cambiul produce două inele concentrice de ţesuturi conducătoare 
secundare: unul extern de liber şi altul intern de lemn, ambele străbătute de 
numeroase raze medulare parenchimatic-celulozice; în felul acesta, ţesuturile 
conducătoare iau aspectul unor benzi radiare înguste, ca şi în rădăcină. 

Liberul cuprinde tuburi ciuruite, celule anexe şi celule de parenchim 
liberian, numărul acestora din urmă crescând vizibil spre periferia zonei. 

Lemnul prezintă vase de diametru diferit, cu pereţii îngroşaţi şi 
lignificaţi, separate de celule de parenchim celulozic (Fig. 83). 

Măduva este groasă, parenchimatic-celulozică, de tip meatic. Pe alocuri 
se observă formarea, pe cale endogenă, a rădăcinilor adventive. 

Tulpină - treime superioară (Fig. 84, 92) 

Conturul secţiunii transversale este poligonal-costat, cu coaste rotunjite. 

Epiderma prezintă celule izodiametrice şi izomorfe, cu pereţii intern 
şi extern puternic îngroşaţi, cel din urmă fiind acoperit de o cuticulă subţire. 
Din loc în loc sunt stomate şi peri secretori scurţi, cu glanda unicelulară. 

Scoarţa este subţire (7-8 straturi) şi totdeauna formează cordoane de 
colenchim tangenţial (Fig. 84) în coaste; parenchimul cortical este 
asimilator, de tip meatic, cu celule de aceeaşi formă şi mărime, lăsând între 
ele meaturi mici. Scoarţa nu se termină cu o endodermă de tip special. 

Cilindrul central este gros, cuprinzând un număr mare (aproximativ 
20) de fascicule conducătoare, alternând unele mai mari (înfipte adânc în 
măduvă), cu altele mai mici, toate separate la nivelul xilemului de raze 
medulare largi, formate din celule cu pereţii puternic îngroşaţi şi lignificaţi; 
aceste raze, împreună cu arcurile de acelaşi tip de la faţa internă a lemnului 
primar formează un inel sinuos în vecinătatea zonei perimedulare. 

Fasciculele conducătoare au structură primară; doar în unele, mai 
mari, încep să apară şi fibre lemnoase, în imediata vecinătate a cambiului. 

Liberul cuprinde tuburi ciuruite şi celule anexe, iar lemnul are vasele 
dispuse în şiruri radiare, separate de celule de parenchim celulozic. La peri- 
feria liberului celor mai multe fascicule se observă un endodermoid amilifer. 

Măduva este groasă, parenchimatic-celulozică, de tip meatic, cu 
celule vizibil mai mari decât cele ale parenchimului cortical. 

Tulpină - treime mijlocie (Fig. 85, 86, 91) 

Conturul secţiunii transversale se menţine poligonal, dar coastele 
sunt mult atenuate. 

Cordoanele de colenchim din coaste sunt mai groase (Fig. 85), perii 
secretari sunt mai frecvenţi, iar la periferia liberului tuturor fasciculelor condu- 
cătoare se află câte un cordon de elemente mecanice de tip colenchimatic, 
cu pereţii celulozici. 

Structura lemnului rămâne complet primară în unele fascicule şi este 
completată cu începutul celei secundare în alte fascicule. 

Inelul sinuos de sclerenchim, dintre fascicule şi de la faţa lor internă, 
este intens lignificat (Fig. 86). Cea mai mare parte din măduvă are celule cu 
pereţii uşor îngroşaţi şi lignificaţi, dar zona axială rămâne parenchimatic- 
celulozică. 

Tulpină - treime inferioară (Fig. 87, 93) 

Structura se menţine aceeaşi ca şi la nivelul mijlociu, cu deosebirea 
că în coaste cordoanele de colenchim sunt mai groase (Fig. 87). 

Pedunculul inflorescenţei 

Conturul secţiunii transversale este neregulat-poligonal-costat, cu 
coaste foarte proeminente. Structura este asemănătoare cu cea a tulpinii 
propriu-zise, în treimea sa superioară, cu deosebirea că cea mai mare parte 
din măduvă se dezorganizează, rezultând un canal aerifer central larg. 

Structura fasciculelor conducătoare este doar primară, fără cordoane 
de colenchim la periferia liberului. în plus, faţă de tulpina propriu-zisă, 
razele medulare sunt parenchimatic-celulozice, iar printre fasciculele libero- 
lemnoase normale se află unele foarte mici, formate numai din floem. Proce- 
sul de lignificare a vaselor de lemn este mai slab, iar elementele de sclerenchim 
sunt prezente pe flancurile xilemului unor fascicule conducătoare. 


82 



STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 



Fig. 77 




Fig. 80 



Fig. 79 


Fig. 81 




Scorzonera cana . Secţiuni transversale prin rădăcină, treime inferioară (Fig. 77-78), treime 
mijlocie (Fig. 79, 80) şi treime superioară (Fig. 81). 

Fig. 84 


Scorzonera cana. Secţiuni transversale prin rizom (Fig. 82, 83) şi prin tulpina aeriană, 
treime superioară (Fig. 84). 

Fig. 87 


Scorzonera cana . Secţiuni transversale prin tulpina aeriană, treime mijlocie (Fig. 85, 86) şi treime 
inferioară (Fig. 87). 

Frunza (Fig. 94-108) 

Epiderma văzută de faţă. La faţa superioară a limbului (Fig. 94, 
102) este formată din celule poligonale, cu pereţii laterali drepţi; din loc în 
loc se găsesc stomate de tip anomocitic. în lungul nervurilor, celulele sunt 
mai mari, cu pereţii laterali mai groşi, iar stomatele lipsesc. La marginile 
limbului, unele celule sunt papiliforme. 

La faţa inferioară a limbului (Fig. 95, 101), unele celule au pereţii laterali 
curbaţi, iar în lungul nervurilor celulele sunt mai lungi şi mai înguste. 

Stomatele sunt prezente în ambele epiderme, deci limbul este 
amfistomatic. 

în secţiune transversală prin limb, treimea superioară, (Fig. 96, 97) 
limbul are forma literei „V”. Ambele epiderme au unele celule alungite 
tangenţial (Fig. 96), cu peretele extern mult mai gros decât ceilalţi şi 
acoperit de cuticulă. Stomatele sunt localizate la nivelul celulelor 
epidermice (Fig. 97). Mezofilul este de tip palisadic la ambele feţe, deci 
limbul are o structură bifacială izofacială. 

Nervura mediană proemină vizibil la faţa inferioară a limbului, unde 
se află şi un strat de colenchim hipodermic în dreptul unicului fascicul 
conducător libero-lemnos. 

în treimea mijlocie (Fig. 98, 99) conturul secţiunii transversale se 
menţine acelaşi şi nervura mediană cuprinde 3 fascicule conducătoare, din 
care cel mijlociu este mult mai mare; în dreptul lui, către epiderma 
superioară se schiţează o cavitate aeriferă relativ largă. 

Mezofilul rămâne de tip palisadic (Fig. 98) sub ambele epiderme. La 
marginile limbului, unele celule epidermice sunt papiliforme, iar stratul 
hipodermic este colenchimatizat. 

Ţesutul palisadic prezent sub ambele epiderme este în concordanţă 
cu poziţia frunzelor din rozeta bazală; acestea au o orientare aproape 
paralelă cu tulpina, ceea ce explică intervenţia clorenchimului în exploatarea 
optimă a luminii, aşa cum am arătat într-un studiu anterior (Grigore, Toma, 
2007c) v 

în plus, chiar rozeta de frunze bazale se pare că este o strategie 
adaptativ-ecologică în sine a halofitelor care au această trăsătură 
morfologică. Albert (1975) a arătat că la aceste specii, care au capacitatea de 
a-şi reînnoi continuu rozeta bazală pe perioada de creştere, se înregistrează 
doar modificări nesemnificative ale conţinutului de apă odată cu înaintarea 
în vârstă. Acest autor a presupus că îndepărtarea frunzelor saturate în săruri 

este strategia principală la acest tip de plante. Este un mecanism efectiv 
reglator al conţinutului de săruri, prezent la mai multe specii de halofite 
(Stocker, 1933; Steiner, 1934; Waisel, 1972; Kreeb, 1974). Concentraţia de 
săruri creşte treptat în frunze, o dată cu înaintarea în vârstă, până ce frunzele 
se îngălbenesc. Este posibil ca elementele chimice esenţiale (N, P, K) să fie 
într-o oarecare măsură îndepărtate şi retranslocate în frunzele tinere, aflate 
în continuă creştere. S-a demonstrat că îmbătrânirea frunzelor poate fi 
accelerată de un conţinut ridicat de săruri. N-ar fi exclus ca un asemenea 
„tumover” foliar să fie, în absenţa altor mecanisme adaptative uşor 
decelabile, principalul mecanism de rezistenţă al acestei specii pe sărături 
uscate, acolo unde am întâlnit-o de fiecare dată. 

Oricum, această specie este carcaterizată ca una mezofilă, dar şi 
xerofilă şi mai puţin higrofilă, heliofîlă, net şi puternic alcalinofilă, de la 
slab la foarte puternic euhalofilă (Bucur şi colab., 1960). 

Prodan (1922) asocia şi el specia cu locurile uscate, expuse soarelui, 
caracterizând-o astfel: „îl găsim în floare de prin mai până toamna târziu, 
chiar şi pe căldura cea mai mare, când totul se uscă. Provine prin locuri 
ierboase, fânaţe espuse soarelui. E foarte variu şi vânjos 18 ”. 

în treimea inferioară, conturul secţiunii transversale devine mai 
mult sau mai puţin semilunar, cu un şanţ adaxial larg, dar superficial. 

Nervura mediană proemină puţin la faţa inferioară şi prezintă 2 
straturi de colenchim hipodermic în dreptul unicului fascicul conducător 
(Fig. 100); în dreptul acestuia se menţine cavitatea aeriferă de la faţa 
adaxială (Fig. 99). 

Mezofilul se menţine de tip palisadic la ambele feţe, dar celulele sunt 
mai joase decât la nivelul anterior analizat; pe alocuri, palisada de la faţa 
inferioară este bistratificată. 


18 Datorită părţilor subterane bine dezvoltate; exprimarea este la genul masculin, deoarece 
automl folosea taxonomia epocii, fiind vorba de genul sinonim Podospermum (n.n.). 

Fig. 94 



Fig. 96 


Fig. 95 



Fig. 97 



Scorzonera cana. Epiderma limbului foliar, superioară (Fig. 94) şi inferioară (Fig. 95), 
văzută de faţă şi secţiuni transversale prin limbul foliar, treime superioară (Fig. 96, 97) şi 
treime mijlocie (Fig. 98, 99). 

Scorzonera cana. Secţiune transversală prin limbul foliar, treime inferioară (Fig. 100) şi 
epiderma inferioară (Fig. 101) şi superioară (Fig. 102), văzute de faţă. 


91 




HALOFITELE. ASPECTE DE ANATOMIE ECOLOGICĂ 


Familia Brassicaceae 

Lepidium cartilagineum (J. C. Mayer) Thell. ssp. crassifolium 

(Waldst. & Kit.) Thell. 

Rădăcina (Fig. 103, 104) 

La nivelul analizat are structură tipic secundară, rezultată îndeosebi 
din activitatea cambiului. 

Felogenul produce puţin suber, cu celule puternic aplatizate radiar. 
La periferia lui se observă resturi din scoarţa primară, parenchimatic-celulo- 
zică, în care sunt diseminate numeroase grupe de elemente sclerenchimatice 
(îndeosebi sclereide), dar mai puţine decât în scoarţa rizomului. 

în cilindrul central, inelul de liber este mult mai subţire decât corpul 
lemnos, în grosimea lui fiind observate de asemeni grupe de elemente 
sclerenchimatice în masa fundamentală de parenchim liberian celulozic. 

Corpul lemnos central este puternic parenchimatizat, în el fiind obser- 
vate numeroase lame radiare, continue sau discontinue, de vase (Fig. 103) 
cu diametru diferit, având pereţi groşi şi intens lignificaţi (Fig. 104). în axul 
rădăcinii, vasele au diametru mai mic şi celulele de parenchim lemnos lipsesc. 

Regiunea rădăcinii din imediata vecinătate a rizomului are un număr 
mai mare de vase, dispuse în numeroase lame radiare, continue sau disconti- 
nue, uneori sinuoase, cele mai multe fiind convergente în axul organului. 

Rizomul (Fig. 105, 106) 

Aşa cum am arătat într-o lucrare publicată recent (Grigore şi Toma, 
2008a), observaţiile noastre histo-anatomice completează în primul rând 
precizările care se fac în Flora R. P. R. (1955), volumul III, cu referire la 
caracterul de perenitate al specie investigate de noi. Deşi se precizează că 
este o plantă perenă, nu se menţionează nimic privitor la organul care 
asigură perenitatea acestei specii, deci la rizom 

Conturul secţiunii transversale este regulat-costat. 

La periferia organului se află o peridermă reprezentată prin mai 
multe straturi de suber (cu celule aplatizate radiar) şi câteva straturi de 
feloderm. Pe alocuri se observă încă aderenţe ale scoarţei primare şi chiar 
resturi din epidermă, formată din celule izodiametrice cu peretele extern mai 
gros decât ceilalţi şi complet cutinizat. în aceleaşi locuri este vizibilă, sub 
epidermă, prezenţa unui ţesut sclerenchimatic format din fibre cu pereţii 
extrem de groşi, dar cu peretele secundar nelignificat. 

Ţesuturile conducătoare formează două inele concentrice de grosime 
asemănătoare, ambele rezultate din activitatea cambială. 

Inelul de liber cuprinde o zonă conducătoare (tuburi ciuruite şi celule 
anexe) în vecinătatea lemnului şi o zonă groasă, externă, parenchimatică, în 
care sunt diseminate numeroase insule (cordoane) de fibre sclerenchimatice, 
de mărime diferită, fibre care au pereţii extrem de îngroşaţi, dar nelignifi- 
caţi) (Fig. 105). 

Inelul de lemn cuprinde o zonă internă ce trimite lame radiare adânci 
în măduvă şi o zonă externă, parenchimatică, în care sunt diseminate lame 
de vase. în ambele categorii de lame xilemice predomină libriformul (fibre 
cu pereţi foarte groşi şi intens lignificaţi) (Fig. 106), în care vasele sunt 
dispersate neregulat. 

Măduva este relativ groasă, parenchimatic-celulozică, în ea obser- 
vându-se mai multe grupe de elemente cu pereţii moderat îngroşaţi şi ligni- 
ficaţi. 

Ţesuturile parenchimatice din toate zonele anatomice prezintă celule 
amilifere. 

Tulpină aeriană, treime superioară (Fig. 107, 110) 

Conturul secţiunii transversale este regulat-eliptic. 

Epiderma prezintă celule izodiametrice, cu peretele extern mai 
îngroşat decât ceilalţi şi acoperit de o cuticulă relativ groasă. 

Scoarţa este parenchimatic-celulozică, de tip meatic, în ea observân- 
du-se câteva fascicule conducătoare atipice, cu fibre sclerenchimatice la 
ambii poli. 

Cilindrul central cuprinde numeroase fascicule conducătoare, de 
mărime diferită, toate separate de raze medulare puternic sclerificate şi 
moderat lignificate. Toate fasciculele prezintă la periferia liberului câte un 
cordon relativ subţire de fibre sclerenchimatice cu pereţii moderat 
lignificaţi (Fig. 107). 

Liberul cuprinde tuburi ciuruite, celule anexe şi foarte puţine celule 
de parenchim, iar lemnul are vasele separate de parenchim celulozic la 
nivelul structurii primare şi de libriform la nivelul structurii secundare; aici 
vasele sunt mai rare. 

Toate fibrele sclerenchimatice, indiferent de poziţia lor, au pereţii 
extrem de îngroşaţi, dar parţial lignificaţi. 

Măduva este groasă, parenchimatic-celulozică, de tip meatic. 

Tulpină aeriană, treime mijlocie (Fig. 108, 111) 

Conturul secţinuii transversale este circular, cu câteva coaste puter- 
nic atenuate. 

Structura este asemănătoare cu cea de la nivelul anterior analizat, cu 
următoarele deosebiri: 

- toate fibrele sclerenchimatice (perifloemice, libriforme şi din razele medu- 

lare) au pereţii puternic îngroşaţi şi lignificaţi (Fig. 108); 

- lemnul este mult mai gros şi împreună cu razele medulare formează un 
inel continuu, în care se observă clar diferenţa între lemnul primar (vase 
separate de parenchim-celulozic) şi lemnul secundar (cu foarte mult 
libriform şi vase dispuse în şiruri radiare discontinue); 

- razele sclerificate şi lignificate vin în contact cu cordoanele perifloemice 
de fibre sclerenchimatice, astfel încât liberul ne apare de tip insular 
aproape pe toată circumferinţa organului. 

Măduva are celule cu pereţii uşor lignificaţi în zona sa centrală. 

Tulpină aeriană, treime inferioară (Fig. 190, 112) 

Faţă de nivelurile superior şi mijlociu, tulpina prezintă o măduvă 
complet lignificată (Fig. 109), iar liberul este de tip insular pe toată 
circumferinţa organului. 



Fig. 105 Fig. 106 


Lepidium crassifolium. Secţiuni transversale prin rădăcină (Fig. 103-104); şi prin rizom 
(Fig. 105-106). 

Fig. 107 



Fig. 108 Fig. 109 


Lepidium crassifolium. Secţiuni transversale prin tulpina aeriană — treime superioară 
(Fig. 107), treime mijlocie (Fig. 108) şi treime inferioară (Fig. 109). 

treime mijlocie (Fig. 111): scheme. 


Fia. 110 

Lepidium cartilagineum. Secţiune transversală prin tulpină, treime inferioară (Fig. 112): 
schemă. 


Frunza 


Peţiolul (Fig. 113, 114) 

Conturul secţiunii transversale este semilunar, cu un şanţ adaxial foarte 
larg şi puţin adânc. 

Epiderma prezintă celule izodiametrice, cu peretele extern mult mai gros 
decât ceilalţi, dar acoperit de o cuticulă subţire. 

în poziţie hipodermică se află un strat de celule colenchimatizate (Fig. 
114). 

în parenchimul fundamental, de tip meatic, se află numeroase fascicule 
conducătoare (aproximativ 25), de dimensiuni diferite, alternând unele 
foarte mici cu altele mari şi foarte mari, ultimele două categorii având câte 
un cordon de fibre sclerenchimatice (cu pereţii extrem de groşi şi lignificaţi) 
la ambii poli (Fig. 1 13). 

Liberul cuprinde tuburi ciuruite şi celule anexe, iar lemnul are vase 
dispersate neregulat şi separate de celule de parenchim celulozic. 

Fasciculele cele mai mici au puţine vase de lemn şi doar câteva fibre 
sclerenchimatice, perifloemice şi chiar perixilemice. 

Limbul (Fig. 115, 116, 117) 

Epiderma văzută de faţă prezintă celule de contur poligonal, cu 
pereţii laterali drepţi. Stomatele, de tip anizocitic, sunt numeroase pe unitatea de 
suprafaţă şi prezente pe ambele feţe ale limbului, deci acesta este amfistomatic. 

în secţiune transversală (Fig. 115, 116, 117), nervura mediană 
proemină slab la faţa inferioară a limbului şi cuprinde câteva (5-6) fascicule 
conducătoare, dintre care unul foarte mare, cu fibre sclerenchimatice la 
ambii poli (Fig. 115); astfel de fascicule, dar de mărime intermediară, se află 
pe toată lăţimea limbului. 

Epiderma prezintă celule izodiametrice, cu pereţii intern şi extern 
mult mai groşi decât cei laterali; peretele extern este acoperit de o cuticulă 
relativ groasă. Din loc în loc se observă stomate. 

Mezofilul este de tip palisadic (2-3 straturi) sub ambele epiderme 
(Fig. 116, 117), între cele două palisade se află 2-3 straturi de celule 
izodiametrice, formând ţesutul lacunos. Deci limbul are o structură bifacială 
ecvifacială. O asemenea structură a fost evidenţiată şi la alte specii de 
Brassicaceae, cum ar fi Cakile maritima sau Eryngimum maritimum (Toma, 
Flenchea -Teodorescu, Răşcanu, Zaharia, 1979) sau la Lepidium ruderale 
(Chermezon, 1910). O asemenea structură, cu celule palisadice înalte, poate 
conferi un relativ caracter de suculenţă frunzelor. 

Ceea ce atrage în mod deosebit atenţia este numărul extrem de mare 
de fascicule conducătoare, de mărime foarte diferită, cele mai mici fiind 
lipsite de fibre sclerenchimatice la cei doi poli. 

Această specie rară este una mezofilă către higrofilă, puternic 
alcalinofilă, de la potrivit la puternic euhalofilă. Creşte pe grinduri uşoare de 
luncă sau de coastă, pe lăcovişti adânc salinizate, uscate vara la suprafaţă 
(Bucur şi colab., 1960). Şerbănescu (1965) o încadra în categoria halofitelor 
de asociaţii sodice, iar solul pe care vegetează este bogat în apă, cu un pH de 
9-10. Noi am recoltat-o de pe un sol nisipos-argilos, bogat în apă, dar cu un 
regim hidric fluctuant, uneori fiind posibilă chiar o perioadă de uscăciune. 
Dar credem că specia este mai degrabă legată de umiditate crescută în sol, 
ceea ce se explică prin prezenţa indivizilor în apropierea zonelor umede din 
apropierea sursei de apă; în plus, în regiunile mai înalte şi mai uscate nu am 
întâlnit-o deloc. 

Şi Prodan (1922) era de aceeaşi părere şi anume că planta are nevoie 
de un oarecare grad de umezeală. Fireşte, adaptarea unei specii nu se rezumă 
numai la trăsăturile ei morfo-anatomice. Pentru specia investigată de noi s-a 
înregistrat un conţinut ridicat de prolină în frunze, care activează ca un 
compus osmotic activ în citoplasmă („osmolyte”) (Mile et al., 2002), ceea ce 
permite o mai bună toleranţă la săruri. 

Fig. 115 Fig. 116 



Lepidium crassifolium. Secţiuni transversale prin peţiol (Fig. 113-114) şi prin limbul foliar 
(Fig. 115, 116, 117). 

Lepidium latifolium L. 

Rizomul (Fig. 118, 119, 120, 124) 

Observaţiile noastre histo-anatomice completează în primul rând 
precizările care se fac în Flora R. P. R. (1955), volumul III, cu referire la 
caracterul de perenitate al speciei pe care am investigat-o. Deşi se 
precizează că este o plantă perenă, nu se menţionează nimic privitor la 
organul care asigură perenitatea plantei, adică la rizom. Noi am evidenţiat şi 
analizat, deci, din punct de vedere histo-anatomic şi rizomul la această 
specie. 

Structura secundară este rezultatul activităţii ambelor meristeme 
laterale. 

Felogenul, diferenţiat în poziţie hipodermică, produce o pătură 
relativ groasă (5-6 straturi) de suber şi o pătură mai subţire (3 straturi) de 
feloderm moderat colenchimatizat tangenţial. La periferia suberului sunt 
vizibile încă, pe alocuri, aderenţe ale epidermei. 

în grosimea parenchimului cortical, de tip celulozic şi meatic, sunt 
dispersate numeroase grupe de elemente sclerenchimatice, cu pereţii extrem 
de îngroşaţi şi intens lignificaţi (Fig. 120); rareori aceste elemente mecanice 
sunt solitare, dispersate dezordonat. 

Pe seama activităţii cambiului a rezultat un inel relativ subţire de 
liber secundar (în contact cu el aflându-se cele mai interne grupe de 
elemente sclerenchimatice) şi un inel gros de lemn secundar. 

în inelul de liber secundar se disting zone radiare de elemente 
conducătoare (unele cu pereţi colenchimatizaţi), separate de raze medulare 
largi, parenchimatic-celulozice, ale căror celule au o dispoziţie strict radiară; 
toate zonele liberiene se află în dreptul cordoanelor interne de elemente 
sclerenchimatice (Fig. 118). 

în inelul gros de lemn secundar, vasele sunt solitare ori grupate 
puţine la un loc la partea internă a inelului, într-un parenchim celulozic 
bogat (Fig. 119), sau sunt împlântate într-o masă compactă de libriform; 
acesta din urmă formează două inele concentrice spre exterior, separate de o 
zonă subţire de parenchim celulozic, în care sunt dispersate şi câteva vase. 
La faţa internă a inelului de lemn secundar sunt prezente numeroase 
cordoane de elemente sclerenchimatice, dispuse de asemenea concentric, dar 
separate de parenchim celulozic cu puţine vase. 

Toate fibrele libriformului au pereţi puternic îngroşaţi, dar mai puţin 
lignificaţi decât elementele mecanice din scoarţă. 

Măduva este relativ groasă, parenchimatic-celulozică, de tip meatic. 

Tulpină aeriană, treime superioară (Fig. 121, 125) 

La acest nivel s-a trecut deja la structura secundară, dar numai pe 
seama cambiului. 

Epiderma are celulele acoperite de o cuticulă subţire; din loc în loc 
se observă puţine stomate, cu cameră suprastomatică puţin adâncă. 

Parenchimul cortical este relativ compact şi format din celule mici; 
celulele stratului intern sunt mai mari, alungite tangenţial, amintind de un 
endodermoid. 

Fasciculele conducătoare prezintă la periferia liberului câte un 
cordon subţire de fibre sclerenchimatice cu pereţii moderat îngroşaţi, dar 
nelignificaţi (Fig. 121). 

Cea mai mare parte a lemnului este de origine primară, vasele fiind 
separate de parenchim celulozic; spre liber, lemnul este deja de origine 
secundară, în el predominând libriformul puternic sclerificat, dar 
nelignificat; doar la contactul direct cu liberul se află un arc concav de 
elemente cu pereţii moderat sclerificaţi şi intens lignificaţi. 

Razele medulare sunt puternic sclerificate, dar nelignificate. 

Tulpină aeriană, treime mijlocie (Fig. 122, 126) 

Celulele epidermice sunt adesea izodiametrice, dar acoperite de o 
cuticulă groasă. 

Cordoanele de sclerenchim perifloemic au puţine fibre, cu pereţii 
mai subţiri şi foarte slab lignificaţi (Fig. 122). 

Ţesuturile conducătoare sunt de tip fascicular, deşi au început de 
structură secundară. 

Tulpină aeriană, treime inferioară (Fig. 123, 127) 

Structura este secundară, dar rezultată numai din activitatea cambiului. 

Epiderma prezintă celule de grosime diferită, toate fiind uşor 
alungite tangenţial, cu pereţii intern şi extern mai îngroşaţi decât ceilalţi, 
peretele extern este acoperit de o cuticulă relativ groasă. Din loc în loc se 
observă stomate, cu o cameră suprastomatică puţin adâncă. 

Scoarţa este subţire, cu celule mici, cele de la periferia cordoanelor 
de sclerenchim perifloemic fiind vizibil aplatizate radiar. 

Din activitatea cambiului a rezultat un inel relativ subţire de liber 
secundar, străbătut de numeroase raze medulare parenchimatic-celulozice, 
care fac ca liberul propriu-zis să ne apară de formă fasciculară, având la 
periferie câte un cordon de fibre sclerenchimatice cu pereţii foarte puternic 
îngroşaţi şi lignificaţi (Fig. 123). 

Inelul de lemn secundar este mult mai gros, în el predominând 
libriformul, intens sclerificat şi lignificat. 

în grosimea inelului de lemn secundar alternează zone radiare în care 
predomină vasele separate de zone formate numai din libriform. La faţa 
internă a zonelor radiare de vase şi de libriform este vizibil lemnul primar, 
cu vase de calibru mai mic şi separate de celule de parenchim celulozic. La 
faţa internă a lemnului primar se disting cordoane subţiri de fibre 
sclerenchimatice. 

Măduva este foarte groasă, parenchimatic-lignificată, de tip meatic 
sau de tip lacunos, pereţii celulelor fiind moderat îngroşaţi. în grosimea 
măduvei sunt vizibile mai multe raze parenchimatic- lignificate, dar cu 
celule mai mari, având pereţii mai groşi. 



Lepidium latifolium Secţiune transversală prin tulpina aeriană, treime superioară (Fig. 125) 
şi treime mijlocie (Fig. 126): scheme. 

Fig. 120 Fig. 121 



Fig. 122 Fi S- 123 



Lepidium latifolium. Secţiuni transversale prin rizom (Fig. 118, 119, 120) şi prin tulpină 
aeriană, treime superioară (Fig. 121), treime mijlocie (Fig. 122) şi treime inferioară (Fig. 123). 

Lepidium latifolium. Secţiune transversală prin tulpina aeriană, treime inferioară (Fig. 127): 
schemă. 


Frunza 


Limbul (Fig. 128-135) 

Epiderma văzută de faţă (Fig. 134) este formată din celule de contur 
poligonal, cu pereţii laterali drepţi ori slab curbaţi. Stomatele sunt de tip 
anizocitic, localizate în ambele epiderme, deci limbul este amfistomatic; supra- 
faţa celulelor epidermice este traversată de numeroase striuri cuticulare. în 
lungul nervurilor, celulele sunt mai lungi, cu striuri cuticulare mai vizibile. 

în secţiune transversală, treime superioară (Fig. 128, 129, 135), 
nervura mediană proemină foarte puţin la faţa inferioară a limbului şi 
prezintă un fascicul conducător mare, cu structură primară, având vasele cu 
pereţii nelignificaţi; la cei doi poli se află câte 1-2 straturi de fibre scleren- 
chimatice cu pereţii îngroşaţi, dar nelignificaţi (Fig. 128). Ambele epiderme 
au celule cu peretele extern foarte gros şi acoperit de cuticulă. 

Nervurile laterale, de diferite ordine, sunt mai mici, cu foarte puţine 
vase de lemn şi cu puţine fibre sclerenchimatice la polul liberian (doar la 
fasciculele mai mari). între nervurile laterale, celulele epidermice sunt mai 
alungite tangenţial, cu pereţii intern, dar mai ales extern, vizibil îngroşaţi. 

Subliniem în mod deosebit grosimea ieşită din comun a peretelui 
epidermic extern, acoperit de o cuticulă striată, pe toată suprafaţa frunzei 
(Fig. 128). 

Mezofilul este compact, aproape în întregime şi la ambele feţe de tip 
palisadic (Fig. 129), dar cu celulele relativ joase. Doar la mijlocul mezo- 
filului celulele dintre nervurile laterale sunt izodiametrice. Deci, limbul are 
o structură bifacială ecvifacială, cu mezofilul centric heterogen. 

în ambele epiderme, stomatele au cameră suprastomatică vizibilă, iar 
coastele externe ale celulelor stomatice sunt puternic cutinizate. 

Credem că acest caracter, stomatele afundate, reprezintă o uşoară 
xeromorfoză. Planta a fost recoltată din locuri mai înalte şi mai uscate; 
aşadar, factorii locali influenţează trăsăturile morfo-anatomice şi, uneori, 
comparaţii cu aceeaşi specie recoltată din altă staţiune pot fi utile, dar 
trebuie privite şi cu prudenţă. 

Iată care este părerea noastră: speciile cu un spectru ecologic larg (în 
speţă eurihalofile) nu au adaptări foarte stricte şi foarte bine individualizate 
în comparaţie cu halofitele obligatorii 19 , care au strategii precise, chiar 
unice, pentru a face faţă condiţiilor vitrege de trai. Acesta este motivul pentru 
care adesea este foarte greu de caracterizat exact, didactic, o specie care nu 
aparţine „extremelor” din punct de vedere ecologic 20 . 

Aproape că putem formula o ipoteză privind adaptările histo-anato- 
mice „extreme”: cu cât o specie este mai strict adaptată la un anumit factor 
de mediu şi are un spectru ecologic mai restrâns, cu atât prezintă adaptări 
mai simplu de evidenţiat, mai clare şi mai uşor de corelat cu funcţia şi rolul 
lor; specii intermediare, cu spectru ecologic mai larg, au trăsături anatomice 
mai „voalate”, mai vagi, mai puţin individualizate, exprimând tranziţia între 
două „extreme”, între doi factori ecologici (deşi, mai degrabă este vorba 
despre acelaşi factor, dar cu valori diferite). Ni se pare mai logic, altfel spus, 
ca un factor ecologic fluctuant, mediu ca intensitate sau constanţă, să mode- 
leze adaptări la fel de inconstante şi vagi. Deşi, ca preocupări pragmatice, 
poate că, din contră, aceste forme, să le spunem, „intermediare”, sunt mai 
pline de interes, datorită faptului că printre ele sunt specii care pot fi luate în 
calcul pentru ameliorarea sau exploatarea unor terenuri cu salinitate medie. 

în treimea mijlocie (Fig. 130), nervura mediană proemină vizibil la 
faţa inferioară şi puţin la faţa superioară a limbului. Fasciculul conducător 


19 Deşi termenul de halofită „obligatorie” nu este foarte fericit ales, deşi des uzitat (aşa cum 
am discutat în lucrarea noastră - Grigore, 2008b), îl folosim pentru a face totuşi distincţia 
utilă între halofite care nu vegetează decât pe sărături puternice şi cele cu un spectru ecologic 
mai larg, cum este şi specia de faţă. 

20 Se ştie că e mai simplu să se vorbească despre adaptările grupurilor ecologice „clasice”: 
hidrofitele au adaptări bine definite la mediul acvatic, xerofitele trădează adaptări la 
uscăciune etc. 

median are vasele şi fibrele mecanice de la cei doi poli cu pereţii moderat 
îngroşaţi, dar nelignificaţi. 

Ambele palisade sunt tristratificate, celulele straturilor hipodermice 
fiind uşor mai înalte (Fig. 130). 

în treimea inferioară (Fig. 131, 132, 133), nervura mediană proemină 
şi mai puternic la faţa inferioară a limbului, iar de o parte şi de alta a sa se 
află mai multe fascicule, între care două vizibil mai mari, toate cu cordoane 
de elemente sclerenchimatice la ambii poli (Fig. 131). Parenchimul din zona 
nervurii mediane este format numai din celule izodiametrice (Fig. 133). 

La marginile limbului, celulele palisadice sunt mai joase (Fig. 132), 
formând doar 1-2 straturi, iar celulele epidermice au peretele extern mult 
mai gros. în plus, multe din fasciculele conducătoare laterale au fibre 
sclerenchimatice la ambii poli. 



Lepidium latifolium. Epiderma, văzută de faţă (Fig. 134) şi secţiune transversală prin 
limbul foliar, treime superioară (Fig. 135): schemă. 

Fig. 132 Fig. 133 

Lepidium latifolium. Secţiuni transversale prin limbul foliar, treime superioară (Fig. 128, 129), 
treime mijlocie (Fig. 130) şi treime inferioară (Fig. 131, 132, 133). 

Lepidium perfoliatum L. 

Rădăcina (Fig. 136, 137, 144) 

La nivelul analizat, structura este tipic secundară, rezultată mai cu 
seamă din activitatea cambiului. 

Felogenul produce puţin suber netipic, care se exfoliază treptat, 
observându-se doar sub formă de aderenţe la suprafaţa organului. 

Parenchimul cortical este restrâns la câteva straturi de celule 
izodiametrice (Fig. 136). 

Inelul de liber secundar cuprinde două zone distincte: 

- una internă, mai subţire, de liber conducător (tuburi ciuruite, celule 
anexe); 

alta externă, mai groasă, în care predomină parenchimul liberian şi în 
care sunt dispersate grupe compacte de fibre liberiene, cu peretele 
moderat îngroşat , dar intens lignificat. 

Pe toată circumferinţa organului, în inelul liberian alternează zone de 
ţesut conducător cu raze medulare parenchimatic-celulozice. 

Corpul central lemnos (Fig. 137) ocupă cea mai mare parte din grosimea 
rădăcinii şi prezintă două zone distincte: 

- una centrală, mai subţire, în care vasele sunt dispersate într-o masă 
comună de parenchim celulozic; 

alta externă, mult mai groasă, lignificată, în care predomină 
libriformul, iar vasele sunt dispersate neregulat, fie solitare, fie 
formând şiruri radiare discontinue. 

Toate fibrele libriforme au pereţii puţin îngroşaţi, dar intens lignificaţi. 
Rizomul (Fig. 139,145) 

Am investigat rizomul la această specie, evidenţiind în acest fel 
caracterul de plantă perenă, deşi în Flora R. P. R. (1955), volumul III, nu se 
menţionează nimic de rizom, şi deci, nici de perenitatea acestei specii. 

Structura rizomului este secundară, rezultată în cea mai mare parte 
din activitatea cambiului. 

Felogenul s-a diferenţiat doar pe anumite porţiuni şi în poziţie 
hipodermică, dând un suber format din puţine straturi de celule netipice şi 
nu totdeauna suprapuse în şiruri radiare. 

Pe cea mai mare parte a circumferinţei organului, epiderma este 
exfoliată, iar felodermul nu diferă de parenchimul cortical subiacent; doar 
pe alocuri el prezintă celule de colenchim tangenţial tipic. 

întreaga structură este asimetrică, ceea ce se traduce prin grosimea 
diferită a ţesuturilor şi zonelor anatomice, prin lignificarea inegală a 
aceluiaşi ţesut pe circumferinţa organului, prin lărgimea diferită a razelor 
medulare. 

Parenchimul cortical este relativ compact, pe alocuri fiind deja 
străpuns de primordiile rădăcinilor adventive. 

Din activitatea cambiului rezultă zone masive de liber secundar (în 
care predomină parenchimul), iar la limita dintre acestea şi zonele de lemn 
secundar se distinge un cambiu foarte gros, pluristratificat. 

La nivelul lemnului secundar, separat de raze medulare foarte largi, 
predomină libriformul, intens lignificat, vasele fiind dispuse în şiruri radiare 
discontinue (Fig. 138). La faţa internă a zonelor de lemn secundar rămâne 
vizibil lemnul primar, cu vase de diametru mai mic, separate de celule de 
parenchim celulozic. 

Tulpina aeriană, treime superioară (Fig. 139, 146) 

Celulele epidermice prezintă pereţii intern şi, mai ales, extern 
puternic înroşaţi; peretele extern este acoperit de o cuticulă subţire. Datorită 
grosimii foarte mari a peretelui extern, lumenul celulelor epidermice este 
foarte redus, având aspect dreptunghiular. Pe alocuri se observă stomate. 

Parenchimul cortical este foarte subţire, cu celulele mult aplatizate 
radiar şi vizibil alungite tangenţial. 

La nivelul cilindrului central, structura este deja secundară, dar de tip 
fascicular (Fig. 139). Liberul cuprinde tuburi ciuruite, celule anexe şi puţine 
celule de parenchim liberian. Cambiul este pluristratificat. Lemnul primar 
prezintă vase separate de parenchim celulozic, iar în lemnul secundar vasele 
sunt separate de libriform. 

Toate fasciculele conducătoare sunt separate de raze medulare largi, 
formate din celule cu pereţi foarte groşi şi în cea mai mare parte intens 
lignificaţi. La periferia tuturor fasciculelor se află câte un cordon relativ 
subţire de fibre sclerenchimatice, asemănătoare celor din razele medulare şi 
din lemnul secundar. 

Măduva este groasă, de tip meatic, în ea proeminând adânc lemnul 
primar al fasciculelor conducătoare. 

Tulpina aeiană, treime mijlocie (Fig. 140, 147) 

Faţă de nivelul anterior analizat: 

- toate fibrele sclerenchimatice au pereţii intens lignificaţi; 

lemnul secundar împreună cu razele puternic sclerificate şi lignifi- 
cate formează un inel continuu, în care vasele sunt dispersate nere- 
gulat (Fig. 140); 

lemnul primar pătrunde adânc în măduvă, iar parenchimul perime- 
dular de la acest nivel este lignificat. 

Tulpina aeriană, treime inferioară (Fig. 141-143, 148) 

Structura se menţine aceeaşi ca şi la nivelul mijlociu, cu deosebirea că: 
inelul lemnos este mai gros, iar frecvenţa vaselor variază pe 
circumferinţa organului, fiind solitare sau grupate în şiruri radiare 
scurte; tot lemnul primar este limitat la faţa internă de o zonă de 
parenchim lignificat; 

la nivelul epidermei se observă rari peri tectori unicelulari, relativ 
lungi (Fig. 143), cu peretele verucos-îngroşat şi cu vârful obtuz; 
aceste formaţiuni lipseau la nivelurile superioare ale tulpinii. 



Fig. 138 Fig. 139 

Lepidium perfoliatum. Secţiuni transversale prin rădăcină (Fig. 136, 137), prin rizom 
(Fig. 138) şi prin tulpină aeriană, treime superioară (Fig. 139). 

Fig. 143 


Lepidium perfoliatum. Secţiune transversală prin tulpina aeriană, treime mijlocie (Fig. 140) 
şi treime inferioară (Fig. 141-143). 

, Fig. 145 

0 100 pm 


Lepidium perfoliatum. Secţiuni transversale prin rădăcină (Fig. 144) şi prin rizom (Fig. 145): 
scheme. 

Frunza (Fig. 149-151) 

Epiderma văzută de faţă are celulele de contur neregulat, cu pereţii 
laterali sinuoşi. Stomatele, de tip diacitic, sunt prezente în ambele epiderme, 
deci limbul este amfistomatic. Pereţii laterali ai celulelor epidermice de la 
faţa superioară a limbului sunt mai puţin ondulaţi. Din loc în loc se observă 
foarte rari peri tectori unicelulari. 

în secţiune transversală prin limbul foliar, nervura mediană şi 
nervurile laterale de ordinul I proemină la ambele feţe ale limbului (Fig. 
149), dar mai ales la cea inferioară, toate având câte un fascicul conducător 
mare, înconjurat de celule izodiametrice (Fig. 150); la faţa internă a lem- 
nului sunt vizibile mai multe fibre sclerenchimatice cu pereţi nelignificaţi. 
Epiderma are celule cu peretele extern gros, acoperit de o cuticulă fin striată. 

Mezofilul este relativ subţire, de tip palisadic, cu celulele straturilor 
hipodermice relativ joase. Celule palisadice joase (Fig. 151) sunt vizibile şi 
în dreptul nervurii mediane, la faţa superioară. Deci, limbul are o structură 
bifacială ecvifacială. 

Stomatele nu prezintă cameră suprastomatică. 

Această specie este mai apropiată ca cerinţe ecologice de L. 
crassifolium, preferând soluri argiloase, umede, puţin sărate (Prodan, 1922). 

Fig. 151 

Lepidium perfoliatum. Secţiuni transversale prin limbul foliar (Fig. 149-151). 

Familia Caryophyllaceae 
Spergularia media (L.) C. Presl 

Rădăcină - treime inferioară (Fig. 152, 153, 160) 

La acest nivel, structura este secundară, rezultat al activităţii ambelor 
meristeme laterale: cambiul şi felogenul. 

Felogenul a produs deja mai multe (5- ) straturi de suber spre exterior 
şi mai puţine straturi de feloderm spre interior, ambele ţesuturi secundare 
având elemente cu dispoziţie radiară (Fig. 152). în felul acesta, o parte din 
scoarţa primară s-a exfoliat o dată cu rizoderma, ca şi cele mai vechi straturi 
de celule suberoase. 

Scoarţa primară este groasă, parenchimatic-celulozică, de tip meatic; 
din loc în loc, unele celule ale straturilor interne se dezorganizează, 
rezultând cavităţi aerifere mari, de contur neregulat (Fig. 152). Aşa cum am 
arătat într-un articol publicat anterior, formarea aerenchimului este corelată 
cu umiditatea excesivă din sol (Grigore şi Toma, 2006a). Această adaptare 
la higrofilie, pe care am discutat-o mai pe larg în rândurile anterioare, se 
explică prin spectrul ecologic al speciei. Aceasta este o specie frecvent 
mezofilă către higrofilă, potrivit alcalinofilă, de la slab la potrivit halofilă. 
Se dezvoltă prin ochiurile de sărătură neînierbate de luncă, cu sol reavăn 
slab salinizat; este o specie cu tulpini şi frunze uşor suculente (Bucur şi 
colab., 1960). Şerbănescu (1965) aprecia că este o specie ce vegetează pe 
soluri mai mult sau mai puţin umede, în asociaţii clorurice. După cum 
afirmam, suculenţa în general este asociată cu ionii de clor (Waisel, 1972). 

în scoarţa internă se observă 2 arcuri opuse de fascicule conducătoare 
libero-lemnoase, cu structură primară; între aceste arcuri pot fi observate şi 
grupe de elemente liberiene separate de raze parenchimatice. 

Cambiul a produs puţine elemente conducătoare secundare: 

- un inel subţire de liber, cu elemente puternic colenchimatizate 
(tuburi ciuruite, celule anexe şi puţine celule de parenchim liberian; 

- un corp lemnos central, cu numeroase vase de diametru diferit şi 
dispersate neregulat, separate de elemente libriforme şi foarte puţine celule 
de parenchim lemnos celulozic (Fig. 153). 

Rădăcină - treime mijlocie (Fig. 154, 155, 161) 

Structura generală se menţine aceeaşi, cu deosebirea că numărul fasci- 
culelor conducătoare libero-lemnoase din scoarţa internă este mult mai mare, 
toate fiind dispuse pe un cerc şi având doar structură primară (Fig. 154). 

în axul rădăcinii (Fig. 155) sunt vizibile 2 raze parenchimatic-celulo- 
zice, iar în dreptul lor, 2 grupe de vase de lemn primar, ceea ce ar dovedi că 
structura primară este de tip diarh. 

Rădăcină - treime superioară (Fig. 156, 162) 

Deşi grosimea rădăcinii este vizibil mai mare, corpul lemnos central 
iniţial (Fig. 156) rămâne de aceeaşi grosime ca şi inelul de liber de la peri- 
feria lui. La acest nivel şi corpul lemnos central este vizibil parenchimatizat, 
predominând celulele de parenchim lemnos faţă de elementele libriforme. 

Tulpină - treime superioară (Fig. 157, 163) 

Conturul secţiunii transversale este eliptic-circular, cu câteva coaste 
puţin proeminente. 

Epiderma prezintă celule mari, izodiametrice, cu peretele intern puternic 
bombat şi cu cel extern mai gros, acoperit de o cuticulă striată. Din loc în loc se 
observă peri secretori pluricelulari, uniseriaţi, de lungime diferită, cu glanda 
unicelulară, sferică (Fig. 157), amintind de perii întâlniţi la reprezentanţii 
familiilor Primulaceae şi Geraniaceae, aceştia fiind descrişi şi de Chermezon 
(1910) la specia Spergularia marginata. Din loc în loc se observă şi stomate. 

Scoarţa are grosime diferită pe circumferinţa organului, numărul 
straturilor de celule parenchimatice variind de la 4 la 6. 

Cilindrul central este gros şi începe cu un periciclu de două tipuri: 
sclerenchimatic (1-2 straturi) spre exterior şi parenchimatic (1-2 straturi) 
spre interior. 

Ţesuturile conducătoare formează 2 inele concentrice: unul extern mai 
subţire de liber şi altul intern mai gros de lemn, ambele cu structură primară. 
Liberul este format din tuburi ciuruite şi celule anexe, iar lemnul are vasele 
dispuse în şiruri radiare, separate de parenchim celulozic. 

Măduva este parenchimatic-celulozică, de tip meatic. 

Tulpină - treime mijlocie (Fig. 158) 

Structura generală se menţine aceeaşi, cu următoarele deosebiri: 

- perii secretori sunt foarte rari sau lipsesc; 

- celulele epidermice au peretele extern mai gros; 

- inelul periciclic este aproape în totalitate de tip sclerenchimatic şi 
intens lignificat (Fig. 158); 

- unele celule din parenchimul cortical conţin ursini de oxalat de calciu. 

Tulpină - treime inferioară (Fig. 159, 164) 

Structura se menţine asemănătoare cu cea de la nivelurile anterior anali- 
zate, dar conturul secţiunii transversale devine aproape dreptunghiular, iar 

lignificarea sclerenchimului periciclic şi a lemnului este mai intensă (Fig. 159). 
în plus, în grosimea lemnului se observă, pe alocuri, şi puţine elemente de 
libriform (Fig. 159), dovadă că a funcţionat deja ţesutul cambial. 

Parenchimul perimedular de la faţa internă a lemnului este vizibil 
colenchimatizat, ca şi elementele inelului de liber. 



Spergularia media. Secţiuni transversale prin rădăcină, treime inferioară (Fig. 160), treime 
mijlocie (Fig. 161) şi treime superioară (Fig. 162), precum şi prin tulpină, treime superioară 
(Fig. 163) şi treime inferioară (Fig. 164): scheme. 

Fig. 155 


Spergularia media . Secţiuni transversale prin rădăcină, treime inferioară (Fig. 152-153) şi 
treime mijlocie (Fig. 154-155). 

Fig. 156 


Fig. 157 



Fig. 158 



Fig. 159 


Spergularia media . Secţiuni transversale prin rădăcină, treime superioară (Fig. 156) şi prin 
tulpină, treime superioară (Fig. 157), treime mijlocie (Fig. 158) şi treime inferioară (Fig. 159). 

Frunza (Fig. 171-174) 

Limbul. Epiderma văzută de faţă este formată din celule de contur 
neregulat, cu pereţii laterali ondulaţi (Fig. 171). Din loc în loc se observă 
stomate de tip diacitic în ambele epiderme, deci limbul este amfistomatic 
(aşa cum a subliniat şi Zarrinkamar în 2001). 

în secţiune transversală prin limbul foliar cilindric - treime 
superioară (Fig. 165-167), conturul este circular. 

Epiderma prezintă celule mari, cu peretele extern mai gros decât 
ceilalţi, dar acoperit de o cuticulă subţire, caracter evidenţiat şi de Chermezon 
(1910) pentru Spergularia lebeliana. Din loc în loc se observă stomate, cu 
celule foarte mici în comparaţie cu cele tipic epidermice (Fig. 167). 

Mezofilul este în cea mai mare parte de tip palisadic, pe toată 
circumferinţa secţiunii (Fig. 165, 172). Celulele mezofilului central sunt 
mult mai mari, uneori izodiametrice, amintind de un ţesut lacunos tipic. 
Multe celule din mezofil conţin ursini de oxalat de calciu (Fig. 166). După 
dispoziţia ţesuturilor foliare, această specie pare să fie una de tip C 3 (Frey şi 
Kiirschner, 1983). 

Ţesutul conducător este reprezentat de o bandă de fascicule libero- 
lemnoase, din care cel median este ceva mai mare şi înconjurat de câteva 
elemente colenchimatizate. 

în treimea mijlocie (Fig. 168), structura se menţine aceeaşi, cu 
deosebirea că şi cele mai multe celule ale mezofilului intern sunt înalte, de 
aspect palisadic, dar foarte sărace în cloroplaste (Fig. 173). 

în treimea inferioară (Fig. 169-170), conturul secţiunii transversale 
este semicircular, cu faţa adaxială plană. 

Mezofilul este în totalitate de tip lacunos (Fig. 169, 170 şi 174), iar 
ţesutul conducător formează 3 fascicule, din care cel median este mult mai 
mare. 

Fig. 165 



Fig. 166 



Fig. 167 


Fig. 168 




Fig. 169 


Fig. 170 



Spergularia media . Secţiuni transversale prin limbul foliar, treime superioară (Fig. 165-167), 
treime mijlocie (Fig. 168) şi treime inferioară (Fig. 169-170). 

Spergularia media . Epiderma superioară, văzută de faţă (Fig. 171). 

Spergularia media. Secţiuni transversale prin limbul foliar, treime superioară (Fig. 172), 
treime mijlocie (Fig. 173) şi treime inferioară (Fig. 174): detalii. 

Familia Chenopodiaceae 
Atriplex littoralis L. 

Rădăcină - treime inferioară 

La exterior se află o zonă relativ subţire de suber, format din celule cu 
pereţi subţiri, dar suberificaţi, iar la faţa internă a ţesutului protector 
secundar se află o zonă parenchimatic-celulozică cu valoare de feloderm 
(straturile externe) şi o alta de parenchim cortical (straturile interne). 

Cilindrul central este foarte gros, în el observându-se: 

- un corp lemnos axial compact, prezentând la exterior două inele de 
ţesut liberian; aceasta reprezintă structura primară şi structura secundară 
normală, rezultată din activitatea cambiului normal; 

- un număr de 3-4 inele de ţesuturi conducătoare rezultate din 
activitatea cambiilor supranumerare, fiecare din ele având la faţa internă 
lemn (mult mai gros) şi la faţa externă liber (mult mai subţire). 

în fiecare inel, lemnul este în totalitate sclerificat şi lignificat, cu 
puţine vase dispersate neregulat; fibrele lemnoase, care predomină în 
structura lemnului, au peretele puternic îngroşat şi moderat lignificat. 

Liberul constă din tuburi ciuruite, celule anexe şi celule de parenchim 
liberian. 

Ultimul inel de ţesuturi conducătoare este în curs de formare încă, 
fiind inegal ca grosime pe circumferinţa rădăcinii. 

Noi am evidenţiat acest fenomen, al cambiilor supranumerare şi la alte 
specii de Chenopodiaceae (Grigore şi Toma, 2005, 2006b, 2007b, 2008b), şi 
l-am dezbătut mai pe larg într-o lucrare recentă (Grigore, 2008b). 

Trebuie spus că fenomenul policambiei (cunoscut şi ca fenomenul 
cambiilor supranumerare, al cambiilor succesive sau adiţionale) este 
considerat de unii autori (Herail, 1885; Metcalfe şi Chalk, 1972; 
Şerbănescu-Jitariu şi Toma, 1980; Fahn şi Zimmermann, 1982) o anomalie 
de structură. Acesta constă, pe scurt, în următoarea succesiune de 
evenimente histologice: structura generală tipică este rezultatul activităţii 
unui cambiu „normal”, care produce în general puţine vase de lemn şi de 
liber secundar; ulterior, pe seama periciclului ia naştere un cambiu adiţional 
(supranumerar), care va da un inel de parenchim fundamental, în care sunt 
dispuse pe un cerc fasciculele libero-lemnoase, cu liberul spre exterior şi 
lemnul spre interior (ca şi în tulpină); fiecare cambiu „anormal” (succesiv) 
ia naştere apoi din parenchimul liberian produs de cambiul anterior (Esau şi 
Cheadle, 1969; Kishore S. Rajput şi Karumachi S.Rao, 1999). 

Cu toate acestea, nu există un model uniform care să guverneze 
formarea cambiilor succesive. Primul cambiu supranumerar poate lua naştere în 
zona parenchimului liberian primar, între periciclu şi liberul secundar 
(Hayward, 1967). Formarea inelelor, activarea formării cambiilor secundare 
succesive reprezintă un proces progresiv, centrifug. în plus, autorul sus- 
menţionat sugerează faptul că modul în care sunt distribuite elementele vascu- 
lare trădează faptul că aceste cambii secundare, terţiare, cuatemare etc., nu 
apar ca inele complete, ci constau din sectoare discrete, derivate din periciclu. 

Rădăcină - treime mijlocie (Fig. 182) 

Structura generală se menţine aceeaşi, cu acelaşi număr de inele 
conducătoare concentrice. Vasele de lemn din zona axială au diametrul mai 
mic, dar cu pereţii mai intens lignificaţi. Libriformul are fibre cu pereţi 
extrem de puternic îngroşaţi, dar numai parţial lignificaţi. 

Rădăcină - treime superioară (Fig. 175, 176, 183) 

La acest nivel rădăcina este mai groasă, în structura sa deosebind 5 (6) 
inele concentrice de ţesuturi conducătoare, dar liberul nu mai formează inele 
continue, ci discontinue, sub formă de insule înconjurate complet de lemn 
(Fig. 176); acesta din urmă este puternic sclerificat şi lignificat, în el 
predominând libriformul. 

în zona axială a rădăcinii, lemnul iniţial (primar şi secundar normal) 
este fragmentat în două lame, datorită unei benzi de celule parenchimatic- 
celulozice; această bandă împarte şi liberul iniţial, rezultând 4 fascicule de o 
parte şi de alta a lemnului (Fig. 175). 

Tulpină - treime superioară (Fig. 177, 184) 

Conturul secţiunii transversale este circular - costat (adesea pentagonal), 
cu coaste proeminente şi vizibil rotunjite. 

Epiderma prezintă celule izodiametrice, cu peretele extern uşor mai 
îngroşat decât ceilalţi şi acoperit de o cuticulă subţire. Din loc în loc se 
observă stomate şi peri veziculari („bladders”) (Freitas şi Breckle, 1993a), 
localizaţi mai cu seamă în valecule. Aceştia au fost observaţi şi de 
Chermezon (1910), care a studiat structura histo-anatomică a unor specii de 
Atriplex (A. portulacoides L., A. littoralis L., A. hastata L. var. salina Gr. et 
G.), fiind numiţi de el „peri acviferi”. 

Scoarţa este reprezentată de cordoane de colenchim angular în coaste 
(2-3 straturi hipodermice - Fig. 177) şi parenchim asimilator în valecule 
(3-4 straturi, din care cel puţin stratul extern are celule de aspect palisadic). 

Parenchimul cortical intern este incolor, având celule mari, cu pereţii 
foarte subţiri (Fig. 177), unele conţinând ursini de oxalat de calciu. 

Cilindrul central cuprinde un număr mare (14-16) de fascicule condu- 
cătoare libero-lemnoase, de tip colateral deschis, de mărime diferită; 
fasciculele cele mai mari proemină adânc în măduvă. 

Fasciculele conducătoare sunt separate de raze medulare înguste, 
parenchimatic-celulozice la nivelul liberului şi sclerificat-lignificate la nive- 
lul lemnului; în felul acesta, lemnul ne apare iniţial sub forma unui inel 
continuu de ţesut sclerificat şi lignificat la nivelul structurii secundare. 

Tulpină - treime mijlocie (Fig. 178, 179, 185) 

Conturul secţiunii transversale rămâne circular-costat, cu un număr 
mai mare (7) de coaste, dar mai puţin proeminente, totdeauna cu câte un 
cordon gros de colenchim angular sub epidermă (Fig. 179). 

Epiderma prezintă celule uşor alungite tangenţial în valecule şi 
izodiametrice în coaste, totdeauna cu peretele extern vizibil mai îngroşat şi 
acoperit de o cuticulă subţire; celulele din coaste sunt izodiametrice, cu 
peretele extern bombat, mai îngroşat şi acoperit de o cuticulă mai groasă. 

în cilindrul central, pe lângă fasciculele conducătoare menţionate la 
nivelul precedent analizat, se observă un inel gros de libriform, în care sunt 
localizate numeroase fascicule (lame) de vase lemnoase şi insule de 
elemente liberiene la exterior (Fig. 178). 

Insulele liberiene au elemente vizibil colenchimatizate, iar la exte- 
riorul lor se observă cordoane (calote) de fibre sclerenchimatice cu pereţii 
îngroşaţi, dar celulozici. 

Cambiul supranumerar, care a dat naştere lemnului şi liberului menţio- 
nate deja, este continuu şi pluristratificat. 

Stratul cel mai intern al scoarţei reprezintă un endodermoid cu celule 
foarte mari şi alungite tangenţial, care vin în contact cu fasciculele (insulele) 
liberiene (Fig. 178). 

Tulpină - treime inferioară (Fig. 180, 181, 186) 

Conturul secţiunii transversale este circular, iar cordoanele de colenchim 
sunt mult mai subţiri, formate din celule cu pereţii puţin îngroşaţi. 

Parenchimul cortical de tip palisadic nu mai este vizibil; toată scoarţa 
(de altfel, subţire) este omogenă, de tip meatic. 

La acest nivel, numărul celulelor oxalifere este mai mic. 

Pe alocuri se observă formarea unui felogen, pe seama unui strat 
cortical intern, care a produs deja 2-3 straturi de suber; în dreptul acestor 
zone discontinue de suber se schiţează şi lenticele, care au determinat 
ruperea şi exfolierea locală a epidermei. Formarea felogenului mai în 
profunzimea scoarţei este considerată, de altfel, un fenomen larg răspândit la 
multe specii ale familiei Chenopodiaceae (Fahn, 1963). 

în urma activităţii cambiilor supranumerare au rezultat 3-4 inele 
concentrice de ţesuturi conducătoare, liberul fiind sub formă de inele 
înconjurate complet de ţesut lemnos. Structura de tip fascicular, observată la 
nivelurile anterioare, nu mai este atât de vizibilă (Fig. 180-181). 

Libriformul este mai intens sclerificat şi lignificat, vasele de lemn sunt 
dispersate mai neregulat, iar fasciculele din structura primară iniţială sunt 
complet înfipte în măduva parenchimatic-celulozică (Fig. 180). 



Atriplex littoralis. Secţiuni transversale prin rădăcină, treime mijlocie (Fig. 182) şi treime 
superioară (Fig. 183): scheme. 

Fig. 175 


Fig. 176 


Fig. 177 



Fig. 178 



Atriplex littoralis. Secţiuni transversale prin rădăcină, treime superioară (Fig. 175-176), 
prin tulpină, treime superioară (Fig. 177) şi treime mijlocie (Fig. 178). 

Fig. 179 Fig. 180 



Fig. 181 


Atriplex littoralis. Secţiune transversală prin tulpină, treime mijlocie (Fig. 179) şi treime 
inferioară (Fig. 180-181). 

Atriplex littoralis. Secţiuni transversale prin tulpină, treime superioară (Fig. 184) şi treime 
mijlocie (Fig. 185): scheme. 

Atriplex littoralis. Secţiune transversală prin tulpină, treime inferioară (Fig. 186). 

Frunza (Fig. 187-198) 


Limbul foliar 

Epiderma văzută de faţă prezintă celule de contur poligonal, cu 
pereţii laterali drepţi. Prin transparenţă se observă ursini de oxalat de calciu. 

Stomatele, de tip anomocitic sau de tip anizocitic, sunt prezente în 
ambele epiderme, deci limbul este amfistomatic (Fig. 187, 188, 194). 

în secţiune transversală - treimea superioară (Fig. 189, 195), nervura 
mediană proemină puţin la faţa inferioară a limbului, având un fascicul con- 
ducător relativ mic, de tip colateral, cu structură primară; vasele de lemn 
sunt dispersate neregulat, iar elementele liberiene sunt vizibil colenchimatizate. 

Ambele epiderme au celulele alungite tangenţial, fiind adesea mai 
mari la faţa superioară a limbului (Fig. 189). în ambele epiderme, din loc în 
loc se observă stomate, cu cameră suprastomatică puţin adâncă, aşa cum a 
observat şi Chermezon (1910). 

Mezofilul este de tip palisadic sub ambele epiderme, dar având celule 
mai înalte sub cea superioară (Fig. 189 şi 198). 

în mijlocului mezofilului, celulele sunt mai joase şi mai largi, unele 
fiind chiar izodiametrice şi conţinând mari ursini de oxalat de calciu. 

Fasciculele conducătoare din nervurile laterale sunt în număr mare şi 
totdeauna mai mici decât cele din nervura mediană. 

Aşadar, structura generală a limbului este bifacială, inegal ecvifacială: 
sub epiderma inferioară se află un strat de celule relativ joase, sub cea 
superioară, 2-3 straturi de celule palisadice mai înalte. 

în treimea mijlocie (Fig. 190, 191, 196), structura generală este ase- 
mănătoare cu cea din treimea superioară a limbului, cu deosebirea că celulele 
epidermei inferioare din dreptul nervurii mediane sunt mai mici, cu peretele 
extern mai gros şi acoperit de o cuticulă mai groasă; sub ambele epiderme se 
află câte 1-2 straturi de colenchim, fapt subliniat şi de Chermezon (1910). 

Ţesuturile conducătoare din nervura mediană formează 3 fascicule 
libero-lemnoase separate de parenchim celulozic. 

Ţesutul palisadic de la faţa superioară are celule vizibil mai înalte, cel 
puţin în vecinătatea nervurii mediane (Fig. 191). 

Parenchimul asimilator de la faţa inferioară nu mai este tipic palisadic, 
celulele stratului hipodermic fiind foarte joase; tipul palisadic de celule se 
menţine sub ambele epiderme doar la marginile limbului foliar. 

în treimea inferioară (Fig. 192, 193, 197), limbul este mai îngust, 
nervura mediană având 4 fascicule conducătoare: 3 pe un arc abaxial şi unul 
adaxial, opus celor dintâi, toate cu lemnul faţă în faţă. 

Structura mezofdului se menţine aceeaşi (Fig. 192), cu ţesut palisadic 
având celule mai vizibil alungite perpendicular pe epidermă (Fig. 193). 

La marginile limbului, ţesutul palisadic este pluristratificat sub ambele 
epiderme, având celule relativ înalte; doar 1-2 straturi din mijlocul 
mezofilului au celulele izodiametrice. La acest nivel al limbului, celulele cu 
ursini de oxalat de calciu sunt mult mai rare. 



Atriplex littoralis. Fig. 194: Epiderma superioară, văzută de faţă. 

□ l ? [im 


Fig. 190 

Atriplex littoralis Epiderma superioară (Fig. 187) şi inferioară (fig. 188), văzute de faţă; 
secţiune transversală prin limbul foliar, treime superioară (Fig. 189) şi treime mijlocie 
(Fig. 190). 

Fig. 191 


Fig. 192 



Fig. 193 

Atriplex littoralis. Secţiuni transversale prin limbul foliar, treime mijlocie (Fig. 191) şi 
treime inferioară (Fig. 192-193). 

Atriplex prostrata Boucher ex DC 

Rădăcină - treime inferioară (Fig. 199, 205) 

Trecerea de la structura primară la cea secundară se face de timpuriu, 
pe seama ambelor meristeme laterale: cambiul şi felogenul. 

Felo genul formează puţine straturi de suber spre exterior şi ceva mai 
multe straturi de feloderm spre interior. Celulele de suber sunt alungite 
tangenţial, având pereţi subţiri, dar intens suberificaţi. Celulele de feloderm 
sunt puternic alungite tangenţial şi turtite radiar, având pereţii slab 
colenchimatizaţi. Chiar la acest nivel se poate evidenţia fenomenul de 
policambie. Structura secundara tipică este generată de cambiul normal, care 
produce puţine vase de lemn şi de liber secundar. Ulterior, pe seama 
periciclului ia naştere un cambiu supranumerar, care va da un inel de 
parenchim fundamental celulozic, în care sunt dispuse pe un cerc fascicule 
libero-lemnoase, cu liberul spre exterior şi lemnul spre interior. 

Structura primară este mai adesea de tip diarh, iar în primul inel 
produs de cambiul supranumerar vasele au o dispoziţie neregulată, sunt de 
diametru mare, cu pereţii moderat îngroşaţi şi lignificaţi; între vase, celulele 
de parenchim lemnos au pereţii celulozici, iar libriformul este reprezentat 
prin fibre cu pereţii moderat îngroşaţi şi lignificaţi. Treptat, se formează un 
al doilea cambiu supranumerar, care produce un inel relativ compact de 
lemn spre interior şi altul de liber spre exterior. în inelul de lemn predomină 
libriformul, celulele de parenchim fiind foarte rare, ca şi vasele; acestea din 
urmă au diametru diferit şi sunt dispersate neregulat. Inelul de liber cuprinde 
tuburi ciuruite, celule anexe şi celule de parenchim liberian. 

Rădăcină - treime mijlocie (Fig. 200, 206) 

La acest nivel sunt vizibile patru inele de lemn şi tot atâtea inele de 
liber, structura generală prezentând o vizibilă asimetrie, pe una din feţele 
secţiunii fiind vizibile doar două inele de lemn şi tot atâtea de liber. Toate 
inelele de lemn sunt intens lignificate, în ele predominând libriformul, iar 
vasele sunt dispersate neregulat. Inelele de liber sunt în totalitate celulozice, 
cuprinzând zone de liber conducător (tuburi ciuruite şi celule anexe) 
separate de zone de parenchim liberian (Fig. 200). Pe alocuri, inelele de 
lemn sunt străpunse de raze parenchimatic-celulozice, iar în inelele de liber 
pătrund benzi subţiri de elemente cu pereţi lignificaţi. 

Rădăcină - treime superioară (Fig. 201, 207) 

La cest nivel se observă 6-7 inele concentrice de lemn, în totalitate 
lignificat, separate de tot atâtea inele de liber , complet celulozice. Inelele de 

lemn şi cele de liber sunt mai sinuoase, de grosime diferită, pe alocuri 
fragmentate sau în contact unele cu altele. în porţiunea centrală predomină 
ţesutul lemnos (Fig. 201), liberul formând mici insule înconjurate complet 
de elemente cu pereţii îngroşaţi şi lignificaţi; o asemenea situaţie poate fi 
observată şi spre exteriorul rădăcinii, unde inelele de liber celulozic sunt 
fragmentate de benzi radiare de ţesut lignificat. 

Centrul organului este ocupat de un masiv lemnos compact, intens 
lignificat, având de o parte şi de alta, deci în poziţie opusă, 2 fascicule de 
liber vizibil colenchimatizat. 

Tulpină - treime superioară (Fig. 202, 209) 

Conturul secţiunii transversale este circular-eliptic. 

Epiderma prezintă celule izodiametrice sau uşor alungite tangenţial, de 
mărime diferită şi cu peretele extern uşor mai îngroşat decât ceilalţi, acoperit 
de o cuticulă subţire. 

Scoarţa este relativ subţire, de tip colenchimatic (1-3 straturi) spre 
exterior şi de tip parenchimatic în rest. Zona de colenchim este discontinuă 
şi prezintă celule cu pereţii extern şi intern mai îngroşaţi decât ceilalţi, deci 
putem vorbi de un colenchim tangenţial. Parenchimul cortical este de tip 
meatic (Fig. 202), mărimea celulelor crescând de la exterior spre interior; 
unele celule din straturile interne conţin ursini de oxalat de calciu. 

Centrul tulpinii este ocupat de o măduvă parenchimatic-celulozică, ale 
cărei celule axiale se dezorganizează, rezultând o cavitate aeriferă de contur 
neregulat. în jurul acestei cavităţi aerifere centrale se află un inel de 
parenchim fundamental, în care sunt înfipte mai multe (aproximativ 15) 
fascicule conducătoare libero-lemnoase de tip colateral, dispuse pe un cerc 
şi având dimensiuni diferite. Mărimea celulelor dintre fascicule creşte 
treptat spre cavitatea aeriferă centrală, cele localizate chiar în vecinătatea 
acesteia prezentând vizibili pereţi periclini de diviziune. Fiecare fascicul 
conducător (Fig. 202) prezintă lemnul format din vase separate de puţine 
celule de parenchim celulozic şi liberul alcătuit din tuburi ciuruite şi celule 
anexe, cele dintâi fiind vizibil colenchimatizate. în lemnul situat în 
vecinătatea liberului se observă şi câteva elemente libriforme, cu pereţii 
moderat îngroşaţi, dar intens lignificaţi. 

în restul cilindrului central se observă o situaţie asemănătoare cu cea 
din rădăcină: 2-3 inele de liber , rezultate în urma activităţii unor cambii 
supranumerare. Aceste inele sunt pe alocuri discontinue, astfel încât liberul 
ne apare sub formă insulară în cea mai mare parte a cilindrului central. 
Lemnul este complet lignificat, cu vase şi libriform, iar liberul este complet 
celulozic, mai redus cantitativ decât lemnul şi format din tuburi ciuruite, 
celule anexe şi puţine elemente de parenchim liberian. 

Secţiunile efectuate chiar la baza organului (Fig. 204, 210) ne arată 
aceeaşi structură ca şi în cazul rădăcinii, rezultată din activitatea mai multor 
cambii supranumerare, aşa încât numărul inelelor concentrice de liber şi de 
lemn este mai mare (3-4), în vreme ce în treimea mijlocie (Fig. 203) şi în 
cea superioară (Fig. 202), structura este normală. Totdeauna, inelele de lemn 
sunt foarte groase, iar cele de liber mult mai subţiri, în ele observându-se 
insule de liber conducător separate de puţine celule de parenchim celulozic, 
în jurul cavităţii aerifere centrale se află resturi din parenchimul medular 
dezorganizat (unele celule conţinând ursini de oxalat de calciu), precum şi o 
zonă perimedulară cu celule foarte mari, dispuse în serii radiare şi cu vizibili 
pereţi periclini de diviziune; unele din aceste celule conţin ursini de oxalat 
de calciu. 

O observaţie interesantă şi constantă este aceea că am evidenţiat în 
cilindrul central al organelor vegetative axiale de la speciile de halofite 
investigate de noi o mare cantitate de libriform, cu pereţi groşi, lignificaţi. 

Lignificarea masivă vizibilă în cilindrul central al rădăcinilor 
speciilor afectate de policambie ar putea fi indusă de salinitatea excesivă a 
solului (Bickenbach, 1932). Kozlowski (1997) era de părere că salinitatea 
măreşte cantitatea de fibre. Trebuie să ne gândim că în contextul unor 
adaptări multiple a plantelor la salinitate, fiecare specie răspunde prin 
anumite modificări metabolice. N-ar fi exclus ca lignina să fie un astfel de 
răspuns, în sensul măririi rezistenţei pereţilor celulari la presiunea osmotică 
ridicată din soluţia solului. Chiar şi aşa, însă, contribuţia jucată de lignină în 
asigurarea rezistenţei la săruri halofitelor trebuie privită cu prudenţă, 
deoarece legătura dintre aceasta şi salinitate nu este întotdeauna relevantă. 

Pe de o parte, la unele soiuri de orez (rezistente, respectiv sensibile, 
la salinitate), o valoare ridicată a salinităţii (40 mM NaCl) măreşte 
conţinutul de lignină (Seung et al., 2004). în aceeaşi idee, observaţii 
histochimice la soiuri de grâu tolerante la săruri şi la soiuri sensibile la 
săruri, au confirmat o lignificare mai intensă în celulele radiculare ale 
soiurilor tolerante, comparativ cu cele sensibile (Jbir et al., 2001). 

Pe de altă parte, salinitatea ridicată poate reduce conţinutul de 
lignină în intemodurile de la Suaeda maritima (Hagege et al., 1988). La 
Atriplex prostrata, cultivată în soluţii cu 0,5 şi 1,0% NaCl, suprafaţa 
lignificată în al treilea şi în al patrulea intemod descreşte în comparaţie cu 
plantele cultivate în soluţie 0,0% NaCl (Wang et al., 1997). 

în plus, corelaţii foarte interesante se pot face între lignină, extensină 
şi condiţii de salinitate crescută. S-a observat, în general, că la Atriplex 
prostrata (Wang et al., 1997) conţinutul de extensină (o glicoproteină ce 
intră în compoziţia peretelui celular) se măreşte la plantele cultivate în 
condiţii de salinitate. Astfel, în primul şi în al doilea intemod, plantele 

cultivate în soluţii de 2,0% NaC au înregistrat cel mai ridicat nivel de 
extensină în ţesutul vascular, în scoarţă, epidermă şi măduvă. Nivelul de 
extensină a crescut în ţesutul vascular pe măsură ce şi salinitatea a crescut în 
al treilea intemod; acesta a mai crescut în ţesutul vascular şi măduva din al 
patrulea intemod. Rezultatele studiului lui Wang şi colab. (1997) au arătat 
că a existat o cantitate mai mare de extensină solubilă în internodurile tinere 
(primul şi al doilea) decât în cele în vârstă (al treilea şi al patrulea). Acest 
lucru este explicat prin faptul că moleculele de extensină tind să se lege una 
de alta sau de alţi componenţi ai peretelui celular; în plus, extensină este 
strâns corelată cu depunerea ligninei şi poate asigura suportul mecanic în 
celulele supuse unui stress de compresiune sau de torsiune, determinat de 
creşterea suprafeţei vasculare sau de transportul lichidelor vasculare (Tire et 
al., 1994; Li şi Showalter, 1996). Deci, atât lignina, cât şi extensină servesc 
la sporirea rezistenţei peretelui celular. Lignina este, în general, localizată în 
xilem, iar extensină mai mult în floem (Ye şi Vamer, 1991; Showalter, 
1993). în internodurile tinere, unde ţesutul vascular nu este intens dezvoltat, 
conţinutul de extensină solubilă este mărit de stresul salin, în special în 
parenchimul medular, care are o cantitate mică de extensină în condiţii 
normale. în internodurile în vârstă, unde xilemul şi floemul sunt bine 
dezvoltate, nu se observă o creştere în măduvă, ci în ţesutul vascular. Astfel, 
suprafaţa lignificată (xilemul) este redusă, în schimb suprafaţa liberului s-a 
mărit în condiţii saline; ceea ce poate fi corelat cu faptul că anumite 
substanţe organice sunt sintetizate pentru a menţine potenţialul osmotic în 
condiţii saline, aşa încât floemul este mult mai dezvoltat pentru a transloca 
aceste substanţe organice. în consecinţă, extensină devine abundentă în 
tulpină, dar conţinutul de lignină scade. Aceste rezultate ar putea sugera că 
extensină poate înlocui lignina pentru a spori rezistenţa pereţilor celulari în 
condiţii de stres salin. Mai mult, se ştie că lignina este o componentă 
importantă în peretele celular secundar, iar extensină este o componentă 
obişnuită în peretele celular primar. Aceste observaţii ar putea fi corelate cu 
faptul că plantele supuse stresului salin pot rămâne la stadii juvenile de 
dezvoltare din cauza întârzierii în creştere şi astfel „proporţia” peretelui 
celular primar este mărită. 

Ca o observaţie generală, putem afirma, cel puţin ca urmare a 
analizei speciilor de halofite luate de de noi în studiu, că lignificarea are o 
proporţie mai ridicată la nivelul rădăcinii decît la cel al tulpinii, aspect pe 
care l-am menţionat în rândurile de mai sus. în opinia noastră, aceasta nu 
reprezintă un fapt întâmplător, ci poate fi plasat în contextul poziţiei şi 
rolului jucat de rădăcină în viaţa plantei. Excluzând poate speciile de 
halofite de coaste maritime, supuse impulverizaţiilor saline, putem spune că 
rădăcina este organul cel mai expus la salinitate. în acest sens este logic să 

susţinem prezenţa la nivelul rădăcinii a unor mecanisme (structuri) generale 
capabile să controleze şi să gestioneze pătrunderea apei sărate în corpul 
plantei şi, eventual, reţinerea ei la acest nivel. 

Toate aceste detalii sunt în sprijinul importanţei rădăcinii, a rolului 
jucat de aceasta la plantele expuse unor condiţii de salinitate ridicată. în 
acord cu ceilalţi autori, şi părerea noastră este că lignina joacă un rol major 
în asigurarea rezistenţei pereţilor celulari, în celule care trebuie să suporte 
presiuni osmotice destul de ridicate. Aceste realităţi fac, deci, din rădăcină o 
interfaţă cheie între salinitatea de la nivelul rizosferei şi planta ca întreg. 
După cum spuneam, nu întâmplător tulpina multor specii de halofite nu este 
afectată de policambie, cel puţin nu în totalitate, deci proporţia ligninei este 
mult mai scăzută (Grigore şi Toma, 2006b, 2007b). 

Nu este simplu, însă, de găsit o explicaţie convenabilă în ceea ce 
priveşte semnificaţia ecologică sau ecofiziologică a acestui fenomen. 
Halofitele sunt un grup ecologic heterogen; habitatele variază foarte mult şi 
este greu de stabilit corelaţii. Mai degrabă speciile luate fiecare în parte pot 
oferi surse de interpretări. 

Carlquist (2007) pune în discuţie implicaţiile fenomenului în 
depozitarea şi recuperarea produşilor fotosintezei şi a apei. El este de părere 
că alternanţa între complexele vasculare (vascular increments) şi parenchim, 
determinată de cambiile succesive, ar oferi un plan histologic „ideal” pentru 
stocarea apei şi recuperarea produşilor fotosintezei şi a apei. 

Oarecum în acelaşi sens, noi am emis încă din 2006 o ipoteză 
privind semnificaţia ecologică a policambiei la halofite, date care au fost 
publicate (Grigore şi Toma, 2006b). Acum, ca şi atunci, afirmăm că 
prezenţa fenomenului de policambie la halofite ar putea avea legătură cu 
factorii de mediu modelatori. Astfel, sunt cunoscute anumite mecanisme 
reglatoare ale conţinutului de săruri. Unul dintre acestea este diluţia sării 
prin creştere a organului (Greenway şi Thomas, 1965), altul este cel referitor 
la reţinerea sărurilor în rădăcini şi tulpini (Black, 1956; Eshel şi Waisel, 
1965; Jacoby, 1964, 1965), precum şi retransportarea sărurilor în interiorul 
rădăcinilor şi eliminarea lor în mediu (Willert, 1968, Cooil et al., 1965). 
Toate acestea ar putea fi corelate cu o suprafaţă internă sporită, dacă ne 
gândim doar la capacitatea ridicată de reţinere, de stocare a apei cu sărurile 
din ea, în rădăcină şi tulpină. Pe de altă parte, suberul de la exteriorul 
rădăcinii ar putea întârzia absorbţia apei. Deci, sărurile pătrund mai greu în 
corpul rădăcinii, dar o dată ajunse aici ele ar fi împrăştiate în această 
suprafaţă sporită. S-ar putea ca, literalmente, distribuţia apei în restul 
organelor plantei să fie „întârziată”. Mărirea suprafeţei ar însemna inevitabil 
un spaţiu de dispersie a sărurilor, care sunt diluate totodată, fiind astfel, în 
cele din urmă, mai puţin nocive pentru plantă. Fără îndoială că şi numărul şi 

diametrul vaselor de lemn pot juca un rol în acest mecanism. De aceea 
putem privi policambia, prin efectele sale (multe vase, suprafaţă „internă” 
ridicată), ca un „compromis” benefic pentru plantă între necesitatea limitării 
creşterii (controlată de ABA) şi necesitatea impunerii unei strategii de 
diluţie a sărurilor în corpul plantei, mai puţin în regiunile superioare ale 
tulpinii.Vârful tulpinii, ca regiune de creştere, ar fi astfel protejată de 
efectele nocive ale sărurilor, căci se cunoaşte că ţesuturile tinere sunt mai 
sensibile la săruri, ca şi înflorirea, ca etapă deosebit de importantă în viaţa 
plantei (Waisel, 1972). 


Fig. 205 



Atriplex prostrata. Secţiuni transversale prin rădăcină, treime inferioară (Fig. 205), treime 
mijlocie (Fig. 206) şi treime superioară (Fig. 207): scheme. 

Fig. 199 


Fig. 200 





Fig. 201 


Fig. 202 




Fig. 203 


Fig. 204 


Atriplex prostrata: Secţiuni transversale prin rădăcină, treime inferioară (Fig. 199), treime 
mijlocie (Fig. 200) şi treime superioară (Fig. 201), precum şi prin tulpină, treime superioară 
(Fig. 202), treime mijlocie (Fig. 203) şi inferioară (Fig. 204). 

Frunza (Fig. 217-220) 

Peţiolul (Fig. 211,217) 

Conturul secţiunii transversale este semicircular, cu faţa adaxială 
concavă, rezultând astfel un şanţ larg şi puţin adânc, delimitat de cele două 
creste latero-adaxiale (Fig. 217). 

Epiderma prezintă celule izodiametrice, cu pereţii intern şi extern mai 
groşi decât ceilalţi, peretele extern este acoperit de o cuticulă subţire (Fig. 211). 
Din loc în loc se observă puţine stomate. Sub epidermă, la faţa adaxială şi la 
cea abaxială, dar şi în cele două creste latero-adaxiale, se observă puţine 
celule de colenchim (Fig. 211). în parenchimul fundamental, de tip meatic, 
se observă mai multe fascicule conducătoare de tip colateral şi de mărime 
diferită: câte două în fiecare creastă latero-adaxială şi mai multe dispuse pe 
o elipsă centrală, cu liberul orientat spre epidermă. Toate fasciculele pre- 
zintă câte un cordon de elemente mecanice cu pereţi celulozici la periferia 
liberului (Fig. 211). Structura fasciculului este asemănătoare cu cea din 
nervura mediană a limbului. Unele celule din parenchimul fundamental 
conţin ursini de oxalat de calciu. 

Limbul (Fig. 212-220) 

Epiderma văzută de faţă este formată din celule poligonale, cu 
pereţii laterali drepţi (Fig. 212, 213, 217). Din loc în loc, în ambele epiderme se 
observă stomate de tip anomocitic; aşadar, limbul este amfistomatic, numărul 
de stomate pe unitatea de suprafaţă fiind mai mare în epiderma inferioară 
(Fig. 219). 

în secţiune transversală, nervura mediană, ca şi nervurile laterale 
de ordinul întâi, proemină vizibil la faţa inferioară şi foarte puţin la faţa 
superioară a limbului (Fig. 214). Nervura mediană cuprinde: celule epider- 
mice mici, izodiametrice, 1-3 straturi de celule hipodermice colenchimatizate 
angular, parenchim fundamental de tip meatic şi, în centru, patru fascicule 
conducătoare de tip colateral-deschis, din care trei formează un arc abaxial 
şi unul - opus lor, la faţa adaxială, înspre treimea inferioară mai ales (Fig. 
219). Toate fasciculele au la periferia liberului câte un cordon relativ gros de 
elemente mecanice cu pereţii groşi, dar celulozici. Lemnul este format din 
vase cu dispoziţie neregulată, separate de celule de parenchim lemnos 
celulozic. Liberul cuprinde tuburi ciuruite şi celule anexe. Nervurile laterale 
prezintă doar câte un fascicul conducător. 

Ambele epiderme au celule cu peretele extern uşor mai îngroşat decât 
ceilalţi şi acoperit de o cuticulă foarte subţire. Din loc în loc, în ambele 
epiderme se află stomate, cu câte o cameră suprastomatică puţin adâncă 
(caracter de xerofitism, aşa cum aprecia şi Chermezon în 1910). 

Mezofilul este relativ omogen, format din celule uşor alungite perpen- 
dicular pe cele două epiderme şi celule izodiametrice la mijloc (Fig. 215). 

Aşadar, limbul are o structură bifacială ecvifacială, cu ambele palisade 
de sub cele două epiderme formate de celule relativ joase şi largi. Unele 
celule ale mezofilului conţin ursini de oxalat de calciu (Fig. 216). 

Se pare că, dincolo de posibilitatea de a fi o trăsătură a familiei 
Chenopodiaceae, acizii organici şi cristalele de oxalat de calciu ar putea fi 
corelate cu metabolismul halofitelor. Se ştie că absorbţia cationilor de către 
plante este echilibrată în parte de absorbţia anionilor anorganici şi, parţial, 
de sinteza internă de anioni organici (Waisel, 1972). Este nevoie de o 
echilibrare prin intermediul anionilor organici pe perioada proceselor de 
creştere, atunci când nitraţii şi sulfaţii sunt asimilaţi, sau când cationii sunt 
absorbiţi în exces. La multe specii de halofite intervine o echilibrare cu 
ajutorul acizilor organici. în special la specii de Atriplex, asemenea acizi 
organici pot fi produşi în exces. Plantele cu un asemenea tip de metabolism 
pot conţine cantităţi apreciabile de depozite de cristale de oxalat de calciu. 

Există, deci, date care indică faptul că sinteza oxalatului este legată de 
echilibrul ionic. Cristalele de oxalat de calciu pot fi privite ca manifestarea 
unui efort pentru a menţine echilibrul ionic (Franceschi şi Homer, 1980). 
Analizele chimice ale frunzelor de la multe specii de halofite au scos în 
evidenţă că acidul oxalic era în cantităţi apreciabile, corespunzător unor 
valori ridicate de oxalat de calciu (Osmond, 1967). 

La Atriplex halimus, oxalatul de calciu este compusul predominant al 
conţinutului total de acizi organici. Doar în condiţii de cultivare în soluţii 
ionice slabe conţinutul acestui acid a fost scăzut (Mozafar et. al, 1970). 
Aceeaşi situaţie este valabilă şi pentru alte specii, atunci când potenţialul 
hidric din ţesuturi este de asemeni scăzut (Zolhevitch şi Koretskaya, 1959). 

Osmond (1963) afirma că oxalatul de calciu este prezent în celulele 
foliare ca un antagonist pentru sodiu şi potasiu. 

Fig. 213 



Fig. 215 




Fig. 214 



Atriplex prostrata. Secţiune transversală prin peţiol (Fig. 211); epiderma superioară (Fig. 212) 
şi epiderma inferioară (Fig. 213), văzute de faţă; secţiune transversală prin limbul foliar, 
treime superioară (Fig. 214), treime mijlocie (Fig. 215) şi treime inferioară (Fig. 216). 

Atriplex tatarica L. 

Rădăcină - treime inferioară (Fig. 221, 222, 229) 

Structura este secundară, rezultat al activităţii ambelor meristeme 
laterale: cambiul şi felogenul. 

Felogenul formează un suber pluristratificat (3-5 straturi) tipic, ale 
cărui straturi externe se exfoliază în mod inegal pe circumferinţa organului. 

Cambiul formează un masiv lemnos central, compact, în întregime 
sclerificat şi lignificat, înconjurat de ţesut liberian, ce formează 3 arcuri 
foarte apropiate între ele (Fig. 221). 

Lemnul constă din vase de diametru diferit, separate de mult 
libriform; doar în axul rădăcinii se disting câteva vase de lemn primar, 
separate de puţine celule de parenchim lemnos celulozic (Fig. 222). 

Liberul este format din tuburi ciuruite, celule anexe şi puţine celule 
de parenchim liberian, toate cu pereţi subţiri, celulozici. 

Structura secundară este completată de ţesuturi rezultate din 
activitatea cambiilor supranumerare (în număr de 2, la acest nivel), cambii 
care produc mai mult lemn spre interior şi mai puţin liber spre exterior. 

Lemnul formează 2 cercuri aproape continue, care cuprind o mare 
cantitate de libriform, în care sunt dispersate puţine vase de diametru diferit. 

Rădăcină - treime mijlocie (Fig. 223, 228) 

Structura de la acest nivel se datorează activităţii unui număr de 4 
cambii supranumerare, care formează tot atâtea zone groase de lemn (Fig. 
223), ce înconjoară arcuri concentrice foarte subţiri de ţesut liberian. 

Zona de suber este mult mai groasă (7-8 straturi), exfolierea 
straturilor externe fiind neuniforma pe circumferinţa rădăcinii. 

Pe alocuri se observă formarea de rădăcini laterale, care străbat toate 
zonele conducătoare, precum şi pătura de suber. 

Rădăcină - treime superioară 

La limita dintre tulpină şi rădăcină structura este mixtă, dar existenţa 
unei măduve parenchimatice şi a unor fascicule conducătoare libero- 
lemnoase individualizate ne determină să apreciem că ea se apropie mai 
mult de tulpină. Spre baza organului, se constată o parenchimatizare a zonei 
axiale, luând aspectul unei măduve, iar ţesuturile conducătoare iniţiale 
formează 4 fascicule libero-lemnoase, cu vasele de lemn dispuse în şiruri 
radiare, separate de puţine celule de parenchim lemnos; liberul are toate 
elementele cu pereţii vizibil colenchimatizaţi. 

în jurul acestei structuri primare se află 4 fascicule concentrice de 
ţesut lemnos puternic sclerificat şi intens lignificat, în care sunt înfipte tot 
atâtea zone concentrice de mici insule liberiene. Alcătuirea liberului şi a 
lemnului este asemănătoare cu cea de la nivelul rădăcinii. 

Toate aceste ţesuturi sunt rezultatul activităţii cambiilor supranu- 
merare, care în mod normal formează fascicule conducătoare, însă marea 
dezvoltare a ţesutului lemnos estompează structura fasciculară în favoarea 
celei inelare. 

La periferia cilindrului central se află o zonă aproape continuă de 
parenchim cortical primar, acoperită de o pătură groasă (3-7) de suber, 
formată din celule cu pereţi moderat îngroşaţi, dar intens suberificaţi. 

Tulpină - treime superioară (Fig. 224, 230) 

Conturul secţiunii transversale este neregulat-eliptic-costat, cu coaste 
foarte proeminente, cuprinzând cordoane de colenchim. 

Epiderma prezintă celule uşor înalte, cu peretele extern puternic 
bombat şi acoperit de o cuticulă groasă. La nivelul epidermei se observă 
numeroşi peri tectori. 

Scoarţa este colenchimatică (Fig. 224), totdeauna mai groasă în 
coaste şi se continuă cu câteva straturi de parenchim spre interior, stratul cel 
mai profund este format din celule cu nisip de oxalat de calciu, sub care se 
află un endodermoid. 

Periciclul este parenchimatic, de el sprijinindu-se cordoanele 
perifloemice de fibre sclerenchimatice. 

în cilindrul central se află mai multe (20-24) fascicule lobero- 
lemnoase, de mărime diferită, separate de raze medulare sclerificate şi 
lignificate, în contact direct cu cordoanele de fibre perifloemice; în acest fel, 
ţesutul liberian formează insule înconjurate complet de elemente sclerificate 
şi lignificate (Fig. 224). 

La nivelul lemnului se disting atât elemente de origine primară 
(puţine vase separate de parenchim lemnos celulozic), cât şi elemente de 
origine secundară, reprezentate de vase separate de fibre libriforme. 

Măduva este parenchimatic-celulozică, de tip meatic. 

Tulpină - treime mijlocie (Fig. 225) 

Conturul secţiunii transversale este poligonal-costat (adesea hexagonal). 
Structura generală este asemănătoare cu cea de la nivelul analizat anterior, 
cu următoarele deosebiri: 

- celulele epidermice au peretele extern în cea mai mare parte 
cutinizat; 

- sub endodermoid s-a format deja o zonă uni- sau bistratificată de 
suber; 

- între endodermoid şi suber se află un strat discontinuu de fibre 
sclerenchimatice (Fig. 225); 

- în cilindrul central sunt prezente mai multe (15) fascicule 
conducătoare, de mărime diferită, dispuse pe un cerc; la periferia 
lor se află un inel foarte gros de fibre sclerenchimatice, cu peretele 
extrem de gros şi intens lignificat; în acest inel mecanic se disting, 
din loc în loc, şiruri de vase lemnoase separate de celule de 
parenchim moderat sclerificat şi slab lignificat; 

- toate fasciculele conducătoare au liberul în contact direct cu inelul 
mecanic, iar razele medulare sunt moderat sclerificate şi ligni- 
ficate; 

- măduva este parenchimatic-lignificată, de tip meatic în poziţie 
centrală, iar zona perimedulară, parenchimatic-celulozică, separă 
lemnul primar al fasciculelor conducătoare. 

Tulpină - treime inferioară (Fig. 226, 227, 231) 

Structura se caracterizează prin următoarele trăsături: 

- conturul secţiunii transversale este aproape circular, cu câteva 
coaste slab proeminente şi cu puţin colenchim; 

- în parenchimul cortical, sunt numeroase celulele cu nisip oxalifer 
sau cu ursini de oxalat de calciu; 

- pătura de suber cuprinde 1-3 straturi de celule de mărime diferită, 
dar dispuse radiar; 

- o pătură foarte subţire de ţesut liberian; 

- un inel foarte gros de sclerenchim (Fig. 226), în care sunt disper- 
sate dezordonat numeroase fascicule conducătoare cu benzi de 
lemn puternic alungite radiar (vase şi celule de parenchim lignificat); 
liberul acestor fascicule formează insule înconjurate complet de 
elemente cu pereţi sclerificaţi şi lignificaţi (Fig. 227); 

- numărul fasciculelor conducătoare de la faţa internă a inelului de 
sclerenchim rămâne constant (15), toate având în cea mai mare 
parte structură primară; doar, fasciculele mai mari au şi câteva 
elemente de origine secundară în imediata vecinătate a liberului; 

- măduva prezintă numeroase celule cu ursini de oxalat de calciu. 


154 



STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 




Fig. 221 Fig. 222 



Fig. 223 


Atriplex tatarica. Secţiuni transversale prin rădăcină, treime inferioară (Fig. 221, 222) şi 
treime mijlocie (Fig. 223). 

Fig. 226 



Fig. 227 


Atriplex tatarica. Secţiuni transversale prin tulpină, treime superioară (Fig. 224), treime 
mijlocie (Fig. 225) şi treime inferioară (Fig. 226, 227). 

Frunza (Fig. 232-236) 

Epiderma superioară, văzută de faţă (Fig. 233) prezintă celule de 
contur poligonal, cu pereţii laterali drepţi (plani); prin transparenţă se 
observă ursini de oxalat de calciu. 

Ceea ce atrage atenţia în mod deosebit este reţeaua de nervuri, în 
ochiurile căreia sunt insule cu celule epidermice, încojurate de delule 
dreptunghiulare, perpendiculare pe nervuri (Fig. 233); ultimile nervuri, 
înconjurate de astfel de celule, realizează nişte protuberanţe adânc înfipte în 
insulele de celule epidermice. Toată această structură se observă mişcând 
viza micrometrică: într-un plan sunt vizibile celulele epidermice şi în alt 
plan, celulele tecilor perifasciculare, perpendiculare pe nervuri. 

Aceste celule perpendiculare pe nervuri reprezintă de fapt „coroanele” 
de celule ce înconjoară nervurile, aranjament tipic ce poartă numele de 
Kranz anatomy (Waisel, 1972). Există mai multe tipuri, clasificări şi variaţii 
ale acestui tip de anatomie; tipul menţionat de noi corespunde celui 
atriplicoid (Jacobs, 2001; Muhaidat et al., 2007) şi a fost evidenţiat şi la alte 
specii de Atriplex: A. lampa (Pyykko, 1966) şi A. buchananii (Troughton şi 
Cârd, 1974); o structură asemănătoare a fost pusă în evidenţă şi la Atriplex 
sibirica de către Gamaley (1985), Frey şi Kiirschner (1983). 

De un real interes sunt implicaţiile ecologice, adaptative şi evolutive 
care se pot face cu referire la aceste structuri anatomice foliare, aspecte pe 
care le-am pus în discuţie într-un articol publicat anterior (Grigore şi Toma, 
2007a). 


Epiderma inferioară, văzută de faţă (Fig. 232) este formată din 
celule de acelaşi tip, dar mai mici, iar din loc în loc se observă stomate. Prin 
transparenţă sunt vizibile mici şi numeroşi ursini de oxalat de calciu. 

în secţiune transversală (Fig. 234-236) prin limb, nervura mediană 
proemină vizibil la faţa inferioară, faţă la care se observă numeroşi peri 
veziculari foarte mari (Fig. 235-236), care secretă săruri; asemenea peri sunt 
foarte rari la faţa superioară şi mai ales în dreptul nervurii mediane. Nervura 
mediană cuprinde un fascicul libero-lemnos înconjurat parţial (la faţa 
externă a lemnului) de o teacă de celule cu dispoziţie radiară. în parenchimul 
fundamental al nervurii mediane sunt vizibile celule cu ursini de oxalat de 
calciu. Numărul fasciculelor conducătoare din nervurile laterale este mic, 
dar toate înconjurate de câte o teacă asimilatoare de celule mari, alungite şi 
dispuse radiar faţă de fascicule (Fig. 234). 

Mezofilul este relativ compact, cu celule izodiametrice sau pe alocuri, 
uşor alungite perpendicular pe epidermă, luând aspectul unor celule 
palisadice. Multe din celulele mezofilului conţin ursini de oxalat de calciu. 

în treimea inferioară, la bază, nervura mediană proemină uşor şi la 
faţa superioară, unde sub epidermă se află 2-3 straturi tipice de colenchim. 
în parenchimul fundamental al nervurii mediane sunt 4 fascicule condu- 
cătoare, din care 3 pe un arc abaxial şi unul opus acestui arc, cu lemnul spre 
faţa abaxială. Parenchimul asimilator rămâne tot compact, dar omogen, cu 
toate celulele izodiametrice. 

La acest nivel al limbului foliar, trebuie să evidenţiem două aspecte: 

în primul rând, prezenţa perilor secretori. Aceşti peri acumulatori de 
săruri sunt prezenţi la multe specii de halofite din familia Chenopodiaceae, 
mai ales la cele de Atriplex. Au fost evidenţiaţi de mulţi autori (Pyykko, 
1966; Baumeister, Kloos, 1974; Troughton, Cârd, 1974; Fahn, 1988; Freitas, 
Breckle, 1993; Liittge, 1971; Toderich et al., 2002; Waisel, 1972) şi sunt 
formaţi din două celule: o celulă pedicel, mică şi una veziculară („bladder”), 
mare. Structura celulei-pedicel este asemănătoare cu cea a celulelor ce 
aparţin altor tipuri de glande; ea conţine o citoplasmă densă, bogată în 
mitocondrii, reticul endoplasmic şi numeroase vezicule mici, precum şi 
cloroplaste. Celulele-pedicel sunt conectate cu celulele veziculare sau cu 
cele ale mezofilului prin numeroase plasmodesme. 

S-a demonstrat că, în cazul acestor celule veziculare, concentraţia 
sodiului şi a clorului este mai mare decât cea din celulele mezofilului şi mai 
mare decât cea a mediului extern. De regulă, conţinutul de sodiu este mai 
mare decât cel de potasiu. De asemeni, veziculele manifestă o electrono- 
negativitate mai mare decât restul celulelor mezofilului şi decât cea a 
soluţiei externe. Deci, direcţia fluxului de săruri este dinspre mediul extern, 
prin mezofil, spre aceste structuri secretoare. De vreme ce acest proces are 
loc împotriva gradientului de concentraţie, se pare că procesul reclamă un 
consum energetic. 

Aceşti peri au fost evidenţiaţi şi la Atriplex leucoclada (Bonnier şi 
Leclerc du Şablon, 1905); autorii erau de părere că aceşti peri se umplu cu 
apă în perioadele umede, iar în cele secetoase rezervele sunt consumate; 
pereţii acestor celule, golite şi aplatizate, formează un înveliş care protejează 
planta împotriva deshidratării. 

Este o certitudine faptul că perii veziculari reprezintă un important 
mecanism ce intervine în toleranţa la săruri. La Atriplex halimus, aceşti peri 
joacă un rol important în îndepărtarea sării din frunze, prevenind astfel 
acumularea ionilor toxici în parenchim şi în ţesuturile vasculare. în acest fel 

se menţine în celulele frunzelor un nivel relativ constant al sărurilor 
(Mozafar şi Goodin, 1970). în plus, s-a demonstrat că în interiorul acestor 
celule veziculare concentraţiile de Na şi K sunt foarte ridicate şi cresc dacă 
plantele sunt supuse unor tratamente saline. Şi conţinutul de CI se măreşte în 
aceste condiţii, ceea ce echilibrează mare parte din ionii de Na şi K în peri. 
Se mai presupune că perii măresc transpiraţia, ceea ce duce la acumularea 
sărurilor în interiorul lor. 

Acest tip de structură secretoare a fost evidenţiat şi la alte genuri din 
familia Chenopodiaceae, precum Chenopodium (Brian şi Cattlin, 1968). 

Structurile secretoare de săruri la Chenopodiaceae sunt foarte intere- 
sante, iar semnificaţia lor ecologică a fost pusă în discuţie de Waisel (1972). 
Se pare că sunt mecanisme bine puse la punct, care atestă dependenţa de 
factorii pedologiei, în special de tipul şi concentraţia salinităţii 21 . 

Atriplex tatarica ar putea fi considerată, de fapt, o specie ruderală; el 
are un spectru ecologic larg, fiind mezofdă către xerofilă, alcalinofilă 
obligată şi neohalofdă, de la slab la puternic şi chiar foarte puternic 
tolerantă. Se dezvoltă bine pe locuri cu multe substanţe nutritive, foarte 
ruderalizate prin târlire, îngrăşate cu bălegar, potrivit de umede, dar şi 
uscate, când poate suporta concentraţii mai mari de săruri (prin concentrarea 
acestora, n.n) (Bucur şi colab., 1961). 


21 Putem să privim aceste glande ca un alt exemplu în favoarea „ipotezei” adaptărilor 
„extreme” din punct de vedere histo-anatomic: se ştie că glandele sunt mai active în condiţii 
de salinitate crescută, deci când un factor de mediu este puternic ca intensitate; nu mai 
vorbim de faptul că sunt glande care devin active, trecând din starea „latentă” atunci 
plantele când sunt cultivate în soluţii saline, caz întâlnit la graminee sau la specii de Glaux. 
Fireşte, studii suplimentare vor putea să încline balanţa în favoarea sau în defavoarea 
acestei observaţii. 

Fig. 233 



Fig. 236 


Atriplex taratica. Epiderma inferioară (Fig. 232) şi cea superioară (Fig. 233) văzute de faţă, 
precum şi secţiuni transversale prin limbul foliar (Fig. 234-236). 

Bassia hirsuta (L.) Asch. 

Rădăcină - treime inferioară (Fig. 237, 238, 247) 

Structură este secundară, rezultat al activităţii ambelor meristeme 
laterale. 

Suberul (Fig. 238) prezintă 3-4 straturi de celule în curs de exfoliere 
şi se află în imediata vecinătate a inelului de liber secundar. 

Ţesuturile conducătoare formează un inel subţire de liber şi un corp 
lemnos central foarte gros, cu 2 subzone: 

- una axială, subţire, cu vase puţine, dar de diametru mare, şi cu 
mult libriform (Fig. 237); 

- alta externă, foarte groasă, cu puţine vase, dar mai largi spre 
interior, dispersate neregulat, şi cu foarte mult libriform; acesta din 
urmă are fibre cu pereţi extrem de groşi, dar moderat lignificaţi. 

întregul corp lemnos şi inelul liberian, sunt străbătute de numeroase 
raze medulare, mai adesea uniseriate, care la nivelul lemnului au celule cu 
pereţi puternic îngroşaţi, dar slab lignificaţi. 

Rădăcină - treime mijlocie (Fig. 239, 240, 248) 

La acest nivel, se schiţează şi o zonă perifloemică specială, disconti- 
nuă, uni- sau bistratificată, ale cărei celule seamănă mai mult cu elementele 
unei endoderme de tip terţiar (îngroşări în formă de potcoavă). Astfel de 
elemente cu pereţii îngroşaţi ar putea aparţine unui veritabil ţesut mecanic, 
localizat în poziţie periciclică, la periferia inelului liberian (Fig. 240). 

Corpul lemnos este mai gros, mai intens lignificat şi cu vase mai nume- 
roase, păstrând tot o dispoziţie neregulată. în zona axială, parte din celule se 
dezorganizează, rezultând o cavitate aeriferă de contur neregulat (Fig. 239). 

Rădăcină - treime superioară (Fig. 241-249) 

Periderma este tipică, dar are grosime diferită pe circumferinţa orga- 
nului, celulele subemlui prezentând pereţi puţin îngroşaţi, dar intens lignificaţi. 

Zona de elemente mecanice este mai groasă (2-3 straturi) şi aproape 
continuă, pereţii celulelor componente (alungite tangenţial) fiind intens 
lignificaţi (Fig. 241). 

Corpul lemnos este şi mai gros, intens lignificat şi cu mai multe vase 
pe unitatea de suprafaţă; în zona axială, pereţii celulelor sunt mai subţiri, fie 
lignificaţi, fie celulozici. 

Este interesant faptul că rădăcina acestei specii, din ceea ce am reuşit 
noi să observăm, este neafectată de policambie; din ce cunoaştem, sau cel 

puţin dintre toate speciile de Chenopodiaceae analizate de noi, este singura 
specie cu structură secundară „normală”, cel puţin la nivelul rădăcinii. 

Tulpină - treime superioară (Fig. 242, 243, 250, 252, 253) 

Epiderma prezintă celule cu peretele extern bombat, mai gros decât 
ceilalţi şi acoperit de o cuticulă groasă. Din loc in loc sunt peri bicelulari, cu 
celula terminală bicomută şi cu peretele extern bombat (Fig. 252, 253). 

Scoarţa este subţire, uşor colenchimatizată pe alocuri, unele celule 
interne, foarte mari, conţinând nisip de oxalat de calciu. 

Cilindrul central cuprinde: 

- un inel subţire, extern de liber secundar; 

- un inel intern, mult mai gros de lemn secundar; 

Elementele liberului secundar sunt vizibil colenchimatizate. La peri- 
feria inelului de liber se află mai multe (10) cordoane groase de fibre 
sclerenchimatice (cu pereţii extrem de groşi şi lignificaţi) (Fig. 242), ce 
corespund tot atâtor fascicule conducătoare libero-lemnoase din structura 
primară; lemnul primar al unora dintre aceste fascicule este încă vizibil în 
zona perimedulară (Fig. 243). 

în inelul de lemn secundar predomină libriformul, în care puţinele 
vase, de diametru diferit, sunt dispersate neregulat. Zona externă a inelului 
de lemn secundar este nelignificată. 

Măduva este subţire, parenchimatic-celulozică, de tip meatic. 

Tulpina - treime mijlocie (Fig. 244, 251) 

Perii sunt mai numeroşi. 

în scoarţa externă alternează cordoane de colenchim tangenţial cu 
zone de clorenchim, având celule izodiametrice. Scoarţa internă are celule 
foarte mari, alungite tangenţial, cu pereţi mai îngroşaţi. 

Cordoanele de fibre perifloemice sunt mai groase (Fig. 244). 

Inelul de lemn secundar este mai gros şi mai intens lignificat, vasele 
sunt mai frecvente pe unitatea de suprafaţă, iar fibrele libriforme au pereţi 
mai îngroşaţi şi intens lignificaţi. 

în zona perimedulară este vizibil lemnul al celor 10-12 fascicule 
conducătoare din structura primară, având vase dispuse în şiruri radiare 
separate de celule de parenchim celulozic. 

Tulpină - treime inferioară (Fig. 245, 246, 254) 

Perii sunt mai mari (Fig. 254) şi cuticulă este mai groasă. 

Zonele de parenchim asimilator sunt mai subţiri; celulele cu nisip 
oxalifer sunt mai frecvente. 

între cordoanele de fibre perifloemice (Fig. 246) se găseşte un strat 
discontinuu de celule mecanice, puternic alungite tangenţial şi având 
îndeosebi pereţii tangenţiali îngroşaţi, lumenul fiind abia vizibil. 

Inelul de lemn este mai gros şi mai lignificat, iar lemnul primar din 
poziţie perimedulară este complet lignificat, chiar mai intens decât lemnul 
secundar (Fig. 245). 



Bassia hirsuta. Secţiuni transversale prin rădăcină, treime inferioară (Fig. 247), treime 
mijlocie (Fig. 248) şi treime superioară (Fig. 249): scheme 

Fig. 237 


Fig. 238 





Fig. 239 


Fig. 240 



Fig. 241 

Bassia hirsuta . Secţiuni transversale prin rădăcină, treime inferioară (Fig. 237, 238), treime 
mijlocie (Fig. 239, 240) şi treime superioară (Fig. 241). 

Fig. 246 


Bassia hirsuta . Secţiuni transversale prin tulpină, treime superioară (Fig. 242, 243), treime 
mijlocie (Fig. 244) şi treime inferioară (Fig. 245, 246). 

Frunza 

Epiderma văzută de faţă (Fig. 255) are celulele de contur poligo- 
nal, cu pereţii laterali drepţi. Din loc în loc se observă stomate, mai adesea 
de tip paracitic. Prin transparenţă se observă numeroşi ursini de oxalat de 
calciu. în unele celule epidermice foarte mari se observă o formaţiune de 
contur circular. 

în secţiune transversală prin limb (Fig. 256, 257), conturul 
limbului este dreptunghiular, cu unghiurile rotunjite. Celulele epidermice 
sunt mari, cu peretele extern mai gros decât ceilalţi şi acoperit de o cuticulă 
subţire. Din loc în loc sunt vizibile stomate, localizate uşor sub nivelul 
extern al celulelor epidermice. La nivelul epidermei sunt prezenţi aceiaşi 
peri tectori menţionaţi la tulpină; celula lor bazală este una epidermică 
obişnuită, pe care se suprapune o alta, dreptunghiular-trapezioidală, a cărei 
proiecţie se observă pe secţiune superficială. 

Mezofilul este foarte gros, de tip palisadic, bi- sau tristratificat 
(Fig. 256, 257), cu celule înalte; unele dintre ele conţin ursini de oxalat de 
calciu. Ţesutul palisadic înconjoară o zonă centrală subţire, formată din celule 
mari, alungite tangenţial şi lipsite de cloroplaste. Ţesutul palisadic şi aceste 
celule acvifere centrale conferă de fapt limbului suculenţa caracteristică. 

Ţesuturile conducătoare formează un fascicul mic median şi 2 arcuri 
opuse, formate fiecare din câte 3-5 fascicule mai mici. 

Cu privire la apartenenţa acestei specii la tipul fotosintetic C3 sau C4, 
aceasta pare să corespundă tipului sympegmoid sau austrobassioid (de tip 
C3), însă nu ne putem pronunţa cu siguranţă deoarece, pe de o parte, nu am 
putut compara figurile secţiunilor transversale ale speciei noastre cu cele ale 
altor autori, iar pe de altă parte, datele din literatura străină atestă atât 
prezenţa fotosintezei de tip C3, cât şi a celei de tip C4 la speciile acestui gen. 
în plus, mai nou, există şi inconsecvenţe taxonomice, câtă vreme genul 
Kochia, despre care există unele precizări, a fost inclus în genul Bassia. De 
pildă, Kochia prostrata este o specie C4 (Pyankov et al., 2001; Muhaidat, 
Sage şi Dengler, 2007), la fel ca şi K. scoparia (Pyankov et al., 2001). 

Specia investigată de noi, încadrată de Şerbănescu (1965) în grupa 
asociaţiilor clorurice, se dezvoltă în sărături foarte puternice şi foarte umede. 
Pe măsură ce umiditatea scade, deci pe măsură ce se îndepărtează de apă, 
Bassia hirsuta se răreşte până ce dispare; excesul de apă este un factor fără 
de care specia nu poate trăi. Noi am recoltat-o de pe un sol umed, argillos- 
nisipos. Este foarte util să se reţină ideea că există o strânsă, şi nu de puţine 
ori complicată, corelaţie între umiditate, ionii de clor şi suculenţă, idee pe 
care o vom dezbate mai pe larg în paginile următoare. 

Fig. 255 Fig. 256 



Bassia hirsuta . Epiderma văzută de faţă (Fig. 255); Secţiuni transversale prin limbul foliar 
(Fig. 256, 257). 

Camphorosma annua Pali. 

Rădăcină - treime inferioară (Fig. 258, 259, 265) 

Conturul secţiunii transversale este neregulat-circular, cu coaste puţin 
proeminente. La nivelul analizat, structura este tipic secundară, rezultat al 
activităţii ambelor meristeme laterale, structură continuată apoi datorită 
activităţii unui număr de 2 cambii supranumerare (Fig. 258). 

La periferia rădăcinii se află o pătură relativ subţire (3-4 straturi) de 
suber tipic, păturile lui externe fiind în curs de exfoliere, de ele aderând, pe 
alocuri, încă resturi din parenchimul cortical primar. 

Faţă de alte specii de Chenopodiaceae, distincţia între structura secun- 
dară normală şi cea terţiară, ulterioară, este greu de făcut; doar numărul şi 
diametml vaselor din zona centrală, separate de elemente cu pereţii mai puţin 
îngroşaţi şi slab lignificaţi, reprezintă mărturia structurii secundare. Din activi- 
tatea ambelor cambii supranumerare rezultă 2 arcuri aproape închise de 
libriform intens lignificat, în grosimea căruia se disting vase dispersate 
neregulat şi de calibru diferit (Fig. 259). Aceste arcuri sunt uşor strangulate din 
loc în loc, dând impresia unui număr de fascicule lemnoase foarte apropiate, 
separate de raze parenchimatic-lignificate. La periferia fiecăruia dintre cele 2 
arcuri sclerificate şi lignificate se află câte un arc mai subţire de ţesut celulozic, 
reprezentat de elemente liberiene. Pe unele secţiuni se observă formarea de 
rădăcini laterale, în dreptul deschiderii arcurilor de ţesuturi conducătoare. 

Rădăcină - treime superioară (Fig. 260, 266) 

Structura se menţine în general asemănătoare, cu deosebirea că au 
funcţionat deja 3 cambii supranumerare, rezultând tot atâtea inele lemnoase 
şi inele liberiene, cele dintâi mult mai groase şi puternic lignificate. Ca şi la 
nivelul anterior analizat, liberul formează arcuri discontinue în zonele 
centrală şi externă ale organului (Fig. 260). Pătura de suber este mai groasă 
(3-5 straturi), iar în inelele de liber se recunosc celule de parenchim mult 
mai mari şi localizate în vecinătatea imediată a următorului inel lemnos. în 
toată grosimea rădăcinii, dar mai ales în inelele externe de lemn, fibrele 
libriforme au pereţii extrem de groşi şi intens lignificaţi. 

Structura secundară se recunoaşte după numărul mare de vase pe 
unitatea de suprafaţă şi după elementele libriforme dintre ele, cu pereţii 
moderat îngroşaţi şi slab lignificaţi. 

Tulpină - treime superioară (Fig. 261, 267) 

Conturul secţiunii transversale este neregulat-poligonal, cu coastele 
rotunjite. 

Epiderma are celule izodiametrice, cu peretele extern puternic bombat, 
mai îngroşat decât ceilalţi şi acoperit de o cuticulă groasă. Din loc în loc se 
observă stomate şi rari peri tectori pluricelulari. 

Scoarţa este moderat colenchimatizată în toată grosimea ei, celulele 
straturilor externe fiind mai mici şi cu pereţii mai îngroşaţi. 

Cilindrul central este de tip fascicular la o tulpină foarte tânără, dar 
ţesuturile lui conducătoare devin curând de tip inelar, cu un început de struc- 
tură secundară. La periferia inelului de liber se află o zonă continuă de fibre 
sclerenchimatice, cu pereţi puternic îngroşaţi şi intens lignificaţi; această 
zonă este mai groasă din loc în loc, unde formează cordoane ce corespund 
fasciculelor conducătoare din structura primară (Fig. 261). 

Lemnul primar se distinge prin vase cu dispoziţie mai regulată şi 
separate de celule de parenchim celulozic. în lemnul secundar predomină 
libriformul, ale cărui fibre au pereţii extrem de puternic îngroşaţi. 

La o analiză mai atentă observăm că la faţa internă a inelului „lemnos”, 
sclerificat şi lignificat, există un număr de fascicule libero-lemnoase, localizate 
în dreptul coastelor tulpinale. 

Din cele menţionate, rezultă că fasciculele din structura primară 
rămân în poziţie perimedulară, iar cambiul a format 2 zone concentrice de 
lemn şi, respectiv, de liber secundar. 

Măduva este parenchimatic-celulozică, de tip meatic, celulele având 
pereţii moderat îngroşaţi, ca şi cei ai celulelor corticale. 

Tulpină - treime mijlocie (Fig. 262, 268) 

Conturul secţiunii transversale devine tipic circular, cuticulă este mai 
groasă, procesul de lignificare este mai intens, inelul de lemn secundar este 
mai gros, în masa lui fundamentală de libriform observându-se vasele 
dispersate neregulat. La faţa internă a inelului de lemn secundar sunt vizibile 
fasciculele din structura primară, dar formate numai din elemente lemnoase, 
cu pereţi puternic lignificaţi; aceste fascicule alternează cu unele în care 
şirurile radiare de vase sunt separate de parenchim lemnos celulozic. 

Tulpină - treime inferioară (Fig. 263, 264, 269) 

La periferia organului se observă, din loc în loc, lenticele mari, cu 
mult ţesut suberos şi cu puţin parenchim de umplutură; între lenticele se 
menţine epiderma, cu o cuticulă groasă. 

în scoarţă, multe celule au pereţi anticlini de diviziune. 

Măduva este relativ subţire, de contur neregulat, cu unele celule 
centrale în curs de dezorganizare. 

Ţesuturile conducătoare secundare formează 2 inele concentrice, dintre 
care cel lemnos mult mai gros, cu numeroase vase dispersate neuniform în 

masa fundamentală de libriform. Inelul de liber, mult mai subţire, este frag- 
mentat pe alocuri de unele raze cu elemente parenchimatic-lignificate. La 
faţa internă a inelului de lemn secundar se observă încă lemnul primar al 
fasciculelor iniţiale, proeminând puternic în măduvă şi având între vase 
puţine celule de parenchim celulozic (Fig. 264). 

La acest nivel al tulpinii s-a format şi un cambiu supranumerar, din a 
cărui activitate a rezultat un inel relativ gros de lemn şi un altul, mai subţire, 
de liber; în inelul de lemn, vasele sunt rare, iar la periferia inelului de liber 
se observă mai multe cordoane foarte subţiri de fibre sclerenchimatice, cu 
pereţii moderat îngroşaţi şi slab lignificaţi (Fig. 263). între aceste cordoane 
se disting şi elemente mecanice puternic alungite tangenţial, cu pereţii 
laterali şi intern foarte îngroşaţi, amintind de celulele endodermei de tip 
terţiar din rădăcina şi din rizomul unor monocotiledonate. 




Camphorosma annua. Secţiuni transversale prin rădăcină, treime inferioară (Fig. 265) şi 
treime superioară (Fig. 266): scheme. 

Fig. 258 


Fig. 259 



Fig. 260 

Camphorosma annua. Secţiuni transversale prin rădăcină, treime inferioară (Fig. 258, 259) 
şi treime superioară (Fig. 260). 


175 




HALOFITELE. ASPECTE DE ANATOMIE ECOLOGICĂ 



Fig. 261 Fig. 262 



Fig. 264 

Camphorosma annua. Secţiuni transversale prin tulpină, treime superioară (Fig. 261), 
treime mijlocie (Fig. 262) şi treime inferioară (Fig. 263-264). 

Frunza (Fig. 270-272) 

Epiderma văzută de faţă (Fig. 272) are celule de contur poligonal, 
cu pereţii laterali drepţi. Din loc în loc sunt prezente stomate de tipuri 
diferite: paracitic, tetracitic, anomocitic. Prin transparenţă se observă nume- 
roşi ursini de oxalat de calciu. Pe alocuri este vizibilă baza unor peri tectori, 
având dimensiuni mult mai mari decât celulele înconjurătoare. 

în secţiune transversală (Fig. 270, 271), conturul limbului este eliptic. 

Epiderma are celulele mari, izodiametrice, cu peretele extern gros; 
cuticula este foarte subţire. Din loc în loc se observă stomate şi puţini peri 
tectori pluricelulari, asemănători cu cei de la Bassia hirsuta. 

Sub epidermă se observă un strat de celule izodiametrice, mult mai 
mici decât cele epidermice, cu toţi pereţii subţiri, reprezentând o hipodermă 
parenchimatică (Fig. 270, 271). 

Perpendicular pe această hipodermă se află un strat de celule 
palisadice relativ joase, bogate în cloroplaste (Fig. 271). La faţa internă a 
stratului palisadic există un strat de celule izodiametrice, relativ mici, cu toţi 
pereţii moderat îngroşaţi, dar celulozici, reprezentând un veritabil ţesut 
mecanic, întrerupt pe alocuri de nişte celule parenchimatice foarte mari. 

Acest aranjament al ţesuturilor foliare caracterizează tipul anatomic 
kochioid, aşa cum a fost descris şi pus în discuţie de mai muţi autori 
(Gamaley, 1985; Voznesenskaya, 1999; Jacobs, 2001; Grigore şi Toma, 
2007b; Muhaidat et al., 2007; Pyankov et al., 1997;), deci este vorba de o 
specie C4. ca şi C. monspeliaca (Frey şi Kiirschner, 1983), sau C. lessingii 
(Pyankov et al., 2001). 

în parenchimul fundamental cu celule foarte mari, având rol acvifer, 
se află un fascicul conducător median de tip colateral, cu un cordon de fibre 
sclerenchimatice la periferia liberului. 

La faţa internă a inelului mecanic şi în contact direct cu el sunt alte 
fascicule conducătoare, extrem de mici, reduse adesea la elemente liberiene; 
dacă ele au şi vase de lemn, acestea prezintă pereţi celulozici. 

Această specie este una mezofilă către xerofilă (Bucur şi colab., 
1960), puternic heliofilă, puternic şi foarte puternic alcalinofilă, de la 
potrivit la foarte puternic euhalofilă. Se dezvoltă pe sărături de luncă şi de 
coastă, uscate în straturile superficiale tot timpul perioadei de vegetaţie. 

Şerbănescu (1965) aprecia că este vorba de o specie de sărături sodice, 
de cele mai multe ori foarte puternice. Uneori preferă soluri argiloase, 
compacte, alteori nisipoase, situaţie în care, în timpul verii devin foarte 
compacte, prin cimentarea sărurilor. Ţesuturile acvifere foliare pot, în aceste 
circumstanţe ecologice, să explice adaptarea plantelor la condiţii de uscăciune. 

Camphorosma annua. Secţiuni transversale prin limbul foliar (Fig. 270-271) şi epiderma, 
văzută de faţă (Fig. 272). 

Halimione verrucifera (M. Bieb.) Aellen 

Rădăcină - treime inferioară (Fig. 273, 274, 285) 

Structura este tipic secundară şi terţiară. 

Felogenul produce câteva straturi de suber (Fig. 274) cu celule mari, 
spre exterior, şi tot atâtea straturi de feloderm, colenchimatizat tangenţial, 
spre interior; datorită colenchimatizării, felodermul diferă astfel de paren- 
chimul cortical primar. 

Scoarţa primară este de tip meatic, multe celule conţinând ursini de 
oxalat de calciu. 

Cilindrul central are structura caracteristică reprezentanţilor familiei 
Chenopodiaceae, structură rezultată în cea mai mare parte din activitatea 
cambiilor supranumerare. 

Axul rădăcinii este ocupat de un masiv lemnos complet sclerificat şi 
lignificat, în care se observă 3 lame radiare de vase de lemn primar, dispuse 
pe un singur şir; după aceste lame de lemn primar se poate considera că 
steiul din structura primară este de tip triarh (Fig. 273). 

Acest masiv lemnos central compact este înconjurat de 3 fascicule de 
liber, care alternează cu cele 3 lame radiare de xilem primar şi sunt separate 
de elemente de parenchim celulozic. 

Urmează 2 inele sinuoase de lemn, rezultate în urma activităţii 
cambiilor supranumerare, separate de zone de liber, în totalitate celulozic, 
rezultate în urma activităţii aceloraşi ţesuturi cambiale. 

Inelele de lemn sunt puternic sclerificate şi lignificate, în ele predo- 
minând libriformul, iar vasele având diametru diferit; mai adesea, aceste 
vase sunt grupate câteva la un loc şi în dreptul lor la periferie, se găsesc 
insule de liber; aceste insule (8-10) sunt separate de lame radiare formate 
din elemente sclerificate şi lignificate. 

Cel de-al 2-lea inel (extern) de lemn este în curs de edificare încă, 
având puţine vase, iar la exteriorul lor cambiul a produs puţine elemente 
liberiene. 

Rădăcină - treime mijlocie (Fig. 275, 276, 286) 

Structura generală se menţine aceeaşi, cu deosebirea că s-a format şi 
cel de-al 2-lea inel discontinuu (de tip insular) de liber, înconjurat la exterior 
de lemnul celui de-al 3-lea inel. 

Ca şi la nivelul precedent, partea din centru a steiului are un aspect 
uşor trilobat al lemnului suprapus celor 3 fascicule de liber (Fig. 275). 

în plus, cantitatea de suber este mai mare (Fig. 276), ca şi frecvenţa 
celulelor oxalifere din scoarţa primară. 

Rădăcină - treime superioară (Fig. 277, 278, 287) 

Spre baza rădăcinii, pătura de suber este mult mai groasă (Fig. 277), 
felodermul este mai puternic colenchimatizat, cantitatea de celule oxalifere 
din parenchimul cortical primar este foarte mare, iar în cilindrul central se 
observă 4 inele de lemn şi tot atâtea inele de insule liberiene; ultimul liber 
format, cel mai extern, are puţine elemente produse de ultimul cambiu 
supranumerar. în inelele de lemn sunt puţine vase, predominând libriformul, 
extrem de puternic sclerificat şi lignificat (Fig. 278). 

Tulpină - treime superioară (Fig. 279, 288) 

Conturul secţiunii transversale este circular-costat, cu coaste proemi- 
nente (Fig. 279), ce separă valecule (şanţuri) largi şi puţin adânci. 

Epiderma prezintă celule izodiametrice sau uşor alungite tangenţial, cu 
pereţii intern şi extern mai groşi decât ceilalţi; peretele extern este acoperit 
de o cuticulă groasă. Deasupra epidermei se află numeroase şi mari 
formaţiuni secretoare de săruri (peri veziculari - Fig. 279) (Baumesteir and 
Kloos, 1975), întâlniţi la mulţi alţi reprezentanţi ai familiei Chenopodiaceae, 
îndeosebi la specii ale genului Atriplex, cu rol evident în procesul de 
eliminare a sărurilor din corpul plantei. Abundenţa lor impresionantă la 
acest nivel al organului, comparativ cu celelalte niveluri, ar putea să fie 
corelată cu faptul că ţesuturile sunt mai tinere; se cunoaşte faptul că 
organele mai tinere sunt mai sensibile la acţiunea nocivă a sărurilor, ceea ce 
ar putea explica prezenţa unui mecanism mai eficient şi mai specializat în 
eliminarea sărurilor. 

Scoarţa formează cordoane de colenchim angular în coaste (Fig. 279) 
şi este parenchimatic-asimilatoare, de tip meatic, în rest; celulele straturilor 
interne sunt mult mai mari, unele din ele conţinând ursini de oxalat de calciu 
(Fig. 279). 

Cilindrul central cuprinde mai multe (8) fascicule conducătoare libero- 
lemnoase, de mărime diferită, cu cea mai mare parte a lemnului şi a liberului 
de origine primară: în vecinătatea liberului, vasele de lemn sunt separate de 
puţine elemente libriforme. 

La periferia fasciculelor şi între ele se află un ţesut sclerenchimatic ce 
formează un inel gros (Fig. 279), cu celule având pereţii extrem de îngroşaţi 
şi intens lignificaţi; în felul acesta, liberul fasciculelor conducătoare ne apare 
sub formă de insule înconjurate complet de ţesut sclerificat şi lignificat. 

La periferia inelului de sclerenchim se observă primul cambiu 
supranumerar (de origine periciclică), care a format pe alocuri câteva vase 
de lemn spre interior şi mai multe elemente de liber spre exterior; acesta din 
urmă, împreună cu cambiul realizează un inel aproape continuu. 

Măduva este parenchimatic-celulozică, unele celule conţinând ursini 
de oxalat de calciu. 

Tulpină - treime mijlocie (Fig. 280-283, 289) 

Conturul secţiunii transversale este aproape circular, coastele fiind 
mult atenuate şi cu cordoane de colenchim mai subţiri. 

La suprafaţa epidermei sunt mai puţine formaţiuni secretoare de săruri. 

Cilindrul central este mai gros decât la nivelul anterior analizat, 
cuprinzând un inel gros, puternic sclerificat şi lignificat de parenchim 
fundamental (Fig. 281 şi 282) şi o măduvă (Fig. 280) în care proemină 
puternic cele 8 fascicule conducătoare din structura primară. 

Unele celule din zona centrală a măduvei au pereţi lignificaţi şi valoare 
de hidrocite, fapt explicat şi prin caracterul xerofil al plantei, recoltată, chiar 
de pe o sărătură uscată. 

în inelul sclerificat şi lignificat, din loc în loc se observă vase de lemn 
cu dispoziţie neregulată, dar adesea formând şiruri radiare discontinue; 
fiecare din aceste şiruri are la periferie câte o insulă de ţesut liberian. 

Primul şir de vase lemnoase, împreună cu insula (calota) liberiană 
corespunzătoare, formează un inel gros de „fascicule” înfipte în masa funda- 
mentală de libriform (Fig. 283). 

Al doilea inel de fascicule este mult mai subţire, având şi el insulele 
(calotele) liberiene înconjurate de ţesut sclerenchimatic intens lignificat. 

Pe alocuri, la faţa internă a scoarţei primare se observă câteva celule 
de sclerenchim, adesea solitare, localizate la periferia ultimului inel (în 
formare) de cambiu supranumerar şi elemente liberiene formate târziu. 

Tulpină - treime inferioară (Fig. 284, 290-292) 

La acest nivel s-au format deja 2 zone relativ groase de suber (Fig. 
284), separate de o zonă de parenchim cu două tipuri de celule: 

- unele externe, înalte (2-3 straturi), de tip palisadic, imediat sub 
pătura periferică de suber; 

- altele interne, izodiametrice sau alungite în direcţii diferite, lăsând 
spaţii aerifere mai mari între ele, unele conţinând ursini de oxalat de calciu 
(în imediata vecinătate a zonei interne de suber). 

Parenchimul dintre cele 2 zone de suber şi, mai ales, pătura externă, cu 
celule palisadice, joacă rolul unui ţesut acvifer. 

Cât priveşte cilindrul central, acesta este mult mai gros decât la 
nivelurile anterior analizate, cuprinzând un număr de 4-5 inele de insule 
liberiene, celulozice, care corespund, de fapt, împreună cu lemnul de la faţa 
internă, tot atâtor inele de fascicule conducătoare de tip colateral, înfipte în 
masa fundamentală de libriform, extrem de puternic sclerificat şi lignificat. 

Fig. 273 Fig. 274 



Fig. 277 Fig. 278 

Halimione verrucifera. Secţiuni transversale prin rădăcină, treime inferioară (Fig. 273-274), 
treime mijlocie (Fig. 275, 276) şi superioară (Fig. 277, 278). 

Fig. 279 


Fig. 280 


Fig. 281 



Fig. 282 





Fig. 283 


Fig. 284 


Halimione verrucifera. Secţiuni transversale prin tulpină, treime superioară (Fig. 279), 
treime mijlocie (Fig. 280-283) şi treime inferioară (Fig. 284). 

Halimione verrucifera. Secţiuni transversale prin rădăcină, treime inferioară (Fig. 285), 
treime mijlocie (Fig. 286) şi treime superioară (Fig. 287); secţiuni transversalăe prin 
tulpină, treime superioară (Fig. 288) şi treime mijlocie (Fig. 289): scheme. 

Halimione verrucifera. Secţiuni transversale prin tulpină, treime inferioară (Fig. 290-292) 
(scheme). 

Frunza (Fig. 293-304) 

Peţiolul (Fig. 293, 294, 299, 300) 

Conturul secţiunii transversale este semieliptic, modificat de 2 creste 
latero-adaxiale, care delimitează un şanţ larg şi relativ adânc (Fig. 299). 

Epiderma prezintă celule uşor alungite tangenţial, cu pereţii intern şi 
extern groşi, cel din urmă fiind acoperit de o cuticulă subţire. 

Deasupra epidermei se află numeroase formaţiuni secretoare de săruri, 
cu rol evident în procesul de eliminare a excesului de săruri din corpul 
plantei (Baumeister, Kloos, 1974) (Fig. 300). 

Sub epidermă, la faţa abaxială şi la cea adaxială, dar şi în coastele 
latero-adaxiale se găseşte câte un cordon gros de colenchim angular (Fig. 293); 
în rest, între aceste cordoane de colenchim se află parenchim asimilator 
relativ compact, multe celule fiind uşor alungite perpendicular pe epidermă, 
reprezentând chiar un ţesut asimilator de tip palisadic. 

în parenchimul fundamental intern, cu celule foarte mari (unele 
conţinând ursini de oxalat de calciu), se află 3-4 fascicule conducătoare 
dispuse pe un arc, la care se adaugă 2 fascicule mai mici în cele 2 coaste 
latero-adaxiale. 

Toate fasciculele sunt de tip colateral şi au structură primară, prezentând 
la periferia liberului câte un cordon de elemente colenchimatizate (Fig. 294). 

Limbul (Fig. 295-298, 301-304) 

Epiderma văzută de faţă este formată din celule de contur poligonal, 
cu pereţii laterali drepţi (Fig. 295 şi 301). Din loc în loc se observă stomate, 
iar prin transparenţă, ursini de oxalat de calciu. 

Stomatele sunt prezente în ambele epiderme, deci limbul este 
amfistomatic. 

în secţiune transversală, treimea superioară (Fig. 296), se observă 
că nervurile proemină puţin la faţa inferioară a limbului, iar nervura 
mediană are un cordon hipodermic de ţesut colenchimatic. Deasupra 
epidermei au fost evidenţiate formaţiuni secretoare de săruri (denumite 
„bladders” de către Baumeister şi Kloos, 1974; Fahn, 1988; Freitas şi 
Breckle, 1993a; 1993b; Luttge, 1971; Toderich et al, 2002; Waisel, 1974). 
Fasciculele conducătoare sunt de tip colateral, cu structură primară şi 
prezintă la periferia liberului câte un cordon gros de elemente 
colenchimatizate. 

Mezofilul este relativ compact, celulele straturilor hipodermice (uneori 
şi următoarele) fiind de tip palisadic, dar relativ joase; la mijloc se află 

celule mari de ţesut lacunos, unele conţinând ursini de oxalat de calciu (Fig. 
296). După conformaţia mezofilului, limbul are o structură bifacială 
ecvifacială (izofacială). 

în treimea mijlocie (Fig. 297-303), nervura mediană proemină la 
ambele feţe ale limbului şi sub ambele epiderme prezintă ţesut 
colenchimatic (Fig. 297, 303). Ca şi la nivelul precedent, semnalăm prezenţa 
structurilor cu rol în eliminarea sărurilor. 

Structura mezofilului se menţine aceeaşi, cu ţesut palisadic bistratificat 
(dar cu celule joase) sub ambele epiderme. 

în treimea inferioară (Fig. 298, 302, 304) limbul este mai gros şi cu 
nervura mediană puternic proeminentă la ambele lui feţe. Perii secretori de 
săruri au o răspândire relativ dezordonată (Fig. 298 şi 304). 

Nervura mediană cuprinde 4 fascicule conducătoare de tip colateral, 
toate cu colenchim la periferia liberului (Fig. 302). 

Facem câteva precizări suplimentare referitoare la aceşti peri secretori: 
ei sunt numiţi şi peri veziculari, glande in sens larg, „hidatode epidermice” 
sau „hidatode active” de către Haberlandt (1914); sau, mai scurt, „bladders”, 
un termen mai greu traductibil în română, sensul cel mai apropiat de 
realitate fiind cel de „veziculă”, care ar putea însă părea cam vag şi 
imprecis. De fapt, această „ veziculă” reprezintă partea superioară a părului, 
cea care este mai vizibilă şi care acumulează efectiv sărurile. Ea este în 
legătură directă cu cea de-a doua celulă a părului, „pedicelul” (sau 
„piciorul” părului) („stalk cell”),care o uneşte de celulele mezofilului. 

Cert este că la nivelul „veziculei” concentraţia sărurilor este mai 
ridicată comparativ cu cea de la nivelul celulelor din mezofil (Baumeister şi 
Kloos, 1974; Mozafar şi Goodin, 1970, care se referă la Atriplex halimus L.; 
Waisel, 1972 în legătură cu specii ale genului Atriplex', Albert, 1975). După 
acumularea acestor săruri în partea superioară a părului, prin ruperea 
veziculei sărurile sunt depozitate pe suprafaţa frunzei şi ulterior sunt 
îndepărtate. 

Anatomia foliară a acestei specii nu prezintă trăsături particulare, de 
tipul Kranz anatomy, aşa că această specie este una de tip C 3 , ca şi H. 
portulacoides (Frey şi Krirschner, 1983). 

Perii veziculari sunt asemănători ca structură cu cei pe care i-am 
evidenţiat şi analizat noi la Atriplex tatarica. 

Halimione verrucifera este o specie de sărături puternice, uscate, fiind 
mezofilă către xerofilă, heliofilă, foarte puternic alcalinofilă strictă, de la 
puternic la foarte puternic euhalofilă (Bucur şi colab, 1960). 

Fig. 297 Fig. 298 

Halimione verrucifera Secţiuni transversale prin peţiol (Fig. 293-294); epiderma superioară, 
văzută de faţă (Fig. 295) şi secţiuni transversale prin limbul foliar, treime superioară (Fig. 
296), mijlocie (Fig. 297) şi treime inferioară (Fig. 298). 

Halimione verrucifera. Epiderma superioară, văzută de faţă (Fig. 301). 


191 



Bl 


STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 


Petrosimonia oppositifolia (Pali.) Litv. 

Rădăcină - treime inferioară (Fig. 305, 317) 

La acest nivel structura secundară este completată de cea rezultată în 
urma activităţii cambiilor supranumerare (de regulă două), ţesuturile condu- 
cătoare formând inele incomplete sau arcuri de floem şi de xilem. 

în poziţie centrală se observă lemnul secundar compact, având de o 
parte şi de alta două insule de floem secundar (Fig. 305). în jurul acestei 
structuri secundare normale se află zone de xilem cu vase dispuse neregulat, 
separate de mult libriform puternic sclerificat şi intens lignificat; la faţa 
externă a fiecărei zone de xilem se află floemul terţiar, cu tuburi ciuruite, 
celule anexe şi celule de parenchim, unele dintre acestea din urmă conţinând 
ursini de oxalat de calciu. 

La periferia rădăcinii se află 2-3 straturi de suber netipic (celulele nu 
au o dispoziţie strict radiară), aflat în curs de exfoliere parţială. 

Rădăcină - treime mijlocie (Fig. 306, 318) 

La acest nivel rădăcina este mai groasă, structura generală păstrându- 
se aceeaşi, dar există mai multe (3-4) zone concentrice de xilem şi de floem 
(Fig. 306); acesta din urmă este mai subţire şi adesea discontinuu formând 
arcuri larg deschise sau insule. 

Suberul este mai gros, dar tot netipic, pe alocuri parţial exfoliat. 

Tulpină - treime superioară (Fig. 307-310, 319, 320) 

La acest nivel structura este tipic primară. 

Epierma prezintă celule izodiametrice şi izomorfe, cu peretele extern 
acoperit de o cuticulă groasă. 

Scoarţa este groasă şi chiar colenchimatizată în poziţie hipodermică 
(Fig. 307). în rest este formată din celule foarte mari, cu meaturi între ele, 
constituind un veritabil ţesut acvifer (Fig. 308-309). Pe alocuri, în poziţie 
hipodermică lipseşte colenchimul, locul lui fiind luat de celule alungite 
perpendicular pe epidermă, amintind de ţesutul palisadic al frunzei; la faţa 
internă a acestui ţesut palisadic se află o bandă de celule clorofiliene 
rotunjite, mult mai mici decât celelalte celule ale parenchimului cortical 
(Fig. 308-309). 

Cilindrul central cuprinde câteva (5) fascicule libero-lemnoase, sepa- 
rate de raze medulare largi, parenchimatic-celulozice. Lemnul are vasele 
dispuse în şiruri radiare (Fig. 310) separate de parenchim celulozic, iar 
liberul cuprinde tuburi ciuruite şi celule anexe. Prin forma şi mărimea 

celulelor, zonele de liber diferă puţin de razele medulare, astfel încât 
împreună formează un inel aproape continuu. 

La faţa externă a fasciculelor libero-lemnoase s-a edificat deja o zonă 
groasă de cambiu supranumerar, care a produs câteva vase la faţa internă, 
separate de celule de parenchim celulozic, şi mai multe grupe de elemente 
liberiene spre exterior. întreg cilindrul central este înconjurat de 1-2 straturi 
de elemente moderat colenchimatizate. 

Tulpină - treime mijlocie (Fig. 311-313, 321) 

La acest nivel conturul secţiunii transversale este neregulat-circular, 
cu coaste atenuate. 

Epiderma are celulele cu toţi pereţii îngroşaţi, cel extern fiind 
acoperit de o cuticulă groasă. 

Parenchimul cortical intern nu are elemente colenchimatizate. Multe 
celule din scoarţă sunt puternic aplatizate, aşa încât lumenul abia mai este 
vizibil (Fig. 312). 

Măduva este groasă, unele celule fiind oxalifere. 

Structura primară a steiului evidenţiază vase de xilem dispuse în 
şiruri radiare, separate de celule de parenchim celulozic (Fig. 313). Ţesutul 
liberian primar este înfipt în masa fundamentală de ţesut lignificat. 

Din activitatea unui cambiu supranumerar a rezultat un inel relativ 
gros de xilem spre interior şi un inel mai subţire de floem spre exterior. în 
grosimea inelului de xilem se observă puţine vase, dispersate neregulat, între 
ele predominând libriformul, puternic sclerificat şi intens lignificat (Fig. 311). 

Tulpină - treime inferioară (Fig. 314- 316, 322) 

Epiderma prezintă celule alungite tangenţial, cu peretele extern 
acoperit de o cuticulă relativ groasă. 

Scoarţa este subţire, de tip colenchimatic în poziţie hipodermică, cu 
celule vizibil alungite tangenţial şi aplatizate radiar (Fig. 316). 

Cilindrul central este foarte gros şi aproape în totalitate lignificat, 
exceptând insulele de floem, cu elemente având pereţii celulozici. 

Centrul organului este ocupat de o măduvă parenchimatic-celulozică, 
cu unele celule în curs de dezorganizare, rezultînd câteva cavităţi aerifere de 
mărime diferită şi de contur neregulat (Fig. 315). 

în zona perimedulară sunt înfipte mai multe (10) fascicule condu- 
cătoare cu structură primară, vasele de lemn formează şiruri radiare separate 
de parenchim celuluozic, iar liberul este înconjurat de elemente cu pereţii 
lignificaţi, aparţinând lemnului şi ţesuturilor adiacente. Doar unele fascicule 
au şi un început de structură secundară la nivelul xilemului, unde se observă 
fibre libriforme cu pereţii îngroşaţi şi lignificaţi. 

între aceste fascicule, de tip colateral, şi inelul de floem se află un inel 
gros de xilem secundar compact, în care vasele sunt dispersate neregulat, între 
ele predominând libriformul, puternic sclerificat şi intens lignificat (Fig. 314). 
în grosimea inelului de xilem terţiar sunt prezente numeroase insule de floem, 
fără o dispoziţie strict circulară; totuşi, se pot aproxima un număr de trei zone 
concentrice de insule liberiene, ceea ce dovedeşte că au funcţionat trei cambii 
supranumerare. 

Ultimul cambiu supranumerar a produs un inel extern de elemente 
parenchimatic-celulozice, unele cu valoare de vase liberiene, iar la faţa 
internă, vase de lemn în curs de edificare, cu pereţii nelignificaţi, separate de 
celule de parenchim celulozic. 

Chiar la baza tulpinii, structura este asemănătoare, dar insulele de floem 
sunt mai mici şi dispersate mai neregulat, libriformul este mai puternic 
sclerificat, cuticula este mai groasă, scoarţa este mai puternic colenchimatizată, 
iar din loc în loc se observă lenticele, cu ţesutul de umplutură vizibil suberificat. 



Petrosimonia oppositifolia. Secţiuni transversale prin rădăcină, treime inferioară (Fig. 317) 
şi treime mijlocie (Fig. 318): scheme. 

Fig. 307 Fig. 308 



Petrosimonia oppositifolia. Secţiuni transversale prin rădăcină, treime inferioară (Fig. 305) 
şi treime mijlocie (Fig. 306) şi secţiuni transversale prin tulpină, treime superioară 
(Fig. 307-310). 

Fig. 311 


Fig. 312 



Fig. 313 


Fig. 314 



Fig. 315 


Fig. 316 


Petrosimonia oppositifolia. Secţiuni transversale prin tulpină, treime mijlocie (Fig. 311-313) şi 
treime inferioară (Fig. 314-316). 

Frunza (Fig. 323-326) 

în secţiune transversală prin limb, conturul limbului este semicir- 
cular, cu faţa adaxială plană. 

Epiderma prezintă celule izodiametrice, izomorfe, cu peretele extern 
acoperit de o cuticulă subţire. 

Sub ambele epiderme, exceptând zonele marginale (latero-adaxiale), 
se află ţesut asimilator de tip palisadic, unistratificat, cu celule foarte joase; 
la faţa internă a ţesutului palisadic se află un strat de celule asimilatoare 
izodiametrice, aparţinând ţesutului lacunos (Fig. 323, 326). 

Masa fundamentală a limbului foliar este reprezentată de un paren- 
chim acvifer format din celule foarte mari, cu pereţii relativ subţiri şi cu 
meaturi între ele. în acest parenchim fundamental acvifer se află 3 fascicule 
conducătoare libero-lemnoase, de tip colateral, cu structură primară, cel 
median având dimensiuni mai mari (Fig. 324). 

în afară de aceste fascicule centrale, imediat sub clorenchimul intern 
se află mai multe (aproximativ 25) fascicule conducătoare extrem de mici, 
cu puţine vase de lemn, în contact direct cu cel asimilator. Local, la faţa 
abaxială clorenchimul lipseşte (Fig. 325), parenchimul acvifer aflându-se în 
contact cu epiderma, ca şi la marginile limbului. 

La Petrosimonia oppositifolia şi P. triandra (specie pe care o vom 
pune în discuţie în rândurile următoare), am evidenţiat tipul anatomic 
kochioid, ce caracterizează plantele de tip C 4 . Secţiunile transversale trebuie 
analizate cu multă atenţie, deoarece continuitatea/discontinuitatea clorenchi- 
mului intern sunt factori de „diagnostic” cert. Acest tip este foarte asemă- 
nător cu cel salsoloid, singura diferenţă fiind faptul că, în acest caz, 
straturile concentrice sunt continuue (Gamaley, 1985; Voznesenskaya, 
1999; Jacobs, 2001; Muhaidat et al., 2007; Pyankov et al., 1997; Pyankov et 
al., 2001), ca şi specia P. brachiata, investigată de Lrey şi Kurschner 
(1983). 

Fig. 323 



Fig. 324 




Fig. 326 


Petrosimonia oppositifolia. Secţiuni transversale prin limbul foliar (Fig. 323-326). 

Petrosimonia triandra (Pali.) Simonk. 

Rădăcină - treime mijlocie (Fig. 327, 334) 

La acest nivel structura este tipică pentru cele mai multe specii din 
familia Chenopodiaceae, având în vedere fenomenul de policambie şi 
ţesuturile rezultate din activitatea cambiilor supranumerare. 

în partea centrală a rădăcinii (Fig. 327) se distinge încă structura 
primară, de tip diarh, după care urmează o structură relativ omogenă, repre- 
zentată prin mai multe zone concentrice de fascicule libero-lemnoase, între 
care se află raze sclerificate şi lignificate. 

Vasele lemnoase din structura primară au diametrul mic, iar pereţii sunt 
intens lignificaţi; vasele din fasciculele rezultate în urma activităţii cambiilor 
supranumerare succesive au diametrul mult mai mare şi peretele foarte gros, 
dar foarte slab lignificat, fiind dispersate neregulat şi cu mult libriform între ele. 

Liberul fasciculelor conducătoare formează benzi tangenţiale subţiri, 
întrerupte din loc în loc de şiruri înguste de celule mecanice cu pereţii puternic 
îngroşaţi şi moderat lignificaţi, ca şi cei ai libriformului din structura lemnului. 

La nivelul secţionat se observă aproximativ 4 inele (cercuri) concen- 
trice de ţesuturi conducătoare, rezultate din activitatea unui număr de 4 
cambii supranumerare. 

La periferia rădăcinii, ţesuturile corticale primare s-au exfoliat, pe 
alocuri observându-se doar resturi din ţesutul suberos netipic, rezultat din 
activitatea felogenului. 

Rădăcină - treime inferioară (Fig. 333) 

în structura generală se disting 6-7 inele concentrice de ţesuturi condu- 
cătoare, rezultate din activitatea tot atâtor zone cambiale supranumerare. Se 
observă o mare cantitate de libriform, un număr mai mic de vase lemnoase 
dispersate neregulat şi numeroase benzi tangenţiale subţiri de ţesut liberian, 
care marchează locul şi numărul fasciculelor conducătoare ce au luat naştere 
din activitatea cambiilor supranumerare. 

Toate elementele mecanice de sclerenchim (libriform) au peretele 
extrem de gros şi în cea mai mare parte intens lignificat. 

Tulpină - treime superioară (Fig. 328-330, 335) 

Epiderma prezintă celule mici, cu toţi pereţii îngroşaţi, cel extern fiind 
acoperit de o cuticulă relativ subţire (Fig. 329). Din loc în loc se află peri 
protectori. 

Scoarţa este relativ subţire, cu un strat hipodermic moderat colenchi- 
matizat şi alte 3-4 straturi de celule mai mari, cu meaturi vizibile între ele 

(Fig. 330), stratul cel mai intern reprezentând un endodermoid amilifer, 
format din celule mai mici, alungite tangenţial. 

Cilindrul central cuprinde câteva (5-7) fascicule conducătoare libero- 
lemnoase, de mărime diferită, separate de raze medulare parenchimatic- 
celulozice (Fig. 328). 

Toate fasciculele conducătoare prezintă liber format din tuburi ciuruite 
şi celule anexe şi lemn format din şiruri radiare de vase, separate de celule 
de parenchim celulozic; aşadar, structura este tipic primară. 

La periferia fasciculelor conducătoare şi-a făcut apariţia deja primul 
cambiu supranumerar, de origine periciclică, care începe să funcţioneze 
bifacial, dând pe alocuri lemn spre interior şi liber spre exterior; procesul de 
traheogeneză este încă în derulare, unele vase de lemn având pereţii foarte 
subţiri, celulozici. 

De subliniat este faptul că acest prim cambiu supranumerar formează 
un inel continuu, pluristratificat, care va produce fascicule libero-lemnoase, 
iar pe alocuri, raze medulare. 

Măduva este relativ subţire, parenchimatic-celulozică, de tip meatic, 
formată din celule mari şi cu pereţi foarte subţiri în comparaţie cu cele ale 
parenchimului cortical (Fig. 328). 

Tulpină - treime mijlocie (Fig. 331, 336) 

La acest nivel celulele epidermice au cuticula mai groasă. 

Scoarţa este mai subţire, cu multe celule aplatizate radiar şi cu pereţii 
foarte groşi, endodermoidul având celulele extrem de mult alungite tangen- 
ţial şi cu pereţii relativ subţiri. 

Cilindrul central este foarte gros, în el distingându-se: 

- structura primară, în poziţie perimedulară, cu lemn având şiruri de 
vase separate de celule de parenchim celulozic (Fig. 331); 

- structura secundară, reprezentată de lemn cu puţine vase şi mult 
libriform, iar din loc în loc, insule de liber; 

- structura terţiară, rezultată din activitatea cambiului supranumerar, 
caracterizată printr-o cantitate foarte mare de libriform, puternic sclerificat, dar 
puţin lignificat, în care sunt dispersate neregulat vase lemnoase; la periferia 
acestui inel gros de xilem terţiar se observă un inel subţire de elemente liberiene. 

Tulpină - treime inferioară (Fig. 332, 337) 

Structura se menţine aceeaşi, cu deosebirea că cilindrul central este 
mult mai gros, cuprinzând o cantitate mare de libriform, relativ puţine vase 
de lemn, dispersate neregulat sau formând şiruri radiare discontinue, şi 
puţine insule foarte mici de ţesut liberian (Fig. 332). 

în măduvă se observă celule cu ursini de oxalat de calciu. 

Fig. 327 


Fig. 328 




Fig. 329 Fig. 330 



Fig. 331 Fig. 332 


Petrosimonia triandra. Secţiuni transversale prin rădăcină, treime mijlocie (Fig. 327) şi 
prin tulpină, treime superioară (Fig. 328-330), treime mijlocie (Fig. 331) şi treime inferioară 
(Fig. 332). 

Petrosimonia triandra. Secţiuni transversale prin rădăcină, treime inferioară (Fig. 333), 
treime mijlocie (Fig. 334) şi treime superioară (Fig. 335); secţiune transversală prin tulpină, 
treime mijlocie (Fig. 336) şi treime inferioară (Fig. 337): scheme. 

Frunza (Fig. 338-349) 


Limbul 

Epiderma văzută de faţă (Fig. 343) prezintă celule poligonale, cu 
pereţii laterali drepţi. Din loc în loc se observă stomate de tip anomocitic sau 
de tip tetracitic. Prin transparenţă se observă celule cu ursini de oxalat de 
calciu. 

în secţiune transversală, treimea superioară (Fig. 338, 339, 344, 345), 
conturul limbului este circular. 

Structura este foarte asemănătoare cu cea a limbului foliar de la P. 
oppositifolia. în ţesutul palisadic (Fig. 339, 345), unele celule prezintă ursini 
de oxalat de calciu. 

La faţa internă a clorenchimului intern (Fig. 339) se observă numeroa- 
se grupe mici de elemente de contur circular cu pereţii îngroşaţi şi lignifi- 
caţi, de diametru foarte mic, amintind de vasele lemnoase ale fasciculelor 
conducătoare (Fig. 339, 345). Pe alocuri, astfel de grupe de elemente vascu- 
lare se află şi în interiorul parenchimului central unde, împreună cu câteva 
celule mici din jur, formează veritabile fascicule conducătoare (Fig. 338). 

în treimea mijlocie (Fig. 340, 346, 347) structura se menţine, în linii 
mari, asemănătoare cu cea din treimea superioară, adică: ţesut acvifer, 
parenchim asimilator subiacent (ce înglobează mici şi, în mare parte 
nediferenţiate fascicule conducătoare), parenchim central (cu veritabile 
fascicule conducătoare) (Fig. 340). 

în treimea inferioară (Fig. 341, 342, 348, 349), conturul secţiunii 
prin limb este semicircular, cu faţa adaxială plană (Fig. 348). 

Epiderma are celule neuniforme: unele mari, altele mai mici; în plus, 
unele celule au peretele extern concav (de formă semilunară), mai îngroşat 
decât ceilalţi, acoperit de o cuticulă foarte subţiri (Fig. 342). 

în poziţie hipodermică se află un strat de celule care, prin forma lor, 
constituie un ţesut palisadic (Fig. 342 şi 349). Acest ţesut este întrerupt 
uneori, în dreptul coastelor latero-adaxiale şi la faţa abaxială, de celule 
foarte mari, de formă eliptică; unele celulele sunt de 2-3 ori mai înalte decât 
celulele epidermice. Acest ţesut este întrerupt în dreptul coastelor latero- 
adaxiale şi, uneori, pe faţa abaxială, de câte o celulă de formă circulară sau 
eliptică. 

Acestei palisade îi urmează un strat clorenchimatic intern, adesea 
unistratificat, în care unele celule sunt oxalifere. în legătură directă cu 

stratul de celule asimilatoare se află numeroase şi extrem de mici fascicule 
conducătoare, cu foarte puţine elemente de floem şi de xilem, acesta din 
urmă având însă elemente cu pereţi subţiri şi slab lignificaţi. Urmează un 
parenchim de tip meatic, cu celule foarte mari, având pereţii foarte subţiri. 

Partea centrală a limbului este un parenchim de tip meatic, cu celule 
foarte mari, având pereţii foarte subţiri, constituind un veritabil ţesut acvifer. 
Prezenţa acestui ţesut cu rol acvifer trebuie pusă în legătură cu factorii de 
mediu locali, ţinând seama de faptul că planta a fost colectată de pe o 
sărătură uscată, rezerva de apă fiind astfel explicabilă. Pentru xerofitism 
pledează şi reducerea suprafeţei foliare, tot în sensul micşorării transpiraţiei 
şi reţinerii apei în corpul plantei. în plus, apa poate servi şi la procesul de 
diluţie a sărurilor, micşorându-le concentraţia. Acest aspect, alături de alte 
date, arată că diluţia sărurilor prin creşterea conţinutului de apă pe parcursul 
maturării frunzei este un fenomen de adaptare larg răspândit printre halofite, 
care includ chiar specii xerofite, precum graminee şi ciperacee (Albert, 
1975). 

în acest parenchim central se află 3 fascicule conducătoare libero- 
lemnoase, din care cel median este mai mare, având vasele de lemn dispuse 
în şiruri radiare paralele între ele şi perpendiculare faţă de epidermă (Fig. 
341); în fasciculele laterale, mult mai mici, poziţia liberului şi a lemnului 
este diferită. 

Acest tip de anatomie foliară corespunde, de asemeni, ca şi la P. 
oppositifolia, tipului kochioid. 

Aşadar, P. triandra este o specie de sărături uscate; din asemenea 
habitate am colectat-o şi noi. Este o specie xerofilă, heliofilă strictă, de la 
slab la puternic şi foarte puternic euhalofilă, ce se dezvoltă pe sărături uscate 
sau pe sărărturi ce se uscucă puternic şi repede în stratul de la adâncimea de 
10-20 cm. Este o plantă cu frunze filiforme, uşor ceroase, scorţoase şi 
suculente (Bucur şi colab, 1961). Prezenţa ţesuturilor acvifere explică 
supravieţuirea speciei în condiţii de uscăciune, dar şi posibilul efect de 
diluţie pe care apa îl are asupra sărurilor concentrate. 

Şerbănescu (1965) aprecia că este vorba de o specie de sărături 
clorurice, cu umiditate scăzută în timpul verii. 

Fig. 338 Fig. 339 




Fig. 341 



Fig. 342 


Petrosimonia triandra. Secţiuni transversale prin limbul foliar, treime superioară (Fig. 338-339), 
treime mijlocie (Fig. 340) şi treime inferioară (Fig. 341, 342). 

Petrosimonia triandra. Secţiuni transversale prin limbul foliar, treime mijlocie (Fig. 347 - 
detaliu) şi treime inferioară (Fig. 348 - schemă, Fig. 349 — detaliu). 

Salicornia europaea L. 

Rădăcină - treime inferioară (Fig. 350, 362) 

Structura secundară se datorează ambelor meristeme laterale: 
felogenul şi cambiul. 

Felogenul produce o zonă relativ subţire (3-5 straturi) de celule 
suberoase tipice, dar fără o dispoziţie strict radiară. 

Cambiul produce puţin liber şi mai mult lemn secundar în jurul celor 
3 fascicule de lemn primar ale steiului triarh. 

Cilindrul central este foarte gros, însă rezultă îndeosebi din activita- 
tea cambiilor supranumerare. Acestea produc mai cu seamă vase de lemn 
(dispersate neregulat) şi celule de libriform, iar în masa fundamentală, 
sclerificată şi lignificată, sunt dispersate numeroase (20-25) şi mici insule de 
liber; dispoziţia acestora nu este ciclică, tipică, deci pot fi considerate ca 
fiind rezultatul activităţii unui număr de 3-4 cambii supranumerare (Fig. 350). 
Ultimul cambiu supranumerar format a generat un ţesut sclerificat, dar 
nelignificat, în vecinătatea imediată a peridermei; acest ţesut poate fi 
considerat ca un feloderm de tip mecanic, totdeauna mai gros decât suberul 
de la periferia lui. 

Rădăcină - treime mijlocie (Fig. 351, 352, 363) 

Structura rămâne asemănătoare cu cea din treimea inferioară, cu 
deosebirea că elementele libriformului au pereţii extrem de îngroşaţi şi 
lignificaţi, lumenul devenind adesea filiform (punctiform). Unele din 
insulele liberiene sunt foarte apropiate, formând veritabile arcuri suprapuse 
(Fig. 351,352). 

Rădăcină - treime superioară (Fig. 364) 

Arcurile de ţesut liberian sunt mai largi, rezultate din contopirea 
unora dintre insulele menţionate la nivelurile inferioare ale rădăcinii; aceste 
arcuri sunt foarte subţiri şi dispoziţia lor reflectă activitatea unui număr de 
4-5 cambii supranumerare. 

Deşi această specie este una de habitate umede, poate să surprindă, 
la prima vedere, absenţa formaţiunilor aerifere de la nivelul acestui organ. 
Unele studii au arătat că este una din puţinele specii care are aerenchim slab 
dezvoltat, de aproximativ 3-6%, aceasta chiar şi în condiţii de hipoxie 
(Pearson şi Havill, 1988). Ca urmare, se pare că există adaptări metabolice 
la băltire. Plantulele acestei specii din solurile saline inundate nu sunt 
afectate de anaerobioză (Schat et al., 1987, cit. de Keiffer et al., 1994). în 

plus, S. europaea este foarte tolerantă la acumularea ionilor de sulf (Ingold 
şi Havill, 1984). Mai există şi alte fenomene care pot exlpica slaba 
dezvoltare a aerenchimului la specia investigată de noi. Sistemul radicular 
superficial, extins în straturile aerobe ale solului, împreună cu o mişcare 
internă corespunzătoare a oxigenului, se pare că intervin în supravieţuirea 
unor specii de higrohalofite (inclusiv Salicornia ) în condiţii de băltire 
(Pearson şi Havill, 1988; Mahall şi Park, 1976). 

Tulpina propriu-zisă (sub segmentul cărnos, nearticulată) 

(Fig. 353-361, 365-367) 

Suberul are grosime diferită pe circumferinţa organului şi este în 
bună parte în curs de exfoliere, cu celule netipice. 

Structura primară este reprezentată, la nivelul cilindrului central, de 
fascicule (6-7) libero-lemnoase, ce prezintă insule liberiene înconjurate complet 
de elemente sclerificate şi lignificate. Măduva este în cea mai mare parte în 
curs de dezorganizare, rezultând o cavitate aeriferă centrală (Fig. 353). 

Structura rezultată în urma activităţii cambiilor supranumerare este 
reprezentată de un inel foarte gros de libriform, în care sunt înfipte mai 
multe insule liberiene mici (Fig. 354). La faţa lor internă sunt puţine vase de 
lemn, al căror diametru nu diferă prea mult de cel al fibrelor lemnoase; ele 
se deosebesc însă prin peretele ceva mai subţire şi mai puţin lignificat. 
Fibrele liberiene au peretele extrem de gros, foarte intens lignificat. Ultimele 
elemente de libriform au pereţii slab lignificaţi sau complet celulozici. 

La periferia acestui stei gros se află 2-3 straturi de celule cu pereţii 
moderat îngroşaţi, dar lignificaţi, din care cel extern are celule mult alungite 
tangenţial, luând aspectul unei endoderme (Fig. 355), pe care am menţionat- 
o la rădăcină, iar celelalte 2 straturi ar avea valoare de periciclu. 

Segment tulpinal cărnos (internod mare) (Fig.356-358, 365) 

Epiderma are celule alungite tangenţial, cu peretele extern mai 
îngroşat decât ceilalţi şi acoperit de o cuticulă striată, relativ groasă. 

Scoarţa este foarte groasă, diferenţiată în parenchim asimilator de tip 
palisadic (bistratificat sau tristratificat), cu celule înalte (Fig. 356), 
parenchim acvifer de tip meatic, cu celule foarte mari (Fig. 358) şi 
endodermă de tip primar (Fig. 357); aceasta din urmă, ca şi stratul de la 
periferia ei, prezintă celule foarte mici, alungite tangenţial. Celulele 
endodermei au toţi pereţii, dar mai ales cei laterali, moderat îngroşaţi şi 
lignificaţi, fapt ce ne determină s-o considerăm mai degrabă de tip secundar. 

în grosimea parenchimului acvifer, la limita dintre acesta şi 
parenchimul asimilator, se află numeroase fascicule conducătoare foarte 

mici, cu dispoziţia neregulată a lemnului şi a liberului, de aceea secţiunea 
transversală ne arată vase inelate şi spiralate secţionate longitudinal. 

Diferenţierea scoarţei în parenchim palisadic extern şi parenchim 
lacunos (acvifer) intern a determinat pe unii autori să considere că această 
structură aparţine limbului foliar şi că doar cilindrul central ar ţine de 
structura particulară a tulpinii. 

Cilindrul central este foarte subţire şi începe cu un strat de celule 
periciclice, extrem de mici, cu toţi pereţii moderat îngroşaţi, dar intens 
lignificaţi. în acest cilindru central distingem o măduvă axială (multe din 
celule s-au dezorganizat, rezultând o cavitate aeriferă mai mult sau mai 
puţin romboidală în secţiune transversală), un număr de 6 fascicule 
conducătoare libero-lemnoase şi un inel foarte gros de sclerenchim (Fig. 
357), la periferia lor, în care sunt înfipte câteva insule foarte mici de 
elemente liberiene. 

Aceasta dovedeşte că imediat după structura primară s-a edificat o 
zonă cambială, din activitatea căreia a rezultat foarte mult libriform, care 
vine în contact cu razele medulare sclerificate şi lignificate şi cu ţesutul 
lemnos al fasciculelor conducătoare; în felul acesta liberul este complet 
înconjurat de ţesut sclerificat şi lignificat. Ultimele elemente de libriform, de 
asemenea cu pereţii foarte groşi, nu sunt lignificate; ele se află între 
periciclu şi inelul sclerificat şi lignificat de la faţa externă a fasciculelor 
conducătoare. 

în legătură cu anatomia acestei specii se impun mai multe discuţii. 
Salicornia este un gen foarte interesant, controversat şi „intrigant” prin 
problematicile ridicate din punct de vedere structural. 

Suculenţa este una din trăsăturile cele mai caracteristice acestui gen, 
fiind practic prima trăsătură asociată cu morfologia şi ecologia lui. 

însă, oarecum legat de suculenţă, la acest taxon mai există o 
problemă destul de controversată chiar şi în zilele noastre: care este originea 
acestor ţesuturi suculente şi, mai ales, formaţiunile vegetative supraterane ar 
trebui considerate tulpină sau frunze? Spunem aceasta, gândindu-ne în 
primul rând la morfologia şi anatomia speciei Salicornia europaea, 
caracterizată uneori ca plantă afilă, alteori cu frunze mici, extrem de reduse, 
sau concrescute parţial cu tulpina. 

Halofitele suculente sunt clasificate, în general, în două categorii: 
cele cu frunze suculente şi cele cu tulpini suculente. Dar iată că, cel puţin 
din punct de vedere morfologic, dacă nu chiar şi anatomic, distincţia între 
cele două organe nu poate fi făcută cu uşurinţă. 

Unii autori (De Fraine, 1912; Halket, 1928; James şi Kyhos, 1961) 
privesc aceste organe suculente ca fiind frunze după origine, în vreme ce 
alţii (Fahn şi Arzee, 1959; Fahn, 1963) le privesc ca fiind tulpini, scoarţa lor 

fiind suculentă. Opinia noastră, vorbind din punct de vedere strict histo- 
anatomic, este că natura acestor organe cărnoase este foliară, pentru aceasta 
pledând structura tipică de limb, cu epidermă, ţesut palisadic bi- sau 
tristratificat şi parenchim acvifer care înconjoară cilindrul central. în plus, 
prezenţa a numeroase fascicule conducătoare la limita dintre ţesutul 
palisadic şi cel lacunos ar fi o dovadă că întreaga structură aparţine unei 
perechi de frunze opuse, strâns alipite la faţa externă a tulpinii. 

Anderson (1975), care face studii pe Salicornia virginica, se referă la 
acest ţesut suculent ca la o frunză, arătând că, de fapt, aşa-numita tulpină 
afilă nu este altceva decât o tulpină cu două frunze aplatizate, care 
înconjoară fiecare intemod. 

Originea foliară a acestor ţesuturi suculente este susţinută şi de 
Duval-Jouve (1868) (cit. de Fahn şi Arzee, 1959). 

Keller (1951) (cit. de Fahn şi Arzee, 1959) este de părere că la 
speciile de Salicornia formaţiunea aceasta suculentă provine din fuziunea şi 
alipirea frunzelor cu tulpina. Concluziile lui s-au bazat pe studierea unor 
anomalii, cum ar fi plantule cu 3 cotiledoane şi noduri unifoliate, aranjament 
asimetric al ţesutului suculent intemodal la unele plante care au fost cultivate. 

Leisle (1949), studiind anatomia şi ecologia unor halofite şi xerofite 
cu frunze reduse, precizează că la Anabasis aphylla acest ţesut suculent 
derivă din fuziunea frunzelor opuse. 

Cooke (1911), studiind anatomia speciei Salicornia australis, se 
referă la această formaţiune suculentă ca reprezentând de fapt baza frunzelor 
ce înconjoară tulpina propriu-zisă. 

Chermezon (1910), care a investigat specia Salicornia fruticosa, 
afirmă că stratul de celule care mărgineşte ţesutul acvifer la interior este 
format din celule distincte, aplatizate tangenţial, ceea ce ar reprezenta de 
fapt epiderma superioară a frunzei sudate cu tulpina. 

Problemele ridicate de definirea şi caracterizarea acestor ţesuturi 
suculente sunt legate, aşa cum am pus şi noi în discuţie (Grigore, 2008b), şi 
de lipsa unui limbaj uniform şi a unei caracterizări constante structurilor 
evidenţiate la nivelul acestor ţesuturi cărnoase, suculente. Acesta este 
motivul pentru care nici noi nu preferăm folosirea unui termen precis, 
constant, ci mai degrabă apelăm la expresia generică „ţesut suculent”, 
„formaţiune suculentă”, care poate părea un pic cam vagă. De fapt, folosim 
această sintagmă pentru a desemna totalitatea ţesuturilor cuprinse de la 
epidermă şi până în interior, la nivelul a ceea ce pare şi a fost descris ca 
cilindru central (tulpină propriu-zisă); deşi, punctul nostru de vedere este că 
această formaţiune are origine foliară. 

De exemplu, Cross (1909) studiază aceeaşi specie, Salicornia 
australis, şi caracterizează planta ca fiind complet (subl. n.) lipsită de 

frunze, deşi secţiunea transversală prin „tulpină” este destul de asemănă- 
toare cu cea prezentată de Cooke (1911). 

Suculenţa conferită plantei de aceste formaţiuni este o trăsătură 
comună multor specii de halofite. 

Salicornia europaea este o higro-halofită, fiind recoltată, ca şi 
Suaeda maritima, de pe o sărătură umedă, nisipoasă, colmatabilă uneori, iar 
prezenţa suculenţei, alături de efectul dilutiv pe care l-am mai amintit, 
intervine şi în menţinerea turgescenţei celulare, adică un alt mijloc 
responsabil de poziţia erectă a plantei, fiind cunoscut faptul că ţesuturile 
mecanice sunt rudimentare, slab dezvoltate la această specie. „îndată ce 
turgescenţa nu mai este asigurată, prin absenţa apei, planta piere în mod 
fatal”, scrie Prodan (1922), referindu-se la Salicornia. Din acest motiv, 
specia este legată de medii puternic saline, clorurice, dar umede; este vorba, 
practic, de un lanţ microecologic închis, adică salinitatea clorurică a solului 
induce suculenţa, având şi rol atât de diluţie a ionilor toxici, cât şi de 
menţinere a presiunii osmotice, a turgescenţei, ceea ce permite plantei 
absorbţia sevei brute pe de o parte, dar şi poziţia erectă a plantei, pe de altă 
parte. în lipsa apei din sol, planta poate muri fie din cauza concentrării 
sărurilor în celule, cu efect letal, fie din cauza pierderii, reversibile sau nu, a 
portului erect. Iată, deci, că şi bilanţul hidric, alături de cel al sărurilor, nu 
trebuie nicidecum neglijat. 

Aşadar, Salicornia europaea este o specie higrofilă, de la potrivit la 
puternic halofilă, dezvoltându-se pe lăcovişti salinizate, umede de luncă în 
profunzime şi mai puţin umede la suprafaţă (Bucur şi colab., 1960), având 
aproximativ aceleaşi exigenţe ecologice ca şi Suaeda maritima. Ambele sunt 
specii care formează asociaţii clorurice (Şerbănescu, 1965). în plus, vorbind 
de importanţa apei pentru Salicornia trebuie spus că germinarea seminţelor 
se face, în majoritatea cazurilor, sub apa de precipitaţii, când sărurile sunt 
foarte diluate, conform aceluiaşi autor. 

Segmente tulpinale articulate, imbricate, mici (Fig. 359-361, 
366-367) 

Axul organului este ocupat de câteva fascicule conducătoare mici şi 
de o măduvă centrală, redusă la câteva (3-5) celule. Vasele de lemn (6) au 
pereţii puternic îngroşaţi, dar nelignificaţi. 

Cea mai mare parte din grosimea organului este parenchimatic- 
celulozică, cu celule ce formează însă ţesuturi diferite: 

- 2 benzi largi şi opuse, cu structură de limb foliar, având 2 straturi 
de celule palisadice; 

- 2 raze foarte largi, cu toate celulele alungite radiar, care ajung 
până în vecinătatea steiului. 

La faţa internă a celor 2 benzi de parenchim palisadic se află un ţesut 
lacunos tipic, cu celule izodiametrice mari, având valoare de parenchim 
acvifer; în acesta din urmă, şi mai ales la limita între cele 2 ţesuturi, se află 
numeroase fascicule conducătoare mici; în plus, la nivelul parenchimului 
palisadic am observat mai multe traheoidioblaste, înalte cât toată grosimea 
ţesutului palisadic, saculiforme, cu îngroşări (Fig. 359-361); în lungul 
acestor elemente se observă numeroase benzi paralele, îngroşate; acestea, 
împreună cu starea de turgescenţă conferită de bogăţia apei, ar putea 
contribui la funcţia de susţinere a plantei în poziţie verticală. 

Prezenţa a numeroase fascicule conducătoare la limita dintre ţesutul 
palisadic şi cel lacunos ar fi o dovadă că întreagă structură aparţine unei 
perechi de frunze opuse, strâns lipite la faţa externă a tulpinii. 

Epiderma prezintă celule izomorfe, izodiametrice, cu peretele extern 
acoperit de o cuticulă groasă. Din loc în loc se află stomate înconjurate de 
celule epidermice cu pereţii laterali fin ondulaţi. 

Cu referire la aceste traheoidioblaste (numite aşa de către Anderson, 
1974), putem afirma că, deşi evidenţiate de mult timp, aceste structuri au 
născut controverse şi interpretări diferite, care reţin atenţia chiar şi în zilele 
noastre. 

Ele au fost evidenţiate de Anderson (1974) la S. virginica, de 
Chermezon (1910) la S. fruticosa şi S. herbacea, de Cooke (1911) la S. 
australis, de Keshavarzi şi Zare (2006), la S. europaea, de Fahn şi Arzee 
(1959) la Arthrocnemum glaucum. 

Trebuie spus că rolul acestor formaţiuni atât de interesante rămâne 
deocamdată discutabil. Funcţia lor a fost, rând pe rând, presupusă de autorii 
care au investigat diferite specii ale genului Salicornia. 

Astfel, Duval-Jouve (1868) le-a evidenţiat la S. fruticosa, numindu- 
le „Ies grandes cellules spiralees ” şi le-a atribuit un rol aerifer, ceea ce l-a 
determinat să le numească, chiar în anumite locuri ale aceluiaşi articol, „ Ies 
cellules aeriferes Acestea se deosebesc de celulele palisadice prin lungi- 
mea lor mare, prin conformaţie, fiind întotdeauna într-un număr mult mai 
mic decât celulele parenchimului palisadic, în masa cărora sunt localizate. 
Aproape întotdeauna sunt situate pe direcţia şi dedesubtul stomatelor, fără 
să fie însă în contact (subl. n.) cu vreuna dintre acestea. Pe materialul 
analizat de Duval-Jouve, toate aceste traheide sunt pline cu aer; autorul a 
anjuns la această constatare observând că prin simpla presarea a traheidelor 
pe preparatul histologic, aerul este eliberat la exterior, în mediul apos. 

Mangin (1882) credea că aceste traheide au un rol de susţinere, 
afirmând că nu sunt în contact cu stomatele, deşi este adevărat că acestea se 
termină în dreptul stomatelor, la o mică distanţă de camerele substomatice. 

Tot un rol mecanic (de susţinere) este atribuit acestor traheide şi de 
către Van Tieghem (1898), considerându-le ca elemente ale stereomului 
cortical. 

De Bary (1884) include traheidele de la Salicornia în categoria 
traheidelor izolate, localizate în afara fasciculelor conducătoare; nu le 
conferă în mod explicit o funcţie anume, dar faptul că sunt menţionate la 
acest capitol s-ar putea să echivaleze cu faptul că funcţia lor este de 
conducere. 

Dangeard (1888) a evidenţiat aceste traheide la Salicornia peruviana, S. 
virginica şi Arthrocnemum ambiguum; conform opiniei acestui autor, 
celulele spiralate transversale ar aparţine, de asemeni, stereomului cortical. 

Warming (1909) le numeşte „water-storing tracheids”, fiind de părere 
că acestea ar juca acelaşi rol ca şi vasele de lemn din fasciculele conducă- 
toare, de vreme ce ele sunt pline cu apă, pe care o cedează fără să fie distruse. 

De Fraine (1912) cercetează anatomia genului Salicornia şi numeşte 
aceste formaţiuni „spiral cells”, arătând că ele vin rareori în contact cu 
epiderma, nefiind în mod direct conectate nici cu fasciculele conducătoare; 
pe baza observaţiilor proprii, ajunge la concluzia că acestea sunt elemente ce 
depozitează apa. 

Cooke (1911) era de părere că acestea au rol aerifer, iar Keshavarzi 
şi Zare (2006) consideră că ele intervin în transportul apei către ţesuturile 
periferice. Un rol în bilanţul hidric le atribuie şi Anderson (1974). 

Keshavarzi şi Zare (2006) descriu aceste formaţiuni ca pe nişte 
celule spiralate mari, incolore, care sunt localizate printre celulele palisadice 
ale organelor foliare, lungimea lor fiind paralelă cu cea a celulelelor 
palisadice. Grosimea acestor elemente este foarte variabilă, însă lungimea 
lor este de 200-350 pm la Salicornia europaea şi de circa 150-250 pm la 
Arthrocnemum macrostachyum. Epiderma este rareori în contact cu aceste 
traheide şi nu există o legătură între ele şi sistemul conducător. Forma lor 
este cilindrică, iar capetele sunt uneori oblice. 

în anumite situaţii, aceste traheide au fost interpretate ca fiind glande 
secretoare de săruri la specia Salicornia europaea (Bercu şi Bavaru, 2005). 
Anderson (1975) este de părere că acestea nu ar trebui considerate glande, 
deoarece nu au demonstrat un conţinut ridicat de săruri prin teste 
histochimice. Aşa cum arătam în altă parte (Grigore şi Toma, 2008b), în 
ceea ce ne priveşte, în acord cu ultimul autor citat, nu credem că aceste 
elemente structurale ar putea fi glande secretoare de săruri, deoarece S. 
europaea nu este o crinohalofită, ci dispune de alte mecanisme reglatoare 
ale sării. în plus, pe preparatele analizate de noi, aceste structuri nu sunt în 
contact direct cu epiderma, eventual cu stomatele sau cu alte formaţiuni 
implicate în secreţie. Ele nu pot constitui glande în sensul strict al 

termenului, în conformitate cu definiţia lui Fahn (1988): „glandele salifere 
sunt celule epidermice specializate sau trichomi specializaţi, care joacă un 
rol activ în secreţia de soluţii de săruri minerale...”. Este drept că, în unele 
situaţii, aceste traheide conectează ţesutul acvifer cu epiderma, ca în cazul 
speciei Arthrocnemum fruticosum şi se presupune că ar avea rol în 
absorbţia picăturilor de rouă de către epidermă (Saadeddin şi Doddema, 
1986), dar aceasta nu este valabil pentru materialul analizat de noi. în tot 
cazul, se pare că aceste „sclereide”, cum le numeşte Waisel (1972), ating 
dimensiuni mai mari la plantele expuse unor condiţii ridicate de salinitate, 
cu NaCl îndeosebi, deci se pare că sunt halosensibile. 

Saadeddin şi Doddema (1986), evidenţiind aceste structuri 
histologice, oferă o succintă, dar potrivită caracterizare a părţii supraterane a 
unei plante suculente, articulată. Astfel, aceasta constă „dintr-o tulpină cu 
două frunze opuse, decusate, la fiecare nod, baza fiecărei perechi, suculentă, 
amplexicaulă, prelungită în partea din josul tulpinii şi fuzionată cu aceasta, 
formând un cilindru suculent discontinuu, în jurul intemodurilor”. Frunzele 
sunt formate dintr-un strat asimilator palisadic şi un ţesut acvifer conectat 
(subl. n.) cu epiderma printr-un număr mare de traheoidioblaste („vessel- 
like tracheoid idioblasts”, în original). 

Pirwitz (1931) a demonstrat că aceste celule sunt pline cu apă, sunt 
vii şi conţin nucleu, fiind capabile de plasmoliză. Aceste observaţii au fost 
confirmate ulterior prin tehnici de microscopie electronică (Hess et al., 1975). 

Weber şi colab. (1977) au atribuit şi ei acestor traheide un rol 
acvifer, dar au particularizat acest aspect, arătând că ele pot funcţiona ca un 
rezervor de apă uşor sărată atunci când plantele cresc într-un mediu puternic 
salinizat. Conform acestor autori, fluxul de apa sărată care se deplasează din 
ţesutul acvifer poate fi redus în concentraţie, printre altele, de membranele 
traheidelor izolate. Hess şi colab. (1975) au sugerat de asemeni, că şi în 
aceste traheide concentraţia în clor este scăzută. 

S-a mai atribuit un rol acestor traheoidioblaste. De mult timp s-a 
observat că numeroase specii de halofite, inclusiv Salicornia, sunt capabile 
să absoarbă apa prin intermediul părţilor aeriene atunci când sunt supuse 
unor inundări temporare. Această absorbţie se pare că este capabilă să 
înlocuiască pierderile anterioare de apă. Saadeddin şi Doddema (1986) au 
sugerat că un asemenea mecanism ar putea fi operativ şi la Arthrocnemum 
fruticosum, prin absorbţia picăturilor de rouă de către părţile aeriene ale 
plantei. Cu toate acestea, rămâne deschisă discuţia dacă există conexiuni 
certe între aceste traheide şi epidermă, pe de o parte, şi între acestea şi 
elementele conducătoare, pe de altă parte. Această specie din familia 
Chenopodiaceae este de tip C 3 (Frey şi Kurschner, 1983; Muhaidat, Sage şi 
Dengler, 2007). 

Fig. 350 


Fig. 351 




Fig. 352 


Fig. 353 



Fig. 354 Fig. 355 


Salicornia europaea. Secţiuni transversale prin rădăcină, treime inferioară (Fig. 350) şi 
treime mijlocie (Fig. 351, 352); secţiuni transversale prin tulpina nearticulată (Fig. 353-355). 

Fig. 356 


Fig. 357 




Fig. 358 Fig. 359 



Fig. 360 Fig. 361 

Salicornia europaea. Secţiuni transversale printr-un segment suculent mare (Fig. 356-358) 
şi printr-un segment suculent mic (Fig. 359-361). 

Salicornia europaea. Secţiuni transversale prin rădăcină, treime inferioară (Fig. 362), treime 
mijlocie (Fig. 363) şi treime superioară (Fig. 364). 

Suaeda maritima (L.) Dumort. 

Rădăcină (Fig. 368, 369) 

La nivelul analizat, structura este secundară, însoţită de ţesuturile 
provenite din activitatea cambiilor supranumerare. 

Structura primară se recunoaşte încă în axul rădăcinii, unde se 
observă cele 2 fascicule de lemn, opuse şi unite la mijloc printr-un vas mare 
de metaxilem. Aşadar, steiul primar este detip diarh. 

Structura secundară, rezultată din activitatea cambiului normal, este 
puţin importantă şi de tip fascicular la nivelul ţesuturilor conducătoare; sunt 
vizibile cel puţin 6 fascicule, al căror lemn formează un inel intern, iar 
liberul formează insule înconjurate complet de ţesut sclerificat şi lignificat; 
lemnul, razele medulare şi libriformul primului inel de xilem rezultă în urma 
activităţii cambiului supranumerar. 

în urma activităţii cambiilor supranumerare rezultă un număr de 5 
inele de ţesuturi conducătoare, fiecare din ele având cea mai mare parte 
ocupată de libriform, cu puţine vase dispersate neregulat în el, şi numeroase 
insule de liber, separate de parenchim, celulozic sau slab lignificat; aceste 
insule nu sunt echidistante şi nici de aceeaşi mărime (Fig. 368). 

La o analiză mai atentă putem distinge mai multe şiruri radiare de 
vase lemnoase în dreptul insulelor liberiene, separate de o cantitate foarte 
mare de libriform; fibrele acestuia din urmă au pereţii extrem de îngroşaţi şi 
moderat lignificaţi. 

Felogenul formează o peridermă relativ groasă, cu suber de grosime 
diferită (4-7 straturi) spre exterior şi feloderm cu celule dispuse radiar spre 
interior; celulele de suber au pereţii moderat îngroşaţi, dar intens lignificaţi, 
nepăstrând o dispoziţie strict radiară pe toată circumferinţa organului (Fig. 
369). 

Şi la această specie, destul de apropiată ca spectru ecologic de 
Salicornia europaea, sistemul radicular superficial poate explica supravie- 
ţuirea plantei pe perioade de băltire mai mult sau mai puţin îndelungate 
(Justin şi Armstrong, 1987). 

Tulpină - treime superioară (Fig. 370, 371) 

Epiderma are celule izodiametrice, cu peretele extern mai gros şi 
aproape în totalitate cutinizat (Fig. 371); cuticula formează un relief striat. 

Scoarţa este foarte subţire, colenchimatizată (Fig. 371), cu cele mai 
multe celule aplatizate radiar. Stratul cel mai intern reprezintă o endodermă 
tipic primară, cu celulele mult alungite tangenţial, având vizibile îngroşările 
Caspary în pereţii radiari. 

Cilindrul central este gros şi începe cu un periciclu pluristratificat, 
format din celule mici. Sub periciclu se află un inel gros de fibre 
sclerenchimatice, cu pereţii extrem de groşi şi lignificaţi; în grosimea 
acestui inel pot fi observate mai multe fascicule conducătoare foarte mici, cu 
liberul înconjurat complet de elemente sclerificate şi lignificate; vasele de 
lemn ale acestor fascicule au diametrul mai mare decât cel al fibrelor 
libriforme, dar pereţii lor sunt de asemeni foarte groşi. 

La faţa internă a inelului de sclerenchim şi în contact direct cu acesta 
se află mai multe (10) fascicule libero-lemnoase, separate de raze medulare 
largi, formate din celule cu pereţii puţin îngroşaţi şi nelignificaţi spre 
măduvă şi din celule cu pereţii puternic îngroşaţi dar nelignificaţi în 
vecinătatea inelului de sclerenchim (Fig. 370). 

Toate fasciculele conducătoare au un început de structură secundară, 
vizibilă cel puţin la nivelul lemnului unde, printre vasele cu pereţii extrem 
de groşi, se află şi câteva fibre libriforme. 

La nici una din speciile de Chenopodiaceae investigate de noi şi de 
alţi autori nu s-au întâlnit vase de lemn ce au pereţii îngroşaţi, dar slab 
lignificaţi, ca şi cei ai fibrelor libriforme. 

Măduva este groasă, parenchimatic-celulozică, de tip meatic. 

Tulpină - treime mijlocie (Fig. 372, 373) 

Structura diferă de cea observată la nivelul precedent prin următoa- 
rele trăsături: 

- scoarţa externă este colenchimatizată angular (Fig. 373); 

- inelul de sclerenchim este mai gros şi mai intens lignificat (Fig. 372); 

- vasele de lemn au pereţii intens lignificaţi, dar mai subţiri; 

- structura secundară rămâne nesemnificativă. 

Tulpină - treime inferioară (Fig. 374, 375) 

Structura este asemănătoare cu cea de la nivelul mijlociu al tulpinii, 
cu deosebirea că unele celule de parenchim cortical intern sunt extrem de 
mari, alungite tangenţial. 

Stratul periciclic de sub endodermă are celule foarte mici, izodiame- 
trice, cu pereţii extern şi laterali mai groşi şi lignificaţi, ca şi cel intern al 
celulelor endodermice (Fig. 374). 

în inelul de sclerenchim sunt numeroase fascicule conducătoare, cu 
insule de liber înconjurate complet de ţesut lignificat şi sclerificat (Fig. 375). 
Vasele de lemn, dispuse în şiruri radiare au pereţii extrem de groşi, dar 
moderat sau slab lignificaţi. Numărul fasciculelor rămâne constant (18), cu 
structură secundară (nesemnificativă) doar în cele mai mari. 

Fig. 368 


Fig. 369 






Fig. 372 


Suaeda maritima . Secţiuni transversale prin rădăcină (Fig. 368, 369) şi prin tulpină, 
treime superioară (Fig. 370, 371) şi treime mijlocie (Fig. 372). 

Fig. 374 



Fig. 375 


Suaeda maritima . Secţiuni transversale prin tulpină, treime mijlocie (Fig. 373) şi treime 
inferioară (Fig. 374, 375). 

Funza (Fig. 376-378) 

Epiderma văzută de faţă (Fig. 376, 377) prezintă celule izodiame- 
trice de contur poligonal, cu pereţii laterali drepţi. Din loc în loc se observă 
puţine stomate de tip anomocitic. în lungul nervurilor, celulele sunt vizibil 
alungite. 

în secţiune transversală prin limb (Fig. 378), conturul limbului 
este aproximativ eliptic. 

Epiderma prezintă celule alungite tangenţial, cu peretele extern 
bombat şi doar uşor mai îngroşat decât ceilalţi. Din loc în loc se observă 
stomate. 

Mezofilul este aproape în întregime de tip palisadic (Fig. 378), format 
din celule foarte mari, dispuse în 2-3 straturi; doar la mijlocul mezofilului 
celulele sunt izodiametrice ori uşor alungite tangenţial. în ţesutul lacunos se 
află mai multe fascicule conducătoare dispuse pe o bandă, din care cel 
median este ceva mai mare. Parenchimul acvifer conferă suculenţa frunzei. 

Acest tip de aranjament al ţesuturilor foliare a fost identificat, la 
aceeaşi specie, de Warming (1897), Monteil (1906), Chermezon (1910), 
Paulsen (1912), Polic şi colab. (2009), corespunzând tipului anatomic 
austrobassioid (Fisher et al., 1997; Jacobs, 2001), caracteristic plantelor cu 
fotosinteză de tip C 3 (Velkie şi Caldwell, 1970; Carolin, Jacobs şi Wesk, 
1975; Winter, 1981; Venkatesalu şi Chellappan, 1988; Mateu Andres, 1989; 
Fisher et al., 1997). Multe specii ale genului Suaeda pot fi însă de tip C4 
(Sage, Li şi Monson, 1999), aparţinând tipului suaedoid. Există o bogată 
literatură în acest sens, dar şi unele inconsecvenţe în folosirea terminologiei 
(nu tocmai unitare) 22 ; într-o lucrare anterioară (Grigore şi Toma, 2008b) am 
înadrat structura anatomică foliară de la S. maritima în tipul sympegmoid 
(tot de tip C3), însă, în lumina noilor lucrări consultate, credem că este 
corect ca acest aranjament să fie considerat de tip austrobassioid. 

Pentru aceste diferenţe între tipul suaedoid şi austrobassioid, şi 
implicaţiile lor pentru cele două tipuri de activităţi fotosintetice (C3, 
respectiv C4), a se vedea lucrarea lui Fisher şi colab. (1997). 

Asociată adesea cu Salicornia europaea, şi Suaeda maritima este o 
specie higrofilă, foarte puternic alcalinofilă strictă, de la potrivit până la 

22 Diferenţele între aceste tipuri anatomice (C3) sunt foarte mici; adesea, însă, unii autori 
preiau termeni de la alţi autori precedenţi, aducând mici modificări. în plus, unele lucrări 
consultate de noi sunt lipsite de figuri ale secţiunilor transversale prin frunză, aşa că nouă, 
ca anatomişti, ne este şi mai dificil să ne pronunţăm clar, deoarece nu putem confrunta 
explicaţiile din text cu imagini privind topografia ţesuturilor care definesc anumite 
aranjamente foliare, fie de tip C 3 , fie de tip C 4 . 

puternic şi foarte puternic euhalofilă. Se dezvoltă pe lăcovişti salinizate 
umede de luncă, uşor colmatabile sau nu; este o plantă cu rădăcină 
superficială, cu tulpini şi frunze suculente (Bucur şi colab, 1960). 

Prodan (1922) o înadra, alături de Salicornia, în categoria halofitelor 
cu „ţesuturi mecanice rudimentare, care recurg prin urmare la turgescenţă 
pentru a-şi asigura existenţa”. 

Şerbănescu (1965) o încadra în categoria halofitelor de asociaţii 
clorurice foarte puternice, umede mai ales în timpul primăverii, până la 
începutul verii. 



Fig. 378 


Suaeda maritima. Epiderma, văzută de faţă (Fig. 376-377) şi secţiune transversală prin 
limbul foliar (Fig. 378). 

Familia Cyperaceae 

Bolboschoenus maritimus (L.) Palia ssp. compactus (Hoffm.) 

Drobow 


Rizomul (Fig. 379) 

Epiderma prezintă celule izodiametrice sau uşor alungite tangenţial, 
cu peretele intern vizibil bombat şi cu peretele extern mai gros decât ceilalţi. 

Hipoderma este de tip sclerenchimatic, formată din celule cu pereţi 
foarte îngroşaţi, intens lignifîcaţi şi străbătuţi de numeroase punctuaţii 
canaliculare; stratul cel mai intern al hipodermei are celule cu lumenul plin 
cu tanin. 

Parenchimul fundamental este de tip meatic, cu celule mari, de formă 
poligonală şi pline cu granule de amidon; în parenchimul fundamental sunt 
dispersate dezordonat numeroase fascicule conducătoare de tip colateral 
închis, înconjurate de câte o teacă sclerenchimatică ale cărei celule au pereţii 
moderat îngroşaţi şi lignifîcaţi (Fig. 379). 

Liberul este format din tuburi ciuruite şi celule anexe, iar lemnul 
prezintă vase mici de protoxilem şi vase mai mari de metaxilem, toate 
separate de celule de parenchim lemnos lignificat. Fasciculele conducătoare 
din imediata vecinătate a hipodermei sclerenchimatice sunt foarte mici, 
unele prezentând doar câteva elemente liberiene. 

Menţionăm faptul că orientarea liberului şi a lemnului nu este 
totdeauna normală, adică cu liberul spre exterior şi lemnul spre interior. 

Tulpină aeriană - treime superioară (Fig. 380) 

Conturul secţiunii transversale este triunghiular. 

Epiderma prezintă celule izodiametrice, cu peretele extern vizibil 
mai îngroşat decât ceilalţi şi acoperit de o cuticulă foarte subţire. 

Parenchimul cortical este asimilator, format din aproximativ 6 straturi 
de celule, dintre care cele ale straturilor externe sunt tipic palisadice (Fig. 380). 

Parenchimul central este de tip meatic, format din celule mari, lipsite 
de cloroplaste şi având valoare de măduvă. 

Ţesuturile conducătoare formează numeroase fascicule libero- 
lemnoase de tip colateral închis, dispuse aproximativ pe două cercuri şi 
diferind ca mărime. Toate fasciculele au liber spre exterior şi lemn spre 
interior, fiind înconjurate de câte o teacă sclerenchimatică vizibilă mai cu 
seamă la periferia liberului, unde celulele ei au îngroşare în formă de 

potcoavă, amintind de endoderma de tip terţiar a rădăcinii; la faţa internă a 
lemnului, celulele tecii mecanice au pereţii subţiri şi uşor lignificaţi. 

Sub epidermă, în dreptul fasciculelor conducătoare, dar nu în contact 
cu acestea, se află cordoane de fibre sclerenchimatice cu pereţi moderat 
îngroşaţi şi lignificaţi; asemenea cordoane mecanice sunt prezente şi în 
dreptul celor trei coaste (unghiuri) ale tulpinii. 

Tulpină aeriană - treime mijlocie (Fig. 381) 

Conturul secţiunii transversale se menţine triunghiular; la nivelul 
epidermei se observă stomate. 

Cordoanele hipodermice de sclerenchim sunt mai groase, fasciculele 
conducătoare sunt mai numeroase şi mai mari, în multe din ele observân du- 
se cavităţi acvifere. 

Parenchimul asimilator rămâne de tip palisadic (3-4 straturi) spre 
exterior şi are celule izodiametrice spre interior, formând benzi interfascicu- 
lare. 

Toate fasciculele (Fig. 381) împlântate în parenchimul asimilator 
sunt înconjurate de câte o teacă incompletă parenchimatic-incoloră, care se 
suprapune tecii sclerenchimatice de la periferia liberului. 

Tulpina aeriană - treime inferioară (Fig. 382) 

Conturul secţiunii transversale se menţine triunghiular, dar cu unghiu- 
rile rotunjite. 

Faţă de nivelurile analizate mai sus, subliniem următoarele particula- 
rităţi de structură: 

epiderma are celule mici, cu peretele extern uşor mai 
îngroşat decât ceilalţi; 

în poziţie hipodermică se află cordoane largi, dar subţiri, 
de elemente sclerenchimatice, cu pereţii moderat îngro- 
şaţi şi intens lignificaţi; 

- parenchimul fundamental este omogen, de tip meatic, cu 
celule izodiametrice. 

între fasciculele conducătoare externe, parenchimul se dezorga- 
nizează parţial, rezultând cavităţi aerifere mari (Fig. 382), izodiametrice, în 
interiorul cărora se observă celule ramificate, astfel încât între ele rămân 
spaţii aerifere. Aşadar, vorbim în acest caz de cavităţi aerifere, ceea ce atestă 
adaptarea tulpinii la mediul de viaţă mlăştinos. Astfel de cavităţi aerifere, 
dar vizibil mai mici, sunt numeroase şi în parenchimul fundamental central. 

Fig. 379 


Fig. 380 



Fig. 382 


Bolboschoenus maritimus. Secţiuni transversale prin rizom (Fig. 379) şi prin tulpina aeriană, 
treime superioară (Fig. 380), treime mijlocie (Fig. 381) şi treime inferioară (Fig. 382). 

Frunza (Fig. 383-386) 

Epiderma, văzută de faţă prezintă celule poligonal-alungite, cu 
pereţii laterali drepţi sau ondulaţi, formând şiruri longitudinale; în lungul 
acestor şiruri se observă stomate de tip halteriform. în lungul nervurilor, 
celulele sunt foarte înguste şi mai lungi, aici lipsind stomatele. 

Prin transparenţă se observă elementele conducătoare cu îngroşări 
caracteristice (adesea reticulate). La marginile limbului sunt vizibile celule 
epidermice aculeiforme, cu pereţii groşi şi cu aculeul scurt, orientat mai 
mult sau mai puţin paralel cu suprafaţa limbului foliar. 

Stomatele sunt prezente în ambele epiderme, dar mai numeroase în 
cea inferioară, deci limbul este amfistomatic. 

în secţiune transversală, treime superioară (Fig. 383, 384), contu- 
rul limbului are forma literei „V”, cu braţele divergente, limitând un şanţ 
larg şi adânc. Nervura mediană proemină puternic la faţa inferioară a limbului. 

Epiderma prezintă celule izodiametrice, cu peretele extern mai 
îngroşat decât ceilalţi şi acoperit de o cuticulă subţire; din loc în loc se 
observă stomate. în dreptul nervurii mediane, epiderma are celule mult mai 
mari, luând aspect de celule buliforme. 

Mezofilul este de tip palisadic sub ambele epiderme, formând câte 3- 
4 straturi de celule relativ joase. La mijlocul limbului, între fasciculele 
conducătoare, mezofilul are celule izodiametrice; acestea se dezorganizează 
parţial, rezultând cavităţi aerifere incomplete între fascicule, ca şi la baza 
tulpinii aeriene. 

Fasciculele conducătoare (Fig. 384) sunt numeroase şi mari, dimen- 
siunile descrescând spre marginile limbului foliar. în dreptul fasciculelor 
mari, sub ambele epiderme se află câte un cordon de fibre sclerenchimatice 
foarte subţiri, cu pereţii groşi şi uşor lignificaţi. Toate fasciculele sunt încon- 
jurate de câte o teacă parenchimatică: între ea şi cordoanele de sclerenchim 
hipodermic se interpun celule mari, parenchimatic-incolore. 

în treimea mijlocie (Fig. 385), conturul secţiunii se menţine acelaşi, 
dar cu braţele convergente. 

în treimea inferioară (Fig. 386), limbul este mai gros, iar mezofilul 
dintre fasciculele conducătoare este persistent (Fig. 386), sau doar pe alocuri 
în curs de dezorganizare. 

Ambele feţe ale limbului sunt uşor vălurate, deoarece cordoanele de 
sclerenchim hipodermic sunt mai groase şi localizate în mici depresiuni. 
Tecile parenchimatice perifasciculare sunt mai puţin vizibile. 

Această specie este una higrofilă, de mlaştini, alcalinofilă puternică 
şi neohalofilă puternic tolerantă (Bucur şi colab, 1961). Este o plantă cu 
rizom bine dezvoltat, ecotip de fâneaţă şi păşune umedă, dezvoltată pe 
lăcovişte salinizată de văi umede. Indică lăcovişte calcaroasă argiloasă, 
humoasă şi humoturboasă, pe cale de înţelenire, pe cale de salinizare sau 
salinizată, umedă primăvara şi la începutul verii. 



Fig. 383 


Fig. 384 



Fig. 385 



Fig. 386 


Bolboschoenus maritimus. Secţiuni transversale prin limbul foliar, treime superioară 
(Fig. 383, 384), treime mijlocie (Fig. 385) şi treime inferioară (Fig. 386). 

Carex distans L. 


Rizomul (Fig. 387) 

Conturul secţiunii transversale este eliptic, pe alocuri observându-se 
formarea rădăcinilor adventive pe cale endogenă. 

Epiderma are celule uşor alungite tangenţial, cu peretele extern mai 
îngroşat decât ceilalţi şi acoperit de o cuticulă subţire. 

Scoarţa este groasă, parenchimatic-amiliferă, de tip meatic. Sub epi- 
dermă, din loc în loc se află cordoane de fibre sclerenchimatice, cu pereţii 
puternic îngroşaţi şi intens lignificaţi. 

în grosmea scoarţei sunt vizibile, pe alocuri, fascicule conducătoare 
de tip colateral închis (Fig. 387). Scoarţa se termină cu un endodermoid 
unistratificat, ale cărui celule au toţi pereţii uşor îmgroşaţi şi intens lignifi- 
caţi. Sub acest endodermoid se află un inel de parenchim celulozic, ce se 
continuă cu un altul lignificat, în grosimea căruia se observă vase de lemn 
secţionate longitudinal. 

în parenchimul fundamental central sunt dispersate numeroase 
fascicule conducătoare, cele mai multe fiind de tip concentric leptocentric, 
vasele de lemn formând adesea un singur strat înjurai ţesutului liberian. 

Tulpină aeriană - treimea superioară (Fig. 388) 

Conturai secţiunii transversale este mai mult sau mai puţin trapezoidal. 

Epiderma prezintă celule uşor alungite tangenţial, cu peretele extern 
foarte gros, dar acoperit de o cuticulă subţire. Din loc în loc sunt vizibile 
stomate cu o cameră suprastomatică puţin adâncă, delimitată de cele două 
celule anexe. 

între scoarţă şi cilindrul central nu există o limită precisă, de aceea 
vom preciza structura pe două zone: 

- una externă, în care alternează cordoane de sclerenchim hipodermic 
cu benzi de parenchim asimilator; toate cordoanele de sclerenchim vin în 
contact direct cu fasciculele conducătoare mari; acestea din urmă alternează 
cu fascicule mici sau foarte mici, toate prezentând la periferie câte o teacă 
sclerenchimatică uni- sau pluristratificată la cei doi poli. 

- alta internă (centrală), cu numeroase cavităţi aerifere de mărime 
diferită, separate de celule parenchimatice. 

Toate fasciculele conducătoare sunt de tip colateral închis, liberal 
fiind format din tuburi ciuruite şi celule anexe, iar lemnul din vase de 
protoxilem (înconjurate de celule de parenchim celulozic) şi vase de metaxilem 
(separate de celule de parenchim lignificat) (Fig. 388). 

Toate elementele de sclerenchim, dar mai ales cele ale cordoanelor 
hipodermice au pereţi puternic îngroşaţi şi în cea mai mare parte lignificaţi. 

Tulpină aeriană - treime mijlocie (Fig. 389) 

Conturul secţiunii transversale este trinughiular, având următoarele 
particularităţi de structură: 

- celulele epidermice au peretele extern mult mai gros, astfel încât 
lumenul este vizibil redus, de formă dreptunghiulară; 

- cordoanele de sclerenchim hipodermic sunt mai groase şi mai 
intens lignificate, ca şi tecile perifasciculare (Fig. 389); 

- arenchimul central este aproape în întregime dezorganizat, rezul- 
tând 1-2 cavităţi aerifere mari. 


Tulpină aeriană - treime inferioară (Fig. 390) 

Conturul secţiunii transversale se menţine asemănător, dar cordoanele 
de sclerenchim hipodermic sunt mai groase (Fig. 390), inelul de sclerenchim 
hipodermic este mai gros, iar parenchimul central este persistent, de tip meatic. 




Fig. 389 


Fig. 390 


Carex (listans. Secţiuni transversale prin rizom (Fig. 387) şi prin tulpina aeriană, treime 
superioară (Fig. 388), treime mijlocie (Fig. 389) şi treime inferioară (Fig. 390). 

Frunza (Fig. 391-396) 

Teaca foliară (Fig. 391) este închisă, având acelaşi contur ca şi 
tulpina în secţiune transversală. 

Epiderma externă are celule cu peretele extern mai gros decât ceilalţi 
şi acoperit de o cuticulă subţire. Epiderma internă are celule izodiametrice, 
cu peretele extern mai puţin îngroşat şi acoperit de o cuticulă mai subţire, 
„trimiţând” între celule lame groase, de formă dreptunghiulară în secţiune 
transversală. 

Mezofilul este omogen în cea mai mare parte, asimilator, exceptând 
două straturi de sub epiderma internă, ale căror celule sunt incolore sau 
foarte sărace în cloroplaste. între fascicule, mezofilul s-a dezorganizat 
complet, rezultând numeroase cavităţi aerifere mari (Fig. 391). 

Ţesuturile conducătoare formează numeroase fascicule libero- 
lemnoase; cele mai multe sunt mari şi în contact direct cu stâlpii 
(cordoanele) groşi de sclerenchim, formaţi din celule (fibre) cu pereţii 
puternic îngroşaţi şi intens lignificaţi; asemenea cordoane se află şi la faţa 
internă a lemnului, iar pe flancurile fasciculelor se continuă doar cu un strat 
de celule moderat sclerificate şi lignificate. 

Limbul (Fig. 392-396) 

Epiderma văzută de faţă este formată din celule poligonal- 
rotunjite, cu pereţii laterali fin ondulaţi, formând şiruri longitudinale în 
lungul cărora se observă stomate. în epiderma superioară, celulele sunt mai 
scurte şi mai largi, iar stomatele lipsesc, deci limbul este hipostomatic. 

în lungul nervurilor, celulele sunt foarte înguste şi mult alungite, cu 
pereţii laterali drepţi. 

în secţiune transversală, treimea superioară (Fig. 392, 393), 
conturul limbului foliar are forma literei „V”, cu braţele puternic divergente, 
uneori aflate chiar în acelaşi plan (Fig. 392). 

Nervura mediană proemină puternic la faţa inferioară a limbului; la 
acest nivel, celula epidermică mediană şi cea inferioară au forma unui păr 
aculeiform, cu pereţii foarte groşi; celulele epidermice superioare sunt foarte 
mari, rezultând un arc de celule buliforme în dreptul nervurii mediane 
(Fig. 392). 

Aceste celule buliforme sunt larg răspândite la graminee, iar rolul şi 
semnificaţia lor ecologică sunt larg discutate. Au fost folosite şi ca un 
criteriu taxonomic la anumite grupuri de plante (Metcalfe, 1971). 

S-au făcut multe interpretări în ceea ce priveşte rolul acestor celule. 
Haberlandt (1896) afirma că modificările higroscopice în turgescenţa 
celulelor buliforme produc mişcări de modificare a suprafeţei foliare la 
frunzele xerofitelor. Alţi autori au fost de părere că aceste celule buliforme 
au rol de depozitarea a apei (Prat, 1948; Eleftheriou şi Noistakis, 1978; 
Vecchia et al., 1998), putând participa la „expansiunea” frunzelor tinere. 
Implicarea lor în înrularea sau plierea frunzelor mature, din cauza stresului 
hidric, a fost discutată de alţi autori (Shields, 1951; Jane şi Chiang, 1991). 
Se pare că în condiţii de pierderi intense de apă, celulele buliforme, 
împreună cu celulele incolore, îşi pierd turgescenţa şi permit frunzelor să se 
înruleze sau să se plieze (Esau, 1965). 

Clayton şi Renvoize (1986, cit. de Alvarez et al., 2008) au precizat 
că celulele buliforme favorizează pătrunderea luminii în celulele 
mezofilului. Deşi, în anumite situaţii, celulele buliforme nu sunt active sau 
corelate neapărat cu înrularea şi mişcările higroscopice ale frunzelor, de 
vreme ce acumulează mari cantităţi de siliciu, iar pereţii lor externi pot să fie 
îngroşaţi şi cutinizaţi, devenind astfel rigizi (Ellis, 1976). 

în condiţii de stres hidric, unele specii precum: Loudetiopsis 
chrysothrix şi Tristachya leiostachya au manifestat înrularea frunzelor 
(Alvarez et al., 2008). Molulia (1994, cit. de Alvarez et al., 2008) era de 
părere că înrularea frunzelor are valoarea adaptativă, reducând intercepţia 
luminii, transpiraţia, protejând frunzele de deshidratare şi supraîncălzire. Ar 
fi un mecanism menit să reducă expunerea la razele solare şi care poate duce 
la micşorarea transpiraţiei, prin menţinerea stomatelor într-un microclimat 
cu umiditate ridicată, prevenind uscăciunea (Clarke, 1986; Silva et al., 
2001 ). 

Şi alte specii, în condiţii de stres hidric, prezintă, printre alte 
adaptări, celule buliforme mari, între care şi Carex ligerica (Toma şi 
Dumitru, 1973) porumbul (Ristic et al., 1991), fasolea (Silva et al., 1999), 
tomatele (Sam et al., 2000). 

Nawazish et al. (2006) au arătat că celulele buliforme de la o specie 
recoltată din habitate xerice şi saline, Cenchrus ciliaris, erau mai dezvoltate 
în condiţii de uscăciune severă şi s-a presupus că aceste structuri joacă un 
rol crucial în medii cu umiditate scăzută şi sunt responsabile pentru 
înrularea frunzelor şi controlul pierderilor de apă la suprafaţa frunzei 
(Albemethy et al., 1998; Alvarez et al., 2003). 

Ellis (1976) sugera prudenţă în extrapolarea acestor interpretări; 
Shields (1951) descria sclerenchimul subepidermic şi alte elemente ale 
mezofilului ca fiind mai degrabă implicate în înrularea frunzelor, decât 
celulele epidermice buliforme, la unele specii de xerofite. 

Pentru noi, altă discuţie ni se pare provocatoare. Majoritatea 
interpretărilor făcute în legătură cu aceste celule buliforme converg către 
caracterul xeric al acestora, către legătura dintre stresul hidric şi funcţia 
celulelor buliforme. Dar, interpretările făcute de noi, caracterizarea 
ecologică făcută de alţi autori în legătură cu speciile pe care le-am 
investigat, cât mai ales observaţiile pe care le-am notat în teren, converg în 
altă direcţie: toate speciile de halofite investigate (în plus, şi Puccinellia 
distans, Juncus gerardi, Bolboschoenus maritimus, la care sunt prezente 
celule buliforme) sunt plantede habitate umede, deci higrohalofite. Deci, o 
aparentă contradicţie? Credem că nu. De fapt, interpretările trebuie făcute 
integrator, ţinând seama de multitudinea factorilor de mediu, de intensitatea 
lor şi, mai ales, de caracterul de permanenţă sau intermitenţă al acţiunii 
asupra plantelor. 

Unii autori străini (Sculthorpe, 1967; Font-Quer, 1970, cit. De 
Arriaga şi Jacobs, 2006), folosesc termenul de plante „amfibii” pentru a 
desemna acele specii care pot trăi pe soluri uscate, inundate însă o anumită 
perioadă a anului. Aceste specii manifestă, în sens structural şi ecologic, 
trăsături de tranziţie între plantele terestre şi cele acvatice. Plantele 
investigate de noi, şi la care ne referim, ar putea fi încadrate în aceeaşi 
categorie : ele sunt specii de higro-halofite, însă caracterul umed al 
habitatelor este relativ şi nu este constant; am observat aceste specii şi în 
condiţii de uscăciune, prin evaporarea apei, datorită unor perioade de secetă 
prelungită. Doar astfel ne putem explica prezenţa acestor caractere xerice la 
plante catalogate ca higrofile; ele sunt, de fapt, dacă este să preluam această 
definiţie, halofite amfibii. Unele dintre speciile enumerate au şi cavităţi 
aerifere, ceea ce este un caracter de higrofitism. Este, credem, un aspect care 
a scăpat multor autori, dar este esenţial în a înţelege adaptările unor plante 
sub influenţa mai multor factori, nu a unuia singur, care nu are niciodată 
valori constante, statice. 

Fireşte, problematica pe care am ridicat-o în aceste rânduri este mult 
mai complicată. Ceea ce poate să fascineze mai mult sunt corelaţiile 
evolutive, deoarece se ştie că sunt teorii care sugerează că diferite grupe de 
angiosperme au „reţinut” diferite niveluri de plasticitate care se manifestă 
sub forma unor abilităţi caracteristice de a se adapta unor medii acvatice, de 
pildă. 


23 Este o problemă de deplasare a accentului, atunci când interpretăm definiţia citată; noi 
afirmăm că este vorba de specii de locuri umede, care se pot usca temporar; autorii 
menţionaţi afirmă că este voirba de specii de locuri uscate, inundate temporar; dar, în fond, 
este vorba de manifestarea aceluiaşi factor, umiditatea solului, ale cărei valori şi durată de 
acţiune sunt diferite (n. n.) 

Exceptând celulele buliforme, epiderma prezintă celule 
izodiametrice, vizibil mai mici la faţa inferioară a limbului unde, din loc în 
loc, se observă stomate. în ambele epiderme, celulele au peretele extern mai 
îngroşat decât ceilalţi şi acoperiţi de o cuticulă subţire. 

Mezofilul este omogen, format din celule izodiametrice, rotunjite, 
unele din mijlocul ţesutului asimilator fiind mult mai mari (Fig. 393). 

Ţesuturile conducătoare formează numeroase fascicule de tip 
colateral închis şi de mărime diferită, cele mai multe sprijinindu-se de cele 
două epiderme prin intermediul unor stâlpi de sclerenchim formaţi din 
elemente cu pereţi moderat îngroşaţi şi lignificaţi (Fig. 393). 

în treimea mijlocie (Fig. 394), conturul secţiunii se menţine acelaşi, 
ca de altfel întreaga structură a limbului. 

în treimea inferioară (Fig. 395-396), faţă de nivelurile menţionate 
mai sus, celulele epidermice sunt mult mai mari. La marginile limbului, 
celulele epidermice au peretele extern foarte gros. 

Parenchimul asimilator de la faţa superioară are celulele uşor înalte 
(cel puţin în stratul hipodermic), luând un aspect uşor palisadic. 

La mijlocul mezofilului sunt vizibile grupe de celule foarte mari, 
lipsite de cloroplaste, rezultând un parenchim incolor (Fig. 396). 

Prodan (1922) aprecia că această specie este una de locuri umede 
sărate, cu sol argilos, dar şi de sol puţin nisipos. Este o specie higrofilă, dar 
uneori se creează condiţii de uscăciune a solului prin desecarea şi 
evaporarea apei, în urma unor perioade de uscăciune prelungite. Despre 
acest aspect şi implicaţiile lui anatomo-ecologice vom vorbi în rândurile 
următoare. 

Fig. 391 



Fig. 393 


Fig. 392 


Fig. 394 




Fig. 395 


Fig. 396 


Carex distans. Secţiuni transversale prin teaca limbului (Fig. 391) şi prin limbul foliar, treime 
superioară (Fig. 392-393), treime mijlocie (Fig. 394) şi treime inferioară (Fig. 395, 396). 

Familia Iridaceae 

Iris halophila Pali. 


Rizom (Fig. 397, 398) 

Epiderma prezintă celule izodiametrice, cu peretele extern uşor mai 
îngroşat decât ceilalţi. 

Scoarţa este foarte groasă, diferenţiată în 2 subzone. 

- una externă (5-7 straturi), cu celule bogate în granule de amidon, 
având pereţii moderat îngroşaţi; 

- alta internă, mult mai groasă, cu celule bogate în tanin; pe alocuri, 
această pătură groasă de celule taninifere ne apare cu invaginaţii adânci în 
parenchimul fundamental. 

Cilindrul central este foarte gros, cu un parenchim fundamental celu- 
lozic, de tip meatic, în care se află dispersate numeroase fascicule conducă- 
toare libero-lemnoase (Fig. 397), unele de tip colateral închis spre exterior, 
altele de tip concentric leptocentric, spre interior, toate având vase de lemn 
cu pereţii îngroşaţi şi intens lignificaţi. în grosimea parenchimului funda- 
mental am observat şi numeroase celule cu cristale simple de oxalat de 
calciu (Fig. 398); celulele componente sunt bogate în granule de amidon, de 
mărime şi formă foarte diferite. 

Pe unele secţiuni, în grosimea scoarţei parenchimatic-celulozice am 
observat numeroase fascicule conducătoare şi cristale simple de oxalat de 
calciu, unele puternic alungite radiar. 

Tulpină aeriană - treime superioară (tija, sau axa inflorescenţei) 

(Fig. 399-401) 

Epiderma prezintă celule izodimetrice şi izomorfe, cu pereţii intern 
şi extern mai îngroşaţi decât ceilalţi; peretele extern este acoperit de o 
cuticulă relativ groasă. Din loc în loc se observă stomate cu cameră 
suprastomatică relativ adâncă (Fig. 399). La unele celule epidermice, 
peretele extern proemină vizibil în partea lui mediană, rezultând un 
monticul, de unde şi aspectul papiliform al acestor celule. 

Scoarţa este relativ subţire (8-9 straturi), de tip meatic, straturile 
externe având celule moderat colenchimatizate; din loc în loc se află 
fascicule conducătoare mici (subţiri), înfipte în parenchimul cortical (Fig. 
400) sau în contact direct cu inelul de sclerenchim periciclic, toate fiind de 

tip colateral închis şi prezentând câte un cordon de fibre sclerenchimatice la 
periferia liberului. 

Cilindrul central începe cu un periciclu pluristratificat, sclerenchimatic, 
având elemente cu peretele puternic îngroşat şi intens lignificat (Fig. 401). 
în cilindrul central se află numeroase fascicule conducătoare libero-lemnoase 
de tip colateral închis, dispersate neregulat, cele mai mari aflându-se spre 
centrul organului, cele mai mici în contact cu inelul de sclerenchim 
periciclic, între el şi cordonul lor perifloemic de celule mecanice (Fig. 401). 

Toate fasciculele au la periferia floemului câte un cordon de fibre 
sclerenchimatice cu peretele puternic îngroşat şi intens lignificat. Liberul 
cuprinde tuburi ciuruite şi celule anexe, iar lemnul are vase de diametru 
diferit, înconjurate ori separate de celule de parenchim lemnos celulozic. 
Parenchimul fundamental al cilindrului central este în cea mai mare parte 
lignificat, celulele componente având însă pereţi subţiri ori moderat 
îngroşaţi. 

Tulpină aeriană - treime mijlocie (Fig. 402, 403) 

Structura diferă faţă de nivelul anterior analizat prin următoarele 
trăsături: 

- în parenchimul cortical (Fig. 402) sunt numeroase fascicule 
conducătoare, cele mai multe fiind mari şi în contact cu inelul de 
sclerenchim periciclic; 

- în cilindrul central, parenchimul fundamental extern este vizibil 
sclerificat şi lignificat. 

- inelul de sclerenchim periciclic are elemente cu peretele extrem de 
îngroşat; 

- numărul fasciculelor conducătoare este mult mai mare, toate fiind 
dispersate neregulat şi având structura din treimea superioară a tulpinii. 

Tulpină aeriană - treime inferioară (Fig. 404, 405) 

Structura rămâne asemănătoare cu cea de la nivelurile anterior 
analizate, cu următoarele deosebiri: 

- cuticula este mai groasă; stomatele nu mai prezintă cameră 
suprastomatică (Fig. 405); 

- parenchimul cortical este mai subţire, stratul cel mai intern având 
celule cu pereţii mai îngroşaţi şi lignificaţi; 

- inelul de sclerenchim periciclic este mai gros, cu mai puţine 
fascicule înfipte în el; 

- parenchimul fundamental al cilindrului central este mai intens 
lignificat; 

- numărul fasciculelor conducătoare este mai mare, toate cu câte un 
cordon perifloemic de fibre sclerenchimatice mai gros (Fig. 404). 

- fasciculele externe ale cilindrului central sunt adânc înfipte în 
inelul de sclerenchim trecerea de la acesta la parenchimul sclerificat şi 
lignificat facându-se treptat. 

Pedunculul florii şi fructului 

Structura este asemănătoare cu cea a tulpinii, din treimea ei 
superioară, deosebind: 

- contur eliptic al secţiunii transversale; 

- celule epidermice mici, turtite tangenţial şi acoperite de cuticulă; 

- parenchim cortical subţire (5 straturi), ultimele 2 straturi având 
celule cu pereţi moderat îngroşaţi şi lignificaţi; 

- nu se observă fascicule conducătoare corticale; 

- inel de sclerenchim periciclic puternic sclerificat şi lignificat, ce 
cuprinde o serie de fascicule mici, complet înfipte în el şi o serie de 
fascicule mari, care pătrund cu liberul în el; 

- tot parenchimul fundamental al cilindrului central este moderat 
sclerificat şi intens lignificat; 

- fasciculele conducătoare, în număr mare sunt dispersate neregulat 
în parenchimul menţionat, cele interne fiind mai vizibile decât cele aflate în 
contact cu inelul de sclerenchim periciclic. 

Fig. 401 


Iris halophila. Secţiuni transversale prin rizom (Fig. 397-398) şi prin tulpina aeriană, 
treime superioară (Fig. 399-401). 

Fig. 402 Fig. 403 




Iris halophila. Secţiuni transversale prin tulpina aeriană, treime mijlocie (Fig. 402, 403) şi 
treime inferioară (fig. 404, 405). 

Frunza (Fig. 406-413) 

Epiderma inferioară văzută de faţă (Fig. 406) are celulele poligo- 
nal-alungite, cu pereţii laterali drepţi; între ele se află numeroase stomate 
(Fig. 406). în lungul nervurilor, celulele sunt mai lungi, iar stomatele lipsesc. 

în treimea superioară (Fig. 407, 408), limbul are o structură 
monofacială. în secţiune transversală are formă de panglică, cu marginile 
rotunjite, cu un cordon foarte gros de fibre sclerenchimatice sub epidermă. 

Epiderma, inferioară pe ambele feţe, are celule izodiametrice, cu 
peretele extern mult mai gros şi acoperit de cuticulă; pe alocuri, celulele au 
peretele extern foarte bombat, devenind aproape papiliforme (Fig. 408). Din 
loc în loc se află stomate cu o cameră suprastomatică puţin adâncă. 

Mezofilul este de tip palisadic (uni- sau bistratificat) sub epiderma 
ambelor feţe şi de tip lacunos, acvifer, format din celule foarte mici, lipsite 
de cloroplaste, la mijloc. 

Ţesuturile conducătoare formează numeroase fascicule libero- 
lemnoase colateral închise, cu lemnul faţă în faţă, cu liberul spre epidermă, 
cu câte un cordon foarte gros de fibre sclerenchimatice la polul floemic (Fig. 
408); cordoanele mecanice (sclerenchim puternic lignificat) sunt separate de 
epidermă printr-un strat de celule parenchimatic-celulozice foarte mici. 

Liberul cuprinde tuburi ciuruite şi celule anexe, iar lemnul are vase 
înconjurate de puţine celule de parenchim lemnos celulozic. între unele 
fascicule opuse se află câteva elemente de sclerenchim, cu pereţii moderat 
îngroşaţi, dar nelignificaţi. 

Pe alocuri, celulele parenchimului incolor central sunt în curs de 
dezorganizare, schiţându-se cavităţi aerifere de contur neregulat. Cordoanele 
foarte groase de sclerenchim marginal au celule cu pereţi extrem de groşi, 
dar celulozici (Fig. 407); sub ele, mezofilul este omogen şi relativ compact, 
în întregime colenchimatizat. 

în treimea mijlocie (Fig. 240), limbul este mai gros, cu marginile 
mai ascuţite, structura păstrându-se în general aceeaşi, cu următoarele 
deosebiri: 

- fasciculele conducătoare diferă ca mărime, alternând unele foarte 
mari cu altele foarte mici, toate având dispoziţie opusă, cu lemnul faţă în 
faţă, îndreptat spre mijlocul limbului, acolo unde ar fi trebuit să fie faţa 
superioară; 

- parenchimul asimilator este mai subţire, cu celule mai joase, uneori 
izodiametrice; 

- parenchimul central, incolor, acvifer (Fig. 410) este mai gros, cu 
celule mai mari, adesea în curs de dezorganizare; 

- fasciculele conducătoare mari sunt mult depărtate între ele şi sepa- 
rate prin benzi de parenchim de tip meatic, care separă zonele de parenchim 
acvifer; 

- toate fasciculele au cordoanele de sclerenchim perifloemic foarte 
groase şi intens lignificate (Fig. 409); 

- la marginile limbului, celulele epidermice au cuticula mai groasă; 

- la una din margini, care corespunde nervurii mediane, se află un 
fascicul foarte mic, suprapus altuia foarte mare, ambele având lemnul orien- 
tat spre parenchimul acvifer central, deci spre locul unde la baza frunzei se 
află încă faţa adaxială, care a fost complet înlocuită cu faţa abaxială. 

în treimea inferioară (Fig. 411-413), adică la nivelul tecii, cu 
jgheab vizibil la faţa adaxială, conturul secţiunii transversale are forma 
literei „V”, cu braţele foarte apropiate, delimitând un şanţ adaxial adânc 
(Fig. 411). Atât nervura mediană, cât şi marginile feţei adaxiale sunt 
înguste, cele din urmă fiind reduse doar la cele două epiderme. 

Şi la acest nivel, fasciculele conducătoare (cu lemnul faţă în faţă), 
alternează unele mari cu altele mai mici, toate fiind puternic alungite şi cu 
câte un cordon perifloemic de fibre sclerenchimatice (Fig. 413). 

în nervura mediană, cordonul de sclerenchim celulozic este mai 
subţire decât la nivelul limbului, fasciculele conducătoare au cordoane 
perifloemice de elemente mecanice cu pereţii extrem de subţiri şi slab 
lignificaţi , toate cu lemnul îndreptat spre faţa adaxială; de la ele şi până la 
şanţul adaxial se află o bandă lată, compactă, de elemente cu meaturi mici 
între ele. Parenchimul cortical incolor, acvifer, este în curs de dezorganizare 
(Fig. 412), unele din celulele componente prezentând cristale simple de 
oxalat de calciu. 

Aşa cum am precizat într-o contribuţie publicată anterior (Grigore şi 
Toma, 2007c), Iris halophila este o specie pe care am colectat-o de pe un 
teren sărăturat cu predispoziţie la colmatare, la inundare chiar; la acea dată 
însă, terenul era uscat. Planta are rizomi groşi, rezistenţi la asfixie (Bucur şi 
colab., 1960). N-ar fi exculs ca celulele taninifere din scoarţa internă să 
confere plantei tocmai această rezistenţă la putrezire a rizomului în 
perioadele inundabile, colmatabile, atunci când el este supus şi asfixiei, prin 
lipsa sau deficienţa în oxigen. Se pare deci că această specie are un spectru 
ecologic mai larg, ea rezistând atât perioadelor cu umiditate ridicată a 
solului, cum ar fi primăvara, cât şi perioadelor de uscăciune din timpul verii. 
Am remarcat în acest sens adaptări cu valoare xeromorfică (stomate cu 
cameră suprastomatică, formaţiuni acvifere la nivelul limbului foliar). 

Fig. 406 


Fig. 407 



Fig. 408 



Fig. 409 


Iris halophila. Epiderma inferioară văzută de faţă (Fig. 406) şi secţiuni transversale prin 
limbul foliar, treime superioară (Fig. 407, 408) şi treime mijlocie (Fig. 409). 


248 


STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 



Fig. 410 



Fig.411 



Fig. 413 


Iris halophila. Secţiuni transversale prin limbul foliar, treime mijlocie (Fig. 410) şi treime 
inferioară (Fig. 411-413). 

Familia Juncaceae 
Juncus gerardi Loisel. 

Rizomul (Fig. 414, 415) 

Epiderma prezintă celule de mărime diferită, cu peretele extern uşor 
mai îngroşat decât ceilalţi şi necutinizat; unele celule proemină uşor sub 
formă de aculei. 

Scoarţa este groasă şi cuprinde 4 subzone diferite: 

- pătură externă, bi- sau tristratificată, cu celule având pereţii subţiri şi 
lăsând între ele meaturi foarte mici; 

- un inel mecanic cu celule având pereţii uniform şi moderat 
îngroşaţi, dar nelignificaţi; aceste celule sunt încă pline cu conţinut; 

- o zonă parenchimatică cu numeroase canale aerifere (Fig. 414), 
separate de benzi de celule izodiametrice, bogate în granule de amidon şi 
lăsând între ele meaturi; 

- o endodermă de tip terţiar, cu celule având pereţii intern şi laterali 
puternic îngroşaţi şi intens lignificaţi; am comentat în rândurile de mai sus 
semnificaţia şi rolul endodermei, implicată în rezistenţa şi toleranţa la săruri. 

Cilindrul central este relativ gros şi cuprinde numeroase fascicule con- 
ducătoare libero-lemnoase, dispersate neregulat în masa fundamentală de 
parenchim celulozic de tip meatic. Unele din fasciculele externe sunt de tip 
colateral închis, iar cele mai multe sunt de tip concentric leptocentric (Fig. 415). 

Tulpină aeriană - treime superioară (Fig. 416 şi 419) 

Epiderma prezintă celule uşor alungite tangenţial, cu peretele extern 
mult mai gros decât ceilalţi, dar acoperit de o cuticulă subţire; din loc în loc 
se observă stomate. 

Scoarţa este relativ subţire, parenchimatic-asimilatoare, formată din 5-7 
straturi de celule izodiametrice, cu meaturi mici între ele. 

Cilindrul central cuprinde un inel sinuos de sclerenchim, în care sunt 
înfipte fasciculele conducătoare şi o măduvă foarte groasă, parenchimatic- 
celulozică, de tip meatic. 

Fasciculele conducătoare sunt de 2 categorii: 

- unele foarte mici, externe, cu câte un cordon subţire de fibre 
sclerenchimatice la periferia liberului şi cu lemnul inclus în inelul sinuos de 
sclerenchim; 

- altele mult mai mari, incluse complet în inelul sinuos de sclerenchim 
(mai gros la periferia liberului şi între fascicule, mai subţire la faţa internă a 
liberului). 

în fasciculele mici este distinct doar liberul, format din tuburi ciuruite 
şi celule anexe, vasele de lemn confundându-se ca formă, mărime şi grad de 
sclerificare cu elementele inelului de sclerenchim. 

Fasciculele mari sunt, la rândul lor, de 2 categorii: ionele ceva mai mici, 
altele ceva mai mari, alternând unele cu altele, cele din urmă proeminând 
vizibil în măduvă. 

Ambele categorii de fascicule sunt de tip colateral închis, libeml cuprinde 
tuburi ciuruite şi celule anexe, iar lemnul, două vase mari de metaxilem (între 
care se observă câteva celule de parenchim lemnos sclerificat şi lignificat) şi 
câteva vase de protoxilem (înconjurate de celule de parenchim lemnos celu- 
lozic). 

Aşadar, în ansamblu, fasciculele conducătoare sunt dispuse pe aproxi- 
mativ 3 cercuri concentrice, cele ale cercului intern fiind adânc înfipte în 
măduvă, uneori pierzând contactul cu inelul sinuos de sclerenchim. 

Măduva are celule mult mai mari decât cele ale scoarţei, unele fiind în 
curs de dezorganizare, lăsând loc unor mici cavităţi aerifere, de contur nere- 
gulat. 


Tulpină aeriană - treime mijlocie (Fig. 417, 420) 

Epiderma prezintă celule mai mari, cu peretele extern foarte gros. 
Scoarţa este mai groasă şi în întregime de tip palisadic, cuprinzând 
aproximativ 4 straturi de celule înalte şi bogate în cloroplaste. Stratul intern 
al scoarţei reprezintă un endodermoid (Fig. 417) format din celule izodiame- 
trice, aflate în contact direct cu puţinele elemente de sclerenchim ale 
cordoanelor perifloemice şi continuându-se între fasciculele mici. 

în cilindrul central sunt puţine diferenţe faţă de nivelul mai sus analizat: 

- fibrele de sclerenchim perifloemic au pereţii mai subţiri şi mai 
slab lignificaţi; 

- vasele de lemn ale fasciculelor mici sunt vizibile, având pereţii 
mult mai subţiri decât ai fibrelor de sclerenchim de la faţa lor internă; 

- vasele de protoxilem ale fasciculelor mari şi mijlocii au pereţii 
mai subţiri şi mai slab lignificaţi; 

- zona de sclerenchim de la faţa internă a fasciculelor mari este 
foarte subţire, adesea chiar unistratificată. 

în măduvă sunt vizibile mai multe celule în curs de organizare. 

Tulpină aeriană - treime inferioară (Fig. 418, 421) 

Structura este mult asemănătoare cu cea din treimea superioară, dar: 
scoarţa este parenchimatic asimilatoare, dar cu celule izodiametrice (Fig. 418); 
din loc în loc, sunt insule de celule mult mai mari, lipsite de cloroplaste; 

inelul de sclerenchim este mai gros, fibrele având pereţii extrem de groşi şi 
intens lignificaţi. 



6 50 piti 


Fig. 418 

Juncus gerardi. Secţiuni transversale prin rizom (Fig. 414, 415) şi prin tulpina aeriană, 
treime superioară (Fig. 416), treime mijlocie (Fig. 417) şi treime inferioară (Fig. 418). 

Frunza (Fig. 422-433) 

Teaca (Fig. 424-428) 24 

Epiderma văzută de faţă (Fig. 422, 423, 431, 432) are pe faţa 
superioară celule dreptunghiulare, cu pereţii laterali uşor ondulaţi şi 
îngroşaţi; din loc în loc se observă punctuaţii simple (Fig. 422 şi Fig. 431). 
La marginile tecii, celulele sunt lungi şi mai înguste, cu pereţii mai slab 
ondulaţi. 

Pe faţa inferioară, celulele sunt de aceeaşi formă şi mărime ca şi la 
faţa opusă. Benzile de celule epidermice alternează cu benzi mai late, în care 
se află atât stomate, cât şi celule epidermice mai scurte. Stomatele au celule 
reniforme şi sunt mărginite de câte 2 celule anexe; deci, aparatul stomatic 
este de tip biperigen (Fig. 423 şi Fig. 432). 

în secţiune transversală prin teacă, treime superioară (Fig. 424, 
425,433) 

Conturul secţiunii transversale are formă dreptunghiulară, cu una din 
laturi ascuţită. 

Numărul de stomate în epiderma inferioară este mai mare pe unitatea 
de suprafaţă, iar peretele extern al celulelor epidermice este gros; la faţa 
superioară, latura ascuţită prezintă celule asemănătoare celor de la faţa 
inferioară. 

Benzile de sclerenchim hipodermic adaxial sunt mici. Numărul 
fasciculelor conducătoare este mic, distingând 3 grupe a câte 3 fascicule şi 
alte 2 fascicule de mărime intermediară, aflate între ele. 

Mezofilul este compact, complet palisadic (fig. 424); doar pe alocuri 
se observă începutul dezorganizării unor celule, fără a se fi conturat încă 
veritabile cavităţi aerifere (Fig. 425). 

în treimea mijlocie (Fig. 426, 427 434), ţesutul palisadic de la faţa 
inferioară cuprinde 2-4 straturi, iar cel de la faţa superioară, 2-3 straturi de 
celule, toate de aceeaşi mărime. 

în treimea inferioară (Fig. 428, 434) teaca are formă semilunară, cu 
faţa adaxială vizibil concavă. 

Epiderma este total diferită pe cele 2 feţe ale tecii: 


24 Cum bine se cunoaşte, frunzele speciilor de Juncus sunt reduse doar la teci. 

- epiderma inferioară prezintă celule mici, uşor alungite tangenţial, cu 
peretele extern mai gros decât ceilalţi şi acoperit de o cuticulă foarte subţire 
(Fig. 428); din loc în loc se observă stomate; 

- epiderma superioară are celule extrem de mari (Fig. 428), cu peretele 
extern uşor mai îngroşat decât ceilalţi; aceste celule amintesc de cele 
buliforme ale frunzei de la graminee. 

Prezenţa acestor celule „buliforme” nu a fost menţionată, de exemplu, 
pentru alte două specii de Juncus, şi anume: J. acutus L. şi J. maritmus 
Lam. (Burduja C., Toniuc Angela, 1984), prima specie fiind recoltată de pe 
nisipuri relativ sărate, mai puţin umede, iar a doua din depresiuni mai 
umede şi sărate, dintre dunele de pe grindul Săraturile. în schimb, astfel de 
celule „buliforme” sunt menţionate la J. trifidus (Toma et al., 1989), colectat 
din etajul subalpin al munţilor Ceahlău. 

Juncus gerardi este o plantă mai degrabă apropiată de mezofite, dacă 
ne gândim că vieţuieşte pe solonceacuri şi soloneţuri slab sărate şi umede. 
Prin aspectul extern şi prin structură este asemănătoare cu mezofitele de 
pajişti, alături de care trăieşte. Din acest motiv a fost considerată o 
halomezofită (Şennikov, 1950). Corelat cu aceasta, Chermezon (1910) 
considera că structura histo-anatomică a speciilor de Juncus nu trădează 
caracteristici în mod deosebit de halofitism (Chermezon, 1910). Acesta este 
un motiv în plus pentru a nu supraevalua în mod reducţionist un factor de 
mediu, în speţă salinitatea solului, ci trebuie luaţi în calcul şi ceilalţi 
modelanţi, chiar dacă sunt sau par secundari ca influenţă. 

Mezofilul este relativ omogen şi în totalitate de tip palisadic: 2-3 
straturi de celule mai înalte la faţa superioară şi 3 straturi de celule mai joase 
la faţa inferioară; doar la mijlocul tecii, în jurul fasciculelor conducătoare, 
sunt celule izodiametrice, vizibil mai mici, aspect evidenţiat şi de 
Chermezon (1910). 

Ţesuturile conducătoare formează fascicule libero-lemnoase de tip 
colateral închis, grupate de regulă câte 3 la un loc (unul mai mare median şi 
2 laterale mai mici), separate de cavităţi aerifere mari, rezultate din 
dezorganizarea locală a mai multor celule de parenchim asimilator. 

La baza tecii distingem 7 grupe de astfel de fascicule conducătoare. 

Structura fasciculelor conducătoare mari aminteşte de a celor din 
tulpină, la periferia liberului aflându-se totdeauna câte un cordon gros de 
fibre sclerenchimatice (Chermezon, 1910) cu pereţii foarte groşi, dar 
lignificaţi numai în stratul imediat adiacent liberului; aşadar, liberul 
fasciculelor mari este complet înconjurat de elemente cu pereţi lignificaţi. 

Fasciculele mici nu au toate câte un cordon perifloemic de fibre 
mecanice, ci doar elemente lignificate, asemănătoare ca formă, mărime şi 
grad de lignificare cu vasele lemnoase. 

Ţesuturile mecanice formează 2 insule hipodermice adaxiale la 
marginile tecii, având elemente cu pereţii foarte îngroşaţi, dar nelignificaţi. 
Acestor benzi de sclerenchim li se adaugă cordoanele de sclerenchim 
perifloemic şi celulele de sclerenchim perixilemic în cazul fasciculelor mari, 
aşa cum au observat şi alţi autori (Chermezon, 1910; Toma et al., 1989). 

Această specie este una higrofilă, variat alcalinofilă, de la slab la 
puternic halofilă, de trecere de la higrohalofite la higrofite. Se dezvoltă pe 
lăcovişti argiloase şi salinizate, cu sol permanent umed, dar şi cu sol care se 
drenează în timpul verii, de la slab la puternic salinizat (Bucur şi colab. 
1960). 

Şerbănescu (1965) caracteriza această specie ca fiind una de sărături 
clorurice, având exigenţe largi, formând fitocenoze compacte în jurul bălţilor, 
lacurilor şi mlaştinilor mai mult sau mai puţin salinizate; este o specie legată 
de umiditate accentuată şi, în general, de o salinizare şi mineralizare slabe. 

Bracteea inflorescenţei (Fig. 429, 430) 

Epiderma inferioară văzută de faţă (Fig. 429) seamănă cu cea de la 
nivelul tecii foliare, cu deosebirea că stomatele au celule mai scurte, iar 
pereţii celulelor epidermice sunt mai puternic ondulaţi. Şi la faţa superioară, 
aspectul general este asemănător cu cel de la nivelul tecii foliare, cu 
deosebirea că la marginile bracteii se află stomate şi pe faţa superioară. 

în secţiune transversală (Fig. 430), conturul este trapezoidal, cu faţa 
adaxială vizibil concavă, rezultând un şanţ larg, dar puţin adânc. 

Structura generală se aseamănă cu cea a tecii, din treimea superioară, 
mezofilul fiind compact, de tip palisadic (Fig. 430), iar numărul fasciculelor 
conducătoare relativ mic: 3 grupe de câte 3 fascicule şi alte 2 fascicule 
intermediare. 

Toate fasciculele conducătoare, mari şi intermediare, sunt înconjurate 
de sclerenchim, iar la exterior, de către o teacă de celule parenchimatice 
(Fig. 430). Fasciculul mare, median, vine în contact cu cele două epiderme 
prin intermediul unor cordoane groase de sclerenchim nelignificat (Fig. 430). 

Stomatele din epiderma inferioară sunt foarte rare. 

Fig. 425 


Juncus gerardl Epiderma superioară (Fig. 422) şi epiderma inferioară a tecii foliare (Fig. 423), 
văzute de faţă şi secţiuni transversale prin teacă, treimea superioară (Fig. 424, 425). 

Fig. 426 


Fig. 427 




Fig. 428 


Fig. 429 



Fig. 430 

Juncus gerardi. Secţiuni transversale prin teacă, treime mijlocie (Fig. 426, 427) şi treime 
inferioară (Fig. 428); epiderma inferioară, văzută de faţă (Fig. 429) şi secţiune transversală 
prin bractee (Fig. 430). 

Familia Fabaceae 

Trifolium fragiferum L. 

Rădăcină - treime inferioară (Fig. 436) 

Structura este tipic secundară, rezultată din activitatea ambelor 
meristeme laterale: cambiul şi felogenul. Felogenul produce câteva (4-6) 
straturi de suber tipic spre exterior şi mai puţine straturi de feloderm spre 
interior. Nu se poate face o delimitare strictă între feloderm şi parenchimul 
liberian extern, după forma şi mărimea celulelor componente. 

Cambiul produce 2 inele concentrice de ţesuturi conducătoare: unul 
extern, mult mai gros, de liber secundar şi altul intern, mult mai subţire, de 
lemn secundar, ambele străbătute de mai multe raze medulare parenchi- 
matic-celulozice largi, care vin în contact cu masivul xilemic central, de 
origine primară. Corpul lemnos central prezintă vase de diametru diferit, 
dispersate neregulat, separate de fibre libriforme cu pereţii extrem de îngro- 
şaţi, dar celulozici, şi de foarte puţine celule de parenchim lemnos (Fig. 436). 
Inelul de liber cuprinde 3 subzone: 

- una internă, foarte subţire, tipic conducătoare, cu tuburi ciuruite şi celule 

anexe, aflată în imediata vecinătate a cambiului; 

- una mijlocie, în care predomină fibrele liberiene faţă de celulele de 
parenchim liberian; 

- una externă, în care predomină celulele de parenchim liberian faţă de 
fibre; acestea din urmă sunt fie solitare, fie grupate câteva la un loc. 

Toate fibrele liberiene, ca şi cele lemnoase de altfel, au pereţi puter- 
nic îngroşaţi, dar nelignificaţi. 

Rădăcină - treime mijlocie (Fig. 437) 

Faţă de nivelul anterior analizat, subliniem următoarele deosebiri: 

- pătura de suber este mai groasă; 

- numărul razelor medulare este mai mare (Fig. 437). 

Rădăcină - treime inferioară (Fig. 438) 

Razele medulare sunt vizibil mai largi, împărţind astfel cilindrul 
central într-un număr de sectoare (benzi) conducătoare relativ înguste (Fig. 
438). în plus, se observă că centrul rădăcinii este ocupat de un parenchim 
medular, în care sunt dispersate şi puţine fibre libriforme, dar vasele de 
xilem lipsesc. 

Rizomul (Fig. 439) 

Structura este secundară, ca şi la rădăcină, fiind rezultatul activităţii 
ambelor meristeme laterale: felogenul şi cambiul. Felogenul ia naştere prin 
dediferenţierea unui strat cortical extern şi produce puţine straturi de suber 
şi de feloderm, celulele ambelor ţesuturi având o dispoziţie strict radiară. 

Scoarţa este un parenchim de tip meatic şi amilifer, fără a se termina 
cu o endodermă de tip special. 

Cilindrul central este foarte gros şi cuprinde un număr mare (10-14) 
de fascicule conducătoare, diferite ca mărime, unele fiind străbătute de raze 
parenchimatic-celulozice, aşa încât lasă impresia că sunt mai multe fascicule 
conducătoare distincte. 

Toate fasciculele au o cantitate egală de liber şi de lemn, ambele 
ţesuturi prezentând numeroase fibre (lemnoase, respectiv liberiene), cu 
pereţii extrem de groşi, dar celulozici. Vasele de lemn sunt solitare ori, mai 
adesea, grupate în şiruri longitudinale mai mult sau mai puţin paralele 
(Fig. 439). 

La nivelul liberului, zona conducătoare (tuburi ciuruite, celule 
anexe) este subţire, localizată în imediata vecinătate a cambiului, în rest 
predominând fibrele sclerenchimatice asupra parenchimului liberian amilifer. 

La periferia tuturor fasciculelor se află câte un cordon subţire de 
fibre sclerenchimatice (în poziţie periciclică) cu pereţii lignificaţi. Pe 
alocuri, lignificarea afectează şi unele fibre liberiene din vecinătatea 
cordoanelor mecanice menţionate. 

Ca o anomalie de structură menţionăm formarea unor arcuri de 
felogen în grosimea măduvei, felogen care produce 2-3 straturi de suber 
tipic şi care se continuă pe traectul unor raze medulare până la contact cu 
cordoanele de fibre perifloemice. 

Tulpină aeriană - treime superioară (fig. 440, 441) 

Conturul secţiunii transversale este neregulat poligonal, cu coaste 
atenuate. Structura este tipic primară. 

Epiderma prezintă celule pătratice sau, uşor înalte, cu toţi pereţii 
subţiri, cel extern nefiind afectat de cutinizare. Din loc în loc se observă 
numeroşi peri tectori tricelulari, cu celula terminală lungă, având pereţii 
foarte groşi, încât lumenul devine aproape filiform; celula bazală şi cea 
intermediară sunt dreptunghiulare (Fig. 441). 

Scoarţa este relativ subţire (4 straturi în dreptul fasciculelor 
conducătoare) (Fig. 440) şi se termină cu un endodermoid cristalifer (cu 
cristale simple de oxalat de Ca), localizat la periferia fiecărui fascicul 
conducător. 

Cilindrul central cuprinde mai multe (8-10) fascicule conducătoare 
de tip colateral deschis, toate având la periferia liberului câte un cordon 
foarte gros de elemente colenchimatizate şi fiind separate de raze medulare 
largi, parenchimatic-celulozice. în toate fasciculele, procesul de traheoge- 
neză este în curs de derulare, puţine vase de lemn având deja pereţi groşi şi 
lignificaţi. 

Măduva este foarte groasă, parenchimatic-celulozică, de tip meatic. 

Tulpină - treimea mijlocie (fig. 443) 

Structura primară este definitivă şi începe să se schiţeze cea 
secundară, procesul de traheogeneză fiind încheiat. 

Epiderma are celule cu peretele extern mai gros decât ceilalţi şi 
complet cutinizat. Din loc în loc se observă stomate şi peri tectori, dar în 
număr mai mic decât în treimea superioară a tulpinii. 

Pe o parte în circumferinţa tulpinii s-a format deja felogenul, care a 
produs un strat de suber hipodermic. 

Fibrele cordoanelor mecanice perifloemice iau aspectul elementelor 
de sclerenchim, cu pereţi foarte groşi, doar parţial lignificaţi (Fig. 442). 

Fiberul cuprinde tuburi ciuruite, celule anexe şi puţine celule de 
parenchim liberian. 

Femnul are vasele dispuse în şiruri radiare paralele, separate de 
celule de parenchim celulozic la nivelul lemnului primar şi de celule de 
parenchim lignificat, ori chiar de puţine elemente libriforme (cel puţin în 
unele fascicule), la nivelul lemnului secundar. 

Fa nivelul unor raze medulare se schiţează elemente de cambiu 
interfascicular. Fa faţa internă a celor mai multe fascicule se află câte un arc 
de elemente colenchimatizate, asemănătoare celor de la periferia liberului şi 
de la faţa internă a cordoanelor de sclerenchim. 

Măduva este groasă, parenchimatic-celulozică, de tip meatic. în 
măduvă, multe celule conţin cristale simple de oxalat de calciu; asemenea 
celule, însă doar cu câte un cristal simplu, se află şi la periferia cordoanelor 
de sclerenchim perifloemic, şi la faţa internă a cordoanelor de colenchim 
perixilemic. 

Tulpină - treime inferioară (Fig. 443) 

Structura este tipic secundară, rezultată din activitatea ambelor 
meristeme laterale: cambiul şi felogenul. Felogenul este continuu şi a produs 
deja 3-4 straturi de suber, care au determinat pe alocuri exfolierea 
epidermei; grosimea suberului diferă pe circumferinţa tulpinii, motiv pentru 
care acolo unde este doar unistratificat, epiderma este persistentă. 

Parenchimul cortical primar este de tip meatic, iar stratul cel mai 
intern aflat, în contact cu cordoanele de sclerenchim perifloemic, reprezintă 
un endodermoid cristalifer. 

Cilindrul central este foarte gros, cu numeroase (15) fascicule 
conducătoare de mărime diferită, toate cu câte un cordon relativ subţire de 
fibre sclerenchimatice la periferia liberului. 

în toate fasciculele conducătoare se distinge lemnul primar, prin 
dispoziţia în şiruri radiare a vaselor, separate de parenchim celulozic şi cel 
secundar, cu vase dispuse dezordonat, separate de fibre lemnoase şi de 
puţine celule de parenchim lignificat (Fig. 443). 

în măduvă şi în zona perixilemică a multora dintre fascicule se 
observă celule cu cristale simple de oxalat de calciu. 

Ca o anomalie, menţionăm prezenţa unui arc de suber netipic, în 
concavitatea căruia şi celulele de parenchim medular au pereţii suberificaţi. 



Fig. 438 Fig 439 


Trifolium fragiferum. Secţiuni transversale prin rădăcină, treime inferioară (Fig. 436), treime 
mijlocie (Fig. 437) şi treime superioară (Fig. 438), precum şi secţiune transversală prin rizom 
(Fig. 439). 

Fig. 442 



Fig. 443 


Trifolium fragiferum. Secţiuni transversale prin tulpina aeriană, treime superioară 
(Fig. 440, 441), treime mijlocie (Fig. 442) şi treime inferioară (Fig. 443). 

Frunza (Fig. 444-448) 


Peţiolul 

Conturul secţiunii transversale este circular-ovat, cu o cavitate 
aeriferă centrală largă. 

Epidemia prezintă celule mici, izodiametrice, cu peretele extern gros 
şi complet cutinizat. 

Din loc în loc sunt vizibili peri tectori tricelulari şi se observă puţine 
stomate. în parenchimul fundamental se află 5 fascicule conducătoare 
libero-lemnoase de mărime diferită, toate având structura celor din tulpina 
tânără şi prezentând la periferia liberului câte un cordon relativ gros de 
elemente mecanice. 

Limbul (Fig. 444-448) 

Epiderma văzută de faţă (Fig. 444, 445), prezintă celule de contur 
poligonal, cu pereţii laterali drepţi. Din loc în loc se află stomate de tip 
anomocitic, iar prin transparenţă se disting celulele ţesutului palisadic 
subiacent. în lungul nervurilor se observă numeroase cristale simple de 
oxalat de calciu. Stomatele sunt localizate în ambele epiderme, deci limbul 
este amfistomatic. 

Secţiune transversală prin foliolă, treime superioară (Fig. 446) 

Nervura mediană proemină vizibil la faţa inferioară a foliolei şi 
prezintă un fascicul conducător libero-lemnos cu structură primară, având la 
periferia limbului un cordon de celule mecanice. 

Ambele epiderme prezintă celule alungite tangenţial, cu peretele 
extern uşor mai îngroşat decât ceilalţi şi acoperit de o cuticulă subţire, 
vizibilă mai cu seamă la faţa inferioară a foliolei. Din loc în loc se observă 
stomate, care nu proemină deasupra epidermei. 

Mezofilul este diferenţiat în ţesut palisadic bistratificat, cu celule 
relativ joase, la faţa superioară şi ţesut lacunos pluristratificat, relativ 
compact, la faţa faţa inferioară; deci limbul are o structură bifacială 
heterofacială (dorsiventrală). La polii fasciculelor conducătoare din 
nervurile laterale sunt vizibile celule cu cristale simple de oxalat de calciu. 

în treimea mijlocie, stratul palisadic hipodermic are celule mai 
înalte, nervura mediană proemină mai puternic la faţa inferioară, ţesutul 
mecanic este prezent la ambii poli ai fasciculelor conducătoare, iar la nivelul 
epidermei, din loc în loc, se observă şi puţini peri tectori tricelulari. 

în treimea inferioară (Fig. 447, 448), ambele straturi palisadice au 
celule înalte, împreună ocupând cam 50% din grosimea mezofilului. 

Stipelele 

Conturul secţiunii transversale are forma literei „V”, cu braţele mai 
mult sau mai puţin paralele şi cu capetele foarte subţiri, uşor suprapuse, 
între cele două epiderme, mezofilul este omogen, format din celule 
izodiametrice; pe alocuri, unele celule de la faţa adaxială (internă) se 
dezorganizează, rezultând cavităţi aerifere mai mari decât lacunele. în 
mezofilul omogen se observă mai multe fascicule, dintre care 3 mai mari 
(unul median şi două laterale), având structura celor din limbul foliolei. 

Fasciculele din părţile terminale (marginale) sunt foarte mici, dar şi 
ele prezintă la periferia floemului câte un endodermoid cristalifer. 

Această specie este mezofilă către higrofilă, alcalinofilă şi 
neohalofilă, de la foarte slab la puternic tolerantă, sămânţa germinând şi în 

95 3 

strate slab salinizate (Bucur şi colab., 1961). 

Este tipul de halofită despre care nu putem spune prea multe din 
perspectiva adaptărilor evidente la salinitate; este şi un bun „exemplu” 
pentru „teoria” noastră, a adaptărilor „extreme” la salinitate 26 . 


25 Acest aspect, al germinării seminţelor în medii salinizate, este foarte interesant şi intens 
discutat în zilele noastre; credem că, îndeosebi la specii care nu prezintă adaptări anatomice 
evidente, rezistenţa şi capacitatea de germinare a seminţelor pot constitui cheia 
supravieţuirii unor specii halofile „neconsacrate” în condiţii de salinizare uşoară sau medie. 

26 în treacăt fie spus, dacă este să dăm credit acestor ipoteze, este evident următorul aspect: 
familii botanice diferite au rezonanţe adaptative diferite faţă de acest factor - salinitatea 
solului; este clar că evoluţia a selectat, modelat şi favorizat specii a căror istorie se leagă 
practic de salinitate, în vreme ce altele au contacte tangenţiale şi de multe ori legate de 
hazard, referitor la salinitate. în acest context, familia Fabaceae nu oferă exemple 
spectaculoase de adaptare la salinitate, dacă este să comparăm, de pildă, cu cea mai 
„intrigantă” şi spectaculoasă familie halofilă, care este cea a Chenopodiaceelor. 

Fig. 444 


Fig. 445 



Fig. 446 



Fig. 447 



Fig. 448 


Trifolium fragiferum. Epiderma superioară (Fig. 444) şi epiderma inferioară (Fig. 445), 
văzute de faţă şi secţiune transversală prin limbul foliar, treime superioară (Fig. 446) şi 
treime inferioară (Fig. 447, 448). 

Familia Poaceae 

Puccinellia distans (L.) Pari. ssp. limosa (Schur) Jâv.* 

Tulpină aeriană - treime superioară (Fig. 449) 

Epiderma prezintă celule izodiametrice în dreptul stâlpilor de 
sclerenchim şi uşor alungite tangenţial în dreptul benzilor de parenchim 
asimilator; în ambele cazuri, toţi pereţii, dar mai ales cel extern, sunt 
îngroşaţi; peretele extern este acoperit de o cuticulă relativ groasă. Din loc 
în loc se observă stomate. 

Limita dintre scoarţă şi cilindrul central este greu de stabilit. Putem 
doar observa că imediat sub epidermă, între stâlpii de sclerenchim sunt 
vizibile insule (benzi) mici (înguste) de celule asimilatoare. Atât stâlpii 
hipodermici de sclerenchim, cât şi inelul continuu de sclerenchim prezintă 
elemente (fibre) cu pereţii puternic îngroşaţi şi intens lignificaţi. 

Ţesuturile conducătoare formează fascicule de tip colateral închis, 
dispuse pe două cercuri: 

- unul extern, cu fascicule mult mai mici, înglobate complet în 
sclerenchim, unele proeminând în insulele de parenchim asimilator; 

- altul intern, cu fascicule mari, care au liberul înglobat în inelul de 
sclerenchim, iar în rest sunt protejate de o teacă sclerenchimatică 
unistratificată. 

Liberul cuprinde tuburi ciuruite şi celule anexe, iar lemnul are vase 
de protoxilem înconjurate de celule de parenchim celulozic şi vase de 
metaxilem cu celule de parenchim sclerificat şi intens lignificat între ele; în 
fasciculele cele mai mari se observă şi lacuna acviferă. 

Toate fasciculele mari proemină puternic în parenchimul fundamen- 
tal celulozic, de tip meatic (Fig. 449). 

Parenchimul fundamental central este dezorganizat, rezultând o 
cavitate aeriferă largă. 

Tulpină aeriană - treime mijlocie (Fig. 450) 

Faţă de nivelul anterior analizat, insulele de parenchim asimilator 
sunt mai numeroase, sclerenchimul are fibre cu pereţi mai groşi şi intens 
lignificaţi (Fig. 450), iar cavitatea aeriferă centrală, de contur neregulat, este 
mai mică. 


* din cauza unor dificultăţi întâmpinate pe teren, legate de colectarea şi conservarea ulteri- 
oară a materialului, care au condus la alterarea părţilor subterane ale acestei specii, nu putem 
prezenta, în lucrarea de faţă, decât rezultate referitoare la părţile supraterane ale plantei. 

Tulpină aeriană - treime inferioară (Fig. 451) 

Faţă de nivelul mijlociu, gradul de lignificare este mai puternic, 
parenchimul dintre fasciculele mari se sclerifică uşor (Fig. 451), iar unele 
dintre fasciculele mai mici se detaşează de inelul de sclerenchim, fiind 
adânc înfipte în parenchimul fundamental celulozic. 

Cavitatea aeriferă centrală este foarte mică sau lipseşte. 



Fig. 449 


Fig. 450 



Fig. 451 


Puccinellia distans. Secţiuni transversale prin tulpina aeriană, treime superioară (Fig. 449) 
treime mijlocie (Fig. 450) şi treime inferioară (Fig. 451). 

Frunza (Fig. 452-455) 

Epiderma inferioară, văzută de faţă, este formată din celule 
poligonal-alungite (toate având pereţii laterali drepţi), ce alternează cu 
celule foarte scurte. Din loc în loc, mai ales în lungul nervurilor, se observă 
peri tectori scurţi (aculeiformi). în lungul şirurilor de celule epidermice se 
observă stomate halteriforme. Prin transparenţă se observă vasele lemnoase, 
mai cu seamă de tip reticulat. 

Epiderma superioară diferă de cea inferioară prin faptul că celulele 
epidermice au pereţii laterali des şi fin ondulaţi. Stomatele sunt prezente şi 
pe această faţă a frunzei, deci limbul este amfistomatic. 

în secţiune transversală prin limbul foliar, în treime superioară 

(Fig. 452), conturul are forma literei „V”, cu braţele aproape paralele, 
delimitând un şanţ adaxial foarte adânc. Ambele epiderme au celule cu 
peretele extern mult mai gros decât ceilalţi, dar acoperit de o cuticulă 
subţire. Din loc în loc se observă peri tectori foarte scurţi, unicelulari, 
aculeiformi, cu peretele gros; aceşti peri sunt localizaţi mai cu seamă în 
dreptul fasciculelor conducătoare (Fig. 452). 

Mezofilul este omogen, cu celule izodiametrice, rotunjite, deci 
limbul are o structură bifacială-izofacială (Fig. 452). 

Ţesuturile conducătoare formează numeroase fascicule, mari şi 
mijlocii, toate în contact cu epiderma inferioară prin intermediul unor stâlpi 
de sclerenchim, iar cu epiderma superioară prin intermediul unor stâlpi de 
parenchim lignificat puţin sclerificat. Toate fasciculele conducătoare sunt 
parţial înconjurate de câte o teacă sclerenchimatică, formată din celule cu 
pereţi puternic îngroşaţi şi intens lignificaţi (Fig. 452). 

în treimea mijlocie (Fig. 453), conturul secţiunii transversale are 
formă de panglică curbată, luând forma literei „V”, cu braţele foarte depăr- 
tate. Faţa inferioară este netedă (dreaptă), iar faţa superioară este vălurată 
(aici alternând coaste şi valecule). în rest, structura este asemănătoare cu cea 
de la nivelul anterior analizat, la care se adaugă prezenţa unor cordoane de 
sclerenchim la marginile limbului. Gradul de sclerificare a fibrelor 
sclerenchimatice este mai redus (Fig. 453). 

La treimea bazală (Fig. 454, 455), limbul este aproape complet 
închis (răsucit), faţa superioară (devenită internă) prezentând aceleaşi coaste 
puternice separate de valecule adânci şi înguste. Faţă de nivelurile anterior 

analizate se observă celule buliforme mari în epiderma superioară din 
dreptul valeculelor (Fig. 454-455). La acest nivel, fasciculele conducătoare 
sunt mai numeroase, alternând de regulă unele mari cu altele mici. Perii 
tectori sunt mai numeroşi la faţa superioară, localizaţi totdeauna pe coaste. 

Această specie are un spectru ecologic larg, fiind higrofilă către 
mezofilă, puternic alcalinofilă, dar şi cu forme biologice slab alcalinofile, de 
la slab la excesiv de euhalofilă, ceea ce şi explică, de altfel, marea ei 
răspândire (Bucur şi colab., 1960). Se dezvoltă masiv pe sărături de luncă şi 
de coastă umede până primăvara târziu, datorită apelor subterane aproape de 
suprafaţă, colmatărilor, inundaţiilor, fiind o plantă foarte rezistentă la asfixie 
în perioadele umede. 



Fig. 454 


Fig. 455 


Puccinellia distans. Secţiuni transversale prin limbul foliar, treime superioară (Fig. 452), 
treime mijlocie (Fig. 453) şi treime inferioară (Fig. 454, 455). 

Familia Plantaginaceae 

Plantago schwarzenbergiana Schur 

Rădăcina (Fig. 456- 458, 465) 

în treimea inferioară (Fig. 456, 465), structura este tipic secundară, 
rezultată din activitatea ambelor meristeme laterale: cambiul şi felogenul. 

Felo genul produce mai puţine straturi de suber spre exterior şi mai 
multe straturi de feloderm spre interior; suberul se exfoliază treptat şi 
neuniform pe circumferinţa organului, iar celulele felodermice sunt bogate 
în granule de amidon. 

Cambiul produce un inel relativ gros de liber secundar spre exterior şi 
un corp lemnos secundar în centrul organului. Liberul prezintă tuburi ciuruite şi 
celule anexe în apropierea cambiului şi foarte multe celule de parenchim 
liberian amilifer, dispuse în şiruri radiare, spre exterior. Corpul lemnos central 
prezintă un număr mare de vase de diametru diferit şi dispersate neregulat, 
având pereţii intens lignificaţi, separate de puţine celule de parenchim 
lemnos celulozic (Fig. 456). 

Aşadar, lemnul secundar nu prezintă fibre lemnoase, ca la cele mai 
multe dicotiledonate, sau acestea sunt în număr foarte mic şi nu diferă de 
vasele lemnoase pe secţiuni transversale. 

în treimea mijlocie (Fig. 457), structura rădăcinii se menţine aceeaşi, 
cu deosebirea că suberul are mai multe (7-9) straturi, iar în feloderm s-au 
format cavităţi aerifere de contur neregulat, rezultate din dezorganizarea 
locală a unor celule (Fig. 457). 

La limita dintre baza rădăcinii şi rizom (Fig. 458), structura se 
caracterizează printr-un corp lemnos central puternic parenchimatizat şi prin 
cordoane de fibre sclerenchimatice în grosimea inelului de liber secundar. 

Fibrele cordoanelor sclerenchimatice au pereţii foarte puternic îngro- 
şaţi, intens lignificaţi şi străbătuţi de multe punctuaţii canaliculiforme, de 
formă şi mărime diferite în secţiune transversală. Aceste cordoane mecanice 
nu separă inelul liberian de feloderm, ci sunt localizate în grosimea paren- 
chimului liberian secundar. 

La periferia corpului lemnos central predomină fibrele lemnoase, ce 
formează zone compacte în care sunt dispersate neregulat puţine vase. 
Celulele de suber sunt puternic alungite tangenţial, ca şi multe celule din 
feloderm, iar cantitatea de parenchim lemnos celulozic este mult mai mare. 

Rizomul (Fig. 459) 

Tulpina subterană are o structură secundară tipică, rezultată din activi- 
tatea ambelor meristeme laterale. Felogenul produce câteva pături de suber 
netipic şi mai multe straturi de feloderm, cu celule vizibil colenchimatizate. 

Scoarţa primară mai persistă pe alocuri, stratul ei extern şi epiderma 
exfoliindu-se în cea mai mare parte. Acolo unde epiderma persistă, la 
nivelul ei sunt vizibili peri tectori pluricelulari uniseriaţi, lungi, solitari sau 
grupaţi câte 3-4 la un loc. 

Cambiul produce în cantitate egală liber secundar spre exterior şi lemn 
secundar spre interior, rezultând 2 inele concentrice discontinue, care le dă 
ţesuturilor conducătoare un aspect fascicular, datorită razelor medulare de 
lărgime diferită, prezente din loc în loc. La periferia liberului secundar sunt 
vizibile cordoane mecanice de grosime şi formă diferite, formate din elemente 
asemănătoare celor menţionate mai sus; astfel de elemente sclerenchimatice, 
solitare sau formând grupe mici, au fost observate şi în grosimea liberului 
secundar. 

Lemnul secundar prezintă o zonă internă în care se găsesc vase şi celule 
de parenchim lemnos celulozic, iar în zona sa externă predomină libriformul, 
vasele şi celulele de parenchim lemnos celulozic fiind în cantitate mică. 

Aşadar, se distinge cu uşurinţă lemnul primar (cu vase şi celule de 
parenchim lemnos celulozic) de cel secundar (cu mult libriform, puţine vase 
şi celule de parenchim lemnos celulozic) (Fig. 459). 

Măduva este foarte groasă, amiliferă, parenchimatic-celulozică, de tip 
meatic. 

Pe unele secţiuni se poate observa formarea rădăcinilor adventive. 

Tulpină aeriană - treime superioară (Fig. 460, 461, 466) 

Conturul secţiunii transversale este pentagonal, cu unghiurile rotunjite. 

Epiderma prezintă celule mari, cu pereţii intern şi extern foarte puter- 
nic îngroşaţi, cel din urmă fiind acoperit de cuticulă. Din loc în loc se află 
stomate, localizate la nivelul epidermei. 

Scoarţa este relativ groasă (7-8 straturi) (Fig. 460), parenchimatic- 
asimilatoare, cu stratul hipodermic uşor colenchimatizat şi stratul cel mai 
intern de tipul unui endodermoid. 

Cilindrul central începe cu un inel de sclerenchim în poziţie periciclică 
(Fig. 460), format din fibre cu pereţii puternic îngroşaţi şi intens lignificaţi; 
grosimea acestui inel este mai mare în dreptul celor 5 fascicule mari, 
localizate în dreptul celor 5 coaste ale secţiunii (Fig. 461). 

Ţesuturile conducătoare formează numeroase fascicule libero-lemnoase, 
din care 5 mai mari şi altele mult mai mici, între ele aflându-se, adesea, doar in- 
sule de liber, înfipte în inelul de sclerenchim periciclic ori în contact direct cu el. 


274 



STUDIUL HISTO-ANATOMIC AL UNOR SPECII DE HALOFITE DIN FLORA MOLDOVEI 


în treimea mijlocie (Fig. 462, 463, 467), conturul secţiunii transversale 
devine aproximativ circular, cea mai mare parte a parenchimului medular 
este lignificată, iar cavitatea aeriferă centrală este bine delimitată. Semnalăm 
şi la acest nivel prezenţa perilor tectori (Fig. 463). 

Structura ţesuturilor conducătoare este numai de origine primară. 
Unele elemente de lemn vin în contact cu inelul de sclerenchim periciclic, 
astfel încât liberul fasciculelor conducătoare este fragmentat în câteva insule 
mici (Fig. 462). în structura fasciculelor conducătoare apar şi puţine fibre 
lemnoase, unele venind în contact cu inelul de sclerenchim periciclic. 

în treimea inferioară (Fig. 464, 468), structura se menţine aceeaşi ca 
şi în cea mijlocie, cu deosebirea că inelul de sclerenchim periciclic este mai 
intens lignificat, iar numărul fibrelor lemnoase din fasciculele conducătoare 
principale este mai mare. Şi la acest nivel au fost evidenţiaţi peri tectori 
(Fig. 464). 

Aşadar, vorbim la acest nivel de o structură secundară puţin impor- 
tantă, care ca şi în structura primară rămâne numai de tip fascicular. 



Fig. 458 

Plantago schwarzenbergiana. Secţiuni transversale prin rădăcină, treime inferioară (Fig. 456), 
treime mijlocie (Fig. 457) şi treime superioară (Fig. 458); secţiune transversală prin rizom 
(Fig. 459). 

Fig. 464 


Plantago schwarzenbergiana. Secţiuni transversale prin tulpina aeriană, treime superioară 
(Fig. 460, 461), treime mijlocie (Fig. 462, 463) şi treime inferioară (Fig. 464). 

Frunza (Fig. 469-489) 

Peţiolul (Fig. 469, 470, 479, 480) 

în treimea superioară, conturul secţiunii transversale are forma literei 
„V”, cu un şanţ adaxial larg şi adânc (Fig. 479). 

Epiderma prezintă celule mari, cu pereţii intern şi extern vizibil mai 
îngroşaţi decât ceilalţi; peretele extern este acoperit de o cuticulă striată. Din 
loc în loc se observă stomate. 

Parenchimul fundamental este de tip meatic, faţa abaxială având 
stratul sau straturile (2-3) hipodermice cu celulele colenchimatizate angular; 
un colenchim asemănător este vizibil şi în cele două braţe care delimitează 
şanţul adaxial. 

Ţesuturile conducătoare formează mai multe (15) fascicule libero- 
lemnoase de tip colateral, dintre care 3 sunt mult mai mari, având de jur 
împrejur sclerenchim. Fasciculele marginale au câte un cordon perifloemic 
de fibre sclerenchimatice, iar toate celelalte fascicule mici nu prezintă asemenea 
cordoane mecanice. Fasciculele mari prezintă la periferia sclerenchimului 
câte un strat de celule parenchimatice ce au îngroşările Caspary în pereţii 
radiari, reprezentând astfel o endodermă de tip primar (Fig. 469), fapt 
neconsemnat în literatura de specialitate de care am putut dispune. 

Lemnul prezintă numeroase vase, separate de puţine celule de paren- 
chim celulozic, iar liberul este moderat colenchimatizat, format din tuburi 
ciuruite şi celule anexe. Fibrele de sclerenchim din jurul fasciculelor 
conducătoare au pereţii foarte puternic îngroşaţi, dar mai puţin lignificaţi 
decât cei ai vaselor lemnoase (Fig. 469). 

în treimea mijlocie, conturul secţiunii transversale se menţine acelaşi, 
dar numărul fasciculelor conducătoare este mai mic (13) (Fig. 480). 

în treimea inferioară, conturul general al secţiunii transversale rămâne 
acelaşi, dar cele 2 braţe se îngustează mult la vârf, unde structura este repre- 
zentată doar de cele 2 epiderme (Fig. 470). Numărul fasciculelor conducă- 
toare se reduce la 9, aproape toate fiind înconjurate de sclerenchim. în 
parenchimul fundamental sunt vizibile mai multe cavităţi aerifere. 

Limbul (Fig. 481-484) 

Epiderma văzută de faţă (Fig. 471-474, 481-484) are celule de aceeaşi 
formă, dar cu pereţii laterali uşor curbaţi (Fig. 473, 474 şi 484). Stomatele 
sunt mai numeroase pe unitatea de suprafaţă în epiderma inferioară. Celulele 
epidermice din dreptul nervurilor sunt de 4-5 ori mai lungi şi cu pereţii 
laterali mai groşi, totdeauna drepţi. 

Pe faţa superioară, celulele au contur poligonal, cu pereţii laterali drepţi, 
din loc în loc observându-se stomate de tip anizocitic sau de tip anomocitic 
(Fig. 471 şi 483) şi peri tectori (Fig. 472) foarte lungi, pluricelulari, uniseriaţi, 
cu celula terminală având vârful ascuţit. 

în secţiune transversală prin limb, treimea superioară (Fig. 475, 
481, 482), conturul general are forma literei „V”, cu braţele foarte depărtate. 
Ambele epiderme sunt formate din celule izodiametrice, ori uşor alungite 
tangenţial şi de mărime diferită, cu peretele extern vizibil mai îngroşat decât 
ceilalţi, dar acoperit de o cuticulă foarte subţire. 

Din loc în loc, în epiderma superioară se observă peri lungi, pluricelu- 
lari (Fig. 475, 481 şi 482), iar în ambele epiderme se observă stomate. în 
plus, în epiderma inferioară am observat şi puţini peri secretori scurţi, 
tricelulari, localizaţi în mici excavaţii de la faţa superioară a limbului; unii 
peri au glanda unicelulară, iar alţii bi ori tetracelulară. 

Mezofilul este de tip palisadic la faţa superioară, prezentând 2-3 stra- 
turi de celule relativ înalte şi bogate în cloroplaste; la faţa inferioară, celulele 
sunt mai joase, uneori chiar tot de tip palisadic, dar conţin mai puţine cloro- 
plaste. Per ansamblu, se poate considera că limbul foliar are o structură 
bifacială, heterofacială (dorsiventrală). 

Ţesuturile conducătoare formează numeroase fascicule, dintre care cel 
median este ceva mai mare, de tip colateral, cu un cordon de celule meca- 
nice la faţa externă a liberului, celule care sunt de tip colenchimatic. 

Stratul hipodermic de la faţa inferioară a limbului, în dreptul celor 3 
nervuri principale reprezintă un colenchim angular tipic. Celule asemănă- 
toare sunt vizibile şi la marginile limbului foliar. 

în treimea mijlocie (Fig. 476), conturul general rămâne acelaşi sau ia 
forma de panglică, observându-se numai nervura mediană proeminând uşor 
la faţa inferioară şi 2 nervuri laterale de ordinul întâi în braţe; cele 3 nervuri 
proemină uşor la faţa inferioară a limbului şi au câte un fascicul conducător 
relativ mare, de tip colateral deschis, cu câte un cordon de celule colenchi- 
matizate la ambii poli. La nivelul epidermei se observă stomate. Semnalăm 
prezenţa unor peri secretori la nivelul unor excavaţii ale epidermei (Fig. 476). 

Ambele ţesuturi conducătoare sunt de origine primară, având structura 
celor din peţiol. 

Mezofilul este de tip palisadic sub ambele epiderme, dar cu celule foarte 
joase, deci la acest nivel putem vorbi de o structură bifacială-izofacială, la 
mijlocul limbului celulele fiind izodiametrice. 

în treimea inferioară (Fig. 477, 478), conturul secţiunii transversale 
şi structura mezofilului rămân asemănătoare cu cele de la nivelul mijlociu. 

Aceasta specie este mezofilă, heliofilă, alcalinofilă. Se dezvoltă numai 
pe sărături de luncă, drenabile primăvara devreme, slab sau puternic 
salinizate (Bucur şi colab., 1960). Deşi pare să nu aibă trăsături anatomice 
evidente de halofită, trebuie spus că sistemul subteran şi rozeta de frunze 
bazale pot constitui mecanisme de adaptare în sine. S-a demonstrat, însă, la 
specii halofde de Plantago că în celulele lor se pot acumula compuşi 
osmotic activi, cum ar fi sorbitolul (Larher şi Stewart, 1979), despre care se 
ştie că sunt implicaţi în toleranţa la săruri. 




Plantago schwarzenbergiana. Secţiuni transversale prin peţiol, treime superioară (Fig. 479), 
treime mijlocie (Fig. 480); Peri tectori ai epidermei foliare superioare (Fig. 481, 482). 

Fig. 469 



Fig. 471 



Fig. 470 



Fig. 472 



Plantago scwarzenbergiana. Secţiuni transversale prin peţiol, treime superioară (Fig. 469) 
şi treime inferioară (Fig. 470); Epidermă superioară (Fig. 471, 472), văzută de faţă şi 
epidermă inferioară (Fig. 473), văzute de faţă. 


281 


HALOFITELE. ASPECTE DE ANATOMIE ECOLOGICĂ 



Fig. 474 Fig. 475 

Fig. 478 


Plantago scwarzenbergiana. Epiderma inferioară, văzută de faţă (Fig. 474); secţiuni 
transversale prin limbul foliar, treime superioară (Fig. 475), treime mijlocie (Fig. 476) şi 
treime inferioară (Fig. 477, 478). 

Familia Polygonaceae 
Polygonum patulum M. Bieb. 

Rădăcină - treime inferioară (Fig. 485, 491) 

Structura este tipic secundară, rezultată din activitatea ambelor 
meristeme laterale: cambiul şi felogenul. Felogenul se diferenţiază pe seama 
periciclului, astfel încât ţesuturile de la periferia suberului s-au exfoliat în 
totalitatea lor; doar pe alocuri se observă aderenţe de parenchim cortical 
intern. 

Suberul este subţire (2-3 straturi), cu celule vizibil alungite tangen- 
ţial şi cu pereţii subţiri, dar suberificaţi. Felodermul, alcătuit de asemenea 
din celule alungite tangenţial, formează 2-3 straturi. 

Cambiul formează un inel periferic foarte subţire de liber secundar 
(Fig. 485), alcătuit din tuburi ciuruite, celule anexe şi celule de parenchim. 
în zona externă a inelului de liber sunt vizibile fibre sau grupe de fibre 
liberiene, cu peretele foarte gros, dar slab lignificat. 

Corpul lemnos central secundar este foarte gros şi în întregime 
lignificat, în el predominând libriformul; în grosimea lui sunt dispersate 
puţine vase de diametru diferit şi celule de parenchim, localizate mai ales în 
zona centrală; toate elementele libriformului au pereţi puternic îngroşaţi şi 
parţial lignificaţi. 

în treimea mijlocie (Fig. 486, 492), faţă de nivelul anterior analizat, 
corpul lemnos central este mai intens lignificat (Fig. 486), iar zona axială a 
acestuia este formată din elemente cu pereţii aproape în întregime celulozici. 

în treimea superioară (Fig. 486), la nivelul peridermei se observă, 
pe alocuri, lenticele, pătura de suber este mai groasă (3-5 straturi), ca şi cea 
de feloderm, iar în grosimea corpului lemnos central sunt vizibile nume- 
roase raze medulare, formate din celule parenchimatice cu pereţi moderat 
îngroşaţi, dar lignificaţi. Cantitatea de libriform este mai mare, fibrele 
acestuia având pereţi extrem de îngroşaţi, lumenul fiind adesea punctiform; 
doar axa rădăcinii are elemente cu pereţii mai subţiri, celulozici ori slab 
lignificaţi (Fig. 487). 

Tulpină - treime superioară (Fig. 488, 494) 

Conturul secţiunii transversale este poligonal-costat, cu coaste puţin 
proeminente. 

Epiderma prezintă celule mari, alungite tangenţial, cu peretele extern 
mai îngroşat decât ceilalţi şi acoperit de o cuticulă subţire; în dreptul 
coastelor, celulele sunt izodiametrice şi cu peretele extern mai gros, în 
întregime cutinizat. Din loc în loc sunt vizibile stomate. 

Scoarţa este formată din 2-3 straturi de celule palisadice, relativ 
joase, iar stratul intern are celule izodiametrice sau alungite tangenţial, 
reprezentând un adevărat endodermoid (Fig. 488). în coaste, sub epidermă 
se află câte un cordon de fibre sclerenchimatice cu pereţii extrem de 
îngroşaţi, dar foarte slab lignificaţi. 

Cilindrul central are ţesuturi conducătoare de tip inelar, dar liberul 
este mai gros în dreptul coastelor tulpinale unde, la periferie, sunt vizibile 
cordoane de fibre sclerenchimatice asemănătoare celor hipodermice. Liberul 
cuprinde tuburi ciuruite, celule anexe şi foarte puţine celule de parenchim. 
Inelul de lemn secundar este gros, compact, în el predominând libriformul 
(Fig. 488), format din elemente cu pereţii puternic îngroşaţi şi moderat 
lignificaţi; vasele sunt rare, uneori deosebindu-se cu greu de fibrele 
libriforme. 

Măduva este relativ subţire, parenchimatic-celulozică, de tip meatic, 
formată din celule mari, având pereţi subţiri. 

în treimea mijlocie (Fig. 489, 495), conturul secţiunii transversale 
devine aproape circular, coastele fiind mult atenuate. 

Epiderma este acoperită de o cuticulă mai groasă. Cordoanele de 
sclerenchim hipodermic sunt mai groase (Fig. 489), iar scoarţa palisadică 
este relativ mai subţire, cu celule mai joase; 1-2 straturi interne au celule 
izodiametrice. 

Fasciculele de liber sunt mai groase, unite prin 1-2 straturi de 
elemente liberiene interfasciculare. Inelul de lemn secundar este mai gros şi 
mai intens lignificat, dar tot cu vase rare; fostele fascicule din structura 
primară proemină puternic în zona perimedulară, având mai multe vase 
lemnoase. 

Măduva este mai groasă, cu celule mai mari. 

în treimea inferioară (Fig. 496), coastele sunt uşor proeminente, 
scoarţa este şi mai subţire, pierzându-şi caracterul de palisadă tipică. 

Liberul formează un inel continuu, mai gros totuşi în dreptul 
coastelor, unde în imediata lui vecinătate sunt vizibile cordoane foarte 
subţiri de fibre sclerenchimatice. Inelul de lemn secundar este foarte gros, 
cu foarte mult libriform şi cu vase dispersate neregulat (Fig. 490). 

Fig. 487 Fig. 488 



Fig. 489 



Fig. 490 


Polygonum patulum. Secţiuni transversale prin rădăcină, treime inferioară (Fig. 485), 
treime mijlocie (Fig. 486) şi treime superioară (Fig. 487); secţiuni transversale prin tulpină, 
treime superioară (Fig. 488), treime mijlocie (Fig. 489) şi treime inferioară (Fig. 490). 

Frunza (Fig. 497-500) 

Epiderma (Fig. 497, 498) văzută de faţă este formată în celule 
poligonale cu pereţii laterali drepţi; din loc în loc se observă stomate, mai 
adesea de tip anizocitic (Fig. 497-498). în lungul nervurilor, celulele 
epidermice sunt foarte lungi, cu pereţii laterali mai groşi. La marginile 
limbului, celulele au peretele extern puternic îngroşat şi bombat, devenind 
pe alocuri chiar papiliforme. Prin transparenţă se observă numeroşi ursini de 
oxalat de calciu. 

în secţiune transversală prin limb, treime superioară, nervura 
mediană şi nervurile laterale de ordinul I uşor proeminente la faţa inferioară; 
în aceste nervuri se află câte un fascicul conducător, cel din nervura 
mediană fiind totdeauna mai mare şi cu fibre de sclerenchim la ambii poli. 
în dreptul acestui fascicul, sub ambele epiderme se află câte un cordon 
subţire de fibre sclerenchimatice, cu pereţii foarte groşi, dar nelignificaţi. 

Epiderma prezintă celule izodiametrice sau uşor alungite tangenţial, 
mai mari la faţa superioară a limbului, având totdeauna peretele extern uşor 
bombat şi mai îngroşat decât ceilalţi. Din loc în loc se observă stomate în 
ambele epiderme, deci limbul este amfistomatic. 

Mezofilul este de tip palisadic sub ambele epiderme, deci limbul are 
o structură bifacială ecvifacială. Ţesutul palisadic este format la ambele feţe 
din două straturi de celule, ceva mai înalte însă la faţa superioară. 

între cele două palisade se află celule izodoametrice, cele mai multe 
dintre ele conţinând câte un ursin de oxalat de calciu. La marginile limbului, 
tot mezofilul este de tip palisadic; între acesta şi epiderme se află câte un 
cordon gros de fibre sclerenchimatice; în dreptul lor, celulele epidermice 
sunt foarte mari, cu peretele extern gros şi puternic bombat. 

în treimea mijlocie (Fig. 499, 500), nervura mediană proemină 
puternic la ambele feţe, dar mai ales la cea inferioară; între cordoanele de 
sclerenchim hipodermic şi fasciculele conducătoare (având şi ele fibre de 
sclerenchim la cei doi poli), se află celule izodiametrice de parenchim 
incolor (Fig. 499). 

în treimea inferioară, nervura mediană proemină şi mai puternic, 
îndeosebi la faţa inferioară, iar palisada de la faţa superioară este ceva mai 
groasă, deci cu celule uşor mai înalte decât la faţa inferioară. 

Fig. 499 



Fig. 500 


Polygonum patulum. Epidermă foliară superioară (Fig. 497) şi epidermă inferioară (Fig. 498), 
văzute de faţă; secţiuni transversale prin limbul foliar, treime mijlocie (Fig. 499, 500). 


292 


CONCLUZII 


în urma investigării histo-anatomice a organelor vegetative putem 
formula următoarele concluzii: 

La reprezentanţii familiei Chenopodiaceae ( Atriplex littoralis , A. 
prostrata, A. tatarica, Camphorosma annua, Halimione verrucifera, 
Petrosimonia oppositifolia, P. triandra, Salicornia europaea, Suaeda 
maritima ) s-a evidenţiat fenomenul de policambie. La toate speciile 
amintite, cambiile succesive au putut fi observate în structura ambelor 
organe vegetative axiale (rădăcină şi tulpină), la toate nivelurile. La Atriplex 
prostrata şi la A. littoralis , acest fenomen se observă doar spre baza celor 
două organe şi excepţie face şi specia Bassia hirsuta, la care nu am 
evidenţiat prezenţa şi activitatea cambiilor supranumerare la nici un nivel al 
organelor vegetative axiale; este, se pare, singura specie din familia 
Chenopodiaceae neafectată de activitatea cambiilor adiţionale. 

Cambiile succesive pot să lămurească anumite probleme de fdogenie, 
atunci când apartenenţa unei specii la un grup sau altul este discutabilă, aşa 
cum afirmă şi Carlquist (2002, 2003) în studiile sale asupra anatomiei unor 
genuri din familiile Simmondsiaceae, Amarantaceae. 

Deşi interpretarea policambiei în sens ecologic şi adaptativ este foarte 
dificil de făcut, aceasta şi din cauza faptului că lipsesc aproape cu desăvâr- 
şire studii în acest sens, am încercat, sub forma unei ipoteze, să explicăm 
acest fenomen presupunând că el ar putea constitui un mecanism implicat în 
reglarea conţinutului de săruri, având astfel o valoare adaptativ-ecologică. 
Mărirea suprafeţei interne a organelor afectate de policambie ar putea 
contribui la reţinerea, diluţia şi „întârzierea” transportului apei cu sărurile 
dizolvate în ea către părţile superioare ale plantei. Mărirea suprafeţei ar 
însemna, inevitabil, un spaţiu de dispersie a sărurilor, care sunt diluate 
totodată, fiind astfel, în cele din urmă, mai puţin nocive pentru plantă. 
Ipoteza noastră, publicată în 2006, a fost ulterior confirmată de cercetările 
lui Carlquist (2007), care exprimă aproximativ aceeaşi idee când, tratând 
despre policambie, afirmă că „the alternation of vascular increments with 
parenchyma provided by the successive cambial mode of construction offers 
an ideal histological plan for storage and retrieval of photosynthates and 
water .” (lucrarea citată, p. 327). 

Lignificarea intensă ce însoţeşte activitatea cambiilor supranumerare 
poate fi stimulată de salinitate şi poate conferi şi o rezistenţă mecanică 
celulelor la presiunea osmotică ridicată a soluţiei solului. 

La speciile de halofite colectate din habitate umede ( Aster tripolium 
ssp. pannonicus, Juncus gerardi, Spergularia media) am evidenţiat, în 
special la nivelul organelor vegetative subterane (rizom, rădăcină), dar şi la 

cele supraterane (tulpină), formaţiuni aerifere; acestea constituie o trăsătură 
răspândită la specii din asemenea habitate, conferind rezistenţa necesară la 
posibilele perioade de hipoxie a solului (ca exemplu servind Bolboschoenus 
maritimus). 

Am evidenţiat la unele specii ( Artemisia santonicum, Juncus gerardi, 
Lactuca saligna, Salicornia europaea, Suaeda maritima, Bolboschoenus 
maritimus) o endodermă tipică, caspariană, la nivelul organelor vegetative 
axiale. în acord cu unii autori, am interpretat această structură ca fiind o 
barieră ce controlează şi limitează pătrunderea de săruri în corpul plantelor; 
am mai pus in discuţie, pe scurt, rolul deosebit de complex pe care îl poate 
juca, în acest sens, rădăcina în viaţa plantelor de sărături. 

O altă constatare, destul de obişnuită şi de discutată la halofite, este 
cea care se referă la suculenta organelor aeriene. Noi am pus-o în evidenţă, 
sub forma unor ţesuturi acvifere şi, uneori, sub forma unui ţesut palisadic 
bine dezvoltat, la: Salicornia europaea, Suaeda maritima, Petrosimonia 
oppositifolia, P. triandra, Spergularia media. Această trăsătură este destul 
de răspândită, aşa cum s-a putut vedea, în special la Chenopodiaceae. La 
specii de halofite din habitate mai umede ( Suaeda , Salicornia ), suculenţa 
asigură poziţia erectă a plantelor şi posibila diluţie a sărurilor; în plus, ea 
poate fi indusă şi „întreţinută” de ionii de clor, deoarece se ştie că cele două 
specii enumerate au fost încadrate în grupa halofitelor ce edifică asociaţii 
clorurice. La xero-halofite (Petrosimonia oppositifolia, P. triandra), 
ţesuturile acvifere constituie, în acelaşi timp, rezerva de apă necesară în 
perioade de uscăciune, precum şi mediu de diluţie a sărurilor, cunoscând 
faptul că în condiţii de uscăciune a solului, sărurile sunt mai concentrate. 
Celule acvifere am mai evidenţiat la Iris halophila (la nivelul limbului şi 
spre vârful tulpinii aeriene), şi la Atriplex prostrata (doar în limbul foliar). 

Traheidele din ţesuturile suculente de la Salicornia reprezintă 
formaţiuni foarte interesante, dar şi controversate în acelaşi timp. Deşi 
evidenţiate încă de la sfârşitul secolului XIX, şi în zilele noastre se mai 
poartă discuţii referitoare la funcţia lor. Se presupune că ar fi implicate în 
bilanţul hidric al plantei, în toleranţa la săruri, în susţinerea mecanică, sau în 
depozitarea apei ori a aerului. Ele sunt localizate printre celulele palisadice, 
aproximativ perpendicular pe epidermă, fără să fi observat însă contacte 
directe între traheide şi epidermă, pe de o parte, între acestea şi sistemul 
conducător, pe de altă parte. 

Perii secretori, veziculari („bladders”), de la Atriplex tatarica şi 
Halimione verrucifera, evidenţiaţi la nivelul limbului foliar, reprezintă 
structuri foarte specializate, care intervin în acumularea şi eliminarea 
ulterioară a excesului de săruri. Ei sunt răspândiţi mai ales la reprezentanţi 
ai familiei Chenopodiaceae, fiind formaţi dintr-o celulă-pedicel şi una 

veziculoasă, în care sunt acumulate sărurile, în vederea eliminării lor la 
suprafaţa limbului. 

La nivelul limbului foliar de la specii de Chenopodiaceae am eviden- 
ţiat aranjamente particulare ale ţesuturilor, care definesc anumite tipuri de 
structuri, încadrate în denumirea generică de Kranz anatomy. Aceste 
structuri sunt corelate cu fotosinteza de tip C4. Astfel, la Atriplex tatarica am 
descris tipul atriplicoid, adică o teacă de celule izodiametrice ce formează 
un strat mai mult sau mai puţin continuu în jurul fasciculelor vasculare. La 
Petrosimonia opositifolia, P. triandra şi Camphorosma annua am pus în 
evidenţă structuri de tip Kranz anatomy ce corespund tipului kochioid. 
Aceasta înseamnă, în linii mari, următoarea dispoziţie a ţesuturilor: 
epidermă (însoţită de hipodermă la Camphorosma ), clorenchim extern (ţesut 
palisadic), clorenchim intern (un strat de celule mai mult sau mai puţin 
cubice) şi ţesut acvifer central, în care este împlântat de regulă un fascicul 
conducător mare. Cele două zone de clorenchim sunt dispuse în straturi 
discontinue pe circumferinţa organului. 

Am reliefat, la nivelul limbului foliar, celule buliforme ( Puccinellia 
distans, Juncus gerardii, Bolboschoenus maritimus, Carex distans), 
implicate cel mai adesea în înrularea/derularea frunzelor în condiţii de 
uscăciune. Dar, se pare, rolul lor este mai complex şi mai subtil decât la 
prima vedere. Deşi considerate un caracter de xerofitism, noi le-am 
evidenţiat la specii de higro-halofite; am arătat cu acest prilej că relevant nu 
este un factor ecologic văzut stabil şi invariabil, ci fluctuaţia acestuia pe 
parcursul unui sezon de vegetaţie, să spunem. Plantele enumerate mai sus 
le-am considerat „amfibii”, datorită capacităţii lor de a supravieţui şi unor 
perioade de uscăciune a solului, ceea ce impune, în plus, şi necesitatea unor 
xeromorfoze. 

Rozeta de frunze bazale de la unele specii de halofite, precum: 
Scorzonera cana şi Plantago schwarzenbergiana se dovedeşte a fi o 
strategie utilă, pentru a face faţă unui conţinut ridicat de săruri; prin 
reînnoirea continuă a acestora şi prin împiedicarea ulterioară a transportului 
de săruri în corpul plantei, se poate contura un mecanism simplu, dar 
eficient pentru a controla conţinutul de săruri. 

Cu acest prilej aducem completări şi la Flora R.P.R/R.S.R referitoare 
la caracterul de perenitate al speciilor halofile de Lepidium: L. crassifolium, 
L. perfoliatum, L. latifolium. în unele situaţii, în lucrarea menţionată, fie nu 
se pomeneşte nimic despre caracterul peren al speciei ( L . perfoliatum ), fie se 
precizează că este vorba despre o plantă perenă, fără a se aminti organul 
care conferă acest caracter (L. crassifolium, L. latifolium). Noi am evidenţiat 
şi investigat rizomul, organ ce conferă, de fapt, perenitatea acestor specii. 

în general, din ce am reuşit să investigăm, putem afirma că la halofite 
există unele adaptări evidente şi bine consolidate, care le permit să 
supravieţuiască în medii hipersaline. Aceste trăsături caracterizează mai 
curând halofitele „obligate”, adică specii adaptate unor condiţii de salinitate 
ridicată, specii care definesc cu predilecţie sărăturile şi care nu se găsesc pe 
alte tipuri de soluri, decât pe sărături. Aceste observaţii ne-au permis să 
formulăm o ipoteză a adaptărilor histo-anatomice „extreme” la halofite. 
Caracterele mai evidente şi mai „spectaculoase”, puse în relaţie cu o 
halofilie pronunţată, au fost evidenţiate la specii de halofite adaptate la 
condiţii de salinitate sporită (şi de regulă la specii care apar constant numai 
în sărături puternice). în acord cu aceste precizări putem numi aceste specii 
de halofite extremohalofite. Din contră, specii de halofite suportante, 
accidentale sau preferante nu au caractere histo-anatomice pe care să le 
putem corela, în mod foarte clar, cu factorul salinitate. Ele sunt mai degrabă 
supuse unor multiple influenţe ale factorilor de mediu, printre care şi 
salinitatea solului; dar acesta nu este factorul major care să fi indus sau să 
inducă adaptări spectaculoase; putem numi aceste specii mezohalofite. 

Noi folosim şi propunem aceşti termeni înainte de toate în sens 
etimologic: să considerăm o axă imaginară a salinităţii solului, care are un 
minim (corespunzând, să spunem, glicofitelor ), o medie (mijlocul axei), 
corespunzând mezohalofitelor şi un maxim (oricum relativ, niciodată 
absolut), corespunzând extremohalofitelor. Toate aceste categorii de halofite 
au, în consecinţă, trăsături mai mult sau mai puţin evidente faţă de factorul 
salinitate; ceea ce atestă, logic, dependenţa de intensitatea acestui factor: 
mai bine pronunţate în sensul salinităţii extreme şi mai puţin evidente la 
capătul opus, în direcţia glicofiliei (cum se poate observa în schema de la 
pagina 298). 

Termenul de extremofil s-a aplicat până acum numai microorganis- 
melor adaptate să supravieţuiască unor condiţii extreme de trai (Rainey şi 
Oren, 2006). 

Această extrapolare de la microorganisme şi caracterul lor extremofil 
la halofite este, înainte de toate, deschizătoare de noi drumuri. întrebarea cea 
mai stringentă şi îndrăzneaţă care se pune este dacă extremofilele actuale s-au 
adaptat doar recent la condiţii extreme de trai, sau pot constitui, de fapt, 
vestigii ale unor tipuri străvechi de organisme care au evoluat în condiţiile 
extreme ale Pământului primordial. 

De fapt, studiul extremofilelor joacă un rol cheie în înţelegerea 
apariţiei şi evoluţiei vieţii, atât pe Pământ, cât şi în întregul Univers unde 
condiţii actuale de mediu simulează foarte bine condiţiile arhaice ale 
Pământului. 

Ca o concluzie finală, pe baza trăsăturilor morfo-anatomice ale 
halofitelor investigate de noi am clasificat halofitele, conform aşezării lor 
pe axa salinităţii, aşa cum putem observa din schema alăturată (pag. 298). 
Chenopodiaceele suculente sunt cele mai bine adaptate la condiţii de 
salinitate ridicată: Salicornia, Suaeda, Halimione, Petrosimonia oppositifolia, 
P. triandra. Ele sunt cel mai apropiate de conceptul de extremohalofite. 
Deoarece nu sunt întâlnite decât pe sărături (adesea chiar foarte puternice), 
putem să le catalogăm ca extremohalofite ireversibile. 

Puţin mai îndepărtat de extrema salinităţii am plasat pe: Atriplex 
littoralis, A. prostrata, A. tatarica, Bassia hirsuta, Camphorosma annua. 
Spectrul ecologic al acestora este ceva mai larg şi nu mai sunt atât de strict 
dependente de salinitatea crescută, ca celelalte specii de Chenopodiaceae 
enumerate mai sus. Deoarece aceste specii pot trece şi pe sărături (uneori pe 
nisipuri) mai puţin puternice, putem să le numim extremohalofite 
reversibile. Trebuie spus, de altfel, că familia Chenopodiaceae, din punct de 
vedere evolutiv-adaptativ, este considerată cea mai specializată faţă de 
factorul salinitate (Hansen, 1956) şi, în consecinţă, cuprinde genuri cu 
trăsături histo-anatomice foarte spectaculoase. 

Ceva mai îndepărtat de acest punct maxim 27 al salinităţii am plasat 
halofitele amfîbii ( Bolboschoenus maritimus, Carex distans, Juncus gerardi, 
Puccinellia distans), care de regulă sunt halofite de locuri umede, dar care 
pot fi expuse şi uscăciunii, la nivelul părţilor subterane, în urma unor 
perioade de secetă. Ele rămân, totuşi, apropiate de extremohalofite; sub 
rezerva faptului că, pe parcursul acestor perioade de uscăciune rizosferică, 
sărurile se pot concentra mai mult, ceea ce reclamă strategii de 
supravieţuire. 

Cam în acelaşi plan am încadrat şi speciile: Artemisia santonicum, 
Scorzonera cana, Lactuca saligna, Plantago schwarzenbergiana, de locuri 
mai uscate şi pe Aster tripolium şi Spergularia media, de locuri ceva mai 
umede; Iris halophila este o specie ce suportă atât un sol umed, cât şi unul 
uscat (celulele taninifere de la nivelul rizomului ar putea să asigure 
rezistenţa acestuia la putrezire, atunci când solul se poate colmata). 

Aproape de mezohalofite şi mai îndepărtat de glicofite am plasat 
speciile Lepidium latifolium, L. perfoliatum şi Trifolium fragiferum; acestea 
pot suporta o salinitate scăzută, dar nu au trăsături neapărat „spectaculoase”, 
care să ateste dependenţa de salinitate. 


27 Termenii de minim, mediu şi maxim din schema pe care am realizat-o au o valoare 
didactică în primul rând, şi nu corespund neapărat realităţii. în esenţă, variaţiile factorilor 
de mediu imprimă acestor repere un veritabil caracter relativ. 


297 



SA UNITATE 


HALOFITELE. ASPECTE DE ANATOMIE ECOLOGICA 



298 


Schema clasificării halofîtelor investigate, pe baza afinităţii faţa de factorul salinitate. In funcţie de relevanţa trăsăturilor histo -anatomice (original) 

Cel mai îndepărtat de salinitatea crescută pare să fie Polygonum 
patulum, o specie întâlnită mai degrabă accidental în sărături. 

Schema de mai sus ilustrează, sintetic, şi viziunea noastră asupra 
halofitelor, asupra clasificării lor ecologice, pe baza caracterelor histo- 
anatomice: speciile strict adaptate la salinitate prezintă adaptări mai clare şi 
mai relevante faţă de un anumit factor; formele „intermediare” („de mijloc”) 
prezintă trăsături din ce în ce mai puţin pronunţate pe măsură ce ne 
îndepărtăm de „extremele” unui factor ecologic, în speţă salinitatea solului. 

Salinisation is currently one of the biggest problems facing Earth 
agriculture. In a continuous increase of world population, obtaining of salt 
tolerant crops represents a true priority. Halophytes have been defined as 
salt-tolerant plants having therefore, cellular, biochemical, physiological and 
anatomical mechanisms allowing them to survive in high salinity 
conditions. 

This work represents an anatomical and ecological monograph of 
halophyte species from Moldova (North-Eastem Romania), representing the 
results of investigations conducted over many years. Thus, 26 taxa were 
investigated; these species belong to different botanical families and 
constitute a heterogeneous group of plants collected from different saline - 
some dry, others wet habitats. 

Ecological anatomy approach involves a correlation between 
structure and habitat, between certain well-defined anatomical adaptations 
and some environmental factors such as salinity, soil moisture or dryness. In 
some cases, finding such correlations has been proved facile, while in other 
cases, some anatomical adaptations remain controversial, because their 
function is not fully elucidated. 

In the introductory part of the book, we have discussed some 
theoretical issues related to definition and classification of halophytes and 
the relationship between halophytes and salt stress, the latter one being one 
of the most intensely studied in plant biology field. We are keeping open the 
question whether anatomical adaptations of halophytes are the result of 
formative effect of salts, salt stress damage or an expression of positive 
adaptation, allowing plants to withstand in hypersaline environments. 

The proper part of the work refers to the histo-anatomical study of 
halophyte species. Ecological interpretations were made whenever possible, 
in concordance with the evidenced and discussed structure. As a general 
rule, we have seen that in most cases, histo-anatomical features are logically 
linked to environmental factors, thus being the effect of environmental 
factors. 

We found that taxa included in the Chenopodiaceae ( Atriplex 
littoralis, A. prostrata, A. tatarica, Camphorosma annua, Halimione 
verrucifera, Petrosimonia oppositifolia, P. triandra, Salicornia europaea, 
Suaeda maritima ) show successive cambia phenomenon on vegetative axial 
organs (root, stern) level. Regarded by many authors as a structural 
anomaly, the connection of this phenomenon with salinity factor remains 
unclear. Although the interpretation of this phenomenon is very difficult to 
be done in ecological and adaptive direction, because here is almost a 

completely lack in some studies, so we tried, as a hypothesis, to explain this 
phenomenon. We have assumed that additional cambia phenomenon might 
be a mechanism involved in regulation of salt content, thus having an 
adaptive and ecologic significance. Certainly, it is has been sometimes 
shown the fact that the intense lignification which is provided by the activity 
of successive cambia can be stimulated by salinity. Therefore, this could 
confer mechanical resistance of cells to high osmotic pressure of soil 
solution. 

Halophyte species collected from wet habitats ( Aster tripolium ssp. 
pannonicus, Juncus grardi, Spergularia media ) present aerenchyma, 
especially in underground organs (rhizome, root). This feature is a common 
adaptation in species vegetating in such habitats, supplying the plant with 
oxygen during the possible hypoxia conditions. 

Another interesting anatomical feature is a well developed 
endodermis, evidenced in some species ( Artemisia santonicum, Juncus 
gerardi, Lactuca saligna, Salicornia europaea, Suaeda maritima, 
Bolboschoenus maritimus ), on axial vegetative organs level. We have 
viewed this structure as a barrier that Controls and limits the salt penetration 
in plant body. 

Other adaptation, relatively common on halophytes and intensely 
discussed, is the shoot succulence. We have evidenced this feature, 
expressed by a water storage tissue and sometimes by a well-developed 
palisade tissue, in: Salicornia europaea, Suaeda maritima, Petrosimonia 
oppositifolia, P. triandra and Spergularia media. On halophyte species 
growing in wet habitats ( Suaeda , Salicornia ), the succulence ensures the 
erect position of plant and the potenţial dilution of toxic salts. In addition, 
the succulence can be induced and developed by chlorine ions as it is known 
that the two species listed above have been included in the chloruric plant 
associations. In xero-halophytes ( Petrosimonia oppositifolia and P. 
triandra ) the water storage tissues constitute, in the same time, a water 
reservoir needed in the dry seasons. Moreover, at these species, the 
succulence also facilitates the salt dilution, because in dry conditions salts 
become more concentrated in root zone. 

Traheids occuring in succulent tissues of Salicornia are very 
interesting but also controversial structures. It is assumed that these 
tracheids are involved in plant water balance, salt tolerance, mechanical 
support and water or air storage. They are located among the palisade cells, 
approximately perpendicular to the epidermis, with no direct conection 
neither with epidermis, on the one hand, neither with vascular system of 
plant, on the other hand. 

The vezicular, salt-secreting hairs (bladders) of Atriplex tatarica and 
Halimione verrucifera, evidenced in the leaf structure, are highly 
specialized structures, involved in the accumulation and subsequent removal 
of salts in excess. They are characteristic mainly in the Chenopodiaceae, 
and consist in a stalk-cell and a vezicular (bladder) cell, where salts are 
accumulated in order to be eliminated on leaf surface. The secretory 
pathway, chosen by many halophyte species (crynohalophytes) represents 
an important adaptive strategy in salt tolerant plants life. 

Another adaptive mechanism related to the C4 photosynthesis, is the 
so-called Kranz Anatomy configuration, in the leaf structure of some 
Chenopodiaceae species. Thus, we have described the atriplicoid sub-type 
on Atriplex tatarica, meaning that here is a sheath formed by izodiametric 
cells that form a layer more or less continuous around the vascular bundles. 
On Petrosimonia opositifolia, P. triandra and Camphorosma annua we 
have described the kochioid sub-type included in Kranz anatomy. This 
means, mainly, the following tissues dispozition: epidermis (with 

hypodermis on Camphorosma ), externai chlorenchyma (palisade tissue), 
internai clorenchyma (a layer of more or less cubic cells) and central, water 
storage tissue in which usually here a great vascular bundle is located. The 
two chlorenchyma tissues are arranged in two discontinuous layers, arround 
the leaf. 

We have also evidenced bulliform cells ( Puccinellia distans, Juncus 
gerardi, Bolboschoenus maritimus, Carex distans), at leaf epidermis level; 
these cells are mostly involved in leaves rolling in dry habitat conditions. 
But, apparently, their role is more complex and subtle than at fîrst sight. 
Although they are considered a xerophytic character, we have evidenced 
them on hygro-halophyte species. In such a context, we think that here is not 
relevant to consider one single environmental factor, seen stable and fixed, 
but its fluctuation during one growing season. The plants listed above have 
been called amphibious halophytes, due to their ability to survive in dry soil 
conditions, and this real possibility requires, in addition, the presence of 
xeromorphytic features. 

In general, as a result of our investigations, we can say that there are 
some obvious anatomical adaptations of halophytes, well defined, enabling 
them to survive in hypersaline environments. These features characterize the 
„obligatory” halophytes - species adapted to high salinity conditions, which 
are strictly restricted to salty areas, and are not found on other soil types 
than the saline ones. These observations allowed us to formulate a 
hypothesis regarding the „extreme” adaptations of halophytes to salinity. 
The most evident and „spectacular” characters, linked to halophilous profile 

were observed on halophyte species adapted to higher salinity conditions 
(and usually on the species that occur only in high salinized areas). 

Following our investigations and given interpretations, we have 
proposed a new system of halophytes classification, based on the relevance 
of anatomical adaptations correlated with the intensity of environmental 
factors (most oftenly, soil salinity). Thus, the Chenopodiaceae succulent 
species best adapted to high salinity conditions ( Salicornia , Suaeda, 
Halimione, Petrosimonia oppositifolia and P. triandra) were nominated as 
extremohalophytes; in addition, because they grow only in very salinized 
environments, we apllied to them the term irreversible halophytes. 

Atriplex littoralis, A. prostrata, A. tatarica, Bassia hirsuta, 
Camphorosma annua species, which have a large ecological spectrum and 
they are not so strictly related to increased salinity, were called by us as 
reversible halophytes. These species may also pass in less salinized 
environments. 

The suporting, accidental or preferenţial halophytes which don’t 
have histo-anatomical characters very clearly correlated to salinity factor 
were called mesohalophytes. They are more subjected to multiple influences 
of environmental factors, including soil salinity, but this is not the major 
factor inducing spectacular adaptations within this group of halophyte 
species. In the mesohalophytes group, the above mentioned amphibious 
halophytes could be included. 

Our investigations and observations suggest that here is a relevant 
correlation between histo-anatomical features of halophytes and ecological 
factors of environments where they vegetate. 

j/l arj'ijs-jsllcijsor G r i g ff e 



Halofitele alcătuiesc un grup ecologic de plante, ce prezintă interesante adaptări 
anatomice - unele dintre ele mult discutate şi controversate în legătură cu factorul 
salinitate. 


în acest context, prezenta monografie constituie o combinaţie inedită datorită 
modalităţii de abordare. Pe de o parte, este o lucrare de fitoanatomie, în sensul 
ideii fundamentate şi individualizate de Şcoala de Anatomie Vegetală ieşeană, iar 
pe de altă parte, o lucrare care depăşeşte cu mult simplele descrieri anatomice. 
Cartea are modesta, dar îndrăzneaţă intenţie de a promova un gen de anatomie 
modernă, care să rămână tangenţială cu preocupările interdisciplinare de ecologie, 
ecofiziologie şi implicaţii ale stresului salin - o tendinţă generală care domină 
momentan climatul ştiinţific mondial al biologiei vegetale. 


www.editura.uaic.ro 



9789737 035424 


Editura Universităţii „Alexandru Ioan Cuza“ Iaşi 


